
Că familia se dezintegrează este o realitate pe care puţini o mai 
neagă, aşa că dovezile suplimentare sunt inutile. De fapt, aproape că 
se vorbeşte prea mult despre aceasta. În timp ce avem o abundență 
de exemple triste şi dureroase, ducem o exasperantă lipsă de soluţii. 
Aici îşi găseşte locul „Familia împlinită“, cu paginile ei care răspund 
unei nevoi acute, revelând esenţele pline de semnificaţie ale forţelor 
care guvernează nucleul familial. Între copertele acestui volum, citi- 
torul va pătrunde într-un fascinant laborator de cercetare, în care va 
descoperi energiile ascunse ale celulei sociale, liniile dinamice după 
care această ctitorie măiastră a fost concepută cândva, la originile 
omenirii, spre binele şi fericirea fiecărui individ. Mai mult decât 
atât, fiecare capitol oferă acces la un larg câmp experimental, a cărui 
finalitate practică este un cămin viguros şi armonios. Pentru toţi 
aceia care încă se întreabă dacă se mai poate face ceva şi doresc 
să acţioneze în acest sens, aceste pagini vor fi o profundă sursă de 
clarificare, de inspiraţie şi de încurajare. 


Dr. Valentin Nădăşan 

Cuvânt-înainte 


Cu siguranţă că, din moment ce nu există doi oameni identici, 
cu atât mai puţin ne putem aştepta să existe două familii identice. 
Şi totuşi, fără teama că greşim, aşa diferite cum sunt, putem împărți 
familiile din lumea noastră, ca şi oamenii, de altfel, în două mari 
categorii, bine delimitate: familii fericite şi familii nefericite, familii 
care îşi trăiesc şi îşi împlinesc menirea şi familii care trec pe lângă ea, 
mai aproape sau mai departe, fără să o atingă vreodată. Aceste două 
categorii sunt separate între ele de o uriaşă prăpastie de lacrimi, de 
durere, de frustrări, de sfâşiere de suflet... Să fie o formulă secretă? 
O răscruce, la un moment dat, la care, luând-o în direcţia greşita, să 
nu mai fie cale de întoarcere? Să fie şansa? Norocul? Soarta? 

Cartea pe care o ţineţi în mână demonstrează fără niciun echivoc 
ceea ce viaţa ne arată la fiecare pas: că nimic bun nu vine din 
întâmplare, din noroc sau pentru că aşa este scris în astre. Orice 
lucru bun, în viaţa noastră, orice reuşită, începând cu formarea unui 
caracter moral şi încheind cu fericirea sau cu împlinirea unei relaţii, 
are la bază alegerea noastră de a face ceva în acea direcţie şi, implicit, 
de a ne împotrivi voluntar direcției sau direcțiilor greşite. Aşadar, 
cartea aceasta ne pune înainte o alegere—crucială pentru a avea 
o familie împlinită. Nu ne oferă soluţii miraculoase, ci principii. 
Principii care au o autoritate incontestabilă, pentru că vin de la 
Acela care a creat atât familia, cât şi pe membrii ei, şi care ştie 
cel mai bine cum suntem înlocmiţi şi de ce avem nevoie pentru a 
fi, cu adevărat, fericiţi. Autoarea cărţii L-a cunoscut îndeaproape 
pe Creatorul familiei şi a probat personal veridicitatea şi eficienţa 
principiilor expuse aici. Şi, dacă ne gândim că autoarea a trăit în 
urmă cu aproape un secol caracterul actual al tuturor celor prezentate 
pe aceste pagini nu poate decât să ne uimească şi să ne trezească 
interesul. 

Pentru că Ellen White aborda cu un secol în urmă probleme cu 
care ne confruntăm astăzi şi care ni se par... moderne. Un argument în 
plus în ceea ce priveşte autoritatea, universalitatea şi atemporalitatea 


vi 


Cuvânt-înainte vii 


principiilor despre care vorbeam. Fireşte că alegerea ne aparține: 
putem alege să urmăm aceste principii şi să facem ceva pentru 
viața noastră de familie sau putem alege să ne urmăm drumul la 
fel, trecând indiferenți pe lângă nefericirea din familiile noastre. 
Putem să ne schimbăm perspectiva sau, dimpotrivă, să ne ducem 
povara de neîmplinire şi de dezamăgire mai departe, transmiţând-o 
ca moştenire generaţiilor următoare, care vor creşte cu simţământul 
că nu se poate mai mult... că aşa a fost să fie... că aceasta este dulcea 
normalitate, ce pare a fi mereu direcţionată în jos. 

Poate că schimbarea aceasta presupune, pe lângă efort, şi durere, 
pentru că este foarte greu să te dai jos de pe piedestal şi să înveţi 
să descoperi, în toată paleta semnificaţiilor lui, cuvântul altruism. 
Este greu să începi sa te gândeşti mai întâi de toate la cel de lângă 
tine, la cea de lângă tine... dar va garantez că ceea ce veți primi în 
schimb merită efortul. În definitiv, familia este lumea de lângă noi, 
este lumea din noi, este propria identitate. Chiar linia orizontului se 
vede mult mai aproape când îi ai lângă tine pe ai tăi. De fapt, aceasta 
este esenţa: simţământul de apartenenţă... ai tăi. Will Rose spunea că 
succesul nu se măsoară după înălţimea la care ai reuşit să ajungi tu, 
ci după numărul celor pe care i-ai dus cu tine până acolo. Să urcăm, 
dar, pe piscuri înalte şi să ne ducem şi familiile până acolo. Această 
carte ne spune că se poate şi ne arată şi cum. 


Editorii 

Capitolul 1 — Familia—inima 
societăţii— Importanță, origini si idealuri 


Nucleul comunităţii. Societatea este alcătuită din familii şi este 
ceea ce capii de familie o fac să fie. Din inimă „ies izvoarele vieţii“, 
iar inima comunităţii, a bisericii şi a naţiunii o constituie căminul. 
Bunăstarea societăţii, succesul bisericii, prosperitatea naţiunii— toate 
depind de influenţa căminului. 

Un pivot al viitorului lumii. Progresul sau declinul societăţii 
sunt determinate de obiceiurile tinerilor care cresc în preajma noas- 
tră. Dacă tinerii sunt educați, iar caracterele lor sunt modelate în 
copilărie, având în vedere deprinderile sănătoase, stăpânirea de sine 
şi cumpătarea, influenţa lor în societate va fi ca atare. Dacă sunt 
lăsaţi neînvăţaţi şi necontrolaţi, iar urmarea va fi încăpăţânarea, în- 
dărătnicia şi necumpătarea, la fel va fi şi influenţa lor în societate. 
Prieteniile pe care le cultivă tinerii, obiceiurile pe care le formează 
şi principiile pe care le adoptă ei acum constituie indicatorul stării 
societăţii pentru anii care vin. 

Bunăstarea copiilor şi a societăţii, dependentă de familie. 
Aceia care se gândesc la căsătorie ar trebui să aibă în vedere carac- 
terul căminului pe care îl întemeiază şi influenţa pe care o exercită. 
Odată ce devin părinţi, li se încredinţează o răspundere sacră. De 
ei depinde, în mare parte, bunăstarea copiilor lor în această lume 
şi fericirea în cea viitoare. Într-o mare măsură, ei determina atât 
caracterul fizic, cât şi cel moral pe care îl primesc cei mici. lar de 
caracterul căminului depinde starea societăţii. 

Un factor hotărâtor pentru fericire. Căminul ar trebui să fie 
ceea ce implică acest cuvânt—un mic colţ de cer pe pământ, un loc 
în care sentimentele să fie cultivate cu grijă, şi nu înăbuşite. Fericirea 
noastră depinde de felul în care cultivăm dragostea, compasiunea şi 
adevărata amabilitate unii faţă de alţii. 

Importanţa atmosferei din cămin. Atmosfera sufletească din 
jurul taţilor şi mamelor umple întreaga casă şi este simțită în fiecare 
aspect al căminului. 

Părinţii creează într-o mare măsură atmosfera din cadrul familiei, 
iar atunci când există neînţelegeri între tată şi mamă, copiii devin 
părtaşi aceluiaşi spirit. 

Originea primei familii. Căminul din Eden, al primilor noştri 
părinţi, a fost pregătit de însuşi Dumnezeu. După ce l-a înzestrat 
cu lot ce-şi putea dori omul, El a spus: „Să facem om după chipul 
Nostru, după asemănarea Noastră...“ Domnul a fost mulţumit de 
această ultimă şi cea mai nobilă dintre toate fiinţele pe care le crease 
şi a avut în vedere ca omul să fie locuitorul desăvârşit al unei lumi 
desăvârşite. Însă scopul Său nu era ca omul să trăiască singur: „Nu 
este bine ca omul să fie singur; am să fac un ajutor potrivit pentru 
el“. 

Începuturile familiei. Dumnezeu însuşi i-a dat lui Adam o soţie. 
EI i-a dat un „ajutor potrivit pentru el'“—un ajutor corespunzător, 
o persoană potrivită, cineva care putea să fie una cu el în dragoste 
şi împreună-simţire. Eva a fost creată dintr-o coastă a lui Adam, 
ceea ce înseamnă că ea nu trebuie să stăpânească asupra lui (ca fiind 
capul), dar nici să fie călcată în picioare ca inferioară, ci să-i stea 
alături ca egală, să fie iubită şi protejată de el. O parte din om, os 
din oasele lui şi carne din carnea lui, ea era a doua lui identitate— 
mărturie a apropierii şi a ataşamentului plin de afecţiune care trebuie 
să existe în această legătură. „Căci niciun om nu şi-a urât vreodată 
propriul trup; ci l-a hrănit şi i-a purtat de grijă.“ „De aceea va lăsa 
omul pe tatăl său şi pe mama sa şi se va lipi de nevasta sa; şi se vor 
face un singur trup.“ 

Prima căsătorie. Dumnezeu a fost Acela care a oficiat prima 
căsătorie. Astfel, aceasta instituţie ÎL are la origine pe Creatorul 
Universului. „Căsătoria să fie ţinută în toată legea şi cinstea.“ Ea a 
constituit unul dintre primele daruri ale lui Dumnezeu pentru om şi 
este una dintre cele două instituţii pe care, după cădere, Adam le-a 
dus cu sine dincolo de porţile Paradisului. Când sunt recunoscute 
principiile divine în cadrul acestei relaţii şi cei doi se supun aces- 
tora, căsătoria este o binecuvântare; ea apără puritatea şi fericirea 
neamului omenesc, asigură nevoile sociale ale omului, îl înalţă din 
punct de vedere fizic, intelectual şi moral. 

Condiţiile ideale ale primului cuplu. Adam era înconjurat de 
tot ce-i putea dori inima. Avea totul din belşug, pentru îndeplinirea 
oricărei dorinţe. Nu exista păcat şi nici vreun semn de decădere, 

în Edenul cel plin de slavă. îngerii lui Dumnezeu conversau liber 
şi bucuroşi cu perechea sfântă. Păsările cerului aduceau într-una 
slavă Creatorului, prin cântecele lor vesele şi pline de naturaleţe. In 
nevinovăția lor fericită, animalele se jucau paşnic pe lângă Adam şi 
Eva, supunându-se cuvântului lor. Adam era în plinătatea bărbăţiei, 
cea mai nobilă lucrare a Creatorului. 

Nicio umbră nu se interpunea între ei şi Creatorul lor. Ei ÎL 
cunoşteau pe Dumnezeu ca fiind Părintele lor binefăcător şi, în toate 
lucrurile, voinţa lor se conforma voinţei lui Dumnezeu. Iar caracterul 
lui Dumnezeu era reflectat în caracterul lui Adam. Slava Sa se vedea 
în toate lucrurile din natură. 

Munca a fost lăsată pentru fericirea omului. Dumnezeu iu- 
beşte frumosul. O dovadă de netăgăduit a acestui fapt o constituie 
lucrarea mâinilor Sale. El a sădit pentru primii noştri părinţi o gră- 
dină frumoasă, în Eden. A făcut să crească din pământ pomi falnici, 
care aduceau roade şi împodobeau decorul. Flori frumoase, de o 
rară delicateţe, de toate culorile şi nuanțele, parfumau aerul... Era 
planul lui Dumnezeu ca omul să-şi găsească fericirea având grijă 
de lucrurile pe care El le crease şi ca nevoile lui de hrană să fie 
satisfăcute de fructele pomilor din grădină. 

Lui Adam i-a fost dată ocupaţia de a avea grijă de grădină. 
Creatorul ştia că Adam nu putea fi fericit fără o ocupaţie. Frumuseţea 
grădinii îl încânta, însă acest lucru nu era îndeajuns. Avea nevoie 
de muncă, pentru a-şi pune la lucru părţile minunat întocmite ale 
corpului său. Dacă fericirea ar fî constat în a nu face nimic, omul, în 
starea sa de sfântă inocenţă, ar fi rămas fără ocupaţie. Dar Acela care 
l-a creat pe om ştia ce era necesar pentru fericirea lui şi, de îndată 
ce l-a creat, i-a încredinţat lucrarea pe care o desemnase pentru el... 

Scopul lui Dumnezeu pentru bărbat si femeie. Dumnezeu a 
făcut din coasta lui Adam o femeie, care să-i fie prieten şi ajutor, 
care să fie una cu el, să-l înveselească, să-l încurajeze, să-i fie o 
binecuvântare; iar el, la rândul lui, sa-i fie un ajutor puternic. Toţi 
aceia care păşesc în relaţia de căsătorie având un scop sfânt—soţul, 
de a dobândi sentimentele curate ale unei inimi de femeie, soţia, 
de a înmuia şi îmblânzi caracterul soţului ei şi de a-l desăvârşi— 
îndeplinesc scopul lui Dumnezeu pentru ei. 

Domnul Hristos nu a venit să distrugă această instituţie, ci s-o 
readucă la sfinţenia şi la noblețea sa de la început. El a venit pentru 

a reface chipul moral al lui Dumnezeu în om, şi aceasta lucrare a 
început-o punându-Şi aprobarea asupra căsătoriei. 

Acela care a dat-o pe Eva ca ajutor lui Adam a făcut prima Sa 
minune cu ocazia unei nunți. In sala de nuntă, acolo unde priete- 
nii şi rudele se bucurau împreună, a fost locul unde Şi-a început 
Domnul Hristos lucrarea publică. In acest fel, El a aprobat căsătoria, 
recunoscând-o ca pe o instituție pe care El însuși o întemeiase. El 
poruncise ca bărbații şi femeile să se unească prin legătura sfântă 
a căsătoriei, să întemeieze familii ai căror membri, încoronați cu 
onoare, aveau să fie recunoscuți ca membri ai familiei de sus. 

Dumnezeu doreşte căsătorii fericite. Iubirea divină, care 
emană de la Hristos, nu distruge niciodată iubirea omenească, ci o 
include. Prin aceasta, dragostea omenească este rafinată şi curățită, 
înălţată si înnobilată. Iubirea omenească nu poate aduce niciodată 
roade preţioase dacă nu este unită cu natura divină şi dacă nu este 
cultivată pentru ceruri. Domnul Isus doreşte să vadă căsătorii fericite 
şi vieţi tihnite. 

Ca toate darurile pe care le-a dat Dumnezeu omenirii, şi căsătoria 
a fost pervertită de păcat; harul Domnului Hristos, şi numai acesta, 
poate face din această orânduire ceea ce Dumnezeu a desemnat ca 
ea să fie—un agent care să slujească spre binecuvântarea şi înălţarea 
fiinţelor omeneşti. Şi astfel, familiile de pe pământ, în unitate, pace 
şi iubire, pot reprezenta familia din cer. 

Starea societăţii prezintă o realitate tristă, dacă ne gândim la 
idealul Cerului cu privire la această relaţie sacră. Totuşi, chiar şi 
pentru aceia care n-au găsit decât amărăciune şi dezamăgire acolo 
unde speraseră să găsească părtăşie şi bucurie, Evanghelia Domnului 
Hristos oferă o mângâiere. 

Idealul lui Dumnezeu pentru căsătorie. Dumnezeu doreşte ca 
familia sa fie locul cel mai fericit de pe pământ, însuşi simbolul 
căminului din cer. Purtând responsabilităţile căsătoriei în cămin, 
legându-şi interesele de Domnul Isus Hristos, bizuindu-se pe braţul 
şi pe asigurarea Sa, soţul şi soţia împărtăşesc în aceasta unire o 
fericire pe care îngerii lui Dumnezeu o omagiază. Căsătoria nu 
diminuează împlinirea lor, ci o sporeşte. 

Angajament în faţa martorilor cereşti. Dumnezeu a dorit să 
existe iubire şi armonie desăvârşită între cei care se căsătoresc. Fie 
ca mirele şi mireasa să se angajeze în faţa universului ceresc să se 

iubească aşa cum a rânduit Dumnezeu... soţia să-şi respecte soţul, 
iar soţul să-şi iubească soţia. La începutul vieţii în doi, bărbaţii şi 
femeile ar trebui să se consacre din nou lui Dumnezeu. 

Fiţi fermi şi statornici, ca oţelul în ceea ce priveşte legământul 
căsătoriei, refuzând ca, prin gând, cuvânt sau faptă, să alteraţi rapor- 
tul care se scrie în cer şi care ar trebui să arate că sunteţi oameni 
care se tem de Dumnezeu şi ascultă de poruncile Sale. 

Unirea adevărată—o experienţă de o viaţă. înţelegerea cores- 
punzătoare a relaţiei de căsătorie constituie lucrarea întregii vieți. 
Cei care se căsătoresc încep o şcoală pe care nu o vor absolvi nicio- 
dată în această viaţă. 

Oricât de atentă şi de înţeleaptă ar fi fost pregătirea în vederea 
căsătoriei, puţine cupluri sunt pe deplin unite în momentul ceremo- 
niei nunţii. Adevărata unire a celor doi în căsătorie este lucrarea 
anilor care urmează. 


Capitolul 2 — Stâlpul familiei— Profilul si 
îndatoririle unui tată 


Adevărata definiţie pentru soţ. Lucrarea de a face căminul 
fericit nu îi revine doar mamei. Şi taţii au o parte foarte importantă. 
Soţul este cel care uneşte laolaltă comorile căminului, prin afecțiunea 
sa puternică, serioasă şi devotată, legându-i pe membrii familiei— 
mamă şi copii împreună—în cea mai puternică legătură a unirii. 

Soţul este cel care îi leagă pe toți în familie... Am văzut că doar 
puţini dintre taţi îşi dau seama de răspunderea lor. 

Capul familiei. Soţul şi tatăl este capul familiei. Soţia caută la 
el iubire, înţelegere şi ajutor în educarea copiilor, şi acest lucru este 
drept. Copiii sunt şi ai lui, aşa cum sunt ai ei, deci şi el trebuie să 
fie în egală măsură interesat de binele lor. Copiii caută la tatăl lor 
sprijin şi îndrumare. El trebuie să aibă o concepţie corectă despre 
viaţă şi să fie conştient de influenţele care sunt asupra familiei sale. 
Mai presus de orice, el trebuie să fie stăpânit de dragoste şi de frică 
de Dumnezeu şi, învăţându-i pe copii din Cuvântul Său, să poată 
călăuzi picioarele lor pe calea cea dreaptă... Tatăl trebuie să-şi facă 
partea pentru fericirea căminului său. Oricâte griji şi necazuri ar avea 
cu lucrul său, el nu trebuie să îngăduie ca acestea să-i umbrească 
familia; el trebuie să vină acasă cu zâmbetul pe buze şi cu cuvinte 
plăcute. 

Legiuitor şi preot. Toți membrii familiei se adună în jurul tată- 
lui. El este legiuitor, exemplificând, prin comportamentul său bär- 
bătesc, virtuţi puternice: energie, integritate, cinste, răbdare, curaj, 
seriozitate şi utilitate practică. Într-un anumit sens, tatăl este preotul 
casei, cel care aduce pe altarul lui Dumnezeu jertfa de dimineaţă şi 
de seară. Soţia şi copiii trebuie încurajați să i se alăture la această 
jertfa şi, de asemenea, să se angajeze în cântarea de laudă. Dimineaţa 
şi seara, tatăl, ea preot al casei, să mărturisească înaintea lui Dum- 
nezeu păcatele comise de el şi de copiii săi, în timpul zilei. Trebuie 
mărturisite acele păcate de care el are cunoştinţă şi acelea de care 
el nu are cunoştinţă, ci doar Dumnezeu. Această regulă de acţiune, 

adusă la îndeplinire cu zel, de către tată, când acesta este prezent, 
şi de către mamă, în lipsa lui, va avea ca urmare binecuvântări în 
familie. 

Este nevoie de o experienţă matură. Tatăl nu trebuie să se 
poarte ca un copil, acţionând doar din impuls. El este legat de fami- 
lia sa prin legături sacre. Influenţa sa în cămin va fi determinată de 
cunoaşterea pe care el o are cu privire la singurul Dumnezeu adevă- 
rat... Tatăl trebuie să-şi asume responsabilităţile de cap al familiei, 
sa se poarte ca un adevărat bărbat, dând dovada de stăpânire de sine 
în ceea ce priveşte impulsurile, nu acţionând copilăreşte; el însuşi 
trebuie să dobândească o educaţie în privinţa dreptelor principii mo- 
rale. Comportamentul său în viaţa de familie trebuie să fie călăuzit şi 
stăpânit de principiile curate ale Cuvântului lui Dumnezeu. Atunci, 
el va creşte până la statura de om adevărat în Isus Hristos. 

Autoritatea să fie exercitată în umilinţă. Nu este o dovadă 
de bărbăţie ca soţul să insiste mereu asupra poziţiei sale de cap al 
familiei. El nu va fi mai bărbat dacă îi va pretinde soliei sale, mamei 
copiilor săi, să acţioneze conform planurilor lui, ca şi când acestea 
ar fi infailibile. 

Domnul a rânduit ca soţul să fie capul soţiei pentru a-i fi un 
protector. El este cel care trebuie să unească familia, adunându-i 
laolaltă pe membrii acesteia, la fel cum Domnul Hristos este capul 
bisericii şi Mântuitorul trupului spiritual. Orice soţ care pretinde că 
11 iubeşte pe Dumnezeu să studieze cu atenţie cerinţele lui Dum- 
nezeu privind poziţia sa. Domnul Hristos îşi exercită autoritatea cu 
înţelepciune, cu toată bunătatea şi blândeţea; deci soţul să-şi exercite 
în acelaşi fel autoritatea. 

Datoria tatălui nu poate fi transferată. Datoria tatălui faţa de 
copiii săi nu poate fi transferată asupra mamei. Dacă îşi aduce la 
îndeplinire propria datorie, ea are de purtat o povară suficientă. Doar 
lucrând împreună, taţii şi mamele vor putea aduce la îndeplinire 
lucrarea încredinţată lor de Dumnezeu. 

Tatăl trebuie s-o încurajeze şi să o sprijine pe mamă, în noianul ei 
de griji, cu priviri plăcute şi cuvinte amabile. Oricare ar fi solicitările 
si tulburările sale, tatăl trebuie să intre în casă cu acelaşi zâmbet de 
mulţumire cu care i-a întâmpinat pe vizitatori şi pe străini toată ziua. 
Soţia să simtă că se poate sprijini pe un soţ cu inimă mare, că braţele 

lui o vor întări şi susține în truda şi în grijile ei, că autoritatea lui o 
va întări pe a ei şi că, astfel, ea va simți povara doar pe jumătate. 

Soţia poate aduna asupra ei poveri pe care ea le consideră mai 
importante decât datoria de a-şi ajuta soţul în împlinirea părții lui 
de responsabilitate, şi acelaşi lucru este valabil şi în dreptul soţului. 
Ajutorul acordat cu tandreţe şi sensibilitate este de mare valoare. 
Există tendinţa ca soţul să plece şi să vină acasă când îi place, fiind 
în cercul familiei sale mai degrabă un chiriaş, decât un soț. 

Datoriile gospodăreşti sunt sacre şi importante; totuşi, adesea, 
ele sunt împlinite într-o monotonie plictisitoare. Nenumăratele griji 
şi preocupări devin împovărătoare fără contribuţia tatălui care, dacă 
doreşte, aduce o schimbare plăcută, o relaxare optimistă, şi acest 
lucru stă în puterea lui, depinde doar de el—dacă doreşte sau soco- 
teşte ca este necesar să facă acest lucru. Viaţa unei mame umile este 
una de sacrificiu neîntrerupt, iar dacă soţul nu apreciază corespun- 
zător greutăţile poziţiei ei şi nu îi oferă ajutorul, atunci viaţa ei este 
îngreunată şi mai mult. 

Înţelegere faţă de soţia mai firavă. Soţul trebuie să dovedească 
mult interes faţă de familia lui, în special trebuie sa fie foarte gri- 
juliu faţă de sentimentele unei soţii mai firave. El poate închide uşa 
împotriva pătrunderii multor boli. Cuvintele amabile, optimiste şi 
încurajatoare se vor dovedi mai eficiente pentru vindecare decât cele 
mai bune medicamente. Acestea vor aduce curaj inimii deznădăj- 
duite şi descurajate, iar fericirea şi raza de soare aduse în familie 
de faptele amabile şi de cuvintele încurajatoare vor răsplăti înzecit 
efortul. Soţul nu trebuie să uite că o mare parte din povara creşterii 
copiilor stă asupra mamei, că ea are un rol important în modelarea 
minţii lor. Acest lucru trebuie să-i trezească cele mai duioase senti- 
mente şi să-l determine să-i uşureze cu grijă poverile. El trebuie să o 
încurajeze să se sprijine pe sentimentele lui puternice şi să-i îndrepte 
privirea către cer, unde există tărie şi pace, iar, în final, odihnă pentru 
cel istovit. 

Nu impuneţi un ritm nepotrivit. Mulţi soţi şi taţi pot învăţa o 
lecţie folositoare de la grija plină de atenţie a păstorului credincios. 
Iacov, când a fost nevoit să facă o călătorie rapidă şi dificilă, a dat 
acest răspuns: „Copiii sunt micşori, şi în turme şi cirezi avem miei si 
viței; dacă le-am sili la drum într-o singură zi, toată turma va pieri...“ 

„Eu voi veni încet pe urmă, la pas cu turma, care va merge înaintea 
mea, şi la pas cu copiii, atât cât pot ei suporta.“ 

Pe calea plină de trudă a vieții, soțul şi tatăl trebuie să meargă 
„încet, la pas“ cu ceilalţi din casă, atât cât sunt aceştia în stare să 
suporte. In mijlocul grabei nepotolite a lumii pentru bogăţie şi putere, 
el să meargă la pas, alinând şi susţinând pe cea care este chemată să 
meargă alături de el. 

Soţul să-şi ajute soţia cu înţelegere şi afecţiune. Dacă vrea ca 
ea să fie mereu proaspătă şi mulţumită, ca să poată fi ca strălucirea 
soarelui în cămin, soţul s-o ajute în ducerea poverilor. Bunătatea şi 
amabilitatea lui, pline de iubire, vor constitui pentru ea o prețioasă 
încurajare, iar fericirea pe care o împărtăşeşte el va aduce bucurie 
si pace în propria inimă... Dacă mama este lipsită de grija şi de 
mângâierile care i se cuvin, dacă este lăsată să-şi epuizeze puterea 
prin muncă peste măsură sau prin tulburare şi tristeţe, copiii ei vor fi 
jefuiţi de forţa de viaţă, de tăria mintală si de rezistenţa optimistă pe 
care ar trebui să le moştenească. Ar fi cu mult mai bine să se aducă 
seninătate şi optimism în viaţa mamei, să fie protejată de lipsuri, 
muncă istovitoare şi griji care o deprimă. Atunci, copiii vor moşteni 
corpuri sănătoase, astfel încât să poată trece prin viaţă cu suficientă 
tărie. 

Petreceți timp cu copiii! De obicei, tatăl pierde ocazii de aur 
de a-i atrage pe copii şi de a-i lega de sine. Când vine de la lucru, el 
trebuie să socotească a fi o schimbare plăcută aceea de a petrece un 
timp cu copiii săi. 

Taţii ar trebui să lase deoparte orgoliul personal, renunțând la 
anumite plăceri proprii, lipsite de importanță, pentru a se amesteca 
printre copii, pentru a simți împreună cu ei în micile lor necazuri, 
pentru a se lega de inimile lor, prin puternicele legături ale iubirii, si 
a exercita o astfel de influență asupra minților lor în formare, încât 
sfatul lui să fie considerat sacru. 

Interes special faţă de băieţi. Tatăl care are băieţi trebuie să fie 
în strânsă legătură cu fiii lui, oferindu-le avantajul experienţei sale 
mai mari ŞI vorbind cu ei cu o asemenea simplitate şi duioşie, încât 
ei să vadă că el are în vedere fericirea lor. 

Cel care are băieţi trebuie să înţeleagă ca, oricare i-ar fi datoria, 
nu trebuie să neglijeze niciodată sufletele încredințate grijii sale. El 
a adus pe lume aceşti copii şi şi-a asumat răspunderea înaintea lui 

Dumnezeu să facă tot ce-i stă în putere pentru a-i feri de prietenii 
rele... El nu trebuie să-şi lase băieții neastâmpărați tot timpul în grija 
mamei. Aceasta ar fi o povară prea grea pentru ea. El îşi poate aranja 
lucrurile având în vedere binele mamei şi al copiilor. 

Educaţi-i pe copii pentru a fi folositori. Tatăl, în calitate de cap 
al familiei, trebuie să ştie cum sa-şi educe copiii, pentru ca aceştia să 
fie folositori şi să-şi împlinească datoriile. Aceasta este lucrarea lui 
specială, mai presus de oricare alta. În primii ani ai vieţii, modelarea 
caracterului copilului este încredinţată în principal mamei; însă 
ea trebuie să simtă întotdeauna că în lucrarea ei beneficiază de 
colaborarea tatălui. Dacă este angajat în lucrul sau într-o măsură atât 
de mare, încât aproape că nu mai este de folos familiei sale, el ar 
trebui să-şi caute o altă slujbă, care să nu-l împiedice să petreacă un 
anumit timp şi cu copiii săi. 

Tatăl să se familiarizeze cu temperamentele diferite ale co- 
piilor săi. Tatăl nu trebuie să fie atât de absorbit în afacerile lui sau 
în studiul cărților, încât să nu-şi ia timp să studieze temperamentele 
şi nevoile copiilor săi. El trebuie sa se străduiască să găsească dife- 
rite căi prin care să le dea o ocupaţie utilă, plăcută, pentru firea lor 
schimbătoare. 

Tatăl îi poale duce în gradină, sa le arate mugurii care se deschid 
şi nuanțele variate ale florilor pomilor. Prin astfel de mijloace, el le 
poale da cele mai importante lecţii despre Creator, deschizând în 
faţa lor marea carte a naturii, în care dragostea lui Dumnezeu este 
exprimată în orice copac, floare şi fir de iarbă. El poate imprima 
în mintea lor faptul că, dacă Dumnezeu Se îngrijește atât de mult 
de pomi si de flori, cu mult mai mult va purta de grijă fiinţelor cre- 
ate după chipul şi asemănarea Sa. Încă de timpuriu, tatăl îi poate 
face pe copii să înţeleagă că Dumnezeu doreşte ca ei să fie plăcuțţi, 
împodobiţi nu cu podoabe artificiale, ci cu frumuseţea caracterului, 
cu farmecul bunătăţii şi al iubirii, care vor face ca inimile lor să fie 
pline de bucurie şi de fericire. 

Nepăsare faţă de nevoile soţiei. Mulţi soli nu înţeleg şi nu 
apreciază în suficientă măsură grijile şi situaţiile dificile prin care 
trec soțiile lor, condamnate a se învârti toată ziua printre datoriile 
gospodăreşti. Adeseori, ei vin acasă posomorâli, fără să aducă nicio 
rază de lumină în cămin. Daca mesele nu sunt gata la timp, soția 
obosită—care este, de regulă, în acelaşi timp intendentă, dădacă, 

bucătăreasă şi femeie de serviciu—este întâmpinată cu reproşuri. 
S-ar putea ca soţul cel exigent să binevoiască să ia copilul neliniştii 
din braţele istovite ale mamei, pentru ca ea să poată grăbi pregătirea 
mesei; dar dacă micuțul este neliniştit şi se agilă în braţele lui, rareori 
tatăl va simţi că este datoria lui sa-şi asume rolul de dădacă, să-l 
mângâie şi să-l liniştească. In loc să ia seama câte ore din zi a 
îndurat mama agitația micuţului, el striga cu nerăbdare: „vino dragă 
aici ŞI ia-ți copilul!“ Nu este şi copilul lui, după cum este al ei? Nu 
este aceasta obligaţia lui naturală, de a-şi face cu răbdare partea în 
povara creşterii copiilor? 

Soţul egoist şi morocănos. Soţul şi tatăl care este morocănos, 
egoist şi tiran nu numai că este nefericit el însuşi, dar aruncă tristeţe 
şi întunecime asupra tuturor celor din casă. El îşi va culege roadele 
când îşi va vedea soţia lipsită de vlagă şi tot timpul bolnavă, iar pe 
copii, afectaţi de propriul său temperament rău. 

Soții trebuie să merite iubire si afecţiune. Dacă este dur, exi- 
gent şi critică acţiunile soţiei sale, soţul nu poate câştiga respectul 
şi afecțiunea acesteia, iar relaţia de căsătorie va deveni pentru ea 
un coşmar. Ea nu îşi va iubi soţul, deoarece el nu încearcă să se 
facă vrednic de iubit. Soții trebuie să fie atenţi, grijulii, credincioşi, 
consecvenţi şi miloşi. Ei trebuie să dea dovadă de iubire şi de înţe- 
legere... Când soţul are un caracter nobil, o inimă curată si o minte 
înţeleaptă, însuşiri pe care creştinul adevărat trebuie să le posede, 
acestea vor fi vizibile în relaţia de căsătorie... El va căuta ca soţia lui 
să fie sănătoasă şi o va încuraja. Se va strădui să spună cuvinte de 
apreciere, să creeze o atmosferă de pace în cercul familiei. 


Capitolul 3 — Regina casei— Poziţia si virtuțile 
mamei 


Egală cu soţul. Femeia trebuie să ocupe poziţia pe care Dum- 
nezeu a desemnat-o la început pentru ea—aceea de egală a soţului 
ei. Lumea are nevoie de mame care să fie mame nu doar cu numele, 
ci mame în adevăratul sens al cuvântului. Putem spune cu toata 
certitudinea că îndatoririle specifice ale femeii sunt mai sacre, mai 
sfinte decât acelea ale bărbatului. Femeia să fie conştientă de cât 
de sacră este lucraiea ei şi, în puterea lui Dumnezeu şi cu teamă 
sfântă, să preia misiunea încredinţată ei şi să-şi educe copiii spre a fi 
folositori în această lume şi potriviţi pentru căminul din lumea mai 
bună, care va veni. 

Chemarea înaltă si nobilă a femeii. Soţia nu trebuie să-si sa- 
crifice tăria şi să îngăduie puterilor ei să doarmă, în timp ce ea se 
sprijină cu totul doar pe soţul ei. Individualitatea ei nu poate fi con- 
topită cu a lui. Ea trebuie să simtă că este egala soţului ei—să stea 
alături de el cu credincioşie—ea la postul datoriei ei şi el la postul 
datoriei lui. Lucrarea ei, de educare a copiilor, este în orice privinţă 
la fel de înalta şi de nobilă ca orice lucrare la care ar putea fi chemat 
el, fie şi aceea de conducător al unui stat. 

Regina casei. Regele nu are de îndeplinit o lucrare mai înaltă 
decât aceea a mamei. Mama este regina casei ei şi în puterea ei stă 
modelarea caracterului copiilor ei, pentru ca aceştia să fie corespun- 
zători pentru o viaţă înaltă, veşnică. Un înger nu ar putea pretinde o 
misiune mai înaltă decât aceasta căci, îndeplinind această lucrare, 
mama Îi slujeşte pe Dumnezeu. Dacă ea va conştientiza caracterul 
înalt al misiunii ei, acest lucru îi va inspira curaj. 

Mama este regina casei, iar copiii, supuşii ei. Ea trebuie să-şi 
conducă familia cu înţelepciune, cu toată demnitatea ei de mamă. 
Influenţa ei în cămin este supremă şi cuvântul ei, lege. Dacă este o 
creştină condusă de Dumnezeu, ea va inspira respect copiilor săi. 

Copiii trebuie să fie învăţaţi să-şi considere mama nu cape o 
sclavă, care munceşte tot timpul pentru ei, ci ca pe o regină care 

îi călăuzeşte şi îi conduce, învăţându-i pas cu pas, principiu cu 
principiu. 

Valoarea muncii mamei. Mama îşi apreciază rareori lucrarea 
pe care o face şi, de obicei, o socoteşte doar ca o roboteală casnică, 
plină de trudă. Zi de zi, săptămână după săptămână, se învârte în 
acelaşi cerc, fără rezultate speciale, vizibile. La sfârşitul zilei nici 
nu poate spune toate lucrurile mici pe care le-a făcut în cursul zilei. 
Pe lângă realizările soţului ei, ea pare că nu a făcut nimic demn de 
menţionat. Tatăl vine adesea acasă cu un aer satisfăcut şi povesteşte 
cu mândrie ce a realizat în decursul zilei. Remarcile pe care le face 
arată că trebuie să fie servit de soţie, pentru că ea nu a făcut prea 
mult, doar a avut grijă de copii, a pregătit mesele şi a făcut curăţenie 
în casă. Ea nu a făcut comerţ, nici nu a cumpărat, nici nu a vândut; nu 
a fost fermier, lucrând pământul; nu a fost mecanic—deci nu a făcut 
nimic care să o facă să fie obosită. El critică, acuză şi dictează, ca şi 
când ar fi stăpânul lumii. Şi acesta este lucrul cel mai greu pentru 
soţie si mamă, pentru că ea s-a obosit foarte mult în îndeplinirea 
datoriilor ei, în timpul zilei, dar ceea ce a făcut parcă nu se vede şi 
este cu adevărat descurajată. 

Dacă s-ar da cortina la o parte, iar tatăl şi mama ar vedea aşa 
cum vede Dumnezeu lucrul făcut peste zi şi ar înţelege cum compară 
ochiul Său atotveghetor lucrarea unuia cu a celuilalt, ar rămâne 
uimiţi de revelaţia divină. Tatăl şi-ar vedea lucrul făcut de el într- 
o lumină mai modestă, în timp ce mama ar căpăta un nou curaj 
şi puteri noi pentru a-şi face lucrul cu înţelepciune, perseverenţă 
şi răbdare. Acum, ea şi-ar cunoaşte valoarea—în timp ce tatăl s- 
a ocupat de lucruri trecătoare şi pieritoare, mama s-a ocupat de 
dezvoltarea minţii şi a caracterului copiilor, lucrând nu doar pentru 
această viaţă, ci şi pentru veşnicie. 

Dumnezeu i-a desemnat această lucrare. Ce bine ar fî dacă 
fiecare mama şi-ar da seama cât sunt de mari îndatoririle si respon- 
sabilităţile ei şi cât de mare va fi răsplata pentru credincioşia ei. 
Mama care îşi împlineşte cu bucurie datoriile va simţi că viata ei 
este prețioasă, pentru ca Dumnezeu i-a încredinţat această lucrare. 
Îndeplinind-o, ea nu trebuie să îngăduie ca mintea să i se plafoneze 
şi nici ca intelectul să-i fie slăbit. 

Lucrarea încredinţată de Dumnezeu mamei este aceea de a-si 
creşte copiii în mustrarea şi învăţătura Domnului. Iubirea şi temerea 

de Dumnezeu trebuie păstrate mereu în atenţia minţilor lor fragede. 
Când sunt corectaţi, ei trebuie să fie învăţaţi să simtă că sunt sfătuiţi 
de Dumnezeu, că Lui nu-l plac înşelăciunea, necredincioşia şi fa- 
cerea răului. Astfel, minţile celor micuţi pot fi puse în legătură cu 
Dumnezeu şi lot ce vor face şi vor spune ei va fi pentru slava Sa. Iar 
în anii care vor urma, ei nu vor fi ca trestia în vânt, legănându-se 
continuu între tentaţie şi datorie. 

Caracterul copilului trebuie format. Mama trebuie să graveze 
în inimile copiilor ei lecţii care să dureze cât veşnicia. Cu siguranţă 
că Domnul îşi va arăta dezaprobarea, dacă ea îşi neglijează această 
lucrare sacră sau îngăduie oricărui alt lucru să se interpună... Lu- 
crarea mamei creştine a fost desemnată de Dumnezeu însuşi şi ea nu 
o va neglija, dacă este în legătură cu EI şi călăuzită de Spiritul Său. 

Misiunea ei înaltă şi nobilă. Fiecărei mame îi sunt încredințate 
ocazii de o inestimabilă valoare, nespus de preţioase. Cercul umil de 
datorii, pe care femeile au ajuns să-l considere o sarcină plictisitoare 
şi obositoare, ar trebui să fie privit ca o lucrare măreaţă, nobilă. Este 
privilegiul mamei acela de a binecuvânta lumea cu influenţa ei şi, 
făcând astfel, de a aduce bucurie propriei sale inimi. Ea poate croi 
cărări drepte pentru picioarele copiilor ei, prin soare şi nori, către 
înălțimile de sus. Însă doar atunci când caută să urmeze învăţăturile 
lui Hristos în propria viată, mama va reuşi să formeze caracterul 
copiilor după modelul divin. Cea mai sacră datorie a mamei, dintre 
toate activităţile vieţii, este aceea pe care o are faţă de copiii ei. 
Însă cât de adesea este lăsată deoparte această îndatorire, pentru 
realizarea vreunei satisfacţii egoiste! 

Să colaboreze cu pastorul. Pastorul are partea lui în lucrare, iar 
mama are partea ei.... Încă din pruncie, ea trebuie să-i disciplineze pe 
copii, învăţându-i cumpătarea, tăgăduirea de sine şi deprinderi pentru 
păstrarea ordinii şi a curăţeniei. Mama îşi poate creşte copiii în aşa 
fel, încât aceştia să aibă inimi deschise, pentru a primi învăţăturile 
primite din partea slujitorilor lui Dumnezeu. Domnul are nevoie de 
mame care, în orice domeniu al vieţii de familie, îşi vor pune în lucru 
talanţii încredinţaţi lor de Dumnezeu, spre a-şi pregăti copiii pentru 
familia din cer. Prin lucrarea făcută cu credincioşie în cămin, I se 
slujeşte Domnului în aceeaşi măsură, ba chiar într-una mai mare, 
decât prin lucrarea aceluia care propovăduieşte Cuvântul. Asemenea 

profesorilor în şcoli, taţii şi mamele trebuie să simtă că sunt educatori 
ai copiilor lor. 

Sfera de activitate a mamei nu trebuie mărginită la lucrul ei din 
gospodărie. Influenţa benefică pe care o exercită ea în cercul familiei 
poate şi trebuie să fie extinsă, dovedindu-şi utilitatea între cunoscuţi 
şi vecini şi în biserica lui Dumnezeu. Căminul nu este o închisoare 
pentru soţia şi mama devotată. 

O lucrare de o importanţa inegalabilă. Nicio altă lucrare nu 
o poale egala în importanţă pe cea a mamei. Ea nu are de pictat un 
model frumos pe pânză, ca artistul; nici de dăltuit în marmură, ca 
sculptorul. Ea nu are de întruchipat un gând nobil în cuvinte pline 
de convingere; nici de exprimat un sentiment frumos prin melodie, 
asemenea muzicianului. Cu ajutorul lui Dumnezeu, lucrarea ei este 
aceea de a dezvolta în sufletul omenesc asemănarea cu divinul. 
Mama care apreciază acest lucru va preţui mult ocaziile pe care 
le are. Va căuta cu seriozitate să prezinte în faţa copiilor ei cel 
mai înalt ideal, prin propriul ei caracter şi prin metodele folosite în 
educare. Cu stăruinţă, răbdare şi curaj, ea se va strădui să îşi dezvolte 
capacităţile, pentru a-şi putea folosi în mod corespunzător cele mai 
înalte puteri ale minţii în instruirea copiilor ei. Cu seriozitate, ea 
va întreba la fiecare pas: „Ce spune Domnul?“ Va studia asiduu 
Cuvântul Său. Îşi va aţinti privirea la Domnul Hristos, pentru ca 
experienţa ei de fiecare zi, în cercul ei modest de griji şi datorii, să 
poată fi o adevărată reflectare a Aceluia care a întruchipat Viaţa. 

Clipele sunt nepreţuite. întreaga viaţă a lui Moise şi marea 
misiune pe care a îndeplinit-o el în calitate de conducător al lui 
Israel stau ca mărturie în ceea ce priveşte importanţa lucrării mamei 
creştine. Nicio altă lucrare nu o poate egala pe aceasta... Părinţii ar 
trebui să-şi educe şi să-şi îndrume copiii încă de când sunt foarte 
MICI, ca să fie creştini. Copiii ne-au fost daţi în grijă pentru a fi 
educați sa ajungă nu moştenitori ai unui tron pământesc, ci regi 
pentru Dumnezeu, pentru a domni veacuri fără sfârşit. Fiecare mamă 
trebuie să simtă cât de preţioase sunt clipele pe care le are, pentru că 
lucrarea ei va fi evaluată în ziua cea solemnă a socotelilor. Atunci 
se va descoperi că mulţi dintre cei care au fost epave sau criminali 
în aceasta viaţă au ajuns aşa din cauza ignoranței şi a neglijenţei 
acelora care aveau datoria de a le călăuzi paşii pe calea cea dreaptă, 
în copilărie. Tot atunci se va descoperi că mulţi dintre cei care au fost 

o binecuvântare pentru lume, prin lumina geniului lor, prin adevăr 
şi sfințenie, şi-au datorat succesul unei mame creştine care se ruga 
neîncetat. 

Influenţa mamei ajunge până în veşnicie. Sfera de lucru a ma- 
mei poate fi umilă, însă influența ei, unită cu cea a tatălui, dăinuieşte 
cât veşnicia. Alături de cea a lui Dumnezeu, puterea spre bine a 
mamei este cea mai puternică din câte se cunosc pe pământ. Influ- 
ența mamei este neîncetată şi, daca este întotdeauna de partea cea 
buna, caracterul copiilor ei va sta ca mărturie pentru seriozitatea 
şi valoarea ei. Zâmbetul şi încurajarea mamei pot constitui o forță 
inspiratoare. Printr-un cuvânt plin de iubire, printr-un zâmbet de 
apreciere, ea poate aduce soarele în inima copilului ei. Când influ- 
ența ei este de partea adevărului, a virtuții, când este călăuzită de 
înțelepciunea divină, ce putere va avea viața ei! 

Lucrarea mamei—o operă nemuritoare. Influența ei va trece 
dincolo de hotarele timpului, în veșnicie. Privirile, cuvintele şi ac- 
țiunile mamei aduc roade pentru veşnicie, iar salvarea sau ruina 
multora vor fi rezultatul influenţei ei. 

Mama aproape că nu-şi dă seama ca urmarea educării responsa- 
bile a copiilor ei străpunge cu o mare putere vicisitudinile acestei 
vieţi, trecând dincolo, în viaţa viitoare, veşnică. Pentru a modela un 
carac-terdupă Modelul ceresc, este nevoie de multă muncă serioasă, 
perseverentă, plină de credincioşie; însă aceasta va fi răsplătită, căci 
Dumnezeu răsplăteşte orice lucrare care a avut ca ţintă salvarea 
sufletelor. 

Influenţa mamei asupra copiilor. Cea mai duioasă legătură de 
pe pământ este aceea dintre mamă şi copil. Copilul este mult mai 
uşor impresionat de viaţa si de exemplul mamei decât de cel al 
tatălui, deoarece o legătură mult mai puternică şi mult mai caldă îl 
uneşte pe copil de mamă. Gândurile şi sentimentele mamei vor avea 
o influenţă puternică asupra moştenirii pe care o dă copiilor ei. Dacă 
ea îngăduie ca mintea ei să zăbovească asupra propriilor sentimente, 
dacă este egoistă, dacă este irascibilă şi exigentă, aceste lucruri se 
vor vedea în caracterul copiilor ei. In acest fel, mulţi oameni au 
primit drept moştenire tendinţe spre rău, aproape de neînvins. 

Influenţa sănătoasă a unei mame răbdătoare. De multe ori 
pe zi se aude strigătul „mamă!“, „mamă!“. Ea este strigată întâi de 
un glăscior, apoi de altul, şi trebuie să se întoarcă încoace şi încolo, 

pentru a le satisface dorinţele. Unul este într-un necaz şi are nevoie 
de sfatul înţelept al mamei. Altul este atât de încântat de una dintre 
jucării, încât vrea ca mama să vină să o vadă, gândind că ea se va 
bucura la fel de mult ca el. Un cuvânt de apreciere va aduce soarele 
în inimioara lui pentru multe ore. 

Răbdarea mamei pusă la grea încercare. În mod frecvent, 
răbdarea mamei este împovărată de aceste numeroase lucruri mici, 
care de-abia merită să fie luate în seamă. Mâini poznaşe şi picioruşe 
neastâmpărate dau mult de lucru şi multă bătaie de cap mamei. Ea 
trebuie să manifeste multă stăpânire de sine, altfel i-ar ieşi de pe 
buze cuvinte pripite... Percepția copiilor este rapidă şi ei deosebesc 
tonurile răbdătoare, iubitoare, de porunca nerăbdătoare, stăpânită de 
patimă, care le usucă inima plină de iubire şi de afecţiune. Adevărata 
mamă creştină nu-şi va îndepărta copiii prin nemulţumirea şi prin 
lipsa ei de iubire. 

Deseori mamele îşi subevaluează lucrarea. Mamei i se pare 
adesea că lucrarea ei este lipsită de importanţă şi rareori apreciată. 
Ceilalţi din casă nu cunosc grijile şi poverile ei, multe la număr. 
Zilele ei sunt ocupate cu un cerc continuu de datorii mărunte, toate 
necesitând efort, răbdare, stăpânire de sine, tact, înţelepciune şi acea 
dragoste care se sacrifică pe sine; şi totuşi, ea nu se poate mândri cu 
ceea ce a făcut, ca fiind o mare realizare. Ea a avut grijă ca treburile 
casei să meargă bine. Adeseori, obosită, încearcă să le vorbească 
blând copiilor, pentru a-i ţine ocupați şi fericiţi şi pentru a le călăuzi 
picioarele pe calea cea dreaptă. Dar simte că nu a realizat nimic. 
Însa nu este aşa. Îngerii Cerului veghează asupra mamei copleşite 
de griji, consemnând poverile pe care le poartă zi de zi. Numele 
ei poate n-a fost cunoscut în lume, însă este scris în cartea vieţii 
Mielului. 

Adevărata soţie şi mamă... îşi va îndeplini datoriile cu demnitate 
şi voioşie, fără a considera o înjosire să facă ea însăşi, cu mâinile ei, 
ceea ce este necesar într-o casă bine organizată. 

Martir închipuit. Multe cămine sunt foarte nefericite datorită 
plângerilor nejustificate ale stăpânei casei, care crede că datoriile 
simple ale gospodăriei sunt dezgustătoare. Astfel de femei îşi soco- 
tesc soarta, cu grijile şi îndatoririle ei, ca o mare povară, şi ceea ce, 
cu puţin optimism, ar putea fi nu numai plăcut şi interesant, dar şi 
binefăcător devine robie, iar ele îşi închipuie că sunt nişte martire. 

Este adevărat că roţile maşinii numite gospodărie nu merg întotdea- 
una uşor—răbdarea este pusa la încercare, puterile solicitate... Insă 
astfel de mame sunt de condamnat atunci când îngăduie împreju- 
rărilor să le înrobească şi să le submineze principiile, când devin 
prea obosite şi necredincioase faţă de înalta lor chemare şi când îşi 
neglijează datoria. Soţia şi mama care biruie cu demnitate greutăţi 
care pe altele le doboară, din lipsă de răbdare şi de tărie, nu numai 
că devine ea însăşi puternică în îndeplinirea datoriei ei, ci, în plus, 
experienţa ei în a învinge încercările şi obstacolele o califică spre a fi 
un ajutor eficient pentru alţii, prin cuvânt şi prin exemplul personal... 
Dumnezeu nu ne-a rânduit să fim jucăria împrejurărilor. 

Nu trebuie nutrită nemulţumirea. Foarte mulţi soţi şi copii 
care nu găsesc nimic atractiv în cămin, care sunt întâmpinați numai 
cu cicăleală şi mustrări, caută alinare şi distracţie departe de casă, la 
cârciumă sau în alte locuri de plăceri distrugătoare. Soţia şi mama 
prea ocupată cu treburile gospodăreşti ajunge adesea nepăsătoare 
faţă de micile atenţii care fac din cămin un loc plăcut pentru soţ 
şi pentru copii, chiar dacă se străduieşte să nu vorbească despre 
necazurile şi greutăţile ei în prezenţa lor. 

Asumarea de poveri inutile. Multe mame îşi irosesc timpul cu 
nimicuri. Ele acordă atenţie lucrurilor care au de-a face cu momentul 
prezent şi celor care satisfac simţurile şi nu îşi iau timp să cugete 
asupra celor de interes veşnic. Cât de multe mame îşi neglijează 
copiii, iar cei mici rămân fără o bună creştere, needucaţi, necultivaţi! 

Când părinţii, şi în special mamele, simt cu adevărat cât de impor- 
tantă şi de plină de răspundere este lucrarea pe care le-a încredinţat-o 
Dumnezeu, nu se vor mai angaja în preocupări care-i privesc pe ve- 
cinii lor, cu care nu au nimic de-a face. Ei nu se vor duce din casă în 
casă, angajându-se în bârtă, insistând asupra defectelor, greşelilor şi 
inconsecvenţei vecinilor lor. 

Sănătatea mamei în atenţie. Vigoarea mamei trebuie avută în 
vedere cu toată grija. În loc să fie lăsată să-şi irosească puterea atât 
de prețioasă în muncă istovitoare, grijile şi poverile ei ar trebui să 
fie uşurate. Adesea, soţul şi tatăl nu cunoaşte legile fizice pe care 
ar trebui să le cunoască şi să le înţeleagă pentru bunăstarea familiei 
lui. Absorbit în lupta pentru câştigarea existenţei sau concentrat spre 
acumularea de averi, împovărat de griji şi de dificultăţi, el îngăduie 

să fie puse asupra soţiei şi mamei poveri care îi suprasolicită puterea 
în cea mai critică perioadă, producându-i slăbiciune şi boală. 

Este spre binele ei şi al familiei să fie evitată istovirea inutilă 
şi să fie folosit orice mijloc la îndemână pentru păstrarea vieţii, a 
sănătăţii şi a energiei date de Dumnezeu, pentru că ea are nevoie de 
multă vigoare, în marea lucrare pe care o are de făcut. Ea trebuie să 
petreacă o parte din timp afară din casă, făcând exerciţii fizice, ca 
să capete putere pentru a face lucrarea în casă cu bucurie şi cât mai 
bine cu putinţă, fiind lumina şi binecuvântarea căminului. 

Stăpânire de sine în alimentaţie. Mama are nevoie de o stăpâ- 
nire de sine desăvârşită; în vederea asigurării acesteia, ea trebuie 
sa ia toate măsurile necesare pentru evitarea unor neajunsuri fizice 
sau mintale.... Deoarece alimentaţia afectează direct mintea şi carac- 
terul, trebuie să fie foarte atentă în această privinţă, mâncând ceea 
ce este hrănitor, dar nu excitant, pentru ca nervii ei să fie liniștiți 
şi temperamentul echilibrat. Atunci îi va fi mai uşor să dovedească 
răbdare fată de copiii ei şi să lina frâiele conducerii cu hotărâre, dar 
şi cu iubire. 

Să radieze pace şi seninătate în orice împrejurare. Mama 
trebuie şi poale să facă mult pentru a-şi stăpâni nervii şi mintea, 
când este deprimată. Chiar dacă este bolnavă, ea poate, doar dacă se 
străduieşte în acest sens, să fie plăcută şi optimistă şi sa suporte mai 
mult zgomot decât s-ar fi gândit vreodată că ar fi posibil. Ea trebuie 
să evite ca neputinţele ei sa fie simţite de copii, cărora le-ar înnegura 
minţile fragile şi sensibile cu starea ei de descurajare, făcându-i să 
simtă că locuinţa lor este un mormânt, iar camera mamei, locul cel 
mai mohorât din lume. Mintea şi nervii capătă vigoare şi tărie prin 
exercitarea voinţei. Puterea voinţei se va dovedi în multe cazuri un 
puternic liniştitor al nervilor. Evitaţi să fiţi văzute de copii cu fruntea 
încruntată. 

Să aibă în vedere aprecierea din partea soţului si a copiilor. 
Când muncesc, gospodinele nu ar trebui să fie îmbrăcate cu haine 
care să le facă să arate ca nişte sperietori de ciori, puse în câmpul 
de porumb. Este mult mai plăcut pentru soţii şi pentru copiii lor să 
le vadă cu o înfăţişare potrivită, cum se cuvine, şi în preajma lor, 
nu numai în prezenţa musafirilor şi a străinilor. Unele soţii si mame 
socotesc că nu contează cum arată când lucrează şi când sunt văzute 
doar de soţii şi de copiii lor, însă sunt foarte atente când se îmbracă 

pentru a fi văzute de persoane străine. Nu trebuie avută în vedere 
mai mult aprecierea şi iubirea din partea soțului şi a copiilor, decât 
aprecierea străinilor şi a prietenilor obişnuiţi? Pentru orice soție şi 
mamă, fericirea soțului şi a copiilor ei trebuie să Fie mai sfântă decât 
a tuturor celorlalți din jur. 

Sà nu fie o sclavă a opiniei publice. Prea adesea, mamele do- 
vedesc o sensibilitate bolnăvicioasă față de ce vor gândi alții despre 
obiceiurile, îmbrăcămintea şi părerile lor şi, într-o mare măsură, 
ajung sclave faţă de gândul că ar putea fi rău văzute de ceilalţi. Nu 
este oare trist că fiinţe înzestrate cu rațiune sunt dominate de ce vor 
gândi cei din jur despre ele, şi nu de cum ar trebui să fie înaintea lui 
Dumnezeu? Noi sacrificăm prea adesea adevărul de dragul de a fi 
în acord cu moda vremii, de a nu fi considerate ridicole... O mamă 
nu îşi poate permite să fie sclavă a părerii altora, pentru ca ea are de 
educat copii atât pentru viaţa aceasta, cât şi pentru cea viitoare. In 
îmbrăcăminte, mamele nu trebuie să etaleze podoabe inutile. 

Să dea lecţii de ordine şi curăţenie. Dacă mamele îşi îngăduie 
să se îmbrace neglijent acasă, copiii lor vor fi la fel de neglijenţi. 
Multe mame socotesc că orice lucru, oricât ar fi de uzat şi de murdar, 
este suficient de bun pentru a fi îmbrăcat prin casă. Însă, curând, 
influenţa pe care o au în familie va fi afectată. Copiii încep să 
compare felul cum se îmbracă mama lor cu cel în care se îmbracă 
alte femei, care sunt curate; astfel, respectul faţă de mamă scade... 
Aprecierea si respectul din partea copiilor trebuie să fie de cea mai 
mare valoare pentru fiecare.mamă. În ceea ce priveşte persoana ei, 
totul trebuie să vorbească despre ordine şi curăţenie şi trebuie să fie 
asociat în minţile lor cu termenul curăţie. Chiar cei mai mici copii 
au simţul decenţei, al potrivirii lucrurilor. Şi atunci, cum ar putea fi 
ei stăpâniţi de dorinţa de a fi curaţi şi sfinţi, când ochii lor nu văd 
altceva, în fiecare zi, decât haine murdare şi camere în dezordine? 

Ordinea şi curăţenia reprezintă legea cerului; pentru a fi în armo- 
nie cu rânduiala divină, este datoria noastră să fim curaţi şi să avem 
o înfăţişare plăcută. 

Importanţa influențelor prenatale. Mulţi părinţi consideră ca 
efectul influențelor prenatale este neînsemnat, însă Cerul nu le pri- 
veşte astfel.... Bunăstarea copilului va fi afectată de obiceiurile ma- 
mei. Poftele şi pasiunile ei trebuie stăpânite, ţinute sub control prin 
principii. Unele lucruri trebuie să fie evitate, iar împotriva altora 

trebuie să lupte, dacă vrea să împlinească planul lui Dumnezeu de 
a-i da un copil. 

Prin îngăduirea apetitului şi a tendinţelor dăunătoare, puterile... 
sunt irosite şi milioane de vieţi sunt ruinate atât pentru lumea aceasta, 
cât şi pentru cea viitoare. Părinţii ar trebui să nu uite că împotriva 
acestor ispite vor trebui sa lupte copiii lor. Pregătirea trebuie începută 
chiar înainte de naşterea copilului, pentru ca acesta să fie în stare să 
lupte cu succes împotriva vrăjmaşului. 

Dacă înainte de naşterea copilului, mama este îngăduitoare faţă 
de sine, dacă este egoistă, nerăbdătoare sau pretențioasă, toate aceste 
defecte se vor manifesta în caracterul copilului ei. In felul acesta, 
mulţi copii au primit ca moştenire, la naştere, aproape numai tendinţe 
nestăvilite spre rău. Însă, dacă mama aderă cu fermitate la principii 
drepte, dacă este cumpătată şi dispusă la sacrificiu de sine, dacă este 
bună, blândă şi neegoistă, ea poate oferi copilului ei toate aceste 
trăsături de caracter preţioase. 

Aspecte esenţiale în perioada prenatală. O greşeală care se 
comite pe scară largă este aceea de a nu avea în mod special în 
atenţie viaţa femeii dinainte de naşterea copiilor. În această perioadă 
atât de importantă, munca mamei trebuie uşurată. In organismul ei 
se produc multe schimbări. Este nevoie de o cantitate mai mare de 
sânge şi, de aceea, de o creştere a aportului de alimente hrănitoare, 
de cea mai bună calitate, care să poată fi convertite în sânge. Dacă 
nu primeşte acest necesar de alimente hrănitoare, ea nu-şi poate 
păstra puterea fizică, iar lăstarul care se va naşte din ea va fi lipsit de 
vitalitate. îmbrăcămintea ei necesită atenţie. Corpul trebuie protejat 
împotriva frigului. Ea nu trebuie să facă apel la rezervele de vitali- 
tate, neîmbrăcându-se corespunzător. Dacă mama este lipsită de un 
aport suficient de hrană sănătoasă, nutritivă, lipsa va fi resimţită în 
cantitatea şi în calitatea sângelui. Circulaţia sângelui va fi deficitară, 
iar copilul va suferi şi el datorită acestor lipsuri. El va fi incapabil 
să-şi însuşească hrana care poate fi convertită în sânge folositor pen- 
tru întregul organism. Sănătatea şi bunăstarea mamei şi a copilului 
depind mult de o îmbrăcăminte bună, călduroasă şi de aportul de 
alimente hrănitoare. 

Asigurarea unui ambient plăcut. Trebuie să avem grijă ca me- 
diul în care trăieşte mama să fie plăcut şi fericit. Asupra soţului si 
tatălui stă în mod special responsabilitatea de a face tot ce îi stă în 

putere pentru a uşura povara soției şi mamei. El ar trebui să-i uşureze 
pe cât posibil povara, în starea în care este ea. Soţul trebuie să fie 
binevoitor, curtenitor, amabil, blând şi mai ales atent faţă de toate 
dorinţele ei. 

Apetitul nu este un ghid sigur. Ideea că, datorită stării din peri- 
oada sarcinii, femeile pot permite apetitului lor să-şi facă de cap este 
o greşeală bazată pe anumite obiceiuri deficitare, şi nu pe bunul-simţ. 
Apetitul femeilor în această stare poate fi schimbător, capricios şi 
greu de mulţumit, iar obiceiul înrădăcinat îi îngăduie femeii însărci- 
nate să aibă orice pofteşte, fără a consulta raţiunea, pentru a vedea 
dacă acea hrană furnizează elementele nutritive necesare corpului ei 
şi dezvoltării copilului. Mâncarea trebuie să fie hrănitoare, însă nu 
trebuie să fie excitantă... 

Dacă este vreodată nevoie de simplitate şi de atenţie deosebită 
faţă de calitatea hranei ingerate, atunci acest timp este acum—în 
această perioadă importantă. Femeile care au principii şi care sunt 
bine educate nu se vor îndepărta de simplitate în dietă, în mod special 
în această perioadă. Ele vor ţine cont că o altă viaţă depinde de viaţa 
lor şi vor fi atente la obiceiurile pe care şi le formează şi, în mod 
special, la cele legale de alimentaţie. Ele nu vor mânca ceva care nu 
este hrănitor, ci este iritant, doar pentru simplul motiv că este gustos. 

Există prea mulţi sfătuitori în jurul lor, gata să le convingă să facă 
lucmri pe care raţiunea le spune sa nu le facă. Copiii se nasc bolnavi 
datorită faptului că părinţii îşi satisfac apetitul.,. Daca se introduce în 
stomac prea multă mâncare, iar organele digestive sunt suprasolici- 
tate pentru a o digera şi a elibera organismul de substanţele iritante, 
mama comite o nedreptate fala de sine şi pune temelia bolii pentru 
copilul ei. Dacă mănâncă ce îi place şi ce pofteşte, iresponsabilă faţă 
de consecinţe, pedeapsa va cădea asupra ei, dar nu numai. Copilul 
ei nevinovat va trebuie să sufere datorită acestei nechibzuinţe. 

Cumpătarea este necesară. În niciun caz, nevoile fizice ale 
mamei nu trebuie neglijate în perioada sarcinii. Două vieţi depind de 
ea, deci dorinţele ei trebuie luate în considerare cu amabilitate, iar 
nevoile ei împlinite cu generozitate. Însă, în mod special în aceasta 
perioadă, ea ar trebui să evile, atât în dietă, cât şi în orice altă privinţă, 
orice i-ar micşora tăria fizică sau mintală. Din însăşi porunca lui 
Dumnezeu, ea se situează sub cea mai solemnă obligaţie de a exercita 
stăpânire de sine. Bazele unui caracter frumos al viitorului om sunt 

puse şi consolidate prin obiceiurile de strictă cumpătare ale mamei, 
în perioada dinaintea naşterii copilului... Această lecţie nu trebuie 
privită cu indiferenţă. 

Încurajaţi buna dispoziţie, optimismul. Orice femeie care ur- 
mează să devină mamă ar trebui să încurajeze în mod continuu, ori- 
care ar fi împrejurările, buna dispoziţie, mulţumirea şi optimismul, 
ştiind că pentru toate eforturile pe care le face în această direcţie va fi 
răsplătită înzecit, atât în ceea ce priveşte sănătatea fizică a copilului, 
cât şi în ceea ce priveşte moralul şi caracterul acestuia. Aceasta nu 
este însă totul. Printr-o bună deprindere, ea poate să se obişnuiască 
să gândească optimist şi, astfel, să-şi încu- rajeze o stare de spirit 
pozitivă, molipsindu-i de acest spirit optimist pe cei din familie şi pe 
toţi cei aflaţi în preajma ei. Astfel, sănătatea ei fizică va avea de câşti- 
gat în foarte mare măsură. Organele vitale vor căpăta vigoare, iar 
circulaţia sângelui nu va mai fi greoaie, aşa cum s-ar întâmpla dacă 
s-ar lăsa pradă descurajării şi mâhnirii. Prin bună dispoziţie, prin 
această stare de spirit, sănătatea ei mintală şi morală este înviorată. 
Puterea voinţei va putea face faţă solicitărilor minţii şi se va dovedi 
o mare alinare pentru nervi. Copiii care sunt jefuiţi de acea vitalitate 
pe care ar fi trebuit sa o moştenească de la părinţii lor trebuie să 
beneficieze de cea mai mare grijă. Acordându-se îndeaproape atenţie 
legilor care guvernează fiinţa lor, sănătatea lor poate fi îmbunătăţită. 

Alimentaţia la sân este ideală. Cea mai bună hrană pentru nou- 
născut este hrana pe care o oferă natura. Dacă necesitatea nu o cere, 
el nu trebuie lipsit de această hrană. Nu are inimă de mamă femeia 
care, de dragul convenienţelor, caută să se debaraseze de misiunea 
delicată de a-şi alăpta micuțul. 

Mama trebuie să aibă condiţii optime în perioada de alăptare. 
Perioada în care bebeluşul îşi primeşte hrana de la mamă este critică. 
Multe mame au fost nevoite să muncească peste măsură în perioada 
în care şi-au alăptat copiii, înfierbântându-şi sângele, iar pruncul a 
fost serios afectat prin hrana agitată, primită la sânul mamei. Micuţul 
va fi afectat, de asemenea, şi de starea minţii mamei. Dacă este 
nefericită, agitată, uşor iritabila, dând frâu liber impulsurilor, hrana 
pe care pruncul o primeşte de la ea va fi înfierbântată, producând 
adeseori colici, spasme, iar în unele cazuri convulsii sau chiar crize 
mai grave. 

Şi caracterul copilului este mai mult sau mai puțin afectat de 
natura alimentației primite de la mamă. Este foarte important ca, 
în perioada alăptării copilului, mamele să aibă o stare de spirit 
optimistă, stăpânindu-şi în mod desăvârşii emoţiile. Făcând astfel, 
hrana copilului nu suferă nicio vătămare, iar calmul şi stăpânirea de 
sine pe care mama le dovedeşte în felul în care îşi tratează copilul 
influenţează foarte mult modelarea minţii acestuia. Dacă cel mic este 
nervos şi se tulbură uşor, felul de a fi al mamei, grijuliu, atent, fără 
grabă, va avea un efect alinător şi corector, iar sănătatea copilului 
poate fi astfel foarte mult îmbunătăţită. 

Hrana nu poale înlocui grija şi atenţia. S-au comis mari abu- 
zuri asupra copiilor mici, prinlr-un tratament necorespunzător. Dacă 
erau agitaţi, de regulă li s-a dat mâncare pentru a-i linişti, când, în 
majoritatea cazurilor, motivul principal al neliniştii lor era tocmai 
faptul că primiseră prea multă mâncare şi aceasta din cauza obiceiu- 
rilor greşite ale mamei. Mai multă mâncare n-a făcut altceva decât 
să înrăutăţească lucrurile, deoarece stomacul lor era deja supraîncăr- 
cat. În general, copiii sunt învăţaţi, încă din leagăn, să-şi îngăduie 
apetitul şi li se imprimă ideea că trăiesc pentru a mânca. Mama are o 
mare contribuţie în formarea caracterului copiilor ei, încă din prima 
copilărie. Ea îi poate învăţa să-şi stăpânească pofta sau îi poate în- 
văţa să-şi îngăduie apetitul şi să devină lacomi. Mama îşi face, de 
obicei, planul de a realiza anumite lucruri în decursul unei zile, iar 
când copiii o întrerup, în loc să-şi ia timp şi să-i aline în micile lor 
necazuri şi să le distragă atenţia, ea le dă ceva de mâncare, pentru 
a-i potoli, lucru care are efect pentru puţin timp, însă după aceea 
situaţia se înrăutăţeşte. Stomacul copiilor a fost îndopat cu mâncare, 
atunci când ei nu aveau deloc nevoie de aceasta. Ceea ce aveau ei 
nevoie nu era altceva decât puţin din timpul şi atenţia mamei. Însă 
ea şi-a socotit timpul mult prea preţios pentru a-l dedica înveselirii 
copiilor ei. S-ar putea ca aranjarea casei cu rafinament, pentru a se 
lăuda în faţa oaspeţilor, şi pregătirea mesei în stil modern să conteze 
pentru ea mai mult decât fericirea şi sănătatea copiilor ei. 

Hrana să fie sănătoasă şi gustoasă, dar simplă. Hrana trebuie 
să fie atât de simplă, încât pregătirea ei să nu consume tot timpul 
mamei. Este adevărat, este nevoie de mult timp pentru a aşeza pe 
masă mâncare hrănitoare, pregătită sănătos şi frumos prezentată. Să 
nu credeţi că orice aruncaţi la întâmplare pe masă, drept mâncare, 

este bun pentru copii. Însă trebuie pus deoparte mai puţin timp 
pentru pregătirea unor feluri de mâncare nesănătoase, pentru a face 
pe placul unui gust pervertit, şi mai mult timp pentru educarea şi 
învăţarea copiilor. 

Pregătirea trusoului nou-născutului. În pregătirea hăinuţelor 
nou-născutului trebuie avute în vedere în primul rând binele, confor- 
tul şi sănătatea copilului, şi nu moda sau dorinţa de a trezi admiraţia. 
Mama nu ar trebui să-şi irosească timpul cu broderii sau cu alte 
lucruri fanteziste, pentru a înfrumuseţa îmbrăcămintea micuţului, 
împovărându-se singură cu o muncă inutilă, în detrimentul sănătăţii 
ei si a copilului. Ea nu ar trebui să stea mult timp aplecată cu acul în 
mână, căci astfel îşi solicită mult ochii şi nervii, într-o perioadă când 
are nevoie de multă odihnă şi de o activitate plăcută. Ea trebuie să-şi 
dea seama de obligaţia pe care o are de a-şi fortifica puterea, pentru 
a fi în stare să îndeplinească obligaţiile care îi revin. 

Asiguraţi curăţenie, căldură, aer proaspăt. Sugarii au nevoie 
de căldură, însă prea adesea se face greşeala de a-i ţine în camere 
supraîncălzite, lipsindu-i într-o mare măsură de aer proaspăt... Nou- 
născutul trebuie păzit de orice i-ar putea slăbi sau intoxica organis- 
mul. Este nevoie de cea mai meticuloasă atenţie, pentru ca totul în 
jurul lui să fie curat şi îmbietor. Deşi poate fi necesar ca cei micuţi 
să fie protejaţi de schimbări prea mari sau bruşte de temperatură, 
trebuie sa avem grijă ca, fie că dorm sau sunt treji, fie că este zi sau 
noapte, ei să poată respira un aer curat, înviorător. 

Îngrijirea copiilor bolnavi. De cele mai multe ori, boala copii- 
lor se datorează unor greşeli de îngrijire. Mese neregulate, îmbrăcă- 
minte necorespunzătoare în timpul serii sau al nopţii, când este mai 
răcoa- re, lipsa exerciţiului fizic, care să menţină o bună circulaţie a 
sângelui, sau lipsa aerului din abundenţă—toate acestea pot cauza 
boli. Părinţii trebuie să descopere cauza bolii şi apoi să îndrepte cât 
de repede posibil condiţiile necorespunzătoare. 

Toţi părinţii ar trebui să înveţe mult în ceea ce priveşte preve- 
nirea, îngrijirea şi chiar tratamentul bolii. În special mama trebuie 
să ştie ce are de făcut în familia ei, în cazul unor boli obişnuite. Ea 
trebuie să ştie să îngrijească un copil bolnav. Cu dragoste şi price- 
pere, ea trebuie să îndeplinească anumite servicii care nu ar putea fi 
încredințate la fel de bine unei persoane străine. 

Mulţi părinţi neglijează educaţia în cămin. În ciuda metode- 
lor avansate, educaţia copiilor este în prezent întristător de deficitară. 
Educaţia din cămin este neglijată. Părinţii, şi în special mamele, 
nu-şi dau seama de responsabilitatea pe care o au. Ei nu au nici 
răbdarea de a le face educaţie copiilor, nici înţelepciunea de a-i ţine 
în frâu pe cei mici, care au fost încredinţaţi grijii lor. 

Modelarea caracterului. Mama să caute să facă orice îmbună- 
tăţire cu putinţă, în vederea modelării caracterului şi formării unor 
deprinderi bune în copiii ei. Să vegheze cu grijă dezvoltarea ca- 
racterului lor, stăpânind acele trăsături care sunt prea pronunţate şi 
încurajându-le pe cele deficitare. Propria ei viaţă să fie un exemplu 
curat şi nobil pentru preţioasa fiinţă pe care o are în grijă. 

Mama trebuie să-şi ia lucrarea în primire cu energie şi curaj, 
ba-zându-se continuu pe ajutorul divin, în toate strădaniile ei. Să 
nu găsească niciodată odihnă până nu vede o creştere continuă în 
caracterul copiilor ei, până când aceştia nu ajung să dobândească un 
țel mai înalt, în viaţă, decât doar acela de a-şi căuta propria plăcere. 

Rugăciunea pentru copii. Puterea rugăciunilor mamei nu poate 
fi estimată. Mama care îngenunchează lângă fiul sau fiica ei în 
perioada plină de greutăţi a copilăriei şi în tinereţe, când sunt atâtea 
primejdii, nu va cunoaşte niciodată, până în ziua judecății, influenţa 
pe care au avut-o rugăciunile ei în viaţa copiilor. Dacă este legată prin 
credinţă de Fiul lui Dumnezeu, mâna duioasă a mamei îl poate trage 
înapoi pe fiu din calea ispitei şi o poate ajuta pe fiică să nu îngăduie 
păcatul. Când pasiunea şi pofta se războiesc, cerând supremație, 
puterea iubirii, a influenţei restrictive, dar serioase şi hotărâte a 
mamei, poate echilibra sufletul şovăielnic, făcându-l să rămână de 
partea a ceea ce este bine. 

Când ne întrerup vizitatorii. Trebuie să vă luaţi timp să vorbiţi 
ŞI Să va rugaţi împreună cu micuţii voştri şi nu trebuie să îngăduiţi 
nimănui să întrerupă momentele de comuniune cu Dumnezeu şi cu 
copiii. Le puteţi spune vizitatorilor: „Dumnezeu mi-a dat o lucrare 
de făcut, nu am timp pentru discuţii fără rost“. Trebuie într-adevăr 
să simţiţi că aveţi o lucrare de făcut pentru această viaţă şi pentru 
veşnicie. Cea dintâi datorie a voastră este faţă de copiii voştri. înainte 
de vizitatori, înainte de orice altceva, pe primul plan sunt copiii... 
Lucrarea pe care o aveţi de făcut faţă de copilul vostru în primii ani 
nu admite niciun fel de neglijare. Nu există nicio perioadă în viaţa 

acestuia, când această regulă să fie uitată. Nu îi trimiteţi afară ca 
sa puteţi sta cu oaspeţii, ci învăţaţi-i să fie liniștiți şi respectuoşi în 
prezenţa lor. 

Mamele să fie modele de bunătate si de nobleţe. Mamelor, 
fiu înțelepte în privinţa preţioaselor momente pe care le aveţi. Nu 
uitaţi, copiii voştri au posibilităţi deosebite, ei pot trece dincolo de 
ceea ce le oferiţi prin educaţie şi instruire. Voi puteţi fi pentru ei 
întruchiparea modelului a tot ceea ce poate fi bun, curat şi nobil. 
Identificaţi-vă interesele cu ale lor. 

Copiii sunt o oglindă pentru mamă, în care ea îşi poate vedea 
propriile obiceiuri şi comportamentul. Cât de atentă ar trebui să fie 
ea atunci în privinţa limbajului şi a comportamentului, în prezenţa 
acestor mici învăţăcei! Toate trăsăturile de caracter pe care doreşte 
să le vadă formându-se în ei trebuie să fie cultivate mai întâi de ea 
însăşi. 

Ţintiţi mai sus decât standardul lumii! Mama nu trebuie să se 
ghideze după opinia lumii şi nici să dorească să atingă standardul 
acesteia. Ea trebuie să decidă pentru ea însăşi care este marele ţel 
al vieţii şi apoi să depună tot efortul posibil pentru a-l atinge. Din 
lipsă de timp, ea poate să neglijeze multe lucruri ale gospodăriei, 
fără consecinţe prea grave, însă nu poate neglija, fără urmări grave, 
educarea corespunzătoare a copiilor ei. Caracterele lor deficitare 
vor da pe faţă necredincioşia ei. înclinațiile rele, pe care ea le lasă 
aşa, fără a le corecta, manierele aspre, grosolane, lipsa de respect şi 
neascultarea, obiceiul de a lenevi şi de a nu fi atenţi, toate acestea o 
vor dezonora şi îi vor amărt viaţa. 

Domnul Isus încă le invită pe mame. Domnul Hristos, Maies- 
tatea cerurilor, a spus: „Lăsaţi copilaşii să vină la Mine şi nu-i opriţi, 
căci împărăţia cerurilor este a unora ca ei“. Domnul Isus nu-i trimite 
pe copii la rabini; nu-i trimite la farisei, pentru ca El ştie că aceşti oa- 
meni i-ar învăţa sa-L respingă pe cel mai bun Prieten al lor. Marnele 
care şi-au adus copiii la Domnul Isus au procedat bine... Lăsaţi-le pe 
mame să-şi conducă şi acum copiii la Domnul Hristos. Predicatorii 
Evangheliei să-i ia pe copii în braţe şi să-i binecuvânteze în Numele 
lui Isus. Cuvinte pline de cea mai duioasă iubire să fie rostite către 
cei micuţi, căci Domnul Isus i-a luat pe mieluşeii turmei în braţele 
Sale şi i-a binecuvântat. 

Mamele să vină la Domnul Isus cu îngrijorările lor. Ele vor găsi 
har îndeajuns pentru a le fi de ajutor în creşterea copiilor. Porţile 
sunt deschise pentru fiecare mamă care vine şi îşi descarcă povara la 
picioarele Mântuitorului... El... încă le invită pe mame să-şi aducă 
micuţii la El pentru a-i binecuvânta. Chiar pruncul din braţele mamei 
se poate odihni la umbra Celui Atotputernic datorită credinţei mamei 
care se roagă. 

Priorităţile mamei. În loc să se scufunde în mulţimea treburi- 
lor gospodăreşti care o copleşesc, soţia şi mama ar trebui să-şi ia 
timp să citească, să se informeze, să-i țină companie soţului ei şi 
să urmărească dezvoltarea fizică şi mintală a copiilor. Ea ar trebui 
să folosească în mod înţelept anumite ocazii pentru a-i influenţa pe 
cei dragi în direcţia unei vieţi cu idealuri înalte... Să-şi ia timp să 
studieze Cuvântul Sau, să meargă cu copiii în natură şi să-i înveţe 
despre Dumnezeu, prin frumuseţea lucrărilor Sale. Ea trebuie să 
fie optimistă şi bine dispusă. În loc să-şi petreacă timpul disponibil 
cosând şi croşetând la nesfârşit, trebuie să facă din fiecare seară un 
moment plăcui, o reuniune familială, după îndeplinirea datoriilor 
zilei. Mulţi dintre bărbaţi ar alege atunci compania căminului lor, în 
loc să meargă la club sau la cârciumă. Mulți băieți nu ar mai pierde 
vremea pe stradă sau la magazinul din colţ. Multe fete ar fi salvate 
din primejdia unor relaţii frivole, înşelătoare. Influenta căminului ar 
fi, atât pentru părinţi, cât şi pentru copii, ceea ce Dumnezeu a rânduit 
să fie—o binecuvântare de-a lungul întregii vieţi. 

Este nevoie de o concepţie realistă. Viaţa de căsătorie nu este 
doar o idilă; ea are dificultăţi reale şi specificul ei. Soţia nu trebuie 
să se considere o păpuşă care trebuie păzită, ci o femeie—o femeie 
care pune umărul la ducerea poverilor reale, nu imaginare, şi trăieşte 
o viaţă plină de înţelegere, atentă, socotind că mai sunt, pe lângă 
sine, şi alte lucruri la care trebuie să se gândească... Viaţa reală îşi 
are părțile ei întunecoase şi necazurile ei. 


[42] 


Capitolul 4 — Vlăstare pentru 
veşnicie—Responsabilităţile părinţilor. Principii 
creştine de planificare familială 


Locul copiilor în familia creştină. Copiii sunt moştenirea 
Domnului, iar noi suntem răspunzători în faţa Lui de felul cum 
administrăm ceea ce este proprietatea Sa... Un cămin fără copii este 
un loc pustiu. Inimile celor care îl locuiesc sunt în primejdia de a 
deveni egoiste, de a căuta doar binele propriu şi de a avea în vedere 
doar propriile dorinţe şi avantaje. Ei dovedesc înţelegere doar pentru 
propria persoană;, iar pentru cei din jur, doar în mică măsură. 

Copiii le sunt încredinţaţi părinţilor ca o avuţie de mare preţ, pe 
care, într-o zi, Dumnezeu o va cere din mâna lor. Ar trebui să punem 
deoparte mai mult timp, mai multă atenţie, mai multă rugăciune pen- 
tru educaţia lor. Ei au nevoie de mai mult din ceea ce este adevărata 
educaţie... Nu uitaţi că fiii şi fiicele voastre sunt membrii mai tineri 
ai familiei lui Dumnezeu. El vi i-a încredinţat spre a-i îngriji, creşte 
şi educa pentru cer. Veţi da socoteală în faţa Lui de felul în care v-aţi 
îndeplinit această misiune sacră. 

Copiii le sunt încredinţaţi părinţilor de către Dumnezeu. Co- 
piii primesc viaţa de la părinţii lor; şi totuşi, copiii... se bucură de 
viaţă prin puterea creatoare a lui Dumnezeu, căci Dumnezeu este 
Dătătorul vieţii. Fie ca acest lucru să nu se uite niciodată, şi anume: 
copiii nu trebuie trataţi ca şi când ar fi proprietatea personală a pă- 
rinților.... Ei le-au fost încredinţaţi părinţilor pentru a fi crescuţi în 
învăţătura şi după îndemnurile Domnului şi calificaţi pentru lucrarea 
pe care o au de făcut în această viaţă şi în veşnicie. 

Copiilor trebuie să li se aducă la cunoştinţă adevărul că talen- 
tele lor nu le aparţin. Puterea, timpul, intelectul sunt comori doar 
împrumutate. Ele aparţin lui Dumnezeu şi este datoria oricărui tânăr 
de a le folosi cât mai bine cu putinţă. El este un lăstar de la care 
Dumnezeu aşteaptă roade, un administrator al cărui capital trebuie 
să fie în creştere, o lumină care să lumineze în întunericul lumii. 


36 

Fiecare tânăr, fiecare copil are o lucrare de făcut pentru onoarea lui 
Dumnezeu, în înnobilarea omenirii. 

Responsabilităţi părintești. Taţii şi mamele sunt răspunzători 
pentru sănătatea, vigoarea şi dezvoltarea caracterului copiilor lor. 
Această lucrare nu trebuie lăsată nimănui altcuiva. Devenind părinți, 
vă revine sarcina de a coopera cu Domnul pentru a-i educa după 
principii sănătoase. 

Cât de trist este că mulţi părinţi şi-au nesocotit răspunderile care 
le-au fost încredințate de Dumnezeu faţă de copiii lor şi vor ca nişte 
străini să le poarte în locul lor! Ei vor ca alţii să lucreze în locul lor 
pentru copiii lor şi să-i scutească de responsabilitatea pe care o au. 

Mulţi dintre cei care acum se vaită de îndărătnicia copiilor lor ar 
trebui să se învinovăţească doar pe ei înşişi. Să deschidă Biblia şi să 
vadă ce cere Dumnezeu de la ei, ca părinţi şi veghetori. Să-şi preia 
îndatoririle neglijate de mult timp. Ei trebuie să se umilească şi sa se 
pocăiască înaintea lui Dumnezeu pentru neglijenţa lor de a fi urmat 
sfaturile Sale în creşterea copiilor. Să-şi schimbe propria cale şi să 
urmeze Biblia cu stricteţe şi cu grijă, ca fiind călăuza şi sfătuitorul 
lor. 

Orice altceva să fie pe plan secundar. Părinţii nu trebuie să 
îngăduie ca obligaţiile de serviciu, obiceiurile şi preceptele lumii sau 
moda să aibă o putere dominantă asupra lor şi, astfel, să-şi neglijeze 
copiii ŞI să nu fie în stare să le ofere o educaţie corespunzătoare, pe 
măsură ce anii trec. 

Un motiv important pentru care există atât de mult rău în lumea 
de astăzi este acela că părinţii nu îşi ocupă mintea cu ceea ce este 
cel mai important—cum să se pregătească, cu răbdare şi bunătate, 
pentru lucrarea de educare a copiilor lor pe calea Domnului. Dacă 
ar putea fi dată cortina la o parte, am vedea cât de mulţi copii, care 
au pornit pe căi rele, au fost pierduţi datorită neglijării educaţiei de 
către părinţi. 

Rolul crucial al părinţilor în educaţia creştină. Părinţii ar 
trebui să se considere, într-un sens cu totul deosebii, uneltele folosite 
de Dumnezeu pentru educarea copiilor lor, aşa cum a făcut Avraam 
pentru a urma calea Domnului. Ei trebuie să cerceteze Scripturile cu 
sârguinţă, pentru a cunoaşte calea lui Dumnezeu şi a-i învăţa pe cei 
din casa lor această cale... Pentru a-i putea învăţa pe alții, părinţii 
trebuie să înveţe ei înşişi, adunând continuu lumină din Cuvântul lui 

Dumnezeu şi, prin cuvânt şi exemplu personal, să folosească această 
lumină prețioasă în educarea copiilor lor, 

Contribuţia mamei este esenţială în această lucrare de educare 
a copiilor. Deşi tatăl are îndatoriri solemne şi importante în cămin, 
mama, prin prezenţa ei aproape continuă între copii, în special în 
primii ani, trebuie să fie educatorul lor principal şi prietena lor. Ea 
trebuie să aibă mare grijă să-şi înveţe copiii ordinea şi curăţenia, 
să-i îndrume în vederea formării unor obiceiuri şi gusturi corecte; 
ea trebuie să-i înveţe să fie harnici, să se descurce şi să-şi ajute 
semenii; să trăiască, să acţioneze şi să lucreze ca şi când ar fi mereu 
în prezenţa Domnului. 

Surorile mai mari pot exercita o influenţă puternică asupra mem- 
brilor mai tineri ai familiei. Cel mai mic, luând exemplu de la cel 
mai mare, va învăţa mai repede prin imitație decât prin continua 
repetare a unor principii. Sora mai mare trebuie să simtă că-i revine 
datoria creştină de a-şi ajuta marna în ducerea multelor ei poveri 
istovitoare. 

Părinţii trebuie să fie mult timp acasă. Prin vorbe şi fapte, ei 
trebuie să-i înveţe pe copii iubirea şi frica de Domnul; învăţaţi-i sa 
fie ageri la minte, sociabili, iubitori; să-şi formeze obiceiuri bune 
în a fi harnici, strângători şi stăpâni pe sine. Dăruindu-le iubire şi 
afecţiune şi încurajându-i în cămin, părinţii le pot oferi copiilor 
lor un adăpost sigur şi bine-venit în faţa multelor ispite ale lumii. 
Educaţia consecventă, credincioasă, din cămin, constituie cea mai 
bună pregătire pe care o pot primi copiii pentru şcoala vieţii. 

Porunca lui Dumnezeu să fie supremă. Avem reguli biblice 
pentru învăţătura tuturor, atât a părinţilor, cât şi a copiilor, un stan- 
dard înalt şi sfânt de la care nu poate exista abatere. Poruncile lui 
Dumnezeu trebuie să fie supreme. Tatăl şi mama să cerceteze Cu- 
vântul lui Dumnezeu şi să se întrebe cu sinceritate: „Ce a spus 
Dumnezeu în această privinţă?“ 

Învăţaţi-i pe copiii voştri să iubească adevărul pentru că este 
adevăr, pentru ca ei trebuie să fie sfințiți prin adevăr şi pentru că 
trebuie să stea în faţa probei care va determina dacă sunt calificaţi 
pentru o lucrare mai înaltă şi dacă pot deveni membri ai familiei 
împărăteşti, copii ai Tatălui ceresc. 

Influenţa modelatoare pe care o au copiii asupra părinţilor. 
Înțelegerea, stăpânirea de sine şi dragostea, necesare în relaţiile cu 

copiii, sunt o binecuvântare pentru fiecare cămin. Anumite trăsături 
de caracter ale celor care ar trebui să fie mai voioşi şi mai liniștiți 
vor fi îmblânzite şi domolite. Prezenţa unui copil în cămin îndul- 
ceşte şi rafinează. Un copil crescut în temere de Domnul este o 
binecuvântare. 

Grija şi afecțiunea pentru copii, care sunt fiinţe dependente, 
îndepărtează asprimea din firea noastră, ne înduioşează, ne fac mai 
înţelegători şi ne dezvoltă cele mai nobile trăsături de caracter. 

Responsabilitatea faţă de viitorul copiilor. Există părinţi care, 
fără să ţină seama dacă vor putea sau nu să facă fată unei familii 
mari, îşi umplu casele cu aceste fiinţe micuţe şi neajutorate, care sunt 
întru totul dependente de părinţii lor în ceea ce priveşte îngrijirea 
şi educaţia... Aceasta este o greşeală tristă, nu numai faţă de mamă, 
dar şi faţă de copii şi societate... Părinţii trebuie să aibă întotdeauna 
în minte binele viitor al copiilor lor. Ei nu ar trebui să fie siliți să-şi 
petreacă fiecare oră în muncă împovărătoare pentru a putea asigura 
cele necesare vieţii. 

Înainte de a-şi mări familia, ei ar trebui să aibă în vedere în ce 
măsură Dumnezeu va fi onorat sau dezonorai, dacă vor mai aduce 
copii pe lume. Ei trebuie să caute să aducă slavă lui Dumnezeu prin 
unirea lor, din primul până la ultimul an al vieţii lor de căsătorie. 

O planificare responsabilă. Având în vedere responsabilitatea 
pe care o au, părinţii trebuie să cugete serios dacă este bine să aducă 
în familie copiii. Are mama suficientă putere pentru a avea grijă de 
copiii ei? lar tatăl, poate el pune la dispoziţie mijloacele necesare, 
astfel încât copiii să fie bine îngrijiţi şi educați? Cât de puţin este 
luat în seamă destinul copilului! Se are în vedere doar satisfacerea 
instinctelor, iar asupra soţiei şi mamei sunt aduse poveri care îi 
slăbesc vitalitatea şi îi paralizează puterea spirituală. Cu sănătatea 
distrusă şi spiritul descurajat, ea se trezeşte înconjurată de o mică 
turmă de care nu poate avea grijă aşa cum ar dori. 

Alţi factori care trebuie avuţi în vedere. Dumnezeu doreşte ca 
părinţii să acţioneze ca fiinţe înzestrate cu rațiune şi să îşi trăiască 
viaţa astfel, încât fiecare copil să fie educat în mod corespunzător, iar 
mama să poată avea putere şi timp pentru a-şi folosi puterile mintale 
în a-i educa pe cei mici, spre a fi primiţi în societatea îngerilor. 

Părinţii nu trebuie să-şi mărească familia decât în măsura în care 
le pot asigura copiilor o bună îngrijire şi educaţie. Un copil în braţele 

mamei în fiecare an este o mare nedreptate față de ea. Această stare 
de lucruri îi micşorează, iar uneori îi distruge plăcerea de a fi în 
societate şi o face să se simtă nenorocită în casa ei. De asemenea, 
îi jefuieşte pe copii de îngrijirea, de educaţia şi de fericirea pe care 
părinţii ar trebui să li le asigure. 

Aspecte de ordin economic. Părinţii trebuie să aibă în vedere, 
cu calm, ce le pot asigura copiilor lor. Ei nu au dreptul să aducă 
pe lume copii care să fie o povară pentru alţii. Au ei o slujbă pe 
care se pot baza pentru a-şi întreţine familia, astfel încât să nu fie o 
povară pentru alţii? Dacă nu au, ei comit o crimă aducând pe lume 
copii care să sufere din lipsă de îngrijire corespunzătoare, hrană şi 
îmbrăcăminte. 

În general, aceia care nu-şi găsesc de lucru şi care nu se descurcă 
în lume îşi umplu casele cu copii, în timp ce bărbaţii care au o 
meserie cu care să se descurce în viaţă nu au mai mulți copii decât 
pot întreţine. Aceia care nu sunt în stare să-şi poarte singuri de grijă 
nu ar trebui să aibă copii. 

Despre adopţie. Cei care nu au copii ar trebui să se pregătească 
pentru a iubi şi îngriji de copiii altora... În loc să dea atâta atenţie 
animalelor de casă şi să se ataşeze de vieţuitoare necuvântătoare, 
aceştia ar trebui să-şi pună în lucru darurile faţă de fiinţele umane, 
care au un cer de câştigat şi un iad de evitat. Să dea atenţie copilaşilor, 
ale căror caractere le pol modela după asemănarea divină. 

Dacă aceia care nu au copii şi pe care Dumnezeu i-a pus admi- 
nistratori peste anumite bunuri şi-ar devota inimile pentru îngrijirea 
copiilor care au nevoie de iubire, atenţie, afecţiune şi ajutor material, 
ei ar fi cu mult mai fericiţi decât sunt astăzi. Atâta timp cât există 
copii care nu beneficiază de grija plină de milă a unui tată şi de 
iubirea duioasă a unei mame, fiind expuşi influențelor vătămătoare 
ale acestor zile de pe urmă, este datoria cuiva de a suplini locul 
tatălui şi al mamei. 

Legea eredității. Starea de sănătate fizică şi mintala a părinților 
este transmisă urmaşilor lor. Acesta este un aspect important, care 
nu este luat în seamă în mod corespunzător. Oriunde obiceiurile de 
vieţuire ale părinților sunt contrare legilor sănătăţii, vătămarea adusă 
lor înşişi se va repeta şi în generaţiile viitoare... Foarte mult depinde 
de părinţi. Ei trebuie să hotărască dacă vor aduce pe lume copii care 
se vor dovedi o binecuvântare sau un blestem. 

Cu cât sunt mai nobile scopurile, cu atât mai înalte sunt înzestră- 
rile mintale şi spirituale, şi cu cât sunt mai bine dezvoltate puterile 
fizice ale părinților, cu atât va fi mai bună moştenirea dată copiilor 
lor. Cultivând ceea ce este mai bun în ei înşişi, părinții exercită o pu- 
ternică influență în modelarea societății şi în înnobilarea generațiilor 
viitoare. 

Perpetuarea ne cumpătării. Viaţa extravagantă şi folosirea vi- 
nului strică sângele, aprind poftele şi produc boli de tot felul. Însă 
răul nu se sfârşeşte aici. Părinţii transmit boli drept moştenire co- 
piilor lor. De regulă, fiecare bărbat necumpătat, care are copii, le 
transmite acestora înclinațiile şi tendinţele sale spre rău; el le dă 
bolile sângelui său stricat. Imoralitatea, destrăbălarea si afecțiunile 
psihice sunt transmise ca o moştenire dureroasă din tată în fiu, din 
generaţie în generaţie, şi aceasta aduce necaz şi suferinţă în lume, 
nefiind altceva decât o repetare a căderii omului... Şi cu toate aces- 
tea, fără să le pese, bărbaţi şi femei din această generaţie îngăduie 
necumpătarea, mâncând şi bând peste măsură, şi lasă, astfel, drept 
moştenire generaţiilor viitoare, boală, intelect slăbit şi imoralitate. 

Motive ca să fie de două ori mai înţelegători şi mai răbdă- 
tori. Taţii şi mamele îşi pot studia propriul caracter în copiii lor. 
Uneori, pot citi lecţii umilitoare, văzând propriile nedesăvârşiri re- 
produse în fiii şi fiicele lor. În timp ce caută să reprime şi să corecteze 
în copiii lor tendinţele moştenite spre rău, părinţii trebuie să dea do- 
vadă de o măsură dublă de răbdare, consecvență şi iubire. 

Când un copil manifestă trăsăturile rele de caracter pe care le- 
a moştenit de la părinţii săi, trebuie oare ca ei sa se supere pe el, 
pentru că reproduce propriile lor defecte? Nu, nu! Ci părinţii trebuie 
să vegheze cu multă grija asupra lor înşişi, ferindu-se de a fi grosolani 
sau aspri. Altfel, aceste defecte vor apărea încă o dată mai vizibile 
în copiii lor. 

Planul originar cu privire la educaţie. Sistemul de educaţie 
stabilit în Eden avea ca centra familia. Adam era „fiul lui Dumnezeu“ 
(Luca 3,38), iar copiii Celui Preaînalt îşi primeau educaţia chiar de la 
Tatăl lor. In cel mai adevărat sens, şcoala lor era o şcoală de familie... 
Familia era şcoala, iar părinţii erau educatorii. Educaţia având ca 
centru familia era predominantă în zilele patriarhilor. Pentru şcolile 
astfel întemeiate, Dumnezeu a oferit condiţiile cele mai prielnice 
pentru dezvoltarea caracterului.... Oamenii care urmau călăuzirea 

lui Dumnezeu locuiau în mijlocul câmpiilor şi dealurilor. Ei lucrau 
pământul, creşteau cirezi şi turme şi, ducând această viaţă liberă şi 
independentă, cu posibilităţi de lucru şi de meditaţie, învățau despre 
Dumnezeu şi-i învățau pe copiii lor lucrările şi căile Lui. Aceasta a 
fost metoda de educaţie pe care a dorit Dumnezeu sa o întemeieze 
în Israel. 

În viaţa de zi cu zi, familia era atât şcoală, cât şi biserică, părinţii 
fiind profesori atât în cele vremelnice, cât şi în cele religioase. 

Cercul familiei, o şcoală. În înţelepciunea Sa, Dumnezeu a plă- 
nuit ca familia să fie principalul mijloc de educaţie. In cămin trebuie 
începută educaţia copilului. Aici este prima lui şcoală. Avân-du-i pe 
părinţii săi ca profesori, el trebuie să înveţe lecţiile care urmează să-l 
îndrume pe tot parcursul vieţii— lecţii cu privire la respect, ascultare, 
bun-simţ, stăpânire de sine. Educaţia primită în cămin reprezintă o 
putere considerabilă spre bine sau spre rău. În multe privinţe, aceasta 
se dă fără vorbe şi în mod treptat, însă, dacă este pusă în aplicare în 
direcţia cea bună, ea devine o putere însemnată de partea adevărului 
şi a neprihănirii. 

Consideraţi cercul familiei ca o şcoală de instruire, în care să vă 
pregătiţi copiii pentru îndeplinirea datoriilor lor în cămin, în societate 
si în biserică. 

Educaţia din cămin este cea dintâi ca importanţă. Este o re- 
alitate tristă, aproape universal admisă şi deplânsă, că educaţia şi 
instruirea copiilor în cămin a fost neglijată. 

Nu există câmp de activitate mai important decât cel încredinţat 
întemeietorilor şi păzitorilor căminului. Nicio lucrare încredinţată 
fiinţelor omeneşti nu implică rezultate mai importante şi cu efecte 
mai îndelungate decât lucrarea desemnată taţilor şi mamelor. Viitorul 
societăţii este determinat de ceea ce sunt copiii si tinerii de astăzi, iar 
ceea ce vor fi aceşti copii şi tineri depinde de cămin. În mare parte, 
bolile, mizeria şi crimele, care sunt un blestem asupra omenirii, se 
datorează lipsei educaţiei corespunzătoare din cămin. Dacă viaţa de 
cămin ar fi fost curată şi trăită în credincioşie, dacă tinerii care au 
plecat de acolo ar fi fost pregătiţi să întâmpine responsabilităţile şi 
primejdiile vieţii, ce schimbare s-ar fi văzut în lume! 

Educaţia nu trebuie lăsată la voia întâmplării. Copilului nu 
trebuie sa 1 se îngăduie să înveţe binele şi răul la întâmplare, cu 
ideea că într-un timp, în viitor, binele va predomina, iar răul nu-şi va 

mai exercita influenţa. Răul va creşte mai repede decât binele. Este 
posibil ca, după mulţi ani, răul pe care l-au acumulat să fie eradicat,; 
însă cine îndrăzneşte să-şi asume acest risc? Timpul este scurt. Este 
mai uşor şi mult mai sigur să semănaţi în inimile copiilor voştri 
sămânţa cea bună, curată, decât să smulgeţi după aceea buruienile. 
Impresiile care se creează asupra minţii copilului sunt greu de şters. 
Cât de important este, astfel, ca aceste impresii să fie bune, pentru 
ca însuşirile uşor de modelat ale copilului să fie conduse în direcţia 
cea bună! 

Manifestând frumuseţea naturală. Părinţii şi profesorii tre- 
buie sa caute cu cea mai mare seriozitate înţelepciunea pe care 
Domnul Isus este gata oricând să o dea; căci ei au de-a face cu 
minţi omeneşti în perioada cea mai impresionabilă şi mai plină de 
interes din dezvoltarea lor. Ei ar trebui să-şi pună ca ţintă să cultive 
înclinațiile tinerilor astfel încât, în fiecare etapă a vieţii lor, să poală 
reprezenta frumuseţea naturală corespunzătoare acelei perioade, des- 
făşurată treptat, ca plantele şi florile din grădină. 

Copiii să fie părtaşi la responsabilităţile familiei. Copiii, ca şi 
părinţii, au datorii importante în cămin. Ei ar trebui învăţaţi că sunt 
o parte a unităţii numite cămin. Ei sunt hrăniţi, îmbrăcaţi, iubiți şi 
îngrijiţi—aşadar, ar trebui să răspundă la aceste numeroase binefa- 
ceri făcându-şi partea în purtarea poverilor căminului şi aducând cât 
se poate de multă fericire în familia în care sunt membri. 

Fiecare mamă să-şi înveţe copiii că ei sunt membri ai grupului 
familial şi că trebuie să lucreze în cadrul acestuia... Prin micile 
servicii pe care le fac, copiii să ştie că ei îi ajută pe tata şi pe mama. 
Daţi-le ceva de făcut pentru a vă ajuta şi spuneţi-le că după aceea pot 
merge să se joace. Copiii au minţi dinamice şi trebuie să se antreneze 
în ducerea poverilor în viaţa practică... Nu trebuie lăsaţi niciodată 
să-şi aleagă singuri ocupațiile. Părinţii trebuie să vegheze ei înşişi în 
această privinţă. 

Părinţii şi copiii au obligaţii. Părinţii au obligaţia de a-i hrăni, 
îmbrăca şi educa pe copii, iar copiii au obligaţia de a le sluji părinţilor 
cu credincioşie binevoitoare, serioasă. Când copiii consideră că nu 
mai au obligaţia de a împărți cu părinţii lor truda şi poverile vieţii, 
cum s-ar simţi ei dacă si părinţii lor ar înceta să simtă că este obligaţia 
lor să le asigure cele necesare? încetând sa-şi îndeplinească datoriile 
care le revin pentru a fi de folos părinţilor lor, uşurându-le poverile, 

făcând ceea ce poate este neplăcut şi plin de trudă, copiii pierd ocazia 
de a dobândi o educaţie foarte valoroasă, care le va fi de mare folos 
în viitor. 

Dumnezeu doreşte ca toţi copiii să fie educați din cei mai fragezi 
ani, ca să contribuie la ducerea poverilor pe care părinţii lor trebuie să 
le poarte pentru ei. Ei au camerele lor în case şi dreptul şi privilegiul 
de a avea un loc în consiliul familiei. Dumnezeu cere ca părinţii 
să-şi hrănească şi să-şi îmbrace copiii. Însă obligaţiile părinţilor si 
ale copiilor sunt mutuale. Din partea copiilor se cere să-şi respecte 
şi să-şi cinstească părinţii. 

Părinții nu trebuie să fie sclavii copiilor lor, făcând numai sacri- 
ficii, în timp ce copiilor li se permite să crească în nepăsare şi fără 
griji, lăsând toate poverile pe seama părinţilor. 

Părinţii nu trebuie să încurajeze indolenţa. Copiii trebuie să 
fie învăţaţi de foarte mici să fie utili, să facă anumite lucruri singuri 
si să-i ajute pe alţii. In timp ce mamele lor trudesc, gătind, spălând 
sau călcând rufe, multe fiice ale acestui veac pot fi văzute stând 
în salon, fără vreo mustrare de conştiinţă, citind poveşti, tricotând, 
croşetând sau brodând. Inimile lor sunt la fel de nesimţitoare ca 
piatra. Însă de unde îşi are originea acest rău? Cine sunt, de obicei, 
aceia care ar trebui cel mai mult învinuiți în această situaţie? Bieţii 
părinţi, ei, cei înşelaţi. Ei pierd din vedere viitorul copiilor lor şi, 
dintr-o afecţiune greşit înţeleasă, îi lasă să trândăvească sau să facă 
doar lucruri de mică însemnătate, care nu cer un exerciţiu al minţii şi 
al muşchilor, şi apoi îşi scuză fiicele indolente pentru că sunt slabe, 
bolnăvicioase. Ce le-a făcut să fie aşa? În multe cazuri, este vorba de 
greşeala părinţilor. O anumită măsură de activitate în gospodărie va 
face bine atât minţii, cât şi trupului. Insă copiii sunt lipsiţi de aceasta 
prin in-suflarea unor idei greşite, până când ajung refractari faţă de 
muncă. 

Dacă nu v-aţi obişnuit copiii să lucreze, în curând ei vor deveni 
plictisiţi. Se vor plânge de dureri de mijloc, de umeri şi de membre 
obosite; şi, datorită afecțiunii pe care le-o purtaţi, veți fi în primejdia 
de a face voi înşivă munca respectivă, în loc să-i lăsaţi pe ei să sufere 
puţin. Sarcina pe care le-o daţi la început trebuie să fie uşoară, apoi 
măriţi-o în fiecare zi, până când ei vor putea lucra suficient, fără a 
mai fi plictisiţi. 

Lenevia—urmările şi antidotul ei. Multe păcate sunt conse- 
cinţe ale lenevirii... Când nu este ocupată cu lucruri potrivite, mintea 
se opreşte asupra unor lucruri necorespunzătoare. Părinţii trebuie 
să-şi înveţe copiii că lenea este păcat. 

Nu există nimic altceva care să conducă în mod atât de sigur 
la păcat ca îndepărtarea tuturor poverilor de la copii, lăsându-i să 
ducă o viaţă trândava, fără niciun rost, să nu facă nimic sau să-şi 
caute ocupaţii după bunul lor plac. Minţile copiilor sunt dinamice şi, 
dacă nu sunt ocupate cu ceea ce este bun şi util, ele se vor întoarce 
în mod inevitabil spre ceea ce este rău. Desigur, este dreptul lor şi 
este necesar ca ei să se recreeze, dar trebuie învăţaţi să muncească 
şi să aibă ore regulate de muncă fizică şi, de asemenea, ore pentru 
citit si studiu. Vegheaţi ca ocupaţia lor să fie adecvată vârstei şi 
procu-raţi-le cărţi utile şi interesante. 

Pentru tineri, cel mai sigur este să-şi găsească o ocupaţie utilă. 
Dacă ar fi învăţaţi să fie harnici, astfel ca tot timpul să aibă o ocupaţie 
utilă, n-ar mai avea timp să se plângă de soarta lor sau să zacă în 
trândăvie, visând toată ziua. Astfel, primejdia de a-şi forma obiceiuri 
sau prietenii rele ar fi mai mică. 

Copiii trebuie să înveţe să poarte poveri. Părinţii trebuie să se 
trezească, să fie conştienţi de faptul că cea mai importantă lecţie 
pe care trebuie să o înveţe copiii lor este aceea că trebuie să-şi facă 
partea în ducerea poverilor căminului... Părinţii trebuie să-şi înveţe 
copiii să se deprindă cu acel simţ practic asupra vieţii, să-şi dea 
seama că trebuie să fie utili în lume. În cămin, sub supravegherea 
unei mame înțelepte, băieţii şi fetele trebuie să primească prima 
instruire legată de ducerea poverilor vieţii. Aceasta le va conferi cea 
mai valoroasă experienţă. Îi va învăţa că nu trebuie să-şi concentreze 
gândurile asupra lor înşişi, să-şi satisfacă doar propriile plăceri şi 
să se distreze. Educaţi-i cu răbdare, învăţându-i să-şi facă partea 
în cercul familiei, să considere o realizare, un succes, când depun 
eforturi pentru a împărţi poverile casei alături de tată, mamă, fraţi şi 
surori. In acest fel, ei vor avea satisfacția de a şti că sunt cu adevărat 
utili. 

Copiii trebuie să fie educați pentru a fi de ajutor. În mod na- 
tural, ei sunt activi şi înclinați spre a avea o ocupaţie; iar această 
înclinaţie poate fi canalizată în direcţia cea bună, prin educaţie. Co- 
piii pot fi învăţaţi, când sunt mici, să-şi facă zi de zi datoriile uşoare. 

Fiecare copil trebuie să aibă o anumită sarcină de adus la îndeplinire, 
pentru care să fie răspunzător faţă de părinţii săi sau faţă de cei care 
îl au în grijă. Astfel, ei vor fi învăţaţi să aibă simţul datoriei încă de 
când sunt mici; iar îndeplinirea micilor responsabilităţi va deveni 
pentru ei o plăcere, care le va aduce acea fericire care este dobândită 
doar prin facerea binelui. Ei vor fi obişnuiţi să poarte răspunderi şi 
vor găsi plăcere în activitatea lor, înțelegând că viaţa le poate oferi o 
ocupaţie mai importantă decât aceea de a se distra... 

Munca este bună pentru copii; ei se simt mai fericiţi să fie ocu- 
paţi în mod util o mare parte din timp; ei se bucură mai mult în 
distracţiile lor nevinovate după ce îşi împlinesc datoriile cu succes 
deplin. Munca întăreşte atât muşchii, cât şi mintea. Mamele pot face 
din copiii lor nişte mici ajutoare foarte preţioase şi, în timp ce îi în- 
vaţă să fie folositori, ele însele pot înţelege mai bine firea omenească 
şi cum să se poarte cu aceste fiinţe fragede. Prin această legătură cu 
cei mici, ele pot să-şi menţină inimile calde şi tinere. Copiii care 
sunt educați corespunzător învaţă, pe măsură ce avansează în vârstă, 
să iubească acea activitate care uşurează poverile prietenilor lor. 

Îndatoririle copiilor să fie adecvate vârstei. Ziua întreagă, cu 
cercul ei de datorii mărunte, cere atenţie, chibzuinţă şi un plan de 
acţiune. Pe măsură ce cresc, se poate cere tot mai mult de la copii. 
Nu trebuie să li se ceară să efectueze munci istovitoare sau să lucreze 
continuu prea mult timp, ca să nu obosească şi să se descurajeze; 
lucrul care li se dă de făcut trebuie ales în mod înţelept, astfel încât 
să asigure cea mai bună dezvoltare fizică şi cultivarea minţii şi a 
caracterului. 

Colaborarea în gospodărie dezvoltă relaţiile din familie. În 
educaţia tinerilor în cămin, principiul colaborării este inestima- bil... 
Cei mai mari trebuie sa fie ajutoarele părinţilor, participând la planu- 
rile lor şi împărtăşind cu ei răspunderile şi poverile. Taţii şi mamele 
să-şi ia timp pentru a-i învăţa pe copii; să le arate că le preţuiesc 
ajutorul, le doresc încrederea şi se bucură de compania lor, iar copiii 
nu vor întârzia să răspundă. Nu doar că se va uşura povara părinţilor 
şi copiii vor primi o educaţie practică, de o inestimabilă valoare, dar 
se vor întări şi legăturile din cadrul căminului si se vor consolida 
bazele caracterului. 

Activităţile gospodăreşti contribuie la dezvoltare. Îndepli- 
nind îndatoririle care le revin, ei dobândesc acea educaţie care îi 

pregăteşte să ocupe poziţii de încredere şi folositoare. În fiecare an, 
ei trebuie să avanseze în mod serios, treptat, lăsând în urmă vârsta 
lipsită de experienţă a copilăriei şi îndreptându-se spre maturitate. 
Prin îndeplinirea cu credincioşie a datoriilor simple din cămin, băie- 
ţii şi fetele pun bazele desăvârşirii lor mintale, morale şi spirituale. 
Asupra copiilor care îşi fac cu bucurie partea care le revine în trebu- 
rile gospodăreşti, purtând poverile împreună cu tatăl şi mama, stă 
aprobarea lui Dumnezeu. Ei vor fi răsplătiți cu sănătatea trupului si 
cu pacea minţii şi vor avea parte de plăcerea de a-şi vedea părinţii 
bucurându-se în legăturile sociale şi într-o odihnă sănătoasă, prelun- 
gindu-şi astfel viaţa. Copiii deprinşi cu datoriile practice ale vieţii 
vor pleca din căminele lor ca nişte membri folositori în societate, 
având o educaţie superioară celei obţinute prin închiderea într-o sală 
de clasă, la o vârstă fragedă, când nici mintea şi nici trupul nu sunt 
suficient de puternice pentru a rezista încordării. 

În multe cazuri, ar fi mai bine ca cei mici să aibă mai puţin 
de lucru la şcoală şi să fie instruiți mai mult în ceea ce priveşte 
îndeplinirea datoriilor din cămin. Mai presus de orice, ei trebuie 
învăţaţi să fie serioşi şi de folos. Multe lucruri care se învaţă din cărți 
sunt mult mai puţin esenţiale decât lecţiile hărniciei practice şi ale 
disciplinei. 

Implicarea activă în treburile casei asigură un somn odihni- 
tor. Mamele trebuie să-şi ia fetele cu ele în bucătărie si să le înveţe 
cu răbdare. Prin constituţie, li se potriveşte mai bine această muncă; 
muşchii lor vor dobândi tonus şi tărie, iar, la sfârşitul zilei, gândurile 
lor vor li mult mai sănătoase şi mai înălţătoare. S-ar putea să fie 
obosite, însă cât de dulce este odihna după o măsură suficientă de 
activitate! Somnul, refăcătorul cel dulce al naturii, dă tărie corpului 
obosit şi îl pregăteşte pentru datoriile zilei următoare. Nu sugeraţi 
copiilor că este totuna dacă lucrează sau nu. Învăţaţi-i că este nevoie 
de ajutorul lor, că timpul lor este valoros şi că voi depindeţi de munca 
lor. 

Copiii au nevoie, mai frecvent decât adulţii, de schimbarea înde- 
letnicirii şi de perioade de odihnă; însă, chiar când sunt foarte tineri, 
ei pot începe să înveţe sa muncească şi vor fi fericiţi la gândul că 
sunt de folos. Somnul lor va fi dulce după o muncă sănătoasă şi vor 
fi refăcuţi pentru o nouă zi de lucru. 

Copiii trebuie încurajați şi apreciaţi. „Oh“, spun unele mame, 
„Copiii mei mă necăjesc, mă încurcă atunci când încearcă să mă 
ajute“. Aşa făceau şi ai mei, dar credeţi că i-am lăsat să fie conştienţi 
de acest lucru? Lăudaţi-vă copiii! Învăţaţi-i cuvânt cu cuvânt, lucru 
după lucru. Este mult mai bine decât să citească romane, să facă 
vizite sau să urmeze moda lumii. 

Obligaţia copilului faţă de părinţi. Copiii trebuie să simtă că 
sunt datori faţă de părinţii lor, care au vegheat asupra lor în pruncie 
şi i-au îngrijit când au fost bolnavi. Ei ar trebui să nu uite că părinţii 
lor s-au îngrijorat mult pe seama lor... Dacă fiii şi fiicele care au 
provocat acele dureri de inimă ar putea vedea efectul purtării lor, ar 
fi cu siguranţă mai uşor de înduplecat. Dacă ar putea vedea lacrimile 
mamei, dacă ar auzi rugăciunile înălțate către Dumnezeu în favoarea 
lor şi suspinele ei înăbușite, inimile lor ar fi mai sensibile şi şi-ar 
mărturisi mai în grabă greşelile, cerând iertare. Copiii, când ajung 
maturi, îşi vor lăuda părintele care a lucrat cu credincioşie şi nu 
le-a îngăduit să nutrească simţăminte negative sau să-şi formeze 
obiceiuri dăunătoare. 

Respectul faţă de părinţi—o poruncă pentru toţi. „Cinsteşte 
pe tatăl tău şi pe mama la, ca să ţi se lungească zilele în ţara pe care 
ţi-o dă Domnul Dumnezeuj tău.“ Aceasta este cea dintâi poruncă 
însoţită de o făgăduinţă. Este valabilă pentru copii, tineri, maturi şi 
oameni în vârstă. Părinților li se cuvine o măsură de dragoste şi de 
respect care nu se cuvine niciunei alte persoane. însuşi Dumnezeu, 
care a aşezat asupra lOr responsabilitatea pentru sufletele încredin- 
tate grijii lor, a rânduit ca, în anii de început ai vieţii, părinţii să-L 
reprezinte pe Dumnezeu fată de copiii lor, iar acela care respinge 
autoritatea îndreptăţită a părinţilor respinge autoritatea lui Dumne- 
zeu. Porunca a cincea cere de la copii nu numai respect, supunere 
şi ascultare faţă de părinţii lor, dar şi iubire, duioşie, dorinţa de a le 
uşura sarcinile, de a le păstra un nume bun şi de a-i ajuta la bătrânele. 

Lipsa de respect—o problemă acută a zilelor noastre. În 
aceste vremuri de pe urmă, copiii sunt atât de neascultători şi de 
lipsiți de respect, încât Dumnezeu a menţionat acest lucru în mod 
special, el constituind un semn că sfârşitul este aproape. 

Mulţi dintre cei care mărturisesc a fi creştini nu ştiu ce înseamnă 
să-ţi „cinsteşti tatăl şi mama“; în consecinţă, ştiu la fel de puţin 
ce înseamnă „să ţi Se lungească zilele în ţara pe care ţi-o va da 

Domnul, Dumnezeul tău“. În acest veac al răzvrătirii, copiii care nu 
au beneficiat de o educaţie şi de o disciplină corespunzătoare au doar 
în mică măsură simţul datoriei faţă de părinţii lor. Adesea se întâmplă 
următoarea situaţie: cu cât părinţii fac mai mult pentru copiii lor, cu 
atât aceştia sunt mai neascultători şi îi respectă mai puţin. Copiii care 
au fost favorizați, alintaţi şi protejaţi excesiv, aşteaptă întotdeauna 
acest lucru; şi dacă aşteptările nu le sunt împlinite, sunt dezamăgiţi 
şi se descurajează. Aceeaşi tendinţă se va vedea apoi de-a lungul 
întregii lor vieţi; se vor simţi neajutoraţi, se vor bizui pe alţii pentru 
ajutor, aşteptând ca ceilalţi sa le acorde favoruri şi să cedeze în faţa 
lor. Iar dacă cineva li se opune, chiar după ce au ajuns la vârsta 
maturității, se simt nedreptăţiţi. Astfel, calea vieţii li se pare grea, se 
îngrijorează, de-abia îşi pot duce poverile, adesea murmură şi sunt 
nervoși, pentru că nimic nu le este pe plac. 

Copiii trebuie să-l caute pe Dumnezeu. Copiii si tinerii tre- 
buie sa înceapă să-L caute pe Dumnezeu de timpuriu, deoarece 
obiceiurile şi impresiile pe care le dobândesc la o vârstă fragedă vor 
exercita o influenţă puternică asupra vieţii şi caracterului lor... Dacă 
vreţi să fiţi bărbaţi şi femei integri, cu caractere curate, sănătoase şi 
nobile, începeţi cu lucrul în cămin; asumaţi-vă micile datorii care vă 
revin şi împliniţi-le cu exactitate şi meticulos. Când Domnul vede 
că sunteţi credincioşi în cele mici, vă va încredința răspunderi mai 
mari. Fiţi atenţi cum clădiţi şi ce fel de material puneţi în construcție. 
Caracterele pe care vi le formaţi acum vor dura pentru veşnicie. 

Dumnezeu îi cheamă şi-i ajută pe copii şi pe tineri. Domnul 
li se adresează celor tineri: „Fiule, da-Mi inima ta.“ Mântuilorului 
lumii li face plăcere să aibă copii şi tineri care îşi predau inima Lui. 
Copiii trebuie să se roage pentru harul de a rezista ispitelor care vor 
veni asupra lor—ispita de a-şi alege propria cale şi de a-şi satisface 
plăcerile egoiste. lar când ei se roagă ca Domnul Hristos să-i ajute 
în viaţa, să fie sinceri, buni şi ascultători şi să-şi poată îndeplini 
datoriile pe care le au în cămin, El le va asculta rugăciunile, oricât 
de umile ar fi acestea. 

Părinţii primesc ajutor divin în responsabilităţile lor. În im- 
portanta lucrare, părinţii trebuie să ceară şi să primească ajutor divin. 
Chiar dacă obiceiurile, deprinderile şi caracterul părinţilor sunt ne- 
corespunzătoare, dacă lecţiile date lor în copilărie si tinereţe i-au 

condus spre o dezvoltare nefericită a caracterului, ei nu trebuie să 
dispere. 

Doar efortul omenesc nu va fi suficient în desăvârşirea caracte- 
rului copiilor voştri pentru cer; însă, cu ajutor divin, o lucrare sfântă 
şi mare poate fi adusă la îndeplinire. 

Puterea divină se va uni cu efortul omenesc. Fără efortul ome- 
nesc, efortul divin este în zadar. Dumnezeu va lucra cu putere atunci 
când, în loială dependenţă de încrederea în El, părinţii se vor trezi 
la realitatea sacrei responsabilităţi pe care o au şi vor căuta să-şi 
educe copiii în mod corespunzător. El va coopera cu acei părinţi care 
se străduiesc să-şi educe copiii cu grijă şi rugăciune, lucrând astfel 
pentru propria mântuire şi pentru mântuirea copiilor lor. El va lucra 
în ei şi voinţa şi înfăptuirea, după propria Lui plăcere. 

Hrăniţi mintea copilului cu informaţii potrivite. Mintea co- 
pilului, care este uşor influenţabilă şi în continuă dezvoltare, tânjeşte 
după cunoaştere. Părinţii trebuie să fie ei înşişi bine informaţi, pen- 
tru a putea oferi minţilor copiilor o hrană corespunzătoare. Ca şi 
trupul, mintea îşi obţine puterea din hrana pe care o primeşte. Ea 
este îmbogăţită şi înnobilată prin gânduri curate, care fortifică, însă 
devine îngustă şi se degradează prin gânduri care sunt trecătoare, 
pământeşti... Minţile lor active nu pot rămâne neocupate; să nu cre- 
dem că, dacă ne vom încrunta, răul va dispărea. Gândurile rele pot 
fi îndepărtate doar prin înrădăcinarea principiilor drepte... Educaţia 
bună, sănătoasă, este singurul lucru care se poate face în vederea 
prevenirii cuvintelor josnice, care degradează bunele maniere. Ade- 
vărul va proteja sufletul de ispitele nenumărate, cărora trebuie să le 
facem faţă. 

Părinţii să supravegheze lecturile copiilor. Mulţi tineri sunt 
doritori de cărţi. Ei citesc orice le cade în mână. Nu îngăduiţi ca pe 
mesele voastre să existe ziare şi reviste cu poveşti frivole. Înlocuiţi 
aceste materiale de citit cu cărţi care îi vor ajuta în clădirea caracte- 
rului lor cu cel mai bun material-—dragostea adevărată, temerea de 
Dumnezeu şi cunoaşterea lui Hristos. Încurajaţi-i pe copiii voştri să 
depoziteze în minte cunoştinţe de valoare, să lase ca ceea ce este bun 
să umple sufletul şi să ţină în stăpânire puterea, nelăsând loc pentru 
gânduri josnice, decăzute. Puneţi restricţii în privinţa lecturilor care 
nu constituie o hrană bună pentru minte. 

Lecturile trebuie bine selectate. Copiii au nevoie de o lectură 
potrivită, care să îi destindă, să îi recreeze, şi nu să demoralizeze 
mintea sau să slăbească trupul. Dacă sunt învăţaţi să le placă roma- 
nele sentimentale şi poveştile imaginare din ziare, ei nu vor mai avea 
gust pentru cărţile şi materialele instructive. Mulţi copii si tineri se 
vor deprinde sa citească; însă, dacă nu se face o selecţie pentru ei, vor 
alege singuri. Cărţi banale se găsesc pretutindeni si curând se învaţă 
eu ele şi le îndrăgesc; însă, dacă sunt aprovizionaţi cu materiale bune 
pentru citit, ei îşi vor cultiva gustul pentru acest iei de lectură. 

Niciodată nu ar trebui aşezate în mâinile copiilor sau tinerilor 
carii care conţin o pervertire a adevărului. Să ne ferim copiii ca, prin 
procesul în care ei ar trebui să primească o educaţie, să primească 
idei care se vor dovedi a fi seminţe ale păcatului. 

Gusturile minţii—disciplinate şi educate. Gusturile trebuie 
disciplinate şi educate cu cea mai mare grijă. Încă de la o vârstă 
fragedă, părinţii trebuie să înceapă să le prezinte Scripturile, astfel 
încât minţile în dezvoltare ale copiilor să se deprindă cu obiceiuri 
bune în privinţa gândurilor. Nu trebuie cruțat niciun efort în vederea 
formării unor obiceiuri bune în ceea ce priveşte studiul. Dacă mintea 
hoinăreşte, aduceţi-o la realitate. Dacă gusturile intelectuale şi mo- 
rale au fost pervertite prin povestiri fanteziste, incitante, si mintea 
s-a deprins deja cu o repulsie faţă de altceva, când este solicitată, 
atunci este nevoie de luptă pentru biruirea acestui obicei. Trebuie 
învinsă de îndată această plăcere pentru lecturi fictive. Trebuie puse 
în aplicare reguli ferme, pentru a forţa mintea să rămână pe canalul 
corespunzător. 

Povestirile fascinante îl fac pe copil să fie agitat, visător. Prin 
cultivarea apetitului pentru povestirile senzaţionale, gustul intelec- 
tual este pervertit şi mintea nu este satisfăcută până când nu este 
hrănită cu acest fel de hrană nesănătoasă. Nu cred că s-ar găsi vreun 
nume mai potrivit pentru cei care se complac într-o asemenea lectură 
decât acela de beţivi mintal. Obiceiurile de necumpătare în privinţa 
cititului au asupra creierului un efect asemănător cu acela pe care 
necumpătarea în mâncare şi băutură îl are asupra trupului. 

Cititul în grabă, superficial, slăbeşte puterea de concentrare. 
Datorită acestui flux imens de material tipărit, care apare prin presă, 
bătrânii şi tinerii îşi formează obiceiul de a citi în grabă şi superfi- 
cial, iar mintea îşi pierde puterea de a gândi riguros şi de a stabili 

conexiuni logice. Mai mult decât atât, o mare parte dintre ziare şi 
cărți, ca si broaştele din Egipt, care s-au răspândit în toată țara, sunt 
nu numai banale şi nefolositoare, dar şi pline de imoralitate şi degra- 
dante. Efectul lor nu este doar acela de a intoxica şi ruina mintea, ci 
si de a perverti şi distruge sufletul. 

Importanţa cultivării gustului. Părinţii trebuie să vegheze asu- 
pra copiilor lor şi să-i înveţe să cultive o imaginaţie curată şi să evite 
ca pe o lepră imaginile senzuale, prezentate în reviste şi ziare. Fie 
ca pe mesele şi în bibliotecile noastre să se găsească publicaţii cu 
subiecte morale şi religioase, astfel încât copiii noştri să-şi poată 
cultiva gustul pentru o lectură înălțătoare. 

Sădiţi în minte seminţele adevărului Bibliei. Există o asemă- 
nare izbitoare între un câmp necultivat şi o minte needucată. Vrăjma- 
şul seamănă buruieni în minţile copiilor şi tinerilor şi, dacă părinţii 
nu veghează, acestea vor răsări şi vor aduce roade rele. Este nevoie 
de grijă neîncetată pentru cultivarea solului minţii şi pentru semă- 
narea acestuia cu preţioasa sămânță a adevărului Bibliei. Copiii ar 
trebui învăţaţi să respingă poveştile fanteziste, care conţin idei fără 
valoare, şi să se îndrepte spre cărţile sensibile, care vor conduce 
mintea să-şi dezvolte interesul pentru relatările biblice, pentru istoria 
biblică şi pentru principiile acesteia. Scrierile care aruncă lumină 
asupra Cărţii Sacre şi trezesc dorinţa de a studia nu sunt periculoase, 
ci benefice. 

Este imposibil ca tinerii să posede o minte sănătoasă şi princi- 
pii religioase corecte, dacă ei nu au plăcere să studieze cu atenţie 
Cuvântul lui Dumnezeu, Această carte conţine cea mai interesanta 
istorie, scoate în evidenţă calea mântuirii prin Domnul Hristos şi 
constituie călăuza lor pentru o viaţă mai nobilă şi mai bună. 


Capitolul 5 — În grădina inimii—Atmosfera de 
dragoste, partăşie şi apreciere în familie 


Dragostea—temelia familiei. Iubirea este o plantă de origine 
divină, care trebuie îngrijită şi cultivată. Familule în care se mani- 
festă afecţiune şi se rostesc cuvinte demne de încredere, iubitoare, 
vor fi fericite şi vor exercita o influenţă înălţătoare asupra tuturor 
acelora cu care vin în contact. Căminul care este împodobii cu dra- 
goste, înţelegere şi gingăşie este un loc pe care îngerilor le place să-l 
viziteze şi în care Dumnezeu este slăvit... In atmosfera unui astfel de 
cămin, copiii vor învăţa să-i iubească atât pe părinţii lor pământeşti, 
cât şi pe Tatăl lor ceresc. Fiecare cămin ar trebui să fie un loc al 
iubirii, un loc în care sălăşluiesc îngerii lui Dumnezeu, înmuind 
şi supunând inimile părinţilor şi ale copiilor. Oriunde se cultivă în 
suflet dragostea lui Dumnezeu va fi pace, lumină şi bucurie. 

Cel mai atrăgător loc din lume. Părinţii au datoria de a face 
căminul cât se poate de atrăgător. Lucrul acesta va avea consecinţe 
cu mult mai mari decât câştigarea de bunuri şi de bani. Din cămin 
nu trebuie să lipsească strălucirea soarelui. Simţământul de „acasă“ 
trebuie păstrat viu în inimile copiilor, astfel ca ei să-şi poală aminti de 
căminul copilăriei lor ca de un loc al păcii şi al fericirii, asemănător 
cu cerul. Apoi, când vor ajunge la maturitate, ei vor încerca să fie, la 
rândul lor, mângâiere şi binecuvântare pentru părinţi. 

Căminul trebuie să fie pentru copii locul cel mai atrăgător din 
lume, iar prezenţa mamei trebuie să constituie cea mai mare atracţie a 
acestuia. Copiii sunt firi sensibile, iubitoare. Ei sunt uşor de mulţumit 
şi uşor de nefericit. Printr-o disciplină blândă, prin cuvinte şi fapte 
pline de iubire, mamele îşi pot lega copiii de inima lor. 

Micile atenţii—secretul marii fericiri. Dumnezeu ne încearcă, 
ne pune la probă prin întâmplările obişnuite ale vieţii. Prin lucrurile 
mici ies la iveală cămăruţele inimii. Micile atenţii, nenumăratele 
gesturi de apreciere, aparent nesemnificative, şi dovezile de amabili- 
tate în lucrurile obişnuite ale vieţii sunt cele care însumează fericirea 

în viață; iar neglijarea cuvintelor pline de bunătate, încurajatoare, 
iubitoare, si a dovezilor de curtoazie contribuie la nenorocirea vieții. 

Secretul unui cămin atrăgător. Un cămin în care domneşte 
dragostea, exprimată prin cuvinte, priviri şi fapte, este un loc în care 
îngerilor le face plăcere să-şi manifeste prezenţa şi pe care se bucură 
să-1 sfinţească, aducând razele de lumină ale slavei. Într-o astfel de 
casă, datoriile umile ale vieţii au farmec. Niciuna dintre ele nu va fi 
neplăcută pentru soţie... în astfel de împrejurări. Ea le va aduce la 
îndeplinire cu toată dragostea, va fi ca o rază de soare pentru toţi cei 
din preajma ei, şi inima ei, plină de bucurie, Îi va cânta Domnului... 
Iubirea trebuie văzută în priviri şi purtare şi auzită în tonul vocii. 

Influenţa reciprocă a fraţilor şi surorilor. Cea mai înaltă dato- 
rie care le revine tinerilor este aceea ca, în propriile cămine, să fie o 
binecuvântare pentru tată, mamă, fraţi şi surori, dovedind dragoste şi 
împreună-simţire cu aceştia. Aici este locul în care pot dovedi altru- 
ism, stăpânire de sine, lucrând pentru alţii şi purtându-le de grijă... 
Ce influenţă poate avea o soră asupra fraţilor e1!... Dacă purtarea ei 
este corectă, ea poate determina caracterul fraţilor ei. Rugăciunile, 
bunătatea şi afecțiunea ei pot face mult în cămin. 

Dragoste plină de amabilitate. Căsătoria, o unire pe viaţă, este 
un simbol al unirii dintre Hristos şi biserica Sa. Spiritul pe care îl 
manifestă Domnul Hristos faţă de biserica Sa este spiritul pe care 
trebuie să-l manifeste soţul şi soţia unul faţă de celălalt. Dacă ei Îl 
iubesc pe Dumnezeu în cel mai înalt sens, se vor iubi unul pe celălalt 
în Domnul, tratându-se întotdeauna cu amabilitate, fiind legaţi unul 
de celălalt prin legături neschimbătoare. Prin altruism şi sacrificiu 
de sine, manifestate reciproc, ei vor fi o binecuvântare unul pentru 
celălalt... 

Exprimaţi-vă iubirea în cuvinte şi în fapte. Sunt mulţi care 
consideră că exprimarea iubirii constituie o dovadă de slăbiciune şi 
menţin o rezervă care îi respinge pe ceilalţi. Acest spirit împiedică 
manifestarea naturală a afecțiunii. Dacă sunt respinse, impulsurile 
de prietenie şi generozitate se veştejesc, iar inima se înstrăinează, 
devine rece. Trebuie să ne ferim să facem această greşeală. Iubirea nu 
poate exista mult timp fără a fi exprimată. Nu lăsaţi ca inima aceluia 
de care sunteţi legaţi să flămânzească după bunătate şi simpatie. 
Fiecare să ofere dragoste, nu să o pretindă. Cultivaţi tot ceea ce aveţi 
mai nobil şi fiţi gala să recunoaşteţi calităţile celuilalt. A fi conştient 

de aprecierea celuilalt constituie un stimul şi o satisfacţie deosebită, 
împreuna-simţire şi respectul încurajează străduinţa către excelenţă 
şi însăşi iubirea creşte când este stimulată spre țeluri nobile. 

Părinţii să se apropie de copiii lor. Unii părinţi nu îşi înţeleg 
copiii şi nici nu se străduiesc să-i cunoască sau să se apropie de ei. 
Adesea, există o mare distanţă între părinţi şi copii. Dacă părinţii ar 
căuta să afle care sunt simţămintele copiilor şi ce este în inima lor, 
acest lucru ar fi un mare beneficiu pentru ei. Tatăl şi mama trebuie să 
lucreze împreună în deplină armonie. Ei trebuie să devină prieteni ai 
copiilor lor... Părinţi trebuie să cerceteze care este cea mai bună şi 
cea mai sigură cale de a câştiga iubirea şi încrederea copiilor, pentru 
a-i putea călăuzi pe calea cea dreapta. Ei trebuie sa reflecte asupra 
celor din cămin strălucirea soarelui iubirii. 

Încurajare şi apreciere. Copiilor mici le place compania şi 
rareori se bucură să fie singuri. Ei tânjesc după iubire şi duioşie. 
Ei gândesc că ceea ce le place lor place şi mamei şi este numai 
normal ca ei să meargă la ea cu micile lor bucurii şi necazuri. Mama 
nu trebuie sa rănească inimile lor sensibile, tratând cu indiferenţă 
lucruri care, deşi pentru ea sunt fără însemnătate, pentru ei sunt de 
mare importanţă. Pentru copii, simpatia şi aprobarea ei sunt foarte 
preţioase. O privire aprobatoare, un cuvânt de încurajare sau de laudă 
vor fi ca raza de soare în inimile lor, adesea aducându-le fericire 
pentru o zi întreagă. 

Părinţii—confidenţii copilului. Părinţii să-şi încurajeze copiii 
să aibă încredere în ei şi să-şi descarce la ei necazurile inimii, micile 
lor supărări şi încercări zilnice. 

Învăţaţi-i cu blândeţe şi legaţi-i de inimile voastre. Este o 
perioadă critică pentru copii. În jurul lor vor fi tot felul de influenţe, 
care tind să-i îndepărteze de voi, lucru pe care trebuie să îl preveniţi. 
Învăţaţi-i să facă din voi confidentul lor. Lăsaţi-i să vă şoptească la 
ureche necazurile şi bucuriile lor... Copiii ar fi feriţi de multe rele, 
dacă ar fî mai apropiaţi de părinţii lor. Părinţii trebuie să încurajeze 
la copiii lor atitudinea de a fi mai deschişi faţă de ei, de a veni la 
ei cu greutăţile lor şi, când sunt în dilemă într-o anumită problemă, 
de a le spune exact cum simt ei şi de a le cere sfatul. Cine altcineva 
decât nişte părinţi evlavioşi ar putea să vadă cu înţelepciune în ce 
primejdie se află ei şi să le arate acest lucru? Cine i-ar putea înţelege 
mai bine pe copii, prin prisma temperamentului fiecăruia dintre ei? 

Mama, cea care a vegheat asupra evoluţiei minţii lor încă din pruncie, 
este cea mai în măsură să-şi sfătuiască şi să-şi îndrume copiii. Cine 
oare, mai bine decât mama, ajutată de tata, ar putea spune mai bine 
care trăsături de caracter trebuie ţinute sub control şi stăpânite? 

Taţi care nu au timp pentru copii. „Nu am timp“, spune tatăl. 
„Nu am timp să mă dedic educaţiei copiilor mei, nu am timp pentru 
plăceri sociale şi de familie.“ Atunci nu ar fi trebuit să vă luaţi asupra 
voastră răspunderile unei familii. Răpindu-le timpul care le aparţine 
de drept, îi lipsiţi de educaţia pe care ar trebui să o primească din 
partea voastră. Dacă aveţi copii, aveţi de făcut o lucrare, împreună 
cu mama lor, în ceea ce priveşte formarea caracterului lor. 

Împovărate de multe griji, mamele simt uneori că nu-şi mai pot 
face timp pentru ca, în linişte şi cu răbdare, să-i înveţe pe cei mici, 
dăruindu-le iubire şi afecţiune. Însă ele trebuie să nu uite că, dacă 
cei mici nu găsesc în părinţii lor şi în cămin ceea ce ar trebui să le 
satisfacă dorinţa după afecţiune şi prietenie, copiii vor căuta aceasta 
în alte locuri, unde atât dezvoltarea mintală, cât şi caracterul le pot fi 
puse în pericol. 

Mame care nu au timp pentru copii. Multe mame se lamen- 
tează: „Nu am timp să fiu cu copiii mei“. Atunci, de dragul lui 
Hristos, petreceţi mai puţin timp în pregătirea îmbrăcămintei. Mai 
degrabă neglijaţi împodobirea voastră în vestimentaţie. Faceţi şi 
primiţi mai puţine vizite. Nu mai gătiți la nesfârşit atâtea feluri de 
mâncare. Insă nu vă neglijaţi niciodată, dar niciodată, copiii! Ce 
aveţi voi mai de preţ decât copiii voştri? Nu lăsaţi ca ceva să se 
interpună vreodată între voi şi binele copiilor voştri. 

Cu copiii voştri la lucru şi la joacă. Dedicaţi-le copiilor câteva 
ore din timpul vostru liber; prindeţi-vă cu ei la lucru şi în jocurile 
lor şi câştigaţi-le încrederea! Împrieteniţi-vă cu ei! 

Părinţii trebuie să-şi petreacă serile împreună cu familia lor. 
Lăsaţi deoparte grijile şi ocupațiile zilei! 

Mai multă părtăşie, mai puţină „dictatură“. Există primejdia 
ca atât părinţii, cât şi profesorii să poruncească şi să dicteze prea 
mult, în timp ce nu dau suficientă importanţă relaţiei de părtăşie 
cu copiii sau elevii lor. Adesea, sunt prea reţinuţi şi îşi exercită 
autoritatea într-un mod rece, lipsit de simpatie, care nu poate câştiga 
inimile copiilor sau ale elevilor lor. Dacă şi-ar apropia copiii şi le-ar 
arăta că îi iubesc, dacă ar manifesta interes pentru ceea ce le place 

acestora, chiar şi pentru jocurile lor, uneori fiind necesar să se poarte 
precum nişte copii între copii, i-ar face foarte fericiţi şi le-ar câştiga 
dragostea şi încrederea. Iar copiii ar fi mult mai binevoitori să-i 
respecte şi să-i iubească. 

Presăraţi în jurul vostru farmecul căminului şi al companiei 
voastre! Dacă veţi face astfel, ei nu vor dori atât de mult societatea 
celor de vârsta lor... Datori tă relelor care sunt acum în lume şi a 
restricţiilor care trebuie impuse copiilor, părinţii trebuie să aibă de 
două ori grijă să-i lege pe aceştia de inimile lor şi să-i convingă că 
ei le doresc fericirea. 

Părinţii să fie apropiaţi de copiii lor. Nicio bariera de răceală 
sau de rezervă nu trebuie îngăduită între părinţi şi copii. Părinţii, să 
se apropie de copiii lor, căutând să înţeleagă gusturile şi mentalitatea 
lor, să pătrundă în simţămintele lor şi să-i determine să spună ce 
au pe suflet- Părinţi, faceţi-i pe copii să vadă că îi iubiţi şi că veţi 
face tot ce vă stă în putere pentru a-i face fericiţi! Dacă veţi face 
astfel, restricţiile necesare, pe care le impuneţi, vor avea mai multă 
influenţă asupra lor. 

Puterea iubirii. Iubirea are o putere minunată, căci este de ori- 
gine divină. Răspunsul blând, care „potoleşte mânia“, dragostea care 
este „Îndelung răbdătoare şi plina de bunătate“, mila care acoperă „o 
sumedenie de păcate“—o, dacă am învăţa aceste lecţii, cu ce putere 
de vindecare ar fi înzestrate vieţile noastre! Cât de diferită ar fi viaţa, 
iar pământul ar deveni o pregustare a cerului! Aceste lecţii pot fi 
predate într-un mod atât de simplu, încât să fie înţelese chiar şi de 
copiii MICI. 

Din punct de vedere omenesc, banii reprezintă putere; însă din 
punctul de vedere al lui Hristos, dragostea este putere. În acest prin- 
cipiu sunt implicate tăria intelectuală şi cea spirituală. Adevărata 
dragoste are o deosebită eficienţă în a face binele şi nu poate face 
altceva decât binele. Ea previne neînţelegerea şi supărarea şi aduce 
adevărata fericire. Bogăția are adesea influenţa de a corupe şi dis- 
truge; manifestarea forţei are puterea de a răni; însă caracteristicile 
iubirii curate sunt adevărul şi bunătatea. 

Iubirea este o plantă care trebuie îngrijită. Căminul trebuie 
să fie centrul celei mai curate şi nobile afecţiuni. Pacea, armonia, 
iubirea şi fericirea trebuie cultivate cu străduinţă în fiecare zi, până 
când aceste caracteristici preţioase ajung să domnească în inimile 

celor care alcătuiesc familia. Planta iubirii trebuie îngrijită atent, 
altfel moare. Orice principiu bun care dorim să prospere în suflet 
trebuie cultivat cu grijă. 

Amintiţi-vă de propria copilărie. Nu-i trataţi pe copiii voştri 
numai cu severitate, uitând că şi voi aţi fost copii şi că ei sunt doar 
nişte copii. Nu vă aşteptaţi să fie desăvârşiţi şi nu încercaţi să-i 
faceţi să se poarte dinLr-odată ca oamenii mari. Făcând astfel, veți 
închide uşa de acces prin care altfel aţi ajunge la inima lor şi îi veţi 
determina să deschidă uşa unor influenţe dăunătoare, prin care alții le 
vor otrăvi mintea înainte ca voi să vă daţi seama de pericol... Părinţii 
nu ar trebui să uite anii propriei copilării, cât de mult tânjeau după 
simpatie si iubire si cât de nefericiţi se simțeau când erau criticaţi si 
certaţi la mânie de către părinţii lor. Ei trebuie să fie din nou copii 
în simţămintele lor şi să se pună la mintea copiilor lor, pentru a-i 
înţelege. 

Ei au nevoie de cuvinte blânde, încurajatoare. Cât de uşor ar 
fi pentru mame să spună cuvinte pline de bunătate şi de dragoste, 
care sunt ca o rază de soare pentru inimile celor mici, făcându-i să 
uite de micile lor necazuri. 

Păstraţi o atmosferă deschisă şi senină în jurul copiilor. 
Când sunt în necaz, cei mici trebuie alinaţi cu grijă. Copiii, din 
pruncie până la vârsta maturității, nu primesc atenţia care ar trebui 
să li se acorde. Este nevoie de mame care să dorească să-i crească 
pe copiii lor astfel, încât aceştia să se considere o parte a familiei. 
Mamele să discute cu copiii despre speranţele şi neîmplinirile aces- 
tora. Părinţii să nu uite să aibă grijă în primul rând de copiii lor, apoi 
de străini. Trebuie să li se ofere o atmosferă senină, sub călăuzirea 
mamei. 

Uneori, copiii au nevoie mai mult de dragoste decât de mân- 
care. Uneori, mamele îşi neglijează cu neruşinare copiii, ca să aibă 
timp pentru a-şi broda îmbrăcămintea sau pentru a pune ornamente 
inutile pe veşmintele copiilor lor. Când copiii sunt obosiţi şi au cu 
adevărat nevoie de grija lor, ei sunt neglijaţi sau li se dă ceva de mân- 
care. Nu numai că nu aveau nevoie de mâncare în acele momente, ci 
aceasta se dovedeşte chiar dăunătoare pentru ei. Ceea ce le lipsea 
era îmbrăţişarea alinătoare a mamei. Fiecare mamă trebuie să-şi facă 
timp să le ofere copiilor ei aceste mângâieri pline de afecţiune, care 
sunt atât de esenţiale în pruncie şi în copilărie. 

Dorinţele rezonabile trebuie satisfăcute. Trebuie să-i faceţi pe 
copiii voştri să simtă permanent că îi iubiţi, că lucraţi pentru binele 
lor, că le doriţi din inimă fericirea şi că vă propuneţi să faceţi numai 
ceea ce este spre binele lor. Trebuie să le împliniţi micile dorinţe, ori 
de câte ori este rezonabil să o faceţi. 

Niciodată nu trebuie să acţionaţi din impuls fală de copii. 
Autoritatea să fie îmbinată cu iubirea. Nutriţi şi cultivați tot ceea ce 
este bun şi plin de iubire şi îndrumaţi-i să dorească binele suprem, 
prezentându-L pe Domnul Hristos inimilor lor. Când le prezentaţi 
negativ acele lucruri care ar fi dăunătoare pentru ei, arătaţi-le că îi 
iubiţi şi că doriţi să-i faceţi fericiţi. Cu cât ei sunt mai respingători şi 
mai nesuferiţi, cu atât trebuie să vă străduiţi mai mult să le arătaţi 
că îi iubiţi. Când copilul are încrederea că vrei să-l faci fericit, 
dragostea va înlătura orice barieră. Acesta a fost principiul folosit 
de Mântui torul în relaţie cu omul; acest principiu trebuie aplicat şi 
în biserică. 

Iubirea trebuie exprimată. În multe familii există o mare lipsă 
de exprimare a iubirii unul faţă de celălalt. Sentimentalismul nu 
este necesar, însă este nevoie de exprimarea iubirii şi a duioşiei 
într-un mod simplu, curat şi demn. Mulţi cultivă asprimea inimii 
şi, prin vorbe şi fapte, descoperă partea diabolică a caracterului lor. 
Întotdeauna, între soţ şi soţie, între părinţi şi copii, între fraţi şi surori 
trebuie să fie nutrită iubirea plină de tandreţe. Orice cuvânt pripit 
trebuie evitat şi nu trebuie să existe nici măcar aparenţa lipsei de 
iubire unul faţă de celălalt. Este datoria fiecărui membru al familiei 
să fie plăcut, să vorbească frumos. 

Educaţia prin exemplu. Cultivaţi tandreţea, afecțiunea şi iubi- 
rea, care îşi găsesc exprimarea în mici acte de amabilitate, în cuvinte, 
în atenţii care dovedesc preocuparea. 

Cea mai bună cale de a-i educa pe copii să-şi respecte tatăl şi 
mama este aceea de a le da ocazia să-l vadă pe tata oferind cu 
amabilitate atenţi mamei, iar pe mama respectându-l pe tata. Doar 
pri-vindu-i pe părinți în atmosfera iubirii, copiii sunt conduşi să 
asculte de porunca a cincea şi să ia seama la îndemnul: „Copii, 
ascultați în Domnul de părinţii voştri, căci este drept“. 

Părinţii ca grădinari. Domnul le-a încredinţat părinţilor o lu- 
crare solemnă, sacră. Ei trebuie să cultive cu grijă solul inimii. Astfel, 
ei pot fi conlucrători cu Hristos. El aşteaptă ca ei să păzească şi să 

îngrijească grădina inimii copiilor lor. Ei trebuie să semene sămânţa 
cea bună, smulgând orice buruiană urâtă şi rea. Orice defect de ca- 
racter, orice greşeală în atitudine trebuie îndepărtate; căci, dacă li se 
îngăduie să rămână, ele vor dăuna frumuseţii caracterului. 

Păzitori ai grădinii. Tendinţa predominantă în lume este aceea 
de a tolera ca tinerii să urmeze pornirile fireşti ale minţii lor. Şi dacă 
ele sunt rele şi nestăpânite în copiii lor, părinţii spun că aceşlia se 
vor îndrepta şi, când vor ajunge la 16 sau 18 ani, îşi vor da seama 
singuri Şi vor părăsi obiceiurile greşite, devenind, în cele din urmă, 
oameni folositori în societate. Ce greşeală! Ani de-a rândul, ei permit 
unui vrăjmaş să semene grădina inimii; ei tolerează ca principiile 
greşite să crească şi, în multe cazuri, toată munca de după aceea 
nu este de niciun folos... Mulţi părinţi au îngăduit copiilor lor să- 
şi formeze obiceiuri greşite, lucru care se poate vedea de-a lungul 
vieţii. Acest păcat apasă asupra părinţilor. Aceşti copii pot pretinde 
că sunt creştini; totuşi, fără o lucrare specială a harului asupra inimii 
lor şi fără o deplină reformă a vieții, obiceiurile din trecut vor fi 
văzute de-a lungul întregii lor experienţe, iar ei vor manifesta exact 
acel caracter pe care părinţii lor le-au îngăduit să şi-l formeze. 

Politeţea va alunga jumătate din relele vieţii. Principiul cu- 
prins în porunca: „lubiţi-vă unii pe alţii“ stă la temelia fericirii din 
cămin. Politeţea creştină trebuie să domnească în fiecare casă. Deşi 
nu este atât de uşor de manifestai, ea are puterea să îmblânzească 
acele firi care, altfel, ar fi reci şi aspre. Cultivarea continua a politeţii, 
voinţa de a ne purta cu alţii aşa cum dorim să se poarte ei cu noi, va 
alunga jumătate din relele vieţii. 

Politeţea să se manifeste în cămin. Dacă dorim să avem copii 
buni, politicoşi şi iubitori, noi înşine trebuie să le fim exemplu. 
Părinţi să fie atenţi unul cu altul chiar în lucrurile mici. Bunătatea 
în orice împrejurare trebuie să fie legea casei. Nu trebuie îngăduit 
nicidecum limbajul aspru; nu trebuie rostite cuvinte usturătoare. 

Toţi pot avea o înfăţişare voioasă, o voce blândă, maniere politi- 
coase; acestea sunt elemente puternice. Copiii sunt atraşi de com- 
portamentul optimist, luminos. Arătaţi-le bunătate şi politeţe, iar ei 
vor dovedi acelaşi spirit faţă de voi şi unul faţă de altul. 

Politeţea voastră şi stăpânirea de sine vor avea o influenţă mai 
mare asupra caracterelor copiilor voştri decât ar putea-o avea doar 
cuvintele. 

Amabilitatea şi aprecierile stimulează spre bine. Vorbind fru- 
mos cu copiii şi lăudându-i atunci când încearcă să facă ce este bine, 
părinţii le pot încuraja străduinţele, făcându-i foarte fericiţi şi cre- 
ând în jurul cercului familiei un farmec ce va alunga orice umbră 
si va aduce înăuntru lumina soarelui, cu seninătatea ei. Bunătatea 
reciprocă şi stăpânirea de sine vor face din cămin un paradis şi vor 
atrage îngerii cei sfinţi în cercul familiei; însă aceştia vor pleca din 
casa unde se aud cuvinte neplăcute, neînţelegeri şi certuri. Lipsa 
bunătăţii, nemulţumirea şi mânia Î1 izgonesc pe Domnul Isus din 
cămin... Cuvintele plăcute, gesturile amabile şi afecțiunea sinceră, 
care se manifestă în toate acţiunile, alături de hărnicie, curăţenie şi 
chibzuinţă, fac chiar dintr-o colibă cel mai fericit cămin. Creatorul 
priveşte cu mulţumire spre o asemenea familie. 

Evitaţi politeţea artificială. Există mulţi care ar trebui să trăi- 
ască mai puţin pentru lumea din afară şi mai mult pentru membrii 
familiei lor. Ar trebui să existe mai puţină etalare de politeţe artifici- 
ală şi de afecţiune faţă de străini şi vizitatori şi mai multă amabilitate 
sinceră, care izvorăşte din adevărata dragoste şi din ataşamentul faţă 
de cei dragi din cămin. 

Definiţia adevăratei politeţi. Este mare nevoie să cultivăm în 
cămin rafinamentul autentic... Vulgaritatea în vorbire şi purtare dove- 
deşte o inimă pervertită. Adevărul de origine divină nu-l degradează 
niciodată pe cel care îl primeşte şi nici nu face din el o persoană 
grosolană, dură. Adevărul îmblânzeşte şi rafinează. Când este primit 
în inimă, el face din tânăr un om respectuos şi politicos. Politeţea 
creştină se dobândeşte numai prin lucrarea Duhului Sfânt. Aceasta 
nu constă în afişarea unui aer afectat, în cuvinte linguşitoare sau în 
gesturi artificiale—în plecăciuni sau în zâmbete forţate. Acest fel de 
politeţe se întâlneşte la oamenii acestei lumi, însă ei sunt lipsiţi de 
adevărata politeţe creştină. Politeţea adevărată se dobândeşte numai 
printr-o cunoaştere practică a Evangheliei lui Hristos. Politeţea au- 
tentică şi amabilitatea autentică sunt bunătate dovedită faţă de toţi, 
mari sau mici, bogaţi sau săraci. 

Esenţa adevăratei politeţi. Esenţa politeţii autentice constă în 
respectul faţă de ceilalţi. Educaţia adevărată, care durează, este cea 
care lărgeşte mereu cercul simpatiei şi încurajează bunătatea faţă de 
toată lumea. Aşa-numita cultură, care nu-l face pe tânăr să fie res- 
pectuos faţă de părinţii lui, să le aprecieze calităţile, să aibă răbdare 

faţă de defectele lor şi să-i ajute în nevoie, care nu-l face atent şi 
grijuliu, generos şi gata a da ajutor celor tineri, celor bătrâni şi celor 
nenorociţi, constituie un eşec.... Politeţea creştină este lanţul de aur 
ce-i uneşte pe membrii familiei cu legături de iubire, care devin tot 
mai strânse şi mai puternice în fiecare zi. 

Faceţi din regula de aur legea familiei. În Biblie se pot găsi 
cele mai valoroase reguli pentru relaţiile sociale şi de familie. Aces- 
tea reprezintă nu numai cel mai bun şi mai nobil standard de mora- 
litate, dar şi cel mai valoros cod de politeţe... Regula de aur, „lot 
ce voiţi să vă facă vouă oamenii, faceţi-le şi voi la fel“, şi sfatul 
apostolului, „In cinste, fiecare să dea întâietate altuia“, ar trebui să 
devină legea familiei. Cei care nutresc spiritul lui Hristos vor dovedi 
politeţe în cămin şi un spirit de bunăvoință chiar şi în lucrurile mici. 
Ei vor căuta mereu să îi facă fericiţi pe cei din jurul lor şi, fiind 
atenţi cu ceilalți, vor uita de eul lor. Acesta este fructul care creşte 
în pomul numit creştinism. 

Regula de aur este principiul adevăratei amabilităţi, iar cea mai 
autentică ilustrare a acesteia se vede în viaţa şi în caracterul Domnu- 
lui Isus. 

Cel mai bun tratat ştiinţific asupra normelor de eticheta. Cel 
mai valoros tratat asupra normelor de etichetă, care a fost scris vreo- 
dată, este preţioasa învăţătură dată de Mântuitorul prin apostolul 
Pavel, inspirat de Duhul Sfânt—cuvinte care ar trebui scrise, fără a 
fi şterse vreodată, în memoria oricărui om, tânăr sau bătrân. „Cum 
v-am iubit Eu, aşa să vă iubiţi şi voi unii pe alţii.“ „Dragostea este 
îndelung răbdătoare, este plină de bunătate: dragostea nu pizmu- 
jeşte; dragostea nu se umflă de mândrie, nu se laudă, nu se poartă 
necuviincios, nu caută folosul său, nu se mânie, nu se gândeşte la 
rău, nu se bucură de nelegiuire, ci se bucură de adevăr, acoperă totul, 
crede totul, nădăjduieşte totul, suferă totul. Dragostea nu va pieri 
niciodată.“ 

Amabilitatea—o cerinţă biblică. Biblia ne cere în mod impe- 
rios să fim amabili; ea ne prezintă multe exemple cu privire la ce 
înseamnă spiritul lipsii de egoism, harul blândeţii şi comportamentul 
atrăgător, care caracterizează adevărata politeţe. 

Creştinismul va face din om un gentleman. Domnul Hristos S-a 
purtat frumos chiar şi cu persecutorii Săi; iar urmaşii Săi adevăraţi 
vor avea acelaşi spirit... Evanghelia nu încurajează politeţea formală, 

întâlnită în mod obişnuit în lume, ci acea amabilitate care izvorăşte 
dintr-o bunătate autentică a inimii. 

Adevărata politeţe izvorăşte din dragoste. Cea mai atentă cul- 
tivare a normelor exterioare ale etichetei nu este suficientă pentru a 
îndepărta nemulţumirea, judecata aspră şi vorbirea indecentă. Rafi- 
namentul autentic nu va fi niciodată dat pe faţă, atâta vreme cât eul 
reprezintă obiectivul suprem. Iubirea trebuie să sălăşluiască în inimă. 
Un creştin adevărat are ca motivaţie a acţiunilor sale ataşamentul 
profund al inimii faţă de Mântuitorul. 

Dacă în inimă exista armonia divină a adevărului şi a iubirii, 
lucrul acesta va radia în exterior, în cuvinte şi fapte... Iubirea conferă 
posesorului ei nobleţe, bună-cuviinţă şi farmec în comportament. 
Dragostea luminează înfăţişarea şi supune vorbirea; ea rafinează şi 
înnobilează întreaga fiinţă umana. Ea îl aduce pe om în armonie cu 
Dumnezeu, fiind o caracteristică a cerului. 

Politetea adevărată înseamnă respectarea omului ca om. 
Adevărata politeţe nu se învaţă doar prin practicarea regulilor etiche- 
tei. Modul de comportare trebuie avut în vedere întotdeauna; ori de 
cât ori nu este compromis principiul, respectul faţă de alţii va con- 
duce la conformarea cu obiceiurile acceptate; însă adevărata politeţe 
nu cere sacrificarea principiului de dragul convenienţelor. Ea ignoră 
împărțirea în caste şi încurajează prețuirea de sine, respectul pentru 
demnitatea omului şi consideraţia pentru fiecare membru al marii 
familii omeneşti. 

Iubirea este exprimată în priviri, cuvinte şi acţiuni. Mai pre- 
sus de toate lucrurile, părinţii ar trebui să-şi înconjoare copiii cu o 
atmosferă de voioşie, amablitale şi iubire. Căminul în care domneşte 
dragostea şi în care aceasta este exprimată în priviri, cuvinte şi fapte 
este un loc în care îngerilor le face plăcere să locuiască.... Atmosfera 
astfel creată va fî pentru copii ceea ce este aerul şi raza de soare 
pentru lumea vegetală, aducând sănătate şi vigoare minţii şi trupului. 
Gusturile frumoase, conversaţia voioasă şi faptele pline de iubire vor 
lega inimile copiilor de cele ale părinților prin funiile de mătase ale 
dragostei şi vor contribui la a face din cămin un loc atrăgător mai 
mult decât cele mai preţioase ornamente care pot fi cumpărate cu 
aur. 

Respect pentru sentimentele celorlalţi. Aşa a rânduit Dumne- 
zeu, ca persoane cu temperamente diferite să se asocieze... Fiecare 

membru al familiei trebuie să privească întotdeauna cu sfințenie 
sentimentele celorlalți şi să le respecte drepturile. În acest fel, vor fî 
cultivate respectul reciproc şi stăpânirea de sine, vor fi îndepărtate 
prejudecățile, iar părţile aspre ale caracterului vor fi şlefuite. Astfel, 
poate fi asigurata armonia, iar asocierea diferitelor temperamente 
poate fi un beneficiu pentru fiecare. 

Nimic nu poate înlocui lipsa amabilităţii. Aceia care pretind 
că sunt urmaşi ai lui Hristos, dar, în acelaşi timp, sunt aspri, lipsiţi 
de bunătate şi nepoliticoşi în cuvinte şi comportament, nu au învăţat 
nimic de la Isus. Un om care tună şi fulgeră, dorind să stăpânească, 
întimidându-i şi terorizându-i pe toţi în jur, un om care caută necon- 
tenit greşeli nu este un creştin; căci a fi creştin înseamnă a fi ca 
Hristos. Comportamentul unor aşa-zişi creştini este atât de lipsit de 
bunătate şi de amabilitate, încât în loc să fie vorbiţi de bine, ei sunt 
vorbiţi de rău. Sinceritatea lor nu poate fi pusă la îndoială; corectitu- 
dinea lor nu poate fi discutată, însă sinceritatea şi corectitudinea nu 
pot ţine locul bunătăţii şi amabilităţii. Creştinul trebuie să fie lot atât 
de iubitor, de credincios, de milos şi de amabil, pe cât este de corect 
şi de cinstit. 

Amabilitatea este plăcută înaintea lui Dumnezeu. Orice neglijare 
a bunătăţii şi a amabilităţii..., orice neglijare a cuvintelor bune, în- 
curajatoare, în cercul familiei, părinţii faţă de copii şi copiii faţă de 
părinţi, sunt confirmarea unor obiceiuri care denotă lipsa unui carac- 
ter asemenea lui Hristos. Insă, dacă aceste lucruri mici sunt împlinite, 
ele devin lucruri mari. Ele se măresc tot mai mult şi se transformă în 
viaţă într-o mireasmă dulce, care se înaltă către Dumnezeu ca tămâia 
sfântă. 

Mulţi tânjesc după amabilitate. Mulţi tânjesc cu dor după afec- 
iune, după prietenie... Nu trebuie să fim egoişti, ci să căutăm mereu 
ocazii, chiar în lucrurile mici, de a ne arăta mulţumirea pentru bună- 
voinţa pe care ne-au arătat-o alţii şi de a-i înveseli, de a-i însenina 
şi de a le uşura durerile şi poverile, prin fapte de bunătate şi de 
amabilitate, prin mici gesturi de iubire. Aceste atenţii care, începând 
din familia noastră, se extind în afara cercului familiei vor contribui 
la fericirea vieţii noastre; iar neglijarea acestor lucruri mici va aduce 
amărăciune şi durere în viaţa noastră. 

Optimismul şi bucuria trebuie cultivate. Nu îngăduiţi ca în- 
grijorările şi dificultățile vieţii de zi cu zi să vă tulbure mintea şi să 

vă înnegureze chipul. Altfel, va exista întotdeauna câte ceva care 
să vă neliniştească, să vă tulbure. Viaţa este aşa cum ne-o facem 
si vom găsi ceea ce căutăm... Dacă vom căuta partea luminoasă 
a lucrurilor, vom găsi suficiente motive care să ne facă fericiţi şi 
voioşi. Dacă oferim zâmbete, acestea ne vor fi înapoiate; dacă ros- 
tim cuvinte plăcute, optimiste, şi nouă, la rândul nostru, ne vor fi 
adresate astfel de cuvinte... Datoria fiecăruia este să cultive bucuria, 
în loc să zăbovească mereu asupra necazurilor şi supărărilor. Mulți 
nu numai că ajung de compătimit în acest fel, însă ajung chiar să-şi 
sacrifice sănătatea şi fericirea din cauza unei imaginaţii bolnave. În 
jurul lor văd numai lucruri neplăcute, iar înfăţişarea lor este mereu 
posomorâtă şi, mai mult decât cuvintele, aceasta exprimă o stare de 
nemulţumire. Aceste simţăminte deprimante le sunt foarte dăună- 
toare pentru sănătate, deoarece, îngreunând digestia, ei îşi dau peste 
cap alimentaţia. întristarea şi neliniştea nu pot remedia niciun singur 
rău, însă pol provoca multe rele; dar voioşia şi optimismul, în timp 
ce luminează calea altora, „sunt viaţă pentru cei care le găsesc şi 
sănătate pentru întregul trup“. 

Zâmbetul poate câştiga afecțiunea copiilor. Zâmbiţi, părinţi!... 
Dacă inima vă este tristă, nu lăsaţi ca faţa să exprime acest lucru. 
Faceţi ca strălucirea care vine dintr-o inimă iubitoare, mulţumitoare, 
să vă lumineze expresia feţei. Debarasaţi-vă de severitatea de fier, 
adaptaţi-vă nevoilor copiilor şi faceţi-i să vă iubească. Trebuie să le 
câştigaţi ataşamentul, dacă doriţi să le imprimaţi în inimă adevărul 
cu privire la religie. 

Dacă vor să-şi educe copiii pentru a fi plăcuţi, părinţii n-ar trebui 
să le vorbească niciodată pe un ton de ceartă. Educaţi-vă pe voi 
înşivă să aveţi o înfăţişare plăcută şi puneţi în voce toata dulceaţa şi 
melodia de care sunteţi în stare. 

Dispoziţia pozitivă aduce multiple beneficii familiei. Mama 
trebuie să cultive o atitudine voioasă, mulţumitoare, fericită. Orice 
efort în această direcţie va fi răsplătit din belşug în ceea ce priveşte 
nu numai bunăstarea fizică, ci şi caracterul moral al copiilor ei. Un 
spirit vesel va aduce fericire în familia ei şi îi va îmbunătăţi într-o 
mare măsură propria sănătate. 

Priviţi lucrurile într-o manieră luminoasă, căutând să îndepărtați 
umbrele care, dacă ne concentrăm asupra lor, ne vor învălui sufletul. 

Cultivaţi simpatia faţă de semeni! Faceţi ca în cămin să domnească 
bucuria, bunătatea şi iubirea! 

Bucuria nu este incompatibilă cu creştinismul. Putem avea 
adevărata demnitate creştină şi, în acelaşi timp, putem fi plăcuţi şi 
bucuroşi în purtarea noastră. Bucuria, lipsită de frivolitate, este unul 
dintre harurile creştine. 

Orice cuvânt are o influenţă. Fiecare cuvânt rostit de tata sau 
de mama are asupra copiilor o influenţă spre bine sau spre rău. Dacă 
părinţii vorbesc în mod pătimaş, daca manifestă acel spirit care se 
întâlneşte la copiii acestei lumi, Dumnezeu îi socoteşte copii ai 
acestei lumi, şi nu fiii şi fiicele Sale. 

Părinţii trebuie să întreţină atmosfera din cămin curata şi înmi- 
resmată, prin cuvinte amabile, prin atenţie şi iubire; însă, în acelaşi 
timp, ei trebuie să fie fermi şi hotărâți în ceea ce priveşte principiile. 
Dacă sunteţi fermi cu copiii voştri, este posibil ca ei să creadă că nu 
îi iubiţi. Este un lucru la care vă puteţi aştepta, însă nu arătaţi nicio- 
dată asprime. Dreptatea şi mila trebuie să-şi dea mâna; nu trebuie să 
existe gesturi şovăitoare, nici impulsive. 

Limbajul să fie o exprimare a harului lăuntric. Cerinţa prin- 
cipală în ceea ce priveşte limbajul este ca acesta să fie curat, amabil 
şi adevărat—,,o exprimare în afară a harului lăuntric...“ Cea mai 
bună şcoală pentru studiul acestui limbaj este căminul. Cuvintele 
bune sunt pentru suflet precum rouă sau precum ploaia blândă. 

Nu îngăduiţi ca cearta sau neînțelegerile să pătrundă în casa 
voastră. Vorbiţi blând! Niciodată nu lăsaţi ca vorba să vă fie aspră. 
Păstraţi-vă calmul... Aveţi răbdare cu copiii când trec prin încercări 
care vouă poate că vi se par mici, însă pentru ei sunt mari. 

Cuvintele aduc lumină sau negură. Este important să ne edu- 
căm copiii şi tinerii, ca ei să vegheze asupra cuvintelor şi fap- telor 
lor; căci cursul acţiunilor lor produce lumină sau negură nu numai 
în propriul cămin, ci şi în viaţa tuturor acelora cu care vin în contact. 
Nefericirea este cauzată adesea de folosirea neînţeleaptă a darului 
vorbirii. Cuvântul lui Dumnezeu nu autorizează pe nimeni să vor- 
bească aspru, creând în acest fel simţăminte neplăcute şi nefericire 
în familie. Ceilalţi membri ai familiei îşi pierd respectul pentru cel 
care vorbeşte astfel; dacă s-ar stăpâni, acesta ar câştiga încrede- 
rea şi afecțiunea tuturor... Părinţii să adreseze copiilor lor numai 

cuvinte plăcute, iar copiii să adreseze părinților lor numai cuvinte 
respectuoase. 

Evitaţi vulgaritatea sub orice formă! Taţilor şi mamelor, soți- 
lor şi soțiilor, fraţilor şi surorilor, nu vă lăsaţi duşi de valul vulgarităţii 
în acţiune, cuvinte sau gânduri! Vorbele grosolane, glumele vulgare, 
lipsa amabilităţii şi a adevăratei curtoazia în viaţa de familie vor 
deveni o a doua natură... Căminul este un loc prea sacru pentru a fi 
întinat prin vulgaritate, senzualitate, învinuiri reciproce sau scanda- 
luri. 

Vorbirea josnica, ieftină, comună nu trebuie să-şi găsească locul 
în cămin. 

Cuvintele nefolositoare, aruncate fără rost, schimbate între tată şi 
mama, vor conduce la rostirea aceloraşi cuvinte şi între copii, în timp 
ce cuvintele frumoase, nevinovate, sincere, adevărate, serioase vor 
duce la folosirea aceluiaşi fel de cuvinte între toţi membrii familiei 
si vor conduce, de asemenea, la fapte bune. 

Un angajament personal. Ar fi bine ca fiecare bărbat să sem- 
neze un angajament prin care să se hotărască să vorbească frumos 
în familia sa, să lase ca legea iubirii să stăpâneasca în vorbirea sa. 
Părinților, nu vorbiţi niciodată pripit! Când copiii voştri greşesc, 
corectaţi-i, însă prin cuvinte pline de duioşie şi de dragoste. Ori de 
câte ori cicăliți, pierdeţi o ocazie prețioasă de a da lecţii de stăpânire 
de sine şi de răbdare. Fie ca dragostea să fie trăsătura dominantă, 
atunci când vreţi să îndreptaţi răul. 

Conversaţia din familie. Cât de multe familii îşi condimentează 
mesele zilnice cu îndoieli şi cu critici! Ei discuta caracterele priete- 
nilor lor şi le pun pe masă ca pe un desert delical. Felii de calomnii 
sunt trecute de la unul la altul pentru a fi comentate, nu numai de 
către adulţi, dar şi de către copii. În acest fel, Dumnezeu este dezo- 
norat.... Fie ca discuțiile din consiliul familiei să fie astfel calculate, 
încât să lase o influenţă înmiresmată asupra minţilor copiilor. 

Bârfa şi calomnia. Ne gândim cu oroare la canibalul care se 
ospătează cu carnea încă tremurândă şi caldă a victimei sale; însă 
oare acest obicei are consecinţe mai teribile decât agonia şi ruina 
produse prin prezentarea falsă a motivelor cuiva, prin defăimarea 
reputației sau prin criticarea caracterului cuiva? Fie ca atât copiii, 
cât şi tinerii să înveţe ce spune Dumnezeu despre aceste lucruri: 
„Moartea şi viaţa sunt în puterea limbii“. Spiritul de bârfă şi de 

calomnie reprezintă unul dintre mijloacele speciale ale lui Satana de 
a semăna discordia şi cearta, de a despărți prieteni şi de a submina 
credința multora dintre noi. 

Pledoarie pentru răbdare şi stăpânire de sine din partea pă- 
rinţilor. Părinților, când simţiţi că sunteţi nervoși, nu comiteţi păca- 
tul atât de mare de a otrăvi întreaga familie cu această îritabili-tate 
periculoasă! În astfel de momente, vegheaţi îndoit asupra propriei 
purtări şi rezolvaţi în inimă ce aveţi de rezolvat, astfel ca să nu faceţi 
niciun rău cu buzele, ci să rostiţi numai cuvinte plăcute, amabile. 
Spuneţi-vă: „Nu voi strica fericirea copiilor mei prin cuvinte tensio- 
nate“. Stăpânindu-vă astfel, veţi deveni puternici. Sistemul nervos 
nu va mai fi atât de sensibil. Principiile dreptăţii vă vor face puter- 
nici. Conştientizarea faptului că vă faceţi cu credincioşie datoria vă 
va întări. Îngerii va vor aprecia eforturile şi vă vor ajuta. 

Când ei (copiii şi tinerii) îşi pierd controlul şi spun cuvinte 
pătimaşe, păstrarea tăcerii este adesea calea cea mai bună de urmat, 
nefiind nevoie de reproşuri, de certuri sau de condamnare. Tăcerea, 
care este de aur, va valora adesea mai mult decât Loate cuvintele 
care pot fi rostite. 

Virtuţile creştine—stâlpi în vremuri de încercare. Pot veni 
necazuri, însă ele sunt partea omului pe acest pământ. Lăsaţi ca 
pacea, mulţumirea şi dragostea sa păstreze strălucirea soarelui în 
inimă, chiar dacă ziua este înnegurată. 

Chiar dacă este modest, căminul poate fi întotdeauna un loc al 
cuvintelor prietenoase şi al faptelor bune, un loc în care amabilitatea 
şi iubirea sunt oaspeţi permanenți. 

Unitate, iubire şi pace. Părinţii trebuie să fie atenţi să nu îngă- 
duie ca spiritul de ceartă să se strecoare în cămin... Dacă părinţii 
vor lupta pentru unitate în cămin, imprimând aici principiile care au 
călăuzii viaţa Domnului Hristos, cearta va fi înlăturată, iar unitatea 
şi dragostea vor locui acolo. 

Soţul şi soţia trebuie să-şi aducă aminte că au suficiente poveri 
de dus, nefiind nevoie să adauge nenorociri prin îngăduirea diver- 
genţelor... Copiii prind uşor spiritul de discordie şi tendinţa de a se 
certa pentru lucruri mărunte. 

Dragostea şi stăpânirea de sine vor fi răsplătite. Bărbaţii şi 
femeile pot atinge idealul pe care îl are Dumnezeu cu ei, dacă ÎI vor 
lua pe Domnul Hrislos ca ajutor. Ceea ce înţelepciunea omenească 

nu poate face, va împlini harul Său pentru toţi aceia care I se consacra 
Lui cu încredere. Providența Lui poale uni inimile prin legături care 
sunt de origine divină. Dragostea nu va fi doar un schimb de cuvinte 
dulci şi măgulitoare. Războiul de ţesut al cerului ţese o urzeală 
mai fină, şi totuşi mai rezistentă decât poate fi ţesută de orice război 
pământesc. Rezultatul nu este o pânza subțire, ci o țesătură rezistenta 
care va suporta uzura, proba şi încercarea. Inimile vor fi legate prin 
legăturile de aur ale unei iubiri pline de răbdare. 

Principii călăuzitoare în alegerea aşezării unei locuinţe. În 
alegerea aşezării locuinţei, Dumnezeu doreşte să avem în vedere, 
înainte de toate, influenţele morale şi religioase care vor fi în jurul 
nostru şi al familiei noastre. Vom alege societatea şi locul care sunt 
cele mai favorabile creşterii noastre spirituale, căutând să ne folosim 
de tot ce se poale din raza noastră de acţiune... S-ar putea să locuim 
în locuri care vor constitui o încercare pentru noi, mulţi neavând 
posibilitatea de a sta acolo unde şi-ar dori, însă nu trebuie să ne 
expunem în mod voit acelor influenţe care sunt nefavorabile formării 
caracterului creştin. Când vine vremea să ne ocupăm de acest lucru, 
trebuie să fim de două ori atenţi, precauţi şi să ne rugăm pentru ca, 
prin harul lui Dumnezeu, să putem rămâne neafectaţi de un mediu 
degradant. 

Căutaţi să fiţi sub influenţa mediului natural. Când se caută 
un loc pentru aşezarea casei, fie ca acest scop să călăuzească ale- 
gerea. Nu vă lăsaţi stăpâniţi de dorinţa după bogății, de modă sau 
de obiceiurile din societate. Aveţi în vedere ceea ce tinde cel mai 
mult spre simplitate, curăţie şi sănătate şi ceea ce este de adevărată 
valoare... În loc să locuiţi într-un loc unde poate fi văzută doar lu- 
crarea omului, unde ceea ce se vede şi se aude ispiteşte la rău, unde 
agitația şi larma aduc oboseală şi frământare, dueeţi-va acolo unde 
puteţi privi lucrările lui Dumnezeu. Găsiţi-va odihna spiritului în 
frumuseţea, liniştea şi pacea naturii. Lăsaţi ochii să poată poposi 
asupra câmpurilor verzi, asupra crângurilor şi dealurilor. Priviţi cerul 
albastru, nepoluat de praful şi de fumul oraşelor, şi respiraţi aerul 
înviorător al cerului. 

Primul cămin—un model. Căminul primilor noştri părinţi avea 
să fie un model pentru alte cămine, pe măsură ce copiii lor aveau 
să crească şi să locuiască pământul. Căminul acela, înfrumusețat de 
mâna lui Dumnezeu însuşi, nu a fost un palat somptuos. Oamenii, 
în mândria lor, îşi găsesc plăcerea în edificii măreţe şi costisitoare 

şi aduc slavă lucrărilor mâinilor lor; însă Dumnezeu l-a aşezat pe 
Adam într-o grădină. Aceasta a fost locuința lui. Cerul albastru era 
cupola; pământul, cu florile lui delicate, şi covorul de un verde viu 
erau pardoseala; iar ramurile verzi ale arborilor maiestuoşi erau 
baldachinul. Pereții erau împodobiți cu cele mai mărețe ornamente— 
lucrarea mâinilor marelui Maestru Artist- De la locul în care a fost 
aşezată sfânta pereche învăţăm o lecție pentru toate timpurile—că 
fericirea adevărată nu se găseşte în îngăduirea mândriei şi a luxului, 
ci în comuniunea cu Dumnezeu, prin lucrurile create de El. Dacă 
oamenii ar acorda mai puţină atenţie celor artificiale şi ar cultiva 
o mai mare simplitate, s-ar apropia mai mult de scopul iniţial pe 
care l-a avut Dumnezeu în crearea lor. Mândria şi ambiția nu sunt 
niciodată satisfăcute, însă aceia care sunt cu adevărat înţelepţi vor 
găsi adevărata plăcere, care este înălţătoare, în sursele de bucurie pe 
care Dumnezeu le-a aşezat la îndemâna tuturor. 

Locuinţa aleasă de Dumnezeu pentru Fiul Său întrupat. 
Domnul Isus a venit pe acest pământ pentru a aduce la îndepli- 
nire cea mai mare lucrare care a fost înfăptuită vreodată printre 
oameni. El a venit ca ambasadorul lui Dumnezeu, pentru a ne arăta 
cum să trăim o viaţă împlinită. Ce condiţii a ales Tatăl cel nemărginit 
pentru Fiul Său? O casă singuratică, pe unul dintre dealurile Galileei; 
o gospodărie întreţinută prin muncă cinstită, demnă; o viaţă plină de 
simplitate; luptă cu greutăţile zi de zi; sacrificiu de sine, chibzuinţă 
şi lucru făcut cu bucurie; ora de studiu alături de mama Sa, având 
deschise înainte sulurile Scripturii; liniştea zorilor sau a amurgului 
din văile înverzite, lecţiile sfinte primite din natură; studiul creaţiei 
şi al providenţei şi comuniunea sufletului cu Dumnezeu—acestea 
au fost condiţiile şi ocaziile pe care le-a avut Domnul Isus, în prima 
parte a vieţii Lui pe acest pământ. 

Locuinţe la ţară, în Ţara Promisă. Disciplina începută în pus- 
tie a fost continuată în Țara Promisă, în condiţii favorabile, pentru 
formarea de obiceiuri corecte. Oamenii nu erau îngrămădiţi în oraşe, 
ci fiecare familie avea pământul său, asigurând tuturor binecuvântă- 
rile aducătoare de sănătate ale unei vieţi naturale, nepervertite. 

Oameni de valoare, proveniţi din familii situate la ţară. Citiţi 
istoria lui Avraam, a lui Iacov şi a lui Iosif; istoria lui Moise, a lui 
David şi a lui Elisei. Studiaţi vieţile bărbaţilor de mai târziu, care 
au ocupat cu demnitate poziţii de încredere şi de răspundere. Mulţi 

dintre aceştia au crescut la țară. Ei nu au ştiut ce este luxul. Nu 
şi-au petrecut tinerețea în distracții. Mulți au fost nevoiți să lupte 
cu sărăcia şi cu greutățile. Ei au învățat de timpuriu să muncească, 
iar viaţa lor activă, în aer liber, a conferit vigoare şi elasticitate 
tuturor capacităţilor lor. Obligaţi să depindă de propriile resurse, ei 
au învăţat să lupte cu greutăţile şi să învingă obstacolele, dobândind 
astfel curaj şi perseverenţă. Ei au învăţat lecţia încrederii în propriile 
mijloace şi a stăpânirii de sine. Fiind la adăpost, în mare măsură, de 
asocierile rele, ei erau mulţumiţi cu bucuriile naturale si cu prieteniile 
sănătoase. Gusturile lor erau simple, iar obiceiurile, temperate. Erau 
călăuziţi de principii şi au crescut în curăţie, puternici si demni. 
Când a sosit momentul să înceapă lucrarea vieţii lor, ei aveau putere 
fizica şi mintală, bună dispoziţie a spiritului, capacitatea de a plănui 
şi executa şi tăria de a rezista în faţa relelor, ceea ce i-a făcut să fie 
în lume o putere pozitivă, spre bine. 

Riscurile vieţuirii în oraşe. Viaţa în oraşe este înşelătoare şi ar- 
tificială. Pasiunea aprinsă pentru câştigarea de bani, vârtejul distrac- 
tiei şi căutării de plăceri, setea de etalare, lux şi extravagantă—toate 
acestea sunt forţe care distrag mintea marii majorităţi a oamenilor 
de la adevăratul scop al vieţii. Ele deschid uşa pentru mii de rele. 
Asupra tinerilor au o putere aproape irezistibilă. Una dintre cele 
mai subtile şi periculoase ispite care iau cu asalt copiii si tinerii din 
oraşe este iubirea de plăceri. Sărbătorile sunt numeroase; jocurile 
de noroc... atrag mii de oameni, iar vârtejul distracţiei şi plăcerii îi 
abate de la datoriile serioase ale vieţii. Banii, care ar fi trebuit folosiţi 
în alte scopuri, sunt risipiţi pentru distracţii. 

Din punctul de vedere al sănătăţii. În oraşe, mediul înconju- 
rător este adesea un pericol pentru sănătate. Pericolul continuu de 
a contacta boli, aerul poluat, apa care nu este curată, hrana nesănă- 
toasă, locuinţele îngrămădite, întunecoase şi nesănătoase sunt câteva 
dintre relele care se întâlnesc. Nu a fost planul lui Dumnezeu ca 
oamenii să fie aglomeraţi în oraşe, înghesuiți în clădiri cu etaje, în 
locuinţe cu chirie. La început, El i-a aşezat pe primii noştri părinţi 
în mijlocul minunatelor privelişti de care doreşte ca si noi să ne 
bucurăm astăzi. Cu cât suntem. Într-o mai deplină armonie cu planul 
original al lui Dumnezeu, cu atât ne vom situa într-o poziţie mai 
favorabilă de a ne asigura sănătatea pentru trup, minte si suflet. 

Oraşele nu oferă niciun folos real. Nu există nici măcar o fami- 
lie dintr-o sută care să beneficieze, din punct de vedere fizic, mintal 
sau spiritual, pentru că locuieşte în oraş. Credința, speranța, dragos- 
tea, fericirea pot fi găsite cu mult mai uşor în locuri retrase, acolo 
unde sunt câmpuri, dealuri şi copaci. Duceţi-vă copiii departe de 
larma oraşelor, de zarva şi de hârâitul tramvaielor şi al motoarelor, 
si minţile lor vor fi mai sănătoase. Va fi mai uşor să le prezentaţi 
adevărul Cuvântului lui Dumnezeu. 

Sfaturi cu privire la mutarea în oraşe. Mulţi părinţi se mută 
din casele lor de la ţară în oraş, socotind că acesta este un loc mai 
de dorit, mai convenabil. Insă făcând această schimbare, ei îşi expun 
copiii la multe şi mari ispite. Băieţii nu găsesc de lucru şi încep sa 
hoinărească pe străzi—educaţia lor va fi dobândită pe stradă şi vor 
decădea tot mai mult, ajungând până la depravare, pierzând orice 
interes cu privire la ceea ce este bun, curat şi sfânt. Cu mult mai bine 
ar fi fost ca părinţii să fi rămas împreună cu copiii lor la ţară, unde 
mediul este cel mai prielnic dezvoltării fizice şi mintale. Învăţaţi-i 
pe tineri să lucreze pământul şi lăsaţi-i să poată dormi somnul dulce 
şi nevinovat de pe urma oboselii sănătoase. Din cauza neglijenţei 
părinţilor, tinerii din oraşe o iau pe căi greşite... 

Nu urmaţi exemplul lui Lot. Când a venit în Sodoma, Lot a 
intenţionat să se păzească de orice nelegiuire şi să poruncească astfel 
şi casei lui, însă a eşuat teribil. Influențele degradante din jurul lui 
i-au afectat propria credinţă, iar legătura pe care o aveau copiii lui 
cu locuitorii Sodomei i-au legat într-o oarecare măsură interesele 
de ale lor. Rezultatul îl cunoaştem. Mulţi fac şi astăzi o greşeală 
asemănătoare. 

Propuneţi-vă să alegeţi şi să vă aşezaţi casele cât mai departe 
posibil de Sodoma şi de Gomora. Feriţi-vă de marile oraşe! Dacă 
este cu putinţă, aşezaţi-vă casele în locuri liniştite, la ţară, chiar 
dacă niciodată nu vă veţi putea îmbogăţi. Aşezaţi-vă acolo unde 
influenţele din jur sunt cele mai bune. 

O parcelă de pământ şi o locuinţă liniştită. Ori de câte ori este 
posibil, este datoria părinţilor de a face case la ţară pentru copiii lor. 
Taţii, şi mamele care posedă o parcelă de pământ şi o casă liniştită 
sunt regi şi regine. 

Pământul are bogății ascunse în adâncul său, pentru aceia care 
au curajul, voinţa şi străduinţa de a-i căuta şi aduna comorile... 

O ocupaţie care va ascuţi mintea şi va înnobila caracterul. 
În cultivarea pământului, lucrătorul serios va descoperi că înaintea 
lui se deschid comori la care nici nu a visat... Contactul continuu cu 
misterul vieţii şi dragostea faţă de natură, ca şi grija necesară faţă de 
aceste minunate obiecte ale creației lui Dumnezeu vor ascuţi mintea 
şi vor rafina şi înnobila caracterul. 

Să existe aerisire, lumina soarelui. Când se construiesc diferite 
clădiri, fie cu scop public, fie ca locuinţe, trebuie să se aibă grija să 
existe o bună aerisire şi lumina soarelui din plin... Aerul să circule 
şi să fie belşug de lumină în fiecare cameră a casei. Camerele pentru 
dormit trebuie sa fie astfel aşezate, încât să existe o circulaţie liberă 
a aerului zi şi noapte. Nicio cameră nu este corespunzătoare ca 
dormitor, dacă nu poate fi deschisă zilnic pentru a intra aerul şi 
lumina soarelui. În majoritatea ţărilor, în dormitoare trebuie să existe 
dispozitive pentru încălzire, astfel ca acestea să fie bine încălzite şi 
uscate, în vremea rece sau umedă. Camerei pentru oaspeţi trebuie 
să 1 se acorde aceeaşi atenţie ca şi celorlalte încăperi pentru uz 
continuu. Ca şi dormitoarele, trebuie să aibă aer, să intre soarele şi 
să fie prevăzută cu un mijloc de încălzire pentru a se usca depunerile 
care se acumulează întotdeauna într-o cameră care nu este folosită 
în mod constant. Cine doarme într-o cameră fără soare sau într-un 
pat care nu a fost complet uscat şi aerisit o face cu riscul sănătăţii şi 
adesea al vieţii... Renunţaţi la perdele grele, deschideţi ferestrele şi 
ridicaţi jaluzelele, nu îngăduiţi ca viţa de vie, oricât de frumoasă ar fi, 
să facă umbră în dreptul ferestrelor şi nu cultivați pomi prea aproape 
de casă, astfel ca să ia lumina soarelui. Lumina soarelui va decolora 
poate perdelele şi covoarele şi va întuneca ramele tablourilor, însă 
va îmbujora de sănătate obrajii copiilor. 

Evitaţi terenurile joase. Dacă dorim ca locuinţele noastre să fie 
locaşuri ale sănătăţii şi fericirii, atunci va trebui să le aşezăm departe 
de miasma şi de ceața de deasupra zonelor joase şi să lăsăm cale 
liberă agenţilor dătători de viaţă ai cerului. 

Curtea din jurul casei. O curte înfrumuseţată cu câţiva pomi şi 
boscheţi, împrăştiaţi ici-colo, la o distanţă potrivită de casă, are un 
efect bun asupra familiei şi, dacă este îngrijită în mod corespunzător, 
nu va fi vătămătoare pentru sănătate. Însă pomii care fac umbra şi 
boscheţii aşezaţi prea aproape de casă împiedică circulaţia liberă a 

aerului şi îndepărtează razele soarelui. Urmarea va fi că în casă se 
va acumula umezeală, mai ales în anotimpurile ploioase. 

Efeclul frumuseţilor naturii asupra căminului. Dumnezeu iu- 
beşte frumosul. El a îmbrăcat pământul şi cerul în frumuseţe şi, cu 
bucuria unui tată, îi urmăreşte pe copiii Săi delectându-se cu lucru- 
rile pe care EI le-a creat. El doreşte ca în jurul caselor noastre să se 
afle frumuseţea lucrurilor naturale. Aproape toţi cei care locuiesc 
la ţară, oricât de săraci ar fi, pot avea în jurul caselor lor o cât de 
mică pajişte cu iarbă, câţiva porni pentru umbră, arbuşti cu flori sau 
flori frumos mirositoare. Mai mult decât orice altă dovadă artificială, 
acestea vor contribui la fericirea căminului şi vor avea asupra lui un 
efect alinător, înălţător, întărind dragostea pentru natură şi aducân- 
du-i pe membrii familiei mai aproape unul de altul şi mai aproape 
de Dumnezeu. 

Mobilierul casei să fie simplu. Obiceiurile noastre artificiale 
ne lipsesc de multe binecuvântări şi de multă bucurie—de o viaţă 
folositoare. Mobila complicată şi scumpă constituie o risipă nu doar 
de bani, dar şi de ceea ce este de o mie de ori mai de preţ. Aceasta 
aduce în casa o povară grea de griji, muncă şi situaţii complicate. 
Mobilaţi-vă casele cu lucruri simple, lucruri care pot fî mânuite, care 
pot fi uşor menținute curate şi care pot fi înlocuite fără o cheltuială 
prea mare. Cu gust, o casă foarte simplă poate fi atractivă, dacă 
dragostea şi mulţumirea îşi au sălaşul acolo. 

Fericirea nu se găseşte într-o etalare searbădă. Cu cât este mai 
simplu de întreţinut ordinea într-o casă ordonată, cu atât va fi mai 
fericită acea casă. 

Evitaţi spiritul de rivalitate. Viaţa constituie pentru mulţi o 
dezamăgire, o continuă oboseală, datorită lucrului inutil cu care ei 
înşişi se împovărează pentru a ţine pasul cu cerinţele obiceiului local. 
Minţile lor sunt într-o continuă nelinişte pentru a satisface dorinţele 
care izvorăsc din mândrie şi modă... Cheltuiala, grija, munca irosită 
pe ceea ce, dacă nu este neapărat dăunător, este nenecesar ar putea 
fî folosite pentru înaintarea cauzei lui Dumnezeu. Oamenii tânjesc 
după ceea ce numesc plăcerile vieţii şi sacrifică sănătate, putere şi 
mijloace pentru a le dobândi. Un deplorabil spirit de rivalitate se 
manifestă între persoane din aceeaşi clasă—cine poate etala mai mult 
în îmbrăcăminte şi în împodobirea casei. Dulcele cuvânt „cămin“ 
a fost pervertit şi el înseamnă „ceva cu patru pereţi, plin cu mobilă 

şi podoabe elegante“, în timp ce aceia care locuiesc în el sunt într-o 
continuă încordare—cum sa facă faţă cerinţelor vremii în diferite 
domenii ale vieții. 

Nu investiţi doar pentru aparenţe şi imagine. Mulţi sunt ne- 
fericiţi în căminele lor, deoarece ţin prea mult la ceea ce se vede. Ei 
cheltuiesc sume mari de bani şi lucrează neîncetat pentru a putea 
etala şi pentru a câştiga laudă din partea cunoştinţelor—de fapt, 
din partea celor cărora nu le pasă deloc de ei sau de prosperitatea 
lor. Unul după altul, câte un articol este socotit indispensabil pentru 
gospodărie, până când se fac adăugări costisitoare, care, în timp ce 
plac ochiului şi satisfac mândria şi ambiția, în niciun caz nu sporesc 
confortul familiei... Harul preţios al lui Dumnezeu este pus pe un loc 
secundar, pentru lucruri care nu sunt importante; şi mulți, în timp 
ce tot adună lucruri pentru plăcere, îşi pierd capacitatea şi dorinţa 
de a fi fericiţi. Ei descoperă că avuţiile nu le dau satisfacția pe care 
o aşteptau de la ele. Acest cerc nesfârşit de trudă, aceasta nelinişte 
continuă pentru a înfrumuseţa casa pentru vizitatori şi străini, ca 
aceştia să o admire, nu îşi merită niciodată timpul şi mijloacele chel- 
tuite astfel, ci înseamnă să-ţi aşezi în jurul gâtului un jug greu de 
purtat. 

Principiul diversităţii folosit în decorare. Precizia rigidă, pe 
care am menţionat-o ca fiind o trăsătură dezagreabilă a multor case, 
nu este în conformitate cu marele plan al naturii. Dumnezeu nu a 
făcut ca florile de pe câmp să crească în straturi regulate, cu margini 
fixate, ci le-a împrăştiat ca pe nişte nestemate pe pajişte şi ele înfru- 
museţează pământul cu diversitatea lor de formă şi culoare. Copacii 
din pădure nu sunt într-o ordine regulată. Este atât de odihnitor pen- 
tru ochi şi minte să zăbovească asupra scenelor din natură—pădurea, 
dealul, valea, câmpia şi râul, bucurându-se de nesfârşita diversitate 
de formă şi culoare—şi asupra artei cu care pomii, arbuştii, tufişurile 
şi florile sunt grupate în grădina naturii, alcătuind un tablou plin de 
farmec. Copii, tineri şi bătrâni, în egală măsură, găsesc odihnă şi 
mulţumire aici. Această lege a diversităţii poate fi aplicată, într-o 
anumită măsură, în cămin. Ar trebui să existe o armonie potrivită 
a culorilor şi o potrivire a lucrurilor care mobilează o casă; însă 
nu este necesar bunului gust ca fiecare articol de mobilier dintr-o 
cameră să fie de acelaşi model în ce priveşte designul, materialul sau 
tapiseria; dimpotrivă, este mai plăcut pentru ochi să existe o diversi- 

tate plină de armonie. Însă, fie că locuința este umilă sau elegantă, 
fie că amenajările din interior sunt costisitoare sau nu, între pereţii 
acesteia nu va exista fericire daca spiritul celor care o locuiesc nu 
este în armonie cu voința divină. Mulţumirea este aceea care trebuie 
să domnească în cămin. 

Un criteriu pentru stabilirea destinaţiei camerelor. Cea mai 
bună parte a casei, camerele cele mai însorite şi cele mai primitoare 
şi cea mai confortabilă mobilă ar trebui să fie pentru folosul zilnic al 
celor care trăiesc în acea casă. Acest lucru va face căminul atractiv 
pentru cei care îl locuiesc şi, de asemenea, pentru acea clasa de 
prieteni care ţin la noi, cărora le putem fi de folos şi care ne pot fi de 
folos. 

Aveţi în vedere confortul şi bunăstarea copiilor. Nu este nece- 
sară o mobilă scumpă pentru a-i face pe copii fericiţi şi mulţumiţi în 
cămin, ci este necesar ca părinţii sa-i iubească şi sa le acorde atenţie. 

Patru pereţi, un mobilier costisitor şi tablouri scumpe nu pot 
constitui un „cămin“, dacă iubirea şi îrnpreună-simţirea nu sunt pre- 
zente. Acest cuvânt sacru nu se potriveşte locuinţelor strălucitoare, 
dar din care lipsesc lucrurile vieţii de cămin... Nu spuneţi copiilor, 
aşa cum am auzit multe mame: „Nu e loc pentru tine aici, în sufra- 
gerie. Nu te aşeza pe canapea, nu vezi că e acoperită cu satin? Nu 
al voie să stai acolo“. Când se duc în altă cameră: „Nu vrem să-ţi 
vâri tu nasul aici“. Iar când se duc în bucătărie: „Mă deranjezi aici. 
N-ai ce căuta aici; mă încurci, ma plictiseşti“. Unde se vor duce să-şi 
primească educaţia? Pe stradă. 

Bunătatea şi iubirea—mai preţioase decât luxul. Prea multe 
griji şi poveri sunt aduse în familiile noastre şi se nutreşte prea puţin 
din simplitatea, pacea şi fericirea naturale. Ar trebui să se dea mai 
puţină atenţie la ceea ce „va zice lumea“ şi mai multă grijă membrilor 
din cercul familiei. Ar trebui să fie mai puţină etalare, mai putina 
consideraţie pentru eticheta vremii şi mai multă duioşie. dragoste, 
veselie şi curtenie creştină între membrii familiei. Mulţi trebuie să 
înveţe cum să facă din cămin un loc atrăgător şi plăcut. Inimile 
mulţumite şi privirile duioase sunt mai de valoare decât bogăţia şi 
luxul, iar mulţumirea cu lucrurile simple va aduce fericirea în cămin, 
dacă dragostea este acolo. 

Fiecare să-l ajute pe celălalt. Familia este un grup social sacru, 
în care fiecare membru trebuie să acţioneze ca o parte a întregului, 
unul ajutându-l pe celălalt. Lucrul din gospodărie trebuie să se desfă- 
şoare armonios, ca diferitele părţi ale unei maşini care funcţionează 
bine reglată. 

Fiecare membru al familiei trebuie să fie conştient de propria 
responsabilitate, de faptul că trebuie să-şi facă partea sa în a contribui 
la confortul, ordinea şi bunăstarea familiei. Niciunul nu trebuie să 
lucreze împotriva celuilalt. Toţi trebuie să se angajeze, în unitate, 
în buna lucrare de încurajare a celorlalţi; ei trebuie să dovedească 
blândeţe, stăpânire de sine şi răbdare; vorbiţi pe un ton coborât, 
calm, evitând confuzia în expresie; fiecare să facă tot ce îi sta în 
putere pentru a uşura poverile mamei... Fiecare membru al familiei 
ar trebui să înţeleagă partea care se aşteaptă de la el, în unire cu 
ceilalți. Toți, începând de la copilul de şase ani în sus, trebuie să 
înţeleagă că se cere de la ei să-şi facă partea în ducerea poverilor 
Vieţii. 

Trebuie să recunoaştem că Îi aparţinem lui Dumnezeu. Re- 
cunoaşterea faptului că Îi aparţinem lui Dumnezeu stă la temelia 
integrităţii în afaceri şi a adevăratului succes. Creatorul tuturor lu- 
crurilor, El este adevăratul proprietar... Fie că recunoaştem sau nu 
acest lucru, noi suntem doar administratori, cărora Dumnezeu le-a 
încredinţat talente şi capacităţi şi pe care i-a aşezat în lume pentru a 
împlini lucrarea la care El i-a chemat. 

Proprietăţile ne sunt date spre administrare. Banii nu ne 
aparţin nouă; nici casele, nici pământul, nici tablourile, nici mo- 
bila, nici îmbrăcămintea sau obiectele de lux. Noi suntem străini 
şi călători. Avem doar acele lucruri care ne sunt necesare pentru 
sănătate şi viaţă... Binecuvântările acestea vremelnice ne sunt încre- 
dinţate pentru a dovedi ca ni se vor putea încredința bogății veşnice. 

Dacă trecem proba lui Dumnezeu, atunci vom primi acea avuţie 
răscumpărată, care va fi a noastră—slavă, onoare şi nemurire. 

Va trebui să dăm socoteală. Trebuie să ne amintim întotdeauna 
că la judecată vom da socoteală de felul cum am folosit banii lui 
Dumnezeu. Foarte mult se cheltuieşte pentru plăceri şi satisfacţii 
egoiste, pentru lucruri care nu ne fac niciun bine, ci, dimpotrivă, ne 
fac rău. Dacă ne vom da seama că Dumnezeu este Dătătorul tuturor 
lucrurilor bune, că banii sunt ai Lui, atunci vom fi înţelepţi în folo- 
sirea lor, în conformitate cu voia Sa cea sfântă. Lumea, obiceiurile 
ei, moda ei nu trebuie să constituie standardul nostru. Nu trebuie 
să dorim să ne conformăm practicilor ei; nu trebuie să îngăduim 
înclinațiilor noastre fireşti să ne stăpânească... Ochiul lui Dumne- 
zeu ia cunoştinţă de fiecare bănuţ consacrat cauzei Sale, cât şi de 
bunăvoința sau de neplăcerea datatorului. 

Puneţi pe primul loc cerinţele lui Dumnezeu. Cerinţele lui 
Dumnezeu trebuie puse pe primul loc... înainte de orice cheltuială, 
noi trebuie să punem deoparte şi să-l prezentăm lui Dumnezeu 
acea parte pe care El o cere... Dacă ne bucurăm de succes în afa- 

cerile noastre vremelnice, acest lucru este pentru că Dumnezeu 
ne binecuvântează. O parte din acest venit trebuie pus deoparte 
pentru săraci şi o parte mai mare pentru cauza lui Dumnezeu. Când 
se înapoiază lui Dumnezeu ceea ce li aparţine, ceea ce rămâne va 
fi sfinţit şi binecuvântat pentru propriul nostru folos. Însă, atunci 
când un om Îi jefuieşte pe Dumnezeu, reţinând ceea ce El cere, 
blestemul Sau va fi asupra întregului păstrat. „Fiecare dintre voi să 
pună deoparte acasă ce va putea, după câştigul lui.“ Fiecare membru 
al familiei, de la cel mai bătrân până la cel mai tânăr, sa ia parte la 
aceasta lucrare de dăruire... 

Nu uitaţi de cei săraci şi nevoiaşi. Cunoaştem prea puţin în 
legătură cu suferinţa umană, care există pretutindeni în jurul nostru; 
însă atât cât avem ocazia, trebuie sa fim gata să acordam ajutor gra- 
bnic acelora care sunt în mare nevoie. Irosirea banilor pe lucruri de 
lux îi lipseşte pe cei săraci de mijloacele necesare pentru asigurarea 
hranei şi îmbrăcămintei. Ceea ce se cheltuieşte pentru satisfacerea 
mândriei în îmbrăcăminte, locuinţă, mobilă şi bijuterii ar putea uşura 
situaţia din multe familii ruinate, aflate în suferinţă. Administratorii 
lui Dumnezeu trebuie să lucreze pentru cei în nevoie. 

Remediul lui Dumnezeu pentru egoism şi lăcomie. Dăruirea 
constantă, altruistă, constituie remediul rânduit de Dumnezeu îm- 
potriva... egoismului şi lăcomiei... Dacă bogățiile sporesc, oamenii, 
chiar cei care se consideră evlavioşi, îşi leagă inimile de ele, şi cu 
cât au mai mult, cu atât dau mai puţin pentru vistieria Domnului... 
Dumnezeu cunoaşte pericolul în care ne aflăm şi a pus bariere îm- 
prejurul nostru, prin care vrea să ne salveze de la ruina. El ne cere 
o exersare continuă a dăruirii, astfel ca puterea obişnuinţei în ceea 
ce priveşte faptele bune să împiedice puterea obişnuinţei în direcţia 
opusă. 

Banii pot fi o binecuvântare sau un blestem. Banii nu sunt 
neapărat un blestem; ei sunt de o deosebită valoare, dacă sunt bine 
folosiţi... Cel care întrebuinţează banii pentru satisfacerea mândriei şi 
a ambiţiei face din ei mai degrabă un blestem, decât o binecuvântare. 
Banii reprezintă un test continuu al simţămintelor noastre. Cine 
câştigă mai mult decât ceea ce este necesar pentru nevoile lui reale 
trebuie să caute înţelepciunea şi harul de a-şi cunoaşte propria inimă 
şi de a o păzi cu toată grija, ca să nu înceapă să aibă nevoi imaginare 
si să devină un administrator necredincios, irosind capitalul pe care 
i l-a încredinţat Domnul... Când inima se apleacă asupra propriilor 
preferinţe şi înclinații, când se nutreşte gândul că banii ne pot aduce 
fericirea fără a avea favoarea lui Dumnezeu, atunci banii devin un 
tiran care îl stăpâneşte pe om; banii dobândesc încrederea şi stima lui, 
omul închinându-se banilor ca unui dumnezeu. Onoarea, adevărul, 
neprihănirea şi dreptatea sunt sacrificate pe al tarul lor. 

O independentă vrednică de laudă. Independenţa de un anu- 
mit fel este demnă de laudă. A dori să-ţi duci propria povară şi 
a nu mânca pâinea dependenţei de alţii este un lucru bun. Este o 
ambiţie nobila, generoasă, care arată voinţa de a te întreţine singur. 
În vederea acestui lucru, sunt necesare hărnicia şi chibzuinţă. 

Secretul unui buget echilibrat. Mulţi, foarte mulţi nu s-au edu- 
cat în aşa fel, încât să-şi poată menţine cheltuielile în limita venituri- 
lor lor. Nu învaţă să se adapteze împrejurărilor şi împrumută şi iar 
împrumulă, până când ajung copleşiţi de datorii, în cele din urmă 
căzând în descurajare şi deprimare. 

Ţineţi un raport al cheltuielilor. Toţi trebuie să înveţe să facă 
şi să țină socotelile casei. Unii cred că nu este esenţial acest lucru, 
însă greşesc. Toate cheltuielile trebuie notate cu stricteţe. 

Relele care provin din irosirea banilor. Învăţaţi-i pe copii ca 
banii cheltuiţi pentru ceea ce nu este necesar constituie o pervertire 
de la folosirea lor corespunzătoare. Dacă aveţi obiceiuri extrava- 
gante, îndepărtati-le de îndată din viata voastră. Dacă nu faceţi acest 
lucru, veţi fi ruinaţi pentru veşnicie. Obiceiul de a fi econom, harnic 
şi moderat constituie, pentru copiii voştri, un avantaj mai preţios 
decât orice moştenire, oricât de bogată. 

Îngăduinţa nu este o dovadă a iubirii. Nu vă educați copiii în 
aşa fel, încât să creadă că iubirea pentru ei trebuie să fie exprimată 
prin indulgență faţă de mândria, extravaganţa şi dorinţa lor de etalare. 
Nu irosiţi timpul, inventând căi pentru cheltuirea banilor. Folosiţi-vă 
facultăţile inventive în a caută să fiţi economi. 

Economia este în armonie cu generozitatea. Tendinţa naturală 
a tinerilor din zilele noastre este aceea de a neglija şi desconsidera 
economia şi de a o confunda cu zgârcenia şi avariţia. Insă economia 
este în armonie cu cele mai largi şi generoase vederi şi simţăminte; 
nu poate exista o adevărată generozitate, fără practicarea economiei. 

Extreme şi erori în economia familiei. A purta de grijă trupu- 
lui, oferindu-i o hrană gustoasă şi întăritoare, este una dintre cele 
dintâi datorii ale omului gospodar. Este mai bine să ai haine şi mo- 
bilă mai puţin costisitoare, decât să restrângi necesarul de hrană. 
Unii oameni reduc masa familiei cu scopul de a putea oferi mese 
scumpe şi distracţii oaspeţilor. Acest lucru este neînţelept. În găz- 
duirea musafirilor trebuie să fie multă simplitate. Nevoile familiei 
trebuie sa constituie prima atenţie. Economia neînţeleaptă şi conve- 
nienţele superficiale împiedică adesea exercitarea ospitalităţii, atunci 
când este nevoie de aceasta şi când ea s-ar dovedi o binecuvântare. 
Hrana pe care o avem de obicei pe mesele noastre ar trebui să fie în 
aşa fel, încât musafirul neaşteptat să fie binevenit, fără ca gospodina 
să fie împovărată cu o altă pregătire. 

Economia nu se face în defavoarea sănătăţii. Economia noas- 
tră nu trebuie sa fie niciodată de aşa natură, încât mesele noastre să 
fie sărăcăcioase. Elevii şi studenţii să aibă belşug de hrană sănătoasă. 
Însă aceia care gătesc trebuie să aibă grijă întotdeauna să strângă 
firimiturile, astfel ca nimic să nu se piardă. Economie nu înseamnă 
zgârcenie, ci cheltuirea cu chibzuinţă, pentru că există o mare lucrare 
ce trebuie făcută. 

Urmăriţi confortul şi sănătatea. Desconsiderarea ordinii şi a 
unui sistem de administrare în familie conduce spre ruină şi este un 
mare dezavantaj. 

Nu ne putem face inima mai curată şi mai sfântă dacă ne vom 
îmbrăca în haine de sac şi dacă ne vom lipsi căminul de lot ceea ce 
înseamnă confort, bun gust sau obiecte de utilitate practică. Dum- 
nezeu nu cere [să ne lipsim] de ceea ce este cu adevărat necesar 
pentru sănătatea şi confortul [nostru], însă El nu aprobă moralitatea, 
extravaganţa şi etalarea. 

Învăţaţi când să economisiţi si când să cheltuiţi. Ar trebui să 
învăţaţi când să economisiţi şi când să cheltuiţi. Nu putem să fim 
urmaşii lui Hristos, dacă nu renunţăm la noi înşine şi nu ne luăm 
crucea. Trebuie să ne achitam de îndatoririle pe care le avem... Ba- 
nii folosiţi pentru delicatese inutile ar trebui folosiţi penlru a spori 
confortul casei şi a procura obiecte utile, care înlesnesc munca în 
gospodărie. Nu trebuie sa fiţi zgârciţi, trebuie să fiţi cinstiţi cu voi 
înşivă şi cu fraţii voştri. Zgârcenia constituie un abuz faţă de genero- 
zitatea lui Dumnezeu. Risipa este de asemenea un abuz. Cheltuielile 
mici, pe care le socotiți nevrednice de a fi luate în seamă, se vor 
dovedi considerabile în cele din urmă. 

Inima consacrată va fi călăuzită. Nu este necesar a specifica 
aici cum trebuie practicată economia în fiecare caz particular. Aceia 
ale căror inimi sunt cu totul consacrate lui Dumnezeu şi care iau 
Cuvântul Său drept călăuză vor şti cum să-şi îndeplinească toate 
datoriile vieţii. Ei vor învăţa de la Domnul Isus, care este blând şi 
smerit cu inima; şi, în timp ce vor cultiva blândeţea lui Hristos, vor 
închide uşa în faţa nenumăratelor ispite. 

„Strângeţi firimiturile.“ Într-o ocazie, Domnul Hristos a dat 
ucenicilor o importantă lecţie în legătură cu economia. El a făcut o 
minune pentru a hrăni miile de oameni care Îi ascultaseră învăţătu- 
rile; totuşi, după ce au mâncat toţi şi s-au săturat, El nu a lăsat să 
se piardă firimiturile. El, care, la nevoie, a putut să hrănească acea 
mare mulţime prin puterea Sa divină, le-a cerut ucenicilor să adune 
firimiturile, astfel ca nimic să nu se piardă. Această lecţie a fost 
dată atât pentru folosul celor din vremea Domnului Hristos, cât şi 
pentru al nostru, Fiul lui Dumnezeu poartă de grijă nevoilor noastre 
vremelnice. El nu a neglijai firimiturile rămase după masă, deşi El ar 
fi pulul oricând oferi o asemenea masă. Economia trebuie practicată 

în toate lucrurile... Datoria religioasă şi cea mai atenta chibzuinţă 
în lucrările şi în întreprinderile omeneşti trebuie să meargă mână în 
mâna. 

Urmaţi exemplul de sacrificiu de sine al lui Hristos. Pentru a 
cunoaşte dezamăgirile, necazurile şi suferinţele oamenilor, Domnul 
Hristos a coborât până la cele mai de jos adâncimi ale durerii şi 
umilinţei. El a mers primul pe cărarea pe care le-a cerut urmaşilor 
Săi să meargă... Cu toţii suntem ispitiţi să ne satisfacem eul şi 
dorinţele extravaganle, însă ar trebui să nu uităm că Domnul vieţii şi 
al slavei a venit în această lume pentru a-i învăţa pe oameni lecţia 
sacrificiului de sine. 

Aceia care nu trăiesc pentru ei înşişi nu vor cheltui orice ban care 
le cade în mână pentru a-şi satisface trebuinţele imaginare şi conve- 
nienţele, ci vor păstra în minte gândul că sunt urmaşii lui Hristos şi 
ca există oameni care duc lipsă de hrană şi de îmbrăcăminte. 

Atenţie la mărunţiş. Nu irosiţi monedele de mică valoare, cum- 
părând lucruri care nu sunt necesare. Poate gândiţi că nu este mult, 
însă, adunate, acestea fac o sumă mare. 

Sumele cheltuite zi de zi pe lucruri inutile, cu gândul: „Nu e mare 
lucru, doar câţiva bănuţi“, par mici; însă înmulţiţi aceste mărunţişuri 
cu zilele anului şi, pe măsură ce anii trec, cifrele care se obţin par 
incredibile. 

Nu vă luaţi la întrecere cu vecinii în privinţa modei. Nu este 
bine să pretindem că suntem bogaţi, ori mai sus decât ceea ce sun- 
tem... Nu trebuie să fim tulburaţi, dacă vecinii noştri îşi clădesc si 
mobilează casele într-un mod în care noi nu ne putem permite... Este 
o capcană atât pentru noi, cât şi pentru copiii noştri, care sunt în 
răspunderea noastră, să ne facem o ţintă din etalare. 

Practicaţi economia din principiu. Cei ale căror mâini sunt 
deschise pentru a răspunde apelurilor pentru mijloace, în vederea 
susţinerii cauzei lui Dumnezeu şi pentru a-i alina pe cei în suferinţă 
şi în nevoie, nu se numără printre cei neglijenţi şi nepricepuţi, stân- 
gaci în lucrul lor trecător. Ei sunt întotdeauna atenţi să-şi menţină 
cheltuielile în cadrul venitului lor. Ei sunt economi din principiu; ei 
simt că este de datoria lor să facă economie, pentru a putea avea ce 
dărui. 

Obiceiuri simple, învăţate zi de zi. Părinţii trebuie să-şi cre- 
ască, să-şi instruiască şi să-şi educe copiii, deprinzându-i cu obiceiuri 

în care să exercite stăpânirea şi tăgăduirea de sine... Ei trebuie să-şi 
educe copiii, făcându-i conştienţi că este nevoie să trăiască în viaţa 
de fiecare zi conform unor obiceiuri simple, evitând îmbrăcămintea 
si dieta costisitoare, casele şi mobilele scumpe. Când sunt foarte 
MICI, Copiii trebuie învăţaţi să scrie, să citească, să înţeleagă cifrele 
si să-si tină propriile socoteli. Ei pot înainta pas cu pas în această 
înţelegere. Însă înainte de orice, ei trebuie să fie învăţaţi că temerea 
de Domnul este începutul înţelepciunii. 

Tinerii să fie moderați în cheltuieli. Datorită unor idei greşite 
privind întrebuinţarea banilor, tinerii sunt expuşi multor primejdii. 
Ei nu trebuie aprovizionaţi cu bani, ca şi când ar exista o rezervă 
inepuizabilă din care pot scoate pentru orice presupusă nevoie. Ba- 
nii trebuie priviţi ca un dar încredinţat nouă de Dumnezeu pentru a 
face lucrarea Sa, pentru a clădi împărăţia Sa, iar tinerii ar trebui să 
înveţe să-şi ţină sub control dorinţele. 

Oferiţi lecţii privind valoarea banilor. Banii pe care îi primesc 
tinerii, cu eforturi mici din partea lor, nu vor fi preţuiţi... Sunt multe 
căi prin care chiar copiii pot câştiga bani şi pot lucra pentru a aduce 
daruri de mulţumire lui Isus, care Şi-a dat viaţa pentru ei... Îi putem 
ajuta pe copiii noştri într-un mod înţelept. Aceia care lucrează ei 
înşişi în perioada cât fac colegiul apreciază avantajele pe care le au 
în acest fel mai mult decât cei care sunt întreţinuţi de părinţi, pentru 
că, astfel, ei ajung să cunoască ce înseamnă cheltuielile. Nu trebuie 
să-i purtăm pe copiii noştri până acolo, încât să devină nişte poveri 
neajutorate. Părinţii greşesc în datoria pe care o au, atunci când dau 
cu mână largă acelor tineri care doresc să înceapă cursuri pentru a 
deveni pastori sau medici, fără ca aceştia să fi avut experienţa de a 
munci, ca să simtă că sunt utili şi să vadă ce înseamnă truda. 

Descurajaţi folosirea nechibzuită a banilor. Copiii pot învăţa 
să-şi arate dragostea pentru Domnul Hristos abţinându-se de la a-şi 
cumpăra fleacuri, pentru procurarea cărora mulţi bani li se strecoară 
printre degete. Această lucrare trebuie făcută în fiecare familie. Ea 
necesită tact şi o metodă adecvată, dar va constitui cea mai bună 
educaţie pe care o pot dobândi copiii. 

O greşeală făcută uneori de taţii bogaţi. Taţii lucrează pentru 
a le oferi copiilor lor o situaţie mai bună decât aceea în care au 
început ei. Aceasta este o greşeală frecventă. Dacă cei care sunt 
astăzi copii ar trece prin aceeaşi şcoală în care au învăţat taţii lor, 

ar deveni oameni la fel de folositori ca şi ei. Taţii au schimbat 
condiţiile pentru copiii lor. Profesorul tatălui a fost sărăcia, însă pe 
fiu îl împresoară belşug de mijloace. Toate dorinţele îi sunt împlinite. 
Caracterul tatălui a fost modelat sub disciplina severă a chibzuinţei 
şi economiei; orice lucru, oricât de mic, era apreciat. Obiceiurile 
şi caracterul fiului nu vor fi formate datorită împrejurărilor care au 
existat odată, ci în funcţie de situaţia prezentă—tihnă şi îngăduinţă... 
Când luxul este peste tot în jurul lui, oaie cum ar putea fi el lipsit de 
acesta? 

Cea mai bună moştenire lăsată de părinţi copiilor. Cea mai 
bună moştenire pe care părinţii o pot lăsa copiilor este deprinderea 
acestora cu munca folositoare şi exemplul unei vieţi caracterizate 
de o bunăvoință dezinteresata. Printr-o astfel de viaţă, ei le arată 
adevărata valoare a banilor, care trebuie apreciată numai după binele 
pe care aceştia îl vor realiza în împlinirea nevoilor lor si ale semenilor 
lor şi în înaintarea cauzei lui Dumnezeu. 

Biblia—un manual al principiilor care trebuie să ne călău- 
zească. Nu exista domeniu de afaceri cinstite în care Biblia să nu 
poată oferi o pregătire temeinică. Principiile pe care ea le cuprinde, 
privind hărnicia, cinstea, economia, cumpătarea şi curăţia morală, 
constituie secretul pentru adevăratul succes. Aceste principii, aşa 
cum sunt prezentate în cartea Proverbe, constituie o comoară de 
înţelepciune practică... Cât de mulți oameni ar fi putut scăpa de 
eşec financiar şi de ruină, dacă ar fi luat seama la avertizările atât de 
des repetate şi accentuate în Scriptură: „Cel care se grăbeşte să se 
îmbogăţească nu va fi găsit nevinovat“. „Bogăția câştigată în grabă 
se va împuţina; însă cel care o dobândeşte prin muncă va avea spor.“ 
„Comorile câştigate cu o limba mincinoasă sunt o deşertăciune care 
fuge, şi ele duc la moarte.“ „Cel care ia cu împrumut este robul celui 
care dă cu împrumut.“ „Cine se pune chezaş pentru altul îi merge 
rău, dar cine se teme să se pună chezaş este liniştit.“ 

Integritatea în afaceri, legiferată în Decalog. Porunca a opta 
condamnă furtul şi jaful. Ea pretinde cea mai stricta integritate în 
cele mai mici detalii ale afacerilor vieţii. Ea interzice îmbogățirea 
excesivă prin comerţ şi pretinde plata dreaptă a datoriilor şi salariilor. 

Mintea şi caracterul se degradează prin necinste. O singură 
faptă nu ne formează caracterul, însă ea îndepărtează o barieră, iar 
următoarea ispită este mai uşor preluată, până când se formează 

obiceiul de tergiversare, minciună şi necinste în afaceri, iar în omul 
respectiv nu mai poţi avea încredere... Aşa cum îi tratăm pe oameni 
prin necinste meschină, mergând până la fraudă, aşa vom proceda 
şi cu Dumnezeu. Oamenii care persistă pe calea necinstei îşi pun 
propriile planuri în aplicare, până când ajung să-şi înşele propriul 
suflet şi să piardă cerul şi viaţa veşnică. Ei vor sacrifica onoarea şi 
religia pentru un mic avantaj trecător. 

Evitaţi datoriile. Multe familii sărace sunt astfel deoarece chel- 
tuiesc banii de îndată ce îi primesc. Trebuie să fiţi conştienţi că 
afacerile nu se administrează prin a vă expune la datorii... Când 
cineva îşi face datorii, intră într-una dintre cursele prin care Sa- 
tana prinde sufletele... Sustragerea şi folosirea banilor înainte de a-i 
câştiga, indiferent de scop, constituie o capcană. 

Dovediţi înţelegere fată de datornicii nenorociţi. Dacă ci- 
neva are datorii şi este cu adevărat neînstare să-şi acopere obligaţiile, 
nu trebuie făcute presiuni asupra lui pentru a face ceva ce este peste 
puterile lui. Trebuie să i se ofere şansa de a se elibera de datorii şi să 
nu fie pus în situaţia în care efectiv nu-şi poale plăti datoriile. Chiar 
dacă se consideră că se procedează după dreptate, nu se dovedeşte 
îndurarea şi iubirea lui Dumnezeu. 

Asiguraţi-vă proprietatea printr-un testament corespunză- 
tor. Mulţi oamenii nu se gândesc să-şi facă testamentul în timp ce 
sunt încă într-o stare de sănătate bună... Testamentele trebuie făcute 
în aşa fel, încât să treacă testul legii. După ce sunt întocmite, ele pot 
sta ani de zile fără să facă rău cuiva... Moartea nu va veni cu o zi 
mai devreme pentru că v-aţi făcut testamentul. Lăsându-vă averea 
prin testament rudelor, asiguraţi-vă că nu uitaţi cauza lui Dumnezeu. 
Soţiile şi copiii voştri, desigur, nu trebuie lăsaţi în lipsă; trebuie să vă 
îngrijiţi de ei, dacă sunt în nevoie. Însă nu treceţi în testament, doar 
pentru că aşa e obiceiul, un şir lung de rude care nu sunt nevoiaşe. 

Curăţenia si ordinea—virtuţi elementare ale căminului. Cre- 
dincioşii trebuie învăţaţi că, deşi poate sunt săraci, nu trebuie să fie 
neînegrijiţi şi dezordonaţi, atât ei ca persoane, cât şi casele lor. Cei 
care nu simt importanţa curăţeniei ar trebui ajutaţi în această pri- 
vină. Ei trebuie învăţaţi că aceia care ÎI reprezintă pe Dumnezeul cel 
Preaînalt şi Sfânt trebuie să-şi păstreze sufletele curate si că această 
curăţie trebuie să se extindă şi în ceea ce priveşte îmbrăcămintea lor 
şi tot ce este în casă... Deşi trebuie să ne ferim de împodobire inutilă 

şi de etalare, nu trebuie să fim neglijenţi şi nepăsători în ceea ce pri- 
veşte înfăţişarea noastră exterioară. Tot ce tine de persoana noastră 
şi de locul în care ne aflăm trebuie să fie curat, îngrijit si atrăgător. 
Tinerii trebuie educați în ceea ce priveşte importanţa unei înfăţişări 
care să nu stârnească reproşuri, o înfăţişare care să-L onoreze pe 
Dumnezeu şi adevărul. 

Neglijarea curăţeniei va avea ca urmare boala. Suferinţa nu 
vine fără o anumită cauză. Sate şi oraşe considerate desăvârşite în 
ceea ce priveşte sănătatea au fost afectate de puternice epidemii 
de friguri, care au produs moartea sau slăbirea organismului. În 
multe cazuri, mediul în care trăiau cei care au căzut victime acestor 
epidemii conţinea substanţe dăunătoare, care otrăveau atmosfera, 
fiind inhalate de cei care locuiau în împrejurimi. 

Oferiţi condiţii pentru uşurarea lucrului. În multe cămine, 
soţia, mama, nu are timp să citească, să fie bine informată, nu are 
timp să comunice cu soţul ei şi nici să se ocupe de dezvoltarea 
mintală a copiilor lor. Nu exista timp sau loc pentru o prietenă dragă, 
apropiată. Încetul cu încetul, ea se afundă în treburile gospodăreşti, 
care îi sunt mai degrabă o povară, iar puterea, timpul şi interesul 
ei sunt absorbite de lucrurile trecătoare. Prea târziu se trezeşte, 
descoperindu-se străină în propria casă. Ocaziile preţioase pe care 
le-a avut pentru a-i influenţa pe cei dragi spre o viaţă mai nobilă, 
nefolosite, necultivate, au trecut pentru totdeauna. Gospodinele să 
se hotărască să trăiască după un plan făcut cu înţelepciune. Faceţi 
tot ce puteţi pentru a oferi condiţii care să uşureze munca şi să fie 
binefăcătoare pentru sănătate. 

Chiar şi cele mai umile sarcini constituie lucrarea lui Dum- 
nezeu. Orice lucrare pe care o facem, fie că este vorba de spălatul 
vaselor, de aşezarea mesei, de vegherea la căpătâiul bolnavului, de 
gătit sau de spălatul rufelor, este de importanţă morală... Cele mai 
umile sarcini trebuie acceptate; iar aceia care le preiau ar trebui să 
simtă că aduc la îndeplinire o lucrare necesara şi onorabilă şi că, 
în această misiune, fie ea cât de umilă, ei fac lucrarea lui Dumne- 
zeu... Toți trebuie să lucreze în sfera lor de activitate. Femeia, în 
căminul ei, îndeplinind datoriile simple ale vieţii, poate şi trebuie să 
dovedească ascultare, credincioşie şi iubire cu tot atâta sinceritate 
ca şi îngerii în sfera lor. Orice lucrare este onorabilă, când este în 
conformitate cu voia lui Dumnezeu. 

Ordinea, regulile şi exemplul personal sunt esenţiale. Fiecare 
cămin creştin ar trebui să aibă reguli; iar părinţii ar trebui să le ofere 
copiilor, prin cuvinte şi prin purtarea lor unul faţă de celălalt, un 
exemplu viu, desăvârşit, pentru ceea ce doresc ca ei sa fie. Curăţia 
limbajului şi adevărata politeţe creştină trebuie practicate necontenit. 
Învăţaţi-i pe copii şi pe tineri să se pretuiască pe ei înşişi, să fie 
credincioşi lui Dumnezeu, loiali principiilor; învăţaţi-l să respecte şi 
să se supună Legii lui Dumnezeu. Aceste principii le vor guverna 
viața şi vor fi trăite în prieteniile pe care le leagă. Multe lucruri 
depind de tată şi de mamă. Ei trebuie să fie hotărâți şi totodată 
buni în disciplina folosită şi să lucreze cu toată seriozitatea pentru a 
avea o gospodărie ordonată şi curată, pentru ca îngerii cereşti să fie 
atraşi cu pacea şi cu influenţa lor înmiresmată. Dumnezeu doreşte ca 
familiile noastre să fie simboluri ale familiei cereşti. Fie ca părinţii 
ŞI 

copiii să aibă în minte acest lucru în fiecare zi, raportându-se 
unii la alţii ca membri ai familiei lui Dumnezeu. 

Ordinea este necesară pentru un cămin fericit. Lui Dumne- 
zeu nu-l plac dezordinea, neglijenţa şi lipsa dorinţei de a fi desăvârşit. 
Aceste deficienţe constituie rele serioase şi tind să slăbească afec- 
țiunea soţului faţă de soţie, atunci când soţului îi place ordinea şi 
doreşte să aibă copii disciplinaţi şi o gospodărie îngrijită. O soţie 
şi mamă îşi poate face căminul fericit numai dacă îi place ordinea, 
dacă ţine la demnitatea ei şi ştie să conducă bine treburile casei; iată 
de ce toţi aceia care dau greş în aceste puncte trebuie să înceapă 
de îndată să se educe pe sine în această direcţie şi să cultive acele 
lucruri de care au cea mai mare nevoie. 


Capitolul 8 — Recreere sau distracţie— Principii cu 
privire la odihna, joc, relaxare si zile de sărbătoare 


Puncte de vedere extreme cu privire la recreere. Există per- 
soane cu o imaginaţie bolnavă, pentru care religia este un tiran care 
stăpâneşte asupra lor cu un toiag de fier... Ei consideră că orice fel 
de recreere şi de amuzament este păcat. Aceasta este o extremă. 
Alţii consideră ca mintea trebuie să fie încontinuu frământată, să 
inventeze noi distracţii, şi aceasta pentru a dobândi sănătate. Ei se 
obişnuiesc să depindă de emoţii tari şi nu se simt în largul lor fără 
acestea. Adevăratele principii ale creştinismului deschid în faţa tutu- 
ror o sursă de fericire ale cărei dimensiuni— înălţime şi adâncime, 
lungime şi lărgime—sunt nemăsurate. 

Pentru a înviora spiritul şi întări trupul. Este privilegiul şi 
datoria creştinilor să caute să-şi învioreze spiritul şi să-şi întărească 
trupul prin recreere nevinovată, cu scopul de a-şi folosi puterile 
fizice şi mintale pentru slava lui Dumnezeu. Felul în care ne recreăm 
nu trebuie să constituie scene de distracţie, lipsite de sens. Trebuie 
să ne organizăm felul în care ne recreăm, astfel încât să beneficiem 
de recreaţie şi ea să fie o sursă de înălţare pentru aceia cu care ne 
asociem, şi în acest fel să putem fi mai bine calificaţi, atât noi, cât si 
ei, pentru a îndeplini cu succes datoriile care ne revin în calitate de 
creştini. 

Recreerea si alternarea activităţilor sunt necesare. Recreerea 
este necesară pentru aceia care sunt angajaţi într-o muncă fizică, dar 
mai esenţială pentru aceia care lucrează în principal cu mintea. Nu 
este bine pentru mântuirea noastră, şi nici pentru slava lui Dumnezeu, 
ca mintea să fie neîncetat la lucru, excesiv, chiar dacă este vorba 
despre activităţi religioase. 

Cei pentru care bunăstarea mintală şi fizică sunt mai importante 
decât banii şi cerinţele sau obiceiurile din societate vor căuta pentru 
copiii lor folosul învăţăturii din natură şi recreerea în mijlocul ei. 

Recreerea este esenţială pentru a putea realiza o lucrare 
bună. Timpul petrecut în mişcare fizică nu este pierdut... Exer- 

ciţiul fizic echilibrat, care are influenţă asupra tuturor organelor şi 
capacităţilor corpului nostru, este esenţial în vederea realizării unei 
lucrări bune. Când creierul este mereu încordat, în timp ce organele 
celelalte ale acestui sistem viu sunt inactive, se produce o pierdere de 
putere fizică şi mintală. Corpul este jefuit de tonusul sănătos, mintea 
îşi pierde prospeţimea şi vigoarea, iar urmarea este o iritabilitate 
bolnavă. 

Regularitatea în odihnă şi activitate. Trebuie să fim atenţi în 
privinţa orelor de somn şi de lucru, care trebuie să fie regulate. 
Este nevoie să ne luăm perioade de odihnă, perioade de recreere 
si perioade pentru meditaţie... Principiile cumpătării sunt mult mai 
vaste decât îşi imaginează unii dintre noi. 

Elevii şi studenţii au nevoie de relaxare. Cei care sunt angajaţi 
în studii au nevoie de relaxare. Mintea nu trebuie ţinută mereu 
în încordare, deoarece mecanismele delicate ale creierului slăbesc. 
Trupul trebuie şi el pus la lucru, ca şi mintea. 

Recreerea şi exerciţiul fizic vor întrerupe fără îndoială rutina 
obişnuita a lucrului de la şcoală, însă această întrerupere nu se va 
dovedi un impediment. Acest timp şi acest efort vor fi răsplătite 
de o sută de ori, prin înviorarea minţii şi a trupului, prin nutrirea 
unui spirit neegoist şi prin legarea elevului de profesor cu legăturile 
unor interese comune şi ale unei asocieri prietenești. Energia aceea 
fără astâmpăr, care este atât de adesea o sursă de primejdie pentru 
tânăr, va beneficia de o eliberare binevenită. Ca o apărare împotriva 
răului, preocuparea minţii cu ceea ce este bine este mai de dorit 
decât nenumăratele bariere ale legii şi disciplinei. 

Intelectualii au nevoie de zile de recreere. Am văzut că doar 
puţini îşi dau seama de munca obositoare, continuă, a acelora care 
poartă răspunderea lucrului în birouri. Ei sunt închişi între patru 
pereţi zi după zi şi săptămână după săptămână, timp în care încorda- 
rea constantă a puterilor minţii le slăbeşte corpul şi le diminuează 
vitalitatea. Nu sunt fiinţe nemuritoare şi, dacă nu se produce o schim- 
bare, ei se vor istovi şi nu vor mai putea munci.... Ei trebuie să-şi 
organizeze lucrul în aşa fel, încât unul sau doi să poală pleca, lăsând 
pe alţii să le ţină locul, şi apoi să-i lase şi pe aceştia să aibă aceeaşi 
posibilitate. 

Căutaţi modalităţi de recreere nevinovată, instructivă. 
Există modalilăţi foarte benefice de recreere, atât pentru minte, cât şi 

pentru trup. Mintea luminată, plină de discernământ, va găsi multe 
modalităţi de recreere şi de relaxare din surse nu numai nevinovate, 
ci Şi instructive. Recreerea în aer liber, contemplarea lucrărilor lui 
Dumnezeu în natură vor fi de cel mai real folos. 

Înlocuiţi ceea ce este păcătos cu ceea ce este nevinovat. Tine- 
rii Şi copiii nu pot fi atât de liniștiți şi de aşezaţi ca cei în vârstă. 
În timp ce distracţiile păcătoase sunt condamnate, şi aşa ar trebui 
să fie, părinţii, profesorii şi supraveghetorii copiilor ar trebui să le 
ofere în locul acestora plăceri nevinovale, care să nu-i întineze din 
punct de vedere moral. Nu-i constrângeţi pe tineri cu reguli rigide şi 
cu restricţii, care să-i facă să se simtă oprimaţi şi să-i determine să 
dărâme barierele şi să pornească pe cărări nesăbuite, spre distrugere. 
Ţineţi frâul îndrumării şi al călăuzirii cu braţ hotărât, cu bunătate şi 
cu înţelegere, dar, în acelaşi timp, cu blândeţe, cu înţelepciune şi cu 
iubire, în aşa fel încât ei să ştie că aveţi în vedere cel mai mare bine 
al lor. 

Deosebirea dintre recreaţie şi distracţie. Exislă o deosebire 
între recreaţie şi distracţie. Recreaţia, daca este ceea ce spune nu- 
mele, re-creaţie, va întări şi clădi. Chemându-ne să ne lăsăm deoparte 
grijile şi ocupațiile obişnuite, ea aduce prospeţime minţii şi trupului, 
făcându-ne astfel în stare să ne întoarcem cu o nouă putere la lucrul 
serios al vieţii. Pe de altă parte, distracţia este căutată de dragul plă- 
cerii si adesea este folosită în exces; aceasta ne lipseşte de energiile 
care ne sunt necesare pentru lucrul folositor şi astfel se dovedeşte 
un obstacol în calea adevăratului succes în viaţă. 

Nevoia de selectivitate şi de moderație. Este mare nevoie de 
cumpătare în distracţii, ca în orice alt lucru. Caracterul acestor dis- 
tracţii trebuie avut în vedere cu multă atenţie şi cu toată grija. Fiecare 
tânăr ax trebui să se întrebe: Ce influenţă vor avea aceste distracţii 
asupra sănătăţii mele fizice, mintale şi morale? Va fi mintea mea atât 
de răvăşită, încât să-L uit pe Dumnezeu? Voi înceta să am ca ţintă 
slava Lui? 

Distracţii nepotrivite pentru un adevărat creştin. Sunt dis- 
tracţii, precum dansul, jocul de cărţi, şahul, damele, cu care noi nu 
putem fi de acord, pentru că cerul le condamnă. Aceste distracţii 
deschid uşa pentru păcate mari. Ele nu sunt folositoare, ci au o in- 
fluentă excitantă, producând în unele minţi pasiunea pentru acele 
Jocuri care conduc spre jocuri de noroc, risipă şi destrăbălare. Toate 

acestea trebuie condamnate de creştini şi înlocuite cu ceva cu totul 
nevinovat. 

Părinții trebuie să ofere o alternativă acceptabilă. Dacă pu- 
nem restricții copiilor noştri în privinţa plăcerilor dăunătoare, care 
tind să corupă şi să conducă pe o cale greşită, trebuie să le oferim în 
loc modalităţi de recreere nevinovate, care să îi conducă pe căi bune, 
pe care nu există niciun pericol... În timp ce evitam ceea ce este fals 
şi artificial-—cursele de cai, jocurile de cărţi, loteriile, meciurile de 
box, luptele, băuturile alcoolice, fumatul-—trebuie să oferim surse 
de bucurie şi de recreere care sunt curate, nobile şi înălţătoare. 

Rolul folositor al exerciţiului fizic. Exerciţiile de gimnastică 
au un rol folositor în multe şcoli; însă, dacă nu sunt supravegheate 
cu grijă, acestea sunt adesea folosite până la exces. În sala de sport, 
mulţi copii, din dorinţa de a-şi încerca puterea, şi-au produs vătămări 
pe viaţă. Exerciţiul fizic în sala de sport, oricât de bine ar fi condus, 
nu poate tine locul recreerii în aer liber, şi pentru aceasta şcolile... ar 
trebui să ofere condiţii favorabile. 

Jocurile cu mingea—principii călăuzitoare fundamentale. 
Eu nu condamn jocul simplu cu mingea; însă, chiar şi acesta, cât este 
de simplu, poate fi exagerat... Distracţiile şi cheltuielile pentru satis- 
facţii proprii, care conduc pas cu pas la înălţarea eului, şi instruirea 
în aceste jocuri de plăcere dau naştere unei adevărate pasiuni pentru 
aceste lucruri, care nu sunt favorabile desăvârşirii unui caracter creş- 
tin... Ele nu fortifică intelectul. Nu rafinează şi nu conduc la curăţie 
de caracter. Ele ne conduc spre obiceiuri şi practici dăunătoare, iar 
cei care le practică devin atât de absorbiți şi de înnebuniţi după ele, 
încât sunt înregistraţi în cer ca iubitori mai mult de plăceri decât de 
Dumnezeu. În loc ca intelectul să fie fortificat pentru a-şi putea face 
mai bine lucrarea, astfel încât studenţii să-şi poată aduce mai bine la 
îndeplinire datoriile de creştini, practicarea acestor jocuri le umple 
creierul cu gânduri care le distrag mintea de la studii... 

Brutalitatea—o problemă a multor sporturi. Elevii trebuie să 
facă mişcare fizică în mod viguros... Cu toate acestea... unele dintre 
cele mai mari distracţii, cum ar fi fotbalul şi boxul, au devenit şcoli 
ale brutalităţii. Ele dezvoltă aceleaşi trăsături precum jocurile din 
Roma antică. Dorinţa de a domina, mândria de a avea forţă, de a fi 
brutal, desconsiderarea nesăbuită a vieţii, exercită asupra tinerilor 
o înspăimântătoare putere degradantă. Alte sporturi, deşi nu sunt la 

fel de brutale şi sunt mai puţin condamnabile, nu sunt recomandate 
datorita excesului în care sunt practicate. Ele stimulează iubirea de 
plăceri şi de senzaţii tari, ajungându-se să se nutrească dezgust pentru 
munca utilă şi predispoziția de a evita datoriile şi responsabilităţile 
practice ale vieţii. Ele tind să distrugă plăcerea pentru realitățile vieţii 
şi pentru bucuriile liniştite ale acesteia. În acest fel, se deschide uşa 
către imoralitate şi nelegiuire, cu toate urmările lor teribile. 

Plimbări cu familia. Mai multe familii care locuiesc în acelaşi 
oraş sau sat ar trebui să se adune împreună, să lase deoparte ocu- 
paţiile care i-au istovit fizic şi mintal şi să facă o excursie la ţară, 
pe malul unui lac frumos sau într-un crâng, unde peisajul natural 
este minunat. Să-şi ia cu ei hrană simplă, sănătoasa, cele mai bune 
fructe şi cereale, şi să se aşeze la masă la umbra unui copac sau 
sub baldachinul cerului. Plimbarea, mişcarea fizică şi peisajul vor 
stimula pofta de mâncare, iar ei se pot bucura astfel de o masă pe 
care chiar şi regii o pot invidia. În asemenea ocazii, părinţii şi copiii 
trebuie să se simtă liberi de griji, muncă şi îngrijorare. Părinţii să 
se poarte cu copiii lor ca nişte copii, făcând ca totul să fie cât se 
poate de plăcut pentru aceştia. Toată ziua să fie pusă deoparte pentru 
recreere. Pentru cei a căror ocupaţie este în interior şi sedentară, 
mişcarea în aer este binefăcătoare pentru sănătate. Toţi aceia care 
pot, să socotească acest lucru ca o datorie. Nu se va pierde nimic, 
ci se va câştiga mult. Ei se vor întoarce la ocupațiile lor cu o nouă 
putere de viaţă şi cu curajul reînnoit, apucându-se de lucrul lor cu 
zel şi fiind mai bine pregătiţi să facă faţă bolilor. 

Găsiţi fericire în mijlocul naturii. Dumnezeul care a făcut să 
crească pomii cei falnici şi i-a îmbrăcat cu un frunziş atât de bogat, 
care a creat atâtea flori frumoase şi încântătoare, care a făcut cu 
mâna Lui lucrări atât de minunate în natură nu doreşte ca noi să fim 
nefericiţi; nu doreşte ca noi să nu avem gust şi plăcere pentru aceste 
lucruri. El le-a făcut ca să ne bucurăm de ele. Scopul Său este ca noi 
să ne bucurăm de tot ceea ce constituie farmecul naturii, de tot ceea 
ce a creat El. 

Domnul Isus îşi găsea plăcere în momente de bucurie nevi- 
novată. Domnul Isus a respins îngăduinţa de sine în toate formele; 
Lotuşi, prin natura Sa, era sociabil El a acceptai ospitalitatea tuturor 
claselor sociale, făcând vizite atât în casele celor bogaţi, cât şi în ale 
celor săraci, în ale celor învăţaţi şi în ale celor neştiutori, căutând să 

le înalțe gândurile de la problemele vieţii obişnuite la acele lucruri 
care sunt spirituale şi veşnice. El a dezaprobat imoralitatea şi nicio 
umbră de uşurătate lumească nu i-a afectat comportamentul; cu toate 
acestea, îşi găsea plăcere în momente de bucurie nevinovată şi, prin 
prezenţa Sa, aproba întrunirile sociale. Un ospăț de nuntă iudaic a 
constituit o ocazie deosebită şi bucuria acestuia nu a displăcut Fiului 
omului... 

Munca fizică utilă dezvoltă deopotrivă fizicul şi caracterul. 
Cel mai mare folos nu se obţine doar de pe urma jocului sau a 
simplului exerciţiu fizic. Din exersarea muşchilor în aer proaspăt şi 
curat, este adevărat, se obţine ceva folos; însă, dacă folosiţi aceeaşi 
energie în îndeplinirea unor datorii utile, beneficiul va fi mai mare şi 
va fi urmat de un simţământ de satisfacţie; căci o astfel de mişcare 
fizică poartă cu sine simţul utilității şi aprobarea conştiinţei pentru 
datoria împlinita. 

Încurajaţi munca fizică utilă. În copii şi tineri trebuie trezită 
dorinţa de a face mişcare fizică, realizând ceva care va fî de folos 
nu numai pentru ei înşişi, ci şi pentru cei din jur. Mişcarea fizică 
ce dezvoltă mintea şi caracterul, care deprinde braţele să fie utile şi 
îi învaţă pe tineri sa-şi aducă şi ei contribuţia în purtarea poverilor 
vieții, este cea care dă tărie fizică şi stimulează orice facultate. Ea 
va cultiva hărnicia şi obiceiul de a trăi pentru a face bine. Nicio 
recreaţie care le este de folos doar lor nu se va doved i o la fel de 
mare binecuvântare pentru copii şi pentru tineri ca aceea care îi 
face să le fie de folos şi altora. Fiind prin natura lor entuziaşti şi 
impresionabili, tinerii răspund repede sugestiilor care li se fac. 

Reînviorare prin lucru variat. Tinerii băieţi ar trebui să nu uite 
că ei sunt socotiți răspunzători pentru toate privilegiile pe care le-au 
avut, pentru felul în care şi-au folosit timpul şi talentele... Mulţi 
susţin că este necesar pentru sănătatea fizică să-şi îngăduie să se 
distreze în mod egoist. Este adevărat că, pentru o bună dezvoltare a 
corpului, este nevoie de schimbare, deoarece mintea şi trupul sunt 
înviorate şi întărite prin schimbare; însă acest obiectiv nu este atins 
prin îngăduirea distracţiei nesăbuite sau prin neglijarea datoriilor 
zilnice pe care tinerii le au de făcut. 

Exerciţiu fizic în beneficiul propriu şi al celor aflaţi în ne- 
voie. Noi trebuie să-i educăm pe tineri astfel, încât ei să-şi pună la 
lucru atât puterile mintale, cât şi cele fizice. Exerciţiul sănătos al 

întregii fiinţe va conferi o educaţie completă, deplină... În loc să 
caute diversificarea doar de dragul de a se amuza, trebuie luate mă- 
suri în vederea acelor exerciţii care se vor dovedi utile. Este datoria 
noastră aceea de a căuta întotdeauna să-i călăuzim pe tineri să-şi 
folosească bine muşchii şi creierul, ca să le poată fi de folos celor din 
Jur, ajutându-i în lucrul lor, alinându-i pe cei în necaz, încurajându-i 
pe cei descurajaţi, rostind cuvinte de mângâiere celor fără speranţă 
şi abătând minţile studenţilor de la ceea ce constituie doar distracţie 
şi amuzament, lucruri care adesea îi coboară de la demnitatea de 
bărbaţi şi femei la ruşine şi dizgrație. Domnul doreşte ca mintea să 
fie înălţată, căutând mereu canale mai înalte, mai nobile, de utilitate. 

Recomandare pentru invalizi. Dacă bolnavii sunt încurajați să- 
şi părăsească încăperile în care au stat şi sa petreacă timp în aer liber, 
îngrijind florile sau făcând o muncă uşoară şi plăcută, mintea lor nu 
va mai fi concentrată doar asupra lor înşişi, ci va fi îndreptată către 
ceva mai dătător de sănătate. Mişcarea în aer liber este recomandată 
ca o necesitate benefică, revigorantă. 

Divertismentul ideal se află în natură. Nu putem decât să fim 
voioşi ascultând muzica păsărelelor vesele şi desfatându-ne ochii 
privind câmpiile şi grădinile în floare. Să ne obişnuim mintea să fie 
interesată de toate acele lucruri măreţe pe care Dumnezeu ni le-a 
dat cu mână largă. Şi, în timp ce cugetăm asupra acestor dovezi ale 
iubirii şi grijii Sale, s-ar putea să uităm de neputinţele noastre, să 
fim veseli şi inimile noastre să cânte Domnului. 

Sfat pentru cei bolnavi sau invalizi. Cei bolnavi trebuie învă- 
țaţi că este greşit să înlăture orice muncă fizică, în vederea redobân- 
dirii sănătăţii. Procedând astfel, voinţa ajunge să doarmă, sângele se 
mişcă greoi prin corp şi devine tot mai puţin curat. lar atunci când 
pacientul este în pericolul de a-şi imagina că situaţia sa este mai 
gravă decât în realitate, totala inactivitate va produce cu siguranţă 
cele mai nefericite rezultate. Munca bine plănuită dă invalidului 
ideea că nu este cu totul inutil în lume, că poale face şi el câte 
ceva. Voința aceasta îi aduce satisfacţie, îi dă curaj şi tărie, ceea ce 
distracţiile deşarte nu-i vor da niciodată. 

O regulă prin care pot fi recunoscute plăcerile îngăduite. Să 
nu pierdem niciodată din vedere că Domnul Isus este un izvor de 
bucurie. El nu găseşte plăcere în nenorocirea fiinţelor omeneşti, ci 
Îi place să le vadă fericite. Creştinii au multe surse de bucurie la 

îndemâna lor şi pot spune fără greş care plăceri le sunt îngăduite şi 
folositoare. Ei se pot bucura de acele recreaţii care nu-i vor conduce 
spre destrăbălarea minţii sau înjosirea sufletului, care nu-i vor deza- 
măgi şi care nu vor lăsa în urmă acea influenţă tristă, care distruge 
respectul de sine si pune obstacole în calea utilității practice. Dacă 
ÎL pot lua pe Isus cu ei şi pot menţine un spirit de rugăciune, ei 
sunt în deplină siguranţă... Orice distracţie asupra căreia poţi cere 
binecuvântarea lui Dumnezeu cu credinţă nu va fi periculoasă. Însă 
orice distracţie care te lipseşte de rugăciunea tainică, de momentele 
de studiu biblic personal sau de participarea la serviciul divin de la 
biserică nu este sănătoasă, ci periculoasă. 

Distracţii care dăunează datoriilor obişnuite. Bunăstarea su- 
fletului nu trebuie pusă în pericol prin satisfacerea oricărei plăceri 
egoiste şi noi ar trebui să evităm orice distracţie care fascinează 
mintea într-atât, încât datoriile obişnuite ale vieţii par banale şi nein- 
teresante. 

Puţine dintre distracţiile populare sunt sigure. Multe dintre 
distracţiile populare în lumea de astăzi, chiar în rândul acelora care 
pretind a fi creştini, tind să aibă acelaşi sfârşit ca şi cele ale pă- 
gânilor... Creştinul adevărat nu va dori să meargă în niciun loc de 
petrecere sau să se angajeze în vreo distracţie asupra căreia nu poate 
cere binecuvântarea lui Dumnezeu. 

Teatrul—focarul imoralităţii. Printre cele mai periculoase 
surse de plăcere se numără teatrul. În loc să fie o şcoală pentru 
moralitate şi virtute, aşa cum se pretinde adesea, el constituie însuşi 
focarul pentru imoralitate. Prin aceste spectacole se încurajează şi 
se preiau obiceiuri vicioase şi înclinații păcătoase. Cântece, gesturi, 
expresii, atitudini josnice şi obscene, toate acestea pervertesc ima- 
ginaţia şi înjosesc moralul. Orice tânăr care frecventează astfel de 
spectacole va ajunge să aibă principule alterate. 

Dansul—o şcoală de desfrâu. În multe familii de credincioşi, 
dansul şi jocul de cării au ajuns distracţii de salon. Se susţine că 
acestea sunt distracţii de casă, liniştite, de care cei tineri se pot bucura 
sub ochiul părintesc. Însă prin acestea se cultivă plăcerea nestăpânită, 
şi ceea ce se consideră nevătămător acasă va ajunge să nu mai fie 
socotit ca primejdios nici în afara casei. Totuşi, din aceste distracţii 
nu se obţine nimic bun. Ele nu dau vigoare trupului şi nici odihnă 
minţii. Ele nu inspiră sentimente virtuoase sau sfinte. Dimpotrivă, ele 

disting gustul pentru gânduri serioase sau pentru servicii religioase. 
Este adevărat că este o mare deosebire între petrecerile selecte ale 
claselor înalte şi întrunirile degradante, dezordonate, cu dans josnic, 
din diferite case. Totuşi, şi unele şi celelalte constituie paşi pe calea 
desfrâului. 

Jocul de cărţi—primul pas pe o cale ce duce la ruină. Jocul 
de cărţi ar trebui să fie interzis. Asocierile şi scopurile acestuia sunt 
periculoase... Îngerii cei răi sunt oaspeţi obişnuiţi ai acestor locuri. 
În astfel de distracţii nu există nimic binefăcător pentru suflet sau 
trup. Nu există nimic care să dezvolte intelectul, nimic care să-i 
furnizeze idei valoroase, pentru a fi de folos în viitor. Conversaţia 
este asupra unor subiecte triviale şi josnice... Abilitatea în jocul de 
cărţi va conduce curând la dorinţa de a folosi cunoştinţele şi tactul 
în beneficiu personal. Întâi, se pune ca miză o sumă mica, apoi una 
mai mare, până se ajunge la sete după jocul de cărţi, care va con- 
duce la ruină sigura. Pe cât de mulţi această distracţie periculoasă 
i-a condus la obiceiuri păcătoase, sărăcie, închisoare, crimă şi chiar 
la moarte! Şi totuşi, mulţi părinţi nu văd vârtejul teribil al ruinei care 
se năpusteşte asupra tinerilor. 

Evitaţi primul pas către îngăduinţă! S-ar putea să nu vedeţi 
un pericol real în a face primul pas în privinţa căutării de plăceri şi a 
neseriozităţii şi să gândiţi că, atunci când doriţi să schimbaţi cursul 
pe care aţi apucat, vă va fi la fel de uşor să faceţi ceea ce este bine, 
cum v-a fost atunci când aţi cedat pentru a face ceea ce este rău. Însă 
acest lucru este o amăgire. Prin alegerea unor prietenii greşite, mulţi 
au fost conduşi pas cu pas pe calea neascultării şi a imoralităţii, lucru 
care odinioară credeau că este imposibil să se întâmple.... Dumnezeu 
aşteaptă ca aceia care poartă Numele lui Hrislos să Îl reprezinte. 
Gândurile lor trebuie să fie curate, cuvintele lor nobile şi înălțătoare. 
Religia lui Hrislos trebuie să fie vădită în tot ceea ce fac şi spun. 

Milioane dau năvală în locurile de distracţie. În acest veac, 
exista o pasiune fără precedent pentru plăcere. Imoralitatea şi ex- 
travaganţa nesăbuită domină pretutindeni. Mulţimile sunt dornice 
de distracţii. Mintea se ocupă cu fleacuri şi devine frivolă, pentru că 
nu este obişnuită să cugete şi nici disciplinată în vederea studiului. 
Sentimentalismul ignorant este frecvent întâlnit. Dumnezeu doreşte 
ca fiecare suflet să fie cultivai, rafinat, înălţat şi înnobilat. Însă prea 

adesea se neglijează ţintele valoroase, în favoarea etalării modei şi 
pentru plăceri superficiale, 

Distracţiile produc o stare de surescitare nesănătoasă. Dis- 
tracţiile incitante ale timpului nostru menţin minţile bărbaţilor si 
femeilor, dar în special ale tinerilor, într-o stare de surescitare, de 
agitaţie, care are repercusiuni asupra vitalităţii lor într-o măsură 
mai mare decât studiul sau munca fizică si care are tendinţa de a 
pipernici intelectul şi de a corupe moralul. Tinerii sunt măturaţi de 
curentul popular. Aceia care învaţă să iubească plăcerea de dragul 
plăcerii deschid uşa unui potop de ispitiri. Ei se dedau la veselii 
sociale şi la distracţii nesăbuite. Merg dintr-o formă de destrăbălare 
într-alta, până ce pierd atât dorinţa, cât şi capacitatea de a avea o 
viaţă utila. Aspirațiile lor religioase sunt amorţite; viaţa lor spirituală 
este învăluită în întuneric. Toate facultăţile nobile ale sufletului, tot 
ceea ce leagă fiinţa omenească de lumea spirituală, sunt înjosite. 

Educaţia este pipernicită prin iubirea de plăceri. Părinţii fac 
o greşeală atunci când îşi grăbesc copiii să intre în societate la o 
vârstă fragedă, lemându-se că nu vor şti nimic dacă nu participă la 
petreceri şi dacă nu se amestecă printre aceia care sunt iubitori de 
plăceri. Chiar pe când sunt încă în şcoală, ei le îngăduie copiilor 
lor sa participe la petreceri si să se amestece în societate. Aceasta 
constituie o mare greşeală. În acest fel, tinerii învaţă răul mult mai 
repede decât materiile de la şcoală, iar mintea lor este umplută cu 
lucruri inutile, în timp ce pasiunea pentru distracţii li se dezvoltă în 
aşa măsură, încât le este imposibil să dobândească apoi cunoştinţe 
chiar în ramurile cele mai obişnuite ale educaţiei. Atenţia lor este 
împărțită între educaţie şi iubirea de plăceri şi, cum iubirea de plăceri 
predomină, înaintarea lor intelectuală este înceată. 

Standardele sunt coborâte. Părinţii fac loc înclinațiilor iubi- 
toare de lume ale copiilor lor. Ei deschid uşa pentru distracţii pe care 
odată la interziceau din principiu. 

Chiar printre părinții creştini s-a îngăduit prea mult plăcerea 
pentru distracţii. Părinţii... s-au conformat părerii generale, conform 
căreia primii ani ai copiilor şi tinerilor trebuie irosiţi în lenevie, 
distracţii egoiste şi îngăduinţe nesăbuite. În acest fel, s-a format 
gustul pentru plăceri tari, iar copiii şi tinerii şi-au format mințile 
astfel, încât acestea să se delecteze în etalări de senzaţie, în timp 
ce datoriile serioase, de folos, ale vieţii, sunt privite cu neplăcere. 

Ei trăiesc o viată care este mai mult după rânduiala care există în 
lumea animalelor. Cândurile lor nu sunt îndreptate către Dumnezeu 
sau către realităţile veşnice, ci zboară precum fluturii în anotimpul 
lor. Ei nu se poartă ca nişte fiinţe sensibile şi inteligente, ale căror 
vieți să se poată compara cu cea a lui Dumnezeu şi care să-l poală 
da socoteală pentru fiecare ceas al vieţii lor. 

Mamele să iniţieze şi să orienteze activităţile distractive. În 
loc să-şi trimită copiii de lângă ea, ca să nu fie tulburată de zgomotul 
lor sau să fie plictisită de multele lor dorinţe, mama trebuie să simtă 
că timpul ei nu poate fi folosit în niciun alt mod mai bine decât 
căutând să le aline şi să le ocupe minţile lor neastâmpărate, active, 
cu ceva care să-i amuze sau cu vreo ocupaţie uşoara, care sa le 
producă bucurie. Mama va fi din plin răsplătită pentru eforturile pe 
care le face şi pentru timpul petrecut în a inventa ceva distractiv 
pentru copiii ei. Copiilor mici le place societatea. În general, ei nu 
se pot bucura dacă sunt singuri; iar mama trebuie să simtă că, în 
majoritatea cazurilor, locul în care trebuie să stea copiii alunei când 
sunt în casă este camera în care se află ea. 

Nu-i lipsiţi de plăceri nevinovate. Din lipsa timpului sau a dis- 
poziţiei de a se gândi la aceasta, multe mame refuză copiilor lor 
unele plăceri nevinovate, în timp ce degetele ocupate şi ochii neobo- 
siţi sunt preocupaţi doar cu lucrul care are în vedere împodobirea, 
ceea ce, în cel mai bun caz, va servi doar pentru a încuraja vanitatea 
şi extravaganţa în minţile lor linere. Pe măsură ce copiii se apropie 
de vârsta maturității, aceste lecţii vor aduce ca roade mândria şi lipsa 
de valoare morală. 

Probleme la vârsta adolescenţei—o vârstă greu de înţeles. În 
starea prezentă a societăţii, nu este o sarcină uşoară pentru părinţii 
creştini să-si ţină copiii în frâu şi să-i înveţe ceea ce este bine, potrivii 
cu regula Bibliei. Copiii devin adesea nerăbdători când sunt ţinuţi 
sub control şi vor să plece şi să vină după bunul lor plac. 

În special de la zece la optsprezece ani, ei sunt înclinați să creadă 
că nu este nimic rău dacă merg la întruniri ale tinerilor necreştini. 
Însă părinţii creştini, cu experienţă, pot vedea pericolul. Ei sunt obiş- 
nuiţi cu temperamentele specifice ale copiilor lor şi ştiu ce influentă 
pot avea acele lucruri asupra minţii lor; şi, dacă le doresc mântuirea, 
îi vor ţine departe de astfel de distracţii frivole. 

Secretul prin care copiii pot fi păziţi de atracțiile imorale. 
Secretul pentru salvarea copiilor voştri constă în a face din cămin un 
loc plăcut şi atrăgător. Indulgenţa părinților nu îi va lega pe copiii 
mici de Dumnezeu, nici de cămin; însă o influenţă hotărâtă, evla- 
vioasă, în privinţa instruirii şi a educării corespunzătoare a minţii, 
îi va salva pe mulţi copii de la mină. Este datoria părinţilor de a 
veghea asupra plecării şi venirii copiilor lor. Ei îi vor încuraja şi le 
vor da motive prin care să fie atraşi de cămin şi îi vor face să vadă că 
părinţii lor se interesează de ei. Ei vor face din cămin un loc plăcut 
şi vesel. 

Zilele de naştere—ocazii de a-l aduce laudă lui Dumnezeu. 
În rânduiala iudaică, după porunca lui Dumnezeu însuşi, la naşterea 
copiilor era adusă o jertfă. În zilele noastre, îi vedem pe părinţi 
trudind din greu pentru a face cadouri copiilor lor, cu ocazia zilei 
de naştere; ei fac din aceasta o ocazie de a-l onora pe copil, ca şi 
când datoram onoarea fiinţei omeneşti... Astfel, gândurile copiilor 
sunt dirijate către ei înşişi, ajungând să se considere obiectul unor 
favoruri deosebite... Cu ocazia zilei de naştere, copiii trebuie învăţaţi 
că au motive de mulţumire la adresa lui Dumnezeu, pentru purtarea 
Sa de grijă, plină de bunătate, în viaţa lor, pentru încă un an. Astfel, 
pot fi date lecţii foarte preţioase. Pentru viaţă, sănătate, hrană şi 
îmbrăcăminte, cât şi pentru speranţa vieţii veşnice, noi suntem datori 
Dătătorului tuturor îndurărilor; noi recunoaştem darurile care vin 
din mâna Lui şi ne prezentăm darurile de mulţumire Celui mai mare 
binefăcător al nostru. Aceste daruri, cu ocazia zilei de naştere, sunt 
apreciate de Cer. 

Un răgaz de a se trece în revistă anul care a trecut. Învăţaţi-i 
pe copii să treacă în revistă anul care a trecut din viaţa lor si să cugete 
dacă le-ar produce bucurie să vadă ce este scris în dreptul acestui an, 
în cărţile din cer. Încurajaţi-i să se gândească dacă purtarea, cuvintele 
şi faptele lor îi sunt pe plac lui Dumnezeu. S-au străduit ca viaţa lor 
să se asemene tot mai mult cu cea a Domnului Isus, să fie frumoasă 
şi plăcută lui Dumnezeu? Învăţaţi-i cunoaşterea de Dumnezeu, a 
căilor Sale, a principiilor Sale. Când aveţi o sărbătoare, faceţi din 
aceasta o zi plăcută şi fericită pentru copi ii voştri; de asemenea, 
faceţi din ea o zi plăculă pentru cei săraci si necăjiţi. Nu lăsaţi ca 
acea zi să treacă fără a-l aduce mulţumire şi daruri de mulţumire 
Domnului Isus. 

Crăciunul ca sărbătoare. „Vine Crăciunul“ este vestea care 
răsună pretutindeni în lumea noastră, de la răsărit la apus şi de la 
nord la sud. Pentru copii, tineri, adulţi şi chiar pentru cei în vârstă, 
este un timp de bucurie şi de mare veselie. Însă ce este Crăciunul în 
fond, ca să 1 se acorde atât de multă atenţie? Ziua de 25 decembrie 
se presupune a fi ziua naşterii lui Isus Hristos şi sărbătorirea acesteia 
a devenit un obicei popular. Totuşi, nu exista certitudinea că noi 
serbăm adevărata zi de naştere a Mântuitorului nostru. Istoria nu 
ne dă nicio asigurare în acest sens. Biblia nu ne dă timpul precis... 
Tăcerea Scripturilor în această privinţă constituie pentru noi dovada 
că acest lucru nu ne-a fost făcut cunoscut din motivele cele mai 
înțelepte... El a ascuns ziua exactă a naşterii Domnului Hristos, astfel 
ca acea zi să nu primească onoarea care ar trebui dată Domnului 
Hristos... Adorarea sufletului nostru trebuie să se îndrepte către 
Domnul Isus, Fiul Dumnezeului Celui nemărginit. 

Ziua nu trebuie ignorată. Copiii şi tinerii trebuie trataţi cu 
foarte multă grijă. De Crăciun, ei nu trebuie lăsaţi să-şi găsească 
plăcerea în capricii, în distracţii care vor fi în detrimentul spirituali- 
tăţu lor. Părinții pot veghea asupra acestui lucru, îndreptând mintea 
şi daru- rile copiilor lor către Dumnezeu, către cauza Sa şi către 
mântuirea sufletelor. Dorinţa după distracţie şi amuzament, în loc de 
a fi năruită sau interzisă în mod arbitrar, trebuie avută în atenţie de 
către părinţi, care, cu efort serios, trebuie sa-i călăuzească pe copii. 
Dorinţa lor de a face daruri poate fi transformată în mijloace sfinte, 
care să aibă ca rezultat binele semenilor noştri. Tăgăduirea de sine 
şi sacrificiul de sine au marcat cursul acţiunilor Domnului Hristos. 
Fie ca acestea să fie prezente şi în vieţile noastre, ale celor care 
pretindem că Îl iubim, deoarece pe El se bazează speranţa noastră 
de viaţă veşnică. 

Oferirea reciprocă de daruri—un simbol al afecțiunii. Este 
bine să ne oferim unul altuia simboluri ale iubirii, ca amintire, dacă 
prin aceasta nu Îl uităm pe Dumnezeu, cel mai bun prieten al nostru. 
Trebuie să oferim daruri care să se dovedească de un real folos pri- 
mitorului. Eu aş recomanda cărţi, care să fie de ajutor în înţelegerea 
Cuvântului lui Dumnezeu sau care sa ne mărească dragostea faţa de 
acesta. Oferiţi ceva care poale fi citit în aceste lungi seri de iarnă. 

Pentru copii sunt recomandate cărţile. Sunt mulţi dintre cei 
micuţi care ar dori să li se ofere cărţi... Dumnezeu ne dă lumină din 

cer şi nicio familie nu trebuie să fie lipsită de aceasta. Fie ca darurile 
pe care le veţi face să constituie raze de lumină pe calea către cer. 

Crăciunul—un timp pentru a-L onora pe Dumnezeu. În ge- 
neral, sărbătorile sunt petrecute în destrăbălări şi extravaganţă, în 
mese îmbelşugate şi etalare... Mii de dolari sunt mai rău decât arun- 
caţi de Crăciun şi de Anul Nou, pe îngăduinţe inutile. Este însă 
privilegiul nostru să ne îndepărtăm de obiceiurile şi de practicile 
acestui veac decăzut; şi, în loc să cheltuim bani numai pentru satis- 
facerea poftei sau pentru ornamente sau articole de îmbrăcăminte 
inutile, putem face din sărbătorile care vin o ocazie prin care sa-L 
onorăm şi să-L glorificăm pe Dumnezeu. 

Domnul Hristos trebuie să fie obiectivul suprem; însă, în felul 
în care s-a sărbătorit Crăciunul, slava care I se cuvenea Lui a fost 
îndreptată către omul muritor, pentru care, din cauza caracterului 
păcătos şi deficitar al acestuia, a fost necesar ca El să vină în lumea 
noastră. 

Nunţile—ocazii de bucurie. Scripturile arată că atât Domnul 
Isus, cât şi ucenicii Lui au fost invitaţi la această nuntă (în Cana). 
Domnul Isus nu le-a interzis creştinilor să participe la nunţi, care 
sunt ocazii de bucurie. Participând la această sărbătoare, Domnul 
Hristos ne-a învăţat că El doreşte ca noi să ne bucurăm cu cei ce se 
bucură, păzind principiile pe care El le-a lăsat. El nu a oprit niciodată 
sărbătorile nevinovate ale oamenilor, atunci când acestea s-au desfă- 
şurat în armonie cu legile cerului. La o întrunire onorată de prezenţa 
Domnului Hristos, este drept ca urmaşii Săi să participe. După ce a 
participat la această sărbătoare, Domnul Hristos a mai participat la 
multe altele, aprobându-le astfel prin prezenţa şi învăţătura Lui. 


Capitolul 9 — O lumină vie—lInfluenţa reciprocă 

Dumnezeu a avut în vedere nevoile noastre sociale. Autor a 
tot ce este frumos... Dumnezeu a avut grijă să satisfacă în copiii Săi 
dragostea de frumos. El n-a trecut cu vederea nici nevoile lor sociale, 
nici asocierile prieteneşti, folositoare, care contribuie la cultivarea 
simpatiei, dând strălucire vieţii. 

Influenţa asocierii. Toţi oamenii îşi fac prieteni şi vor avea 
influenţă asupra acestora şi vor fi influenţaţi, la rândul lor. Cuvântul 
lui Dumnezeu pune un mare accent pe prieteniile pe care ni le facem, 
atât bărbații, cât şi femeile. Influenţa asocierii este cu mult mai mare 
asupra minţii şi caracterului în dezvoltare ale copiilor şi tinerilor! 
Prietenii pe care şi-i fac, principiile pe care le adoptă, obiceiurile pe 
care şi le formează vor fi decisive atât în ceea ce priveşte utilitatea lor 
acum, cât şi în ceea ce priveşte destinul lor în viitor. Este inevitabil 
ca tinerii să aibă prieteni şi să fie influenţaţi de aceştia. Acestea 
sunt legături tainice, care leagă sufletele laolaltă, astfel ca inima 
unuia să răspundă inimii celuilalt. Unul prinde ideile, sentimentele 
şi spiritul celuilalt. Această asociere poale fi o binecuvântare sau 
un blestem. Tinerii se pot ajuta şi întări unul pe celălalt, îşi pot 
îmbunătăţi comportamentul, caracterul, cunoştinţele; sau, dacă îşi 
îngăduie să devină nepăsători şi necredincioşi, ei pot exercita o 
influenţă negativă, spre imoralitate. 

Spune-mi cu cine te însoţeşti, ca să-ţi spun cine eşti. Tinerii 
nu îşi dau seama cât de mult le sunt afectate atât caracterul, cât şi 
reputaţia, prin alegerea prietenilor. Fiecare caută compania cuiva 
care are gusturi şi obiceiuri asemănătoare cu ale lui. Cel care preferă 
societatea celor ignoranţi şi plini de vicii, şi nu a celor înţelepţi 
şi cumpătaţi, arată prin aceasta că propriul caracter este deficitar. 
Gusturile si obiceiurile sale pot fi la începui cu totul diferite de 
gusturile şi de obiceiurile acelora a căror companie o caută; însă, 
pe măsură ce se amestecă printre ei, gândurile şi sentimentele lui se 
schimbă; el sacrifică principiile drepte şi, pe nesimţite şi inevitabil, 

scade la nivelul prietenilor săi. Ca şi pârâul care se face părtaş de 
proprietăţile solului prin care curge, principile şi obiceiurile tinerilor 
ajung în mod inevitabil îmbibate de caracterul prietenilor lor. 

Tendinţele naturale sunt în jos. Dacă tinerii ar putea fi convinşi 
să se asocieze cu tineri morali, integri şi prietenoşi, efectul ar fi 
binefăcător. Dacă îşi aleg prieteni care se tem de Domnul, influenţa 
acestora îi va conduce la adevăr, datorie şi sfinţenie. O viaţă creştină 
adevărată este o putere spre bine. Insă, pe de altă parte, cei care se 
împrietenesc cu persoane de o moralitate discutabilă, cu principii şi 
obiceiuri rele, curând vor merge pe aceeaşi cale. 'Tendinţele inimii 
fireşti sunt în jos. Cel care se asociază cu un sceptic va deveni curând 
sceptic; cel care alege compania celor imorali cu siguranţă va ajunge 
si el la fel. A te duce la sfatul celor răi este primul pas spre a merge 
pe calea celor păcătoşi şi a te aşeza pe scaunul celor batjocoritori. 

Influențele rele sunt mai contagioase. Pentru tinerii lumești, 
iubirea de prietenii şi de plăceri devine o pasiune care îi absoarbe. Ei 
consideră că etalarea în îmbrăcăminte, vizitele, îngăduirea poftei şi a 
viciilor şi frecventarea unui cerc social degradant reprezintă cel mai 
mare ţel al vieţii. Dacă sunt lăsaţi în singurătate, ei sunt nefericiţi. 
Dorinţa lor cea dintâi este să fie admiraţi şi flataţi şi să facă senzaţie 
în societate; iar când această dorinţă nu este satisfăcută, viaţa li se 
pare de nesuportat. 

Sociabilitatea trebuie cultivată. Sociabilitatea creştină este în 
general prea puţin cultivată... Cei care se închid în ei înşişi, care nu 
vor să iasă din această stare şi să fie o binecuvântare pentru alţii, 
prin asocieri prieteneşti, pierd multe binecuvântări; căci prin legături 
reciproce minţile se cizelează, se rafinează; prin relaţii sociale se 
formează cunoştinţe şi prietenii care au ca urmare o unitate a inimii 
şi o atmosferă de iubire, care este plăcută în ochii cerului. În special 
cei care au gustat iubirea lui Hristos ar trebui să-şi pună la lucru 
puterile pentru a fi sociabili, căci în acest fel ei pot câştiga suflete 
pentru Mântuitorul. Domnul Hristos nu trebuie să stea ascuns în 
inima lor, închis ca o comoară la care se râvneşte, sacra şi dulce, 
de care să se bucure doar ei; iar dragostea lui Hristos nu trebuie 
manifestată numai faţă de cine avem noi plăcere. Tinerii trebuie 
învăţaţi să fie asemenea lui Hristos, dovedind interes, amabilitate, 
sociabilitate faţă de aceia care sunt în cea mai mare nevoie, chiar 
dacă aceştia nu sunt prietenii lor. În orice vreme şi în orice loc, 

Domnul Hristos a dovedit un interes plin de iubire pentru familia 
omenească şi a revărsat în jurul Lui lumina unei vieţi evlavioase, 
pline de optimism. 

Lucruri care ne influenţează pe noi şi pe copiii noştri. Orice 
prietenie pe care o stabilim, oricât de limitată ar fi, exercita o anumită 
influenţă asupra noastră, iar măsura în care cedăm acelei influenţe 
va fi determinată de gradul de apropiere, de consecvenţa relaţiei, 
de dragostea şi de respectul pe care le avem faţă de cel cu care ne 
asociem... Prieteniile rele au o influenţă nefastă. Dacă ne facem 
prieteni a căror influenţă are tendinţa de a ne face să uităm înaltele 
cerinţe pe care le are Domnul faţă de noi, invităm ispita şi devenim 
prea slabi în ceea ce priveşte puterea morală de a-i rezista. Vom 
ajunge să împărtăşim spiritul şi să nutrim ideile celor cu care ne 
asociem şi să aşezăm lucrurile sacre şi veşnice pe o treaptă mai jos 
decât ideile prietenilor noştri. Tinerii... sunt mult mai uşor afectaţi 
decât cei mai în vârstă. Totul face impresie asupra minţilor lor— 
chipurile la care privesc, vocile pe care le aud, locurile pe care le 
vizitează, prietenii pe care şi-i formează, cărţile pe care le citesc. 
Este imposibil de evaluat importanţa pentru lumea aceasta, cât şi 
pentru cea viitoare, a prieteniilor pe care le alegem atât pentru noi 
înşine, cât mai ales pentru copiii noştri. 

Pericolele asocierii cu cei care nu sunt creştini. Lumea nu 
trebuie să constituie pentru noi un criteriu. Nu trebuie să ne asociem 
cu cei necreştini şi să ne facem părtaşi de spiritul lor, căci ei ne vor 
îndepărta inima de Dumnezeu, către închinarea la dumnezei falşi. 
Sufletul neclintit, tare în credinţă, poate face mult bine; el poate 
oferi multe binecuvântări, în cel mai înalt grad, celor cu care se 
asociază, fiindcă Legea lui Dumnezeu este în inima lui. Însă nu 
putem să ne asociem în mod voit cu cei care calea în picioare Legea 
lui Dumnezeu şi să ne păstrăm totuşi credinţa curata şi nealterată. 
Ne vom molipsi de spiritul lor şi, dacă nu ne despărţim de ei, în cele 
din urmă vom fi legaţi de ei şi vom împărtăşi aceeaşi soartă. 

O lecţie din viaţa lui Samson. Grija providenţială a lui Dum- 
nezeu fusese asupra lui Samson, pentru ca el să poată fi pregătit să 
îndeplinească lucrarea la care a fost chemat. Chiar la începutul vieţii 
sale, 1 s-au asigurat condiţii favorabile pentru a avea tărie fizică, 
vigoare intelectuală şi curăţie morală. Insă, sub influenţa prieteniilor 
rele, el s-a lăsat deposedat de ceea ce primise de la Dumnezeu, şi 

care constituie singura tărie a omului, şi a fost prins şi distrus de 
curentul răului. Aceia care întâmpină încercări pe calea datoriei să 
fie siguri că Dumnezeu îi va apăra; însă, dacă în mod voit oamenii 
se aşază sub puterea ispitei, mai curând sau mai târziu vor cădea. 

Evitaţi-i pe cei cu standarde joase, cu moravuri uşoare. Este 
un lucru greşit ca aceia care sunt creştini să se afle în compania 
celor cu moravuri uşoare. Este primejdios a avea legături apropiate, 
zilnice, care ocupă timpul fără a contribui cu nimic la consolidarea 
morală şi intelectuală. Dacă atmosfera morală, care îi înconjoară 
pe oameni, nu este curată şi sfântă, ci întinată, aceia care trăiesc în 
această atmosfera vor descoperi că ea le afectează aproape imper- 
ceptibil intelectul şi inima, otrăvind şi distrugând. Este periculos a 
discuta cu cei care sunt josnici. În mod treptat şi pe nesimţite, cei 
care în mod natural iubesc curăţia şi sunt conştiincioşi vor ajunge 
la acelaşi nivel şi vor fi părtaşi, simpatizând cu nechibzuinţa şi cu 
imoralitatea acelora cu care vin în mod permanent în contact. 

Mulţi cedează ispitei pentru că se tem de ridicol. Copiii... ar 
trebui să aibă prieteni care să nu batjocorească ceea ce este curat 
şi demn, ci care să fie de partea a ceea ce este drept, cinstit. Teama 
de ridicol îi conduce pe mulţi tineri să cedeze ispitei şi să meargă 
pe calea celor fără Dumnezeu. Mamele pot face mult, prin exemplu 
şi cuvinte, pentru a le arăta copiilor cum să fie demni şi cinstiţi în 
mijlocul dispreţului şi batjocurii. 

Căutaţi-vă prieteni serioşi, integri. Fie ca toţi aceia care vor 
să-şi formeze un caracter drept să-şi aleagă prieteni eu o minte 
serioasă, oameni integri, înclinați spre religie... Fie ca toţi să ia 
seama cum clădesc. Furtuna ispitei va lovi asupra clădirii şi, dacă 
aceasta nu este construită cu hotărâre şi credincioşie, nu va rezista în 
faţa probei. Prin asocierea cu cei care trăiesc conform unor principii, 
chiar cei nepăsători vor învăţa să iubească neprihănirea. Şi, prin 
punerea în practică a facerii de bine, se va crea în inimă un dezgust 
pentru ceea ce este ieftin şi comun, în contradicţie eu principiile din 
Cuvântul lui Dumnezeu. 

Influențele rele sunt aproape covârşitoare. Mintea tinerilor 
este în mod firesc înclinată spre nesăbuinţă; şi, la o vârsta fragedă, 
înainte de a-şi forma caracterul şi de a avea o judecată matură, ei 
manifestă frecvent preferinţă pentru prieteni care au asupra lor o 
influenţă dăunătoare. 


O lumină vie— Influenţa reciprocă dintre familie şi societate 107 


Fie ca tinerii să fie aşezaţi în cele mai prielnice circumstanţe 
posibile; căci asocierile pe care şi le fac, principiile pe care le adoptă, 
obiceiurile pe care şi le formează vor hotărî utilitatea lor atât acum, 
cât şi în viitor, cu o certitudine care nu dă greş. 

Pericolul libertăţii nelimitate. Libertatea nelimitată acordată 
copilului... a dus la ruină mii de oameni. Cât de mulţi sunt lăsaţi să 
stea noaptea pe stradă, iar părinţii sunt mulţumiţi să nu ştie cu cine 
sunt copiii lor. Prea adesea sunt aleşi prieteni a căror influenţă tinde 
numai să corupă. Când se lasă întunericul, băieţii se adună în grupuri 
şi iau primele lecţii în privinţa jocurilor de cărţi, a jocurilor de noroc, 
a fumatului şi băuturii... Prin astfel de prietenii, tineri promiţători 
ajung beţivi şi nelegiuiţi. 

Părinţii trebuie să aleagă prietenii copiilor lor. Părinţii tre- 
buie să nu uite că asocierea cu cei cu moravuri uşoare şi cu un 
caracter grosolan va avea o influentă dăunătoare asupra tinerilor. 
Dacă ei dau greş în a alege o companie potrivită pentru copiii lor, 
dacă le îngăduie să se împrietenească sau să se asocieze cu copii cu 
moravuri discutabile, ei îi aşază pe copiii lor sau le îngăduie acestora 
să se aşeze într-o şcoală în care se predau şi se practică lecţii de 
imoralitate. 

Pericolele pentru cei tineri sporesc mult atunci când aceştia 
ajung într-o companie care cuprinde un mare număr de tineri de 
vârsta lor, cu caractere şi cu obiceiuri de viaţă diferite. În aceste 
împrejurări, mulţi părinți sunt înclinați să nu facă nimic, în loc să-şi 
înteţească eforturile de a-şi păzi copiii şi de a veghea asupra lor. 
Cu rugăciune şi în unitate deplină, tatăl şi mama trebuie să poarte 
împreună responsabilitatea teribilă a îndrumării corespunzătoare a 
copiilor lor. Să neglijeze orice altceva, însă niciodată să nu-şi lase 
copiii să meargă unde vor şi să facă ce vor, distrându-se şi alegându- 
şi prieteni răi. 

Unde sunt petrecute serile? Orice fiu sau fiică trebuie să dea 
explicaţii când lipseşte de acasă noaptea. Părinţii trebuie să cunoască 
prietenii copiilor lor şi în a cui casă şi-au petrecut aceştia serile. 
Unii copii îşi înşală părinţii, spunându-le minciuni, pentru a evita 
demascarea faptelor lor rele. 

Buruienile năpădesc câmpul necultivat. Taţii şi mamele îşi 
lasă prea adesea copiii să-şi aleagă singuri distracţiile, prietenii şi 
ocupaţia. Rezultatul urmează de la sine. Lăsaţi un câmp necultivat 

ŞI, curând, acesta va fi năpădit de spini şi de pălămida. Nu veţi vedea 
niciodată o floare frumoasă sau un arbust de soi străbătând printre 
buruieni. Ierburile fără valoare vor creşte din abundență, fără să le 
purtăm de grijă, în timp ce plantele care sunt utile sau frumoase cer 
o îngrijire meticuloasă. Aşa stau lucrurile şi cu copiii noştri. Dacă 
avem în vedere formarea unor obiceiuri bune şi întemeierea unor 
principii drepte, atunci este necesară o muncă serioasă. Dacă sunt 
de îndreptat obiceiuri greşite, este nevoie de efort şi de străduinţă. 

Fermitate, dar cu bunătate. Părinţii nu trebuie să cedeze în- 
clinaţiilor copiilor lor, ci trebuie să meargă pe calea cea simplă a 
datoriei, pe care le-a trasat-o Dumnezeu, punându-le restricţii cu 
bunătate, stabilindu-le interdicții cu fermitate, şi totuşi cu iubire, cu 
efort serios, stăruitor, şi cu rugăciune, conducându-le paşii din lumea 
aceasta, către ceruri. Copiii nu trebuie lăsaţi sa plutească încoace si 
încolo, pe orice cale sunt înclinați, şi să rătăcească pe orice potecă 
s-ar ivi, care i-ar duce departe de cărarea cea dreaptă. Nimeni nu 
este într-un pericol mai mare decâl cei care nu se tem de primejdii şi 
neglijează sfatul şi povaţa. 

Vizitele făcute fără însoțitori nu sunt recomandate. Unii pă- 
rinţi greşesc, acordându-le copiilor lor prea multă libertate. Uneori, 
au prea multă încredere în ei şi nu îşi văd greşelile... Copiii care 
pleacă de acasă neînsoţiţi, fără ochiul veghetor al părintelui asupra 
lor, pentru a le vedea şi corecta greşelile, sunt adesea astfel influ- 
enţaţi, încât vor fi necesare luni de zile pentru a îndepărta acele 
influenţe. 

Încercări puternice în faţa tinerilor noştri. Copiii trebuie edu- 
caţi şi instruiți pentru a şti cum să întâmpine greutăţile, ispitele si 
pericolele. Ei trebuie învăţaţi să fie stăpâni pe sine si să învingă 
greutăţile cu demnitate; şi dacă ei nu se aruncă în mod voit în braţele 
primejdiei şi nu se aşază fără a fi necesar în calea ispitei, dacă evită 
influenţele rele şi societatea vicioasă în care, inevitabil, ar fi siliţi să 
fie într-o companie periculoasă, vor avea tărie de caracter pentru a sta 
de partea dreptăţii, vor apăra principiul şi vor păşi înainte în puterea 
lui Dumnezeu, cu moralul neatins. Puterile morale ale tinerilor care 
au fost educați în mod corespunzător şi care şi-au pus încrederea în 
Dumnezeu vor fi suficiente pentru a face faţă celui mai puternic test. 

Ospitalitatea—o virtute biblică. Biblia se referă mult la ospita- 
litate. Nu numai că o prezintă ca pe o datorie, dar ne descrie şi multe 

tablouri frumoase ale exercitării acestui har şi ale binecuvântărilor 
pe care el le aduce. 

Ocazii şi privilegii neglijate. „Primitor de oaspeţi“ este o cali- 
tate aflată printre trăsăturile celui stăpânit de Duhul Sfânt, care are o 
răspundere în biserică. Chiar întregii biserici i se dă porunca: „Fiţi 
primitori de oaspeţi între voi, fără cârtire; ca nişte buni ispravnici ai 
harului felurit al lui Dumnezeu, fiecare din voi să slujească altora 
după darul pe care I-a primit“. Aceste sfaturi au fost în mod ciudat 
neglijate... În general, există prea puţină sociabilitate, prea puţină 
dispoziţie de a mai face loc pentru încă două sau trei persoane, iară 
a ne simţi stânjeniţi sau fără a face parada. 

Binecuvântări pierdute din cauza egoismului exclusivist. Cei 
care se închid în ei înşişi şi care nu vor să primească oaspeţi pierd 
multe binecuvântări... Domnul însuşi ne-a făcut diferiţi—pe unii 
săraci, pe unii bogaţi, pe alţii necăjiţi—pentru ca toţi să aibă ocazia 
de a-şi clădi caracterul. Dumnezeu a rânduit să existe săraci, pentru 
ca noi să putem fi încercaţi, puşi la probă, ca să scoatem la iveală 
ceea ce este în inimile noastre. Când spiritul de ospitalitate moare, 
inima ajunge paralizată de egoism. 

Faţă de cine să fim ospitalieri? „Când dai un prânz sau o cină“, 
spune Domnul Hristos, „nu chema pe prietenii tăi, nici pe frații tăi, 
nici pe neamurile tale, nici pe vecinii tăi bogaţi; ca nu cumva să 
te cheme şi ei la rândul lor pe tine şi să iei, astfel, o răsplat pentru 
ce ai făcui. Ci, când dai o masă, cheamă-i pe săraci, pe schilozi, pe 
şchiopi, pe orbi. Şi va fi ferice de tine, pentru că ei n-au cu ce să-ţi 
răsplătească; dar ţi se va răsplăti la învierea celor neprihăniţi“. 

Aceştia sunt oaspeţi pe care nu este o povară să-i primeşti. Ei nu 
au nevoie de o primire specială sau care să (te) coste. Nu este nevoie 
să faci niciun efort. Căldura unei primiri plăcute, un loc lângă soba ta, 
un scaun la masa ta, privilegiul de a împărtăşi cu tine binecuvântarea 
ceasului rugăciunii vor fi pentru mulţi dintre aceştia ca o licărire a 
cerului. Simpatiile noastre trebuie să depăşească limitele eului şi 
zidurile familiei. Sunt atâtea ocazii preţioase pentru aceia care vor să 
facă din căminele lor o binecuvântare pentru alţii. Influenţa socială 
constituie o putere minunată. Noi o putem folosi, dacă vrem, ca pe 
un mijloc de a-i ajuta pe cei din jurul nostru. 

Un refugiu pentru tinerii ispitiţi. Pretutindeni, în jurul nostru, 
sunt tineri care nu au familii sau ale căror familii nu au acea putere 

înnobilatoare care să le fie ajutor, astfel că tinerii sunt târâţi spre 
păcat... Aceşti tineri au nevoie de o mână întinsă spre ei eu iubire. 
Cuvinte amabile, rostite în mod simplu, mici atenţii acordate, vor 
înlătura norii ispitelor care se adună asupra sufletului. 

Păstraţi simplitatea în familie. Când vin musafiri, şi acest lucru 
se întâmplă frecvent, nu trebuie să se îngăduie ca aceştia să absoarbă 
tot timpul şi atenţia mamei; bunăstarea fizică şi spirituală a copiilor 
ei trebuie să fie pe primul loc. Timpul nu trebuie folosit în pregătirea 
unor prăjituri complicate şi a unor mâncăruri grele, nesănătoase, 
pentru a fi puse pe masă. Toate acestea constituie o cheltuială în 
plus şi mulţi nu îşi pot permite acest lucru... Nu încercaţi să daţi 
impresia că vă permiteţi un stil de viaţă care, de fapt, este mai presus 
de puterile voastre. Nu încercaţi să păreţi ceea ce nu sunteţi, nici prin 
preparatele fie care le puneţi la masă, nici prin maniere... Fiţi faţă de 
musafiri /exact aşa cum sunteţi în familie în fiecare zi—respectuoşi, 
plăcuţi şi amabili. 

Isus—exemplu de ospitalitate. Domnul Hristos a dat prin pro- 
pria Sa viaţă o lecţie de ospitalitate. Când a fost înconjurat de mul- 
țimea înfometată, pe malul mării, El nu i-a trimis pe oameni acasă 
în acea stare, ci le-a spus ucenicilor Săi: „Daţi-le voi să mănânce“ 
(Mat. 14,16). Printr-un act al puterii Sale creatoare, El a pus la dispo- 
ziţie hrană suficientă pentru a le satisface nevoia. Şi totuşi, ce hrana 
simplă a fost aceea pe care le-a oferit-o! Niciun fel de delicatese! EI, 
care avea, la porunca Sa, toate resursele cerului, ar fi putut întinde în 
faţa acelor oameni un ospăț bogat. Dar El le-a oferii numai ceea ce 
le era suficient pentru a le satisface nevoia, ceea ce constituia hrana 
de zi cu zi a pescarilor de pe malul mării. Dacă astăzi oamenii ar fi 
simpli în obiceiurile lor, trăind în armonie cu legile naturii, ar exista 
resurse din belşug pentru toate nevoile familiei omeneşti. Ar exista 
mai puţine dorinţe închipuite şi mai multe ocazii de a lucra pentru 
Domnul... Sărăcia şi lipsurile nu trebuie să fie o barieră în a ne arăta 
ospitalieri. Noi trebuie să împărţim cu alţii ceea ce avem. 

Căminul creştin este un exemplu. Căminul creştin trebuie să 
fie un exemplu viu, care să ilustreze desăvârşirea adevăratelor prin- 
cipii ale vieţii. O astfel de ilustrare va fi o putere spre bine în lume... 
Iar când tinerii pleacă dintr-un astfel de cămin, ei împărtăşesc al- 
tora lecţiile învăţate. Principiile nobile ale vieţii pătrund şi în alte 
familii, şi o influenţă înălţătoare îşi face lucrarea în acea comuni- 

tate socială.... Căminul ai cărui membri sunt amabili şi binevoitori 
este un cămin de creştini, care exercită o influență spre bine... Sub 
influenţa harului divin, un astfel de cămin devine un loc odihnitor 
pentru călătorii obosiţi şi trudiţi. Prin veghere atentă, eul nu este 
alimentat. Se formează deprinderi corecte. Exista o grijă deosebită 
penlru drepturile celorlalţi. La cârmă se află credinţa care lucrează 
prin dragoste şi curăţeşte sufletul— fiind suverană peste toată casa. 

Influenţa unei familii ordonate. O familie ordonată, discipli- 
nată, spune mai mult în favoarea creştinismului decât toate predicile 
care pot fi predicate. O asemenea familie este o dovadă a faptului că 
părinţii au avut succes în a urma rânduielile lui Dumnezeu si ca, la 
rândul lor, copiii ÎL vor sluji în cadrul bisericii. Influenţa lor creşte; 
căci, pe măsură ce împărtăşesc altora, ei primesc pentru a împărtăşi 
din nou. Taţii şi mamele au ajutoare în copiii lor şi aceştia transmit 
altora ceea ce au învăţat în cămin. Cei din jur beneficiază de ajutorul 
lor şi acesta este unul de durată, pentru veşnicie. 

Influenţa morală a familiei creştine. Cea mai mare dovadă a 
puterii creştinismului, care poate fi prezentată lumii, este o familie 
ordonată şi disciplinată. Aceasta va recomanda adevărul mai mult 
decât orice, pentru că este o dovadă vie a puterii acestuia asupra 
inimii. 

Lucrarea pe care o avem noi de făcut în această lume... este 
aceea de a vedea ce virtuți putem cultiva în copii, în familiile noastre, 
pen- tru ca ei să poată influența alte familii şi, astfel, să devină o 
putere în vederea educaţiei, chiar dacă nu păşim niciodată în fața 
catedrei. O familie ordonată, disciplinată, este mai prețioasă în ochii 
lui Dumnezeu decât aurul cel scump, chiar decât aurul din Ofir. 

Căminele prietenoase vor fi o lumină pentru vecini. Avem 
nevoie de părinţi mai senini, de creştini mai senini. Suntem prea 
închişi în noi înşine. Prea adesea copiii noştri şi cei apăsaţi şi descu- 
rajaţi sunt lipsiți de cuvântul bun şi încurajator, de zâmbetul nostru 
voios... Din fiecare cămin creştin va străluci o lumină împrejur. Iu- 
birea va fi evidentă în acţiune. Aceasta se va revărsa asupra tuturor 
legăturilor familiale, dovedindu-se prin bunătate, grijă faţă de ceilalți 
şi politeţe atentă, neegoistă. 

Rezultatele unităţii în familie. Cea dintâi lucrare a creştinilor 
este să fie uniţi în familie. Apoi, aceasta se va extinde asupra veci- 
nilor de aproape şi de departe. Cei care au primit lumină trebuie sa 

lase lumina aceasta să strălucească mai departe, în raze luminoase. 
Cuvintele lor, înmiresmate cu dragostea lui Hristos, trebuie să fie o 
mireasmă de viaţă spre viaţă. Cu cât membrii unei familii sunt mai 
uniţi în lucrarea lor în cămin, cu atât mai înălţătoare şi mai favorabilă 
va fi influenţa pe care tatăl şi mama, fiii şi fiicele o vor exercita în 
afara căminului. 

Este mai mare nevoie de oameni buni decât de minţi strălu- 
cite. Fericirea familiilor şi a comunităţilor depinde de influenţa pe 
care o are căminul. Valorile veşnice depind de îndeplinirea corespun- 
zătoare a datoriilor acestei vieţi. Omenirea nu are atât de mult nevoie 
de minţi strălucite, cât de oameni buni, care să fie o binecuvântare 
în familiile lor. 

Posibilităţi minunate la îndemâna noastră. O candelă, oricât 
de mică ar fi, daca arde în mod constant, poate constitui mijlocul 
prin care pot fi aprinse multe alte lămpi. Sfera noastră de influenţă 
poate părea îngusta, capacităţile mărunte, ocaziile puţine, cunoştin- 
tele limitate; totuşi, posibilităţi minunate ne sunt la îndemână prin 
folosirea cu credincioşie a ocaziilor pe care le avem în familiile 
noastre. Daca ne vom deschide inimile şi familiile pentru principiile 
de viaţa divine, vom deveni canale pentru râurile puterii dătătoare 
de viaţă. Din familiile noastre vor curge şuvoaie vindecătoare, adu- 
cătoare de viaţă, frumuseţe şi rodnicie, acolo unde acum este sărăcie 
şi lipsă. 

Influenţa unei familii dezordonate. Puternic resimţită şi dez- 
astruoasă pentru întreaga societate este influenţa unei familii dezor- 
donate. Aceasta se acumulează într-un torent de rele, care afectează 
familii, localităţi şi chiar sistemul de guvernare. 

Influenţă—spre bine sau spre rău. Niciunul dintre noi nu pu- 
tem trăi fără a avea o influenţă în lume. Niciun membru al familiei 
nu se poate izola, astfel încât cei din jur să nu simtă influenţa şi 
spiritul lui. Chiar şi expresia feţei are o influenţă spre bine sau spre 
rău. Spiritul, cuvintele, acţiunile, atitudinea faţă de cei din jur, toate 
acestea vorbesc. Dacă este egoist, el îşi înconjoară sufletul cu o at- 
mosferă răufăcătoare; dar, dacă este plin de dragostea lui Hristos, va 
da pe faţă amabilitate, bunătate şi consideraţie faţă de sentimentele 
celorlalţi şi le va comunica semenilor săi, prin faptele sale de iubire, 
un simţământ de calm, mulţumire şi fericire. 

Influenţa pozitivă a hărniciei. Atunci când familiile noastre 
sunt ceea ce ar trebui să fie, copiilor nu li se va permite să crească 
în lenevie şi în indiferenţă faţă de cerinţele lui Dumnezeu cu privire 
la cei nevoiaşi din jurul lor... Ei vor fi în stare să-şi îndeplinească 
lucrul în locul în care se află. Din asemenea case va străluci o lumină 
pentru cei ignoranţi, care vor fî călăuziţi spre izvorul cunoștinței 
depline. 


Capitolul 10 — Religia în familie— Locul închinării 
al rugăciunii şi al învăţăturii religioase în familie 


Religia asigură fericirea familiei. Religia este o putere minu- 
nată pentru familie. Purtarea, atât a soţului faţa de soţie, cât şi a 
soţiei faţă de soţ, poate să facă din viaţa de familie o pregătire pentru 
intrarea în familia de sus... Inimile care sunt umplute cu dragostea lui 
Hristos nu se pot înstrăina niciodată prea mult. Religia înseamnă dra- 
goste, iar o familie creştină este un loc în care domneşte dragostea, 
exprimată prin cuvinte amabile şi prin fapte de bunătate. 

Religia—un rol esenţial în familie. Este nevoie de religie în 
familie. Numai aceasta poate preveni relele grozave, care amărăsc 
atât de adesea viata de familie. Doar acolo unde domneşte Hristos 
poate exista dragoste profundă, adevărată, neegoistă. Atunci, sufletul 
este aproape de suflet şi cele două vieţi se împletesc armonios, 
îngerii lui Dumnezeu vor fi musafiri ai familiei, iar prezenţa lor va 
sfinţi camera conjugală. Senzualitatea josnică nu-şi are locul acolo. 
Cândurile vor avea în vedere voia lui Dumnezeu şi tot spre El va fi 
îndreptat devotamentul inimii. 

În familia în care locuieşte Domnul Hristos se va da pe fată 
un interes sincer şi dragoste unul faţă de celălalt; nu o dragoste 
spasmodică, exprimată doar prin mângâieri, ci o iubire profundă şi 
de durată. 

Definiţia religiei în familie. Religia în familie constă în crește- 
rea copiilor în sfatul şi în învăţătura Domnului. Fiecare membru al 
familiei trebuie să fie hrănit cu învăţăturile Domnului Hristos şi fie- 
care suflet trebuie să fie protejat, apărat cu grijă, pentru ca Satana să 
nu-l înşele şi să nu-l ispitească, îndepărtându-l de Hristos... Când 
părinţii sunt serioşi şi consecvenţi în educaţia pe care o dau, când 
îşi cresc copiii doar pentru slava lui Dumnezeu, ei cooperează cu 
Dumnezeu şi Dumnezeu cooperează cu ei pentru salvarea sufletelor 
copiilor pentru care a murit Hristos. 

Educaţia religioasă nu se rezumă la predarea dogmelor. Edu- 
caţia religioasă înseamnă mult mai mult decât educaţia care se face 

în mod obişnuit. înseamnă să vă rugaţi împreună cu copiii voştri, 
învăţându-i cum să se apropie de Domnul Isus şi să-l spună toate 
dorinţele lor. înseamnă să arătaţi în viaţa voastră că Domnul Isus 
este totul pentru voi şi că iubirea Lui este cea care vă face să fiţi 
răbdători, buni, iertători şi totuşi hotărâți în a porunci copiilor, aşa 
cum a făcut Avraam. 

În cărţile din cer sunteţi înregistraţi exact aşa cum vă stăpâniţi în 
viaţa de familie. Cine doreşte să ajungă un sfânt în ceruri trebuie să 
fie mai întâi un sfânt în propria familie. Dacă taţii şi mamele sunt 
adevăraţi creştini în familie, ei vor fi membri utili în biserică şi vor fi 
capabili să ocupe posturi de conducere în biserică şi în societate, tot 
aşa după cum îşi conduc propria familie. Părinților, nu vă mulţumiţi 
ca religia voastră să fie o simplă declaraţie, ci faceţi ca aceasta să 
devină o realitate! Dacă nu dovediţi blândeţe, bunătate şi amabilitate 
în familie, religia voastră va fi în zadar. Dacă ar fi existat mai multă 
religie autentică în cămin, biserica ar fi avut mai multă putere. 

Religia să facă parte din educaţia din familie. Acolo unde 
religia este practicată în familie, este o mare realizare. Religia îi 
va conduce pe părinţi să facă acea lucrare pe care Dumnezeu a 
rânduit-o pentru cămin. Copiii vor fi crescuţi în temere de Domnul 
si potrivit cu învăţătura Lui. Motivul pentru care tinerii din zilele 
noastre nu sunt mai mult înclinați spre religie este acela că educaţia 
lor este deficitară. Nu se dovedeşte iubire adevărată faţă de copii, 
atunci când li se permite să-şi îngăduie lendinţe negative sau când 
neascultarea faţă de cerinţele voastre este lăsată nepedepsită. Aşa 
cum este aplecată rămurica, aşa va fi aplecat şi pomul. 

Pentru a avea influenţă în societate, religia trebuie să aibă influ- 
entă mai întâi în cercul familiei. Dacă în cămin copiii ar fi educați în 
temere şi iubire faţă de Dumnezeu, când merg în lume ei ar fi pre- 
gătiţi să-şi instruiască propriile familii pentru Dumnezeu şi, astfel, 
principiile adevărului ar fi implantate în societate şi ar exercita o 
influenţă eficientă în lume. Religia nu trebuie despărțită de educaţia 
din familie. 

Religia din familie o precede pe cea din biserică. În familie se 
pune temelia pentru prosperitatea bisericii. Factorii care influenţează 
viaţa de familie intervin şi în biserică; de aceea, cele dintâi îndatoriri 
ale bisericii trebuie să înceapă în cămin. Consa-crati-va familia lui 

Dumnezeu, iar apoi vorbiţi şi acţionaţi în familie ca nişte creştini. 
Fiţi buni, iertători şi răbdători, ştiind că voi sunteţi învățătorii. 

Amânarea instruirii religioase—o greşeală teribilă. Unul 
dintre cele mai triste lucruri este acela de a lăsa copiii să crească fără 
cunoaşterea lui Dumnezeu... Părinţii fac cea mai teribilă greşeală 
când neglijează lucrarea de a da o educaţie religioasă copulor lor, 
gândind că vor ajunge bine în viilor şi că, pe măsură ce înaintează 
în vârstă, aceştia vor simţi ei înşişi dorinţa de a avea o experienţă 
religioasă. Prea adesea li se îngăduie copiilor să crească fără religie, 
părinţii lor considerând că sunt prea mici pentru datorii creştine... 
Datoria copiilor în probleme religioase trebuie hotărâtă în mod ab- 
solut şi iară ezitare, atâta vreme cât ei sunt membri ai familiei. 

Copiii sunt receptivi de la o vârstă fragedă. Părinţii stau în 
locul lui Dumnezeu pentru copiii lor, în a le spune ce trebuie şi ce nu 
trebuie să facă, şi aceasta cu hotărâre şi în desăvârşită stăpânire de 
sine. Orice efort făcut pentru ei, cu bunătate şi stăruinţă, va cultiva 
în caracterele lor elementele hotărârii si ale deciziei. 

Încă de la cea mai frageda vârstă trebuie începută şi îndeplinită 
o înţeleaptă educaţie creştină. Atunci când inimile copiilor sunt 
impresionabile, ei trebuie învăţaţi despre realităţile veşnice. Părinţii 
trebuie sa nu uite că ei trăiesc, vorbesc şi acţionează în prezenţa lui 
Dumnezeu. 

Educaţia adaptată vârstei copilului. Celor mici, de îndată ce 
sunt în stare să înţeleagă, părinţii ar trebui să le spună istoria lui 
Isus, pentru ca ei să se poată adăpa din preţiosul adevăr cu privire la 
Pruncul din Betleem. Sădiţi în mințile copiilor sentimente de evlavie 
simple, adaptate vârstei şi capacităţii lor. Prezentaţi-i pe copiii voştri 
în rugăciune lui Isus, căci El a făcut posibil ca ei să poată învăţa 
religia lot aşa cum învaţă să vorbească. 

Când sunt foarte mici, copiii sunt sensibili la influenţa divină. 
Domnul îi ia pe aceşti copii în mod deosebit în grija Sa; iar când 
sunt crescuţi în sfatul şi învăţătura Domnului, ei constituie un ajutor, 
şi nu o povară pentru părinţii lor. 

Părinţii susţin împreună religia în familie. Tatăl şi mama sunt 
răspunzători pentru susţinerea religiei în familie. Mama să nu-şi 
adune atâtea treburi şi griji, încât să nu poată acorda timp nevoilor 
spirituale ale familiei. Părinţii să caute călăuzirea lui Dumnezeu în 
lucrarea lor. Doar pe genunchi, plecaţi înaintea Lui, ei vor dobândi 

o adevărată înţelegere a marilor lor responsabilităţi şi îşi vor putea 
încredința copiii Aceluia care niciodată nu dă greş în sfat şi îndemn... 
Talăl nu trebuie să lase asupra mamei toată grija privind educaţia 
spirituală. Taţii şi mamele au o mare lucrare de făcut şi fiecare dintre 
ci trebuie să-şi facă partea care îi revine în pregătirea copiilor pentru 
marele moment al judecaţii. 

Copiii vor fi crescuţi în sfatul şi învăţătura Domnului. Ei 
vor fi educați şi instruiți nu doar pentru a fi persoane devotate ale 
societăţii, ci şi pentru a fi membri ai familiei lui Dumnezeu. 

Copiii privesc la părinţi pentru un exemplu de viaţă consec- 
ventă. Orice lucru îşi pune amprenta asupra minţilor tinere. Este 
studiată înfăţişarea, vocea îşi are influenţa ei, iar comportamentul 
este imitat îndeaproape de către copii. Părinţii nervoși, irascibili, dau 
uneori copiilor lecţii de care, ca să-i poată dezvăţa, ar da apoi toată 
lumea, dacă ar fi a lor. Copiii trebuie să vadă în vieţile părinților 
acea consecvență care este în conformitate cu credinţa lor. Ducând o 
viaţă consecventă şi dovedind stăpânire de sine, părinţii pot modela 
caracterele copiilor lor. 

Dumnezeu onorează familiile ordonate. Taţii şi mamele care 
ÎI pun pe Dumnezeu pe primul loc în familia lor, care îşi învaţă 
copiii că frica de Domnul este începutul înţelepciunii, aduc slavă 
lui Dumnezeu înaintea îngerilor şi a oamenilor, prezentând lumii o 
familie ordonată, disciplinată, care Îl iubeşte pe Dumnezeu şi este 
supusă Lui... îngerii îşi găsesc plăcerea în familia în care domneşte 
Dumnezeu în mod suprem, iar copiii sunt învăţaţi să respecte religia, 
Biblia şi pe Creatorul lor. Aceste familii pot face apel la făgăduinţa: 
„Voi cinsti pe cei ce Mă cinstesc“. 

Cum este adus Domnul Hristos în familie. Când Domnul Hris- 
tos îşi are locul în inimă, El este adus în familie.... Faceţi în aşa fel, 
încât viaţa creştină să fie atrăgătoare. Vorbiţi despre ţara în care 
urmaşii lui Hristos trebuie să-şi asigure cămine. Dacă faceţi astfel, 
Dumnezeu vă va călăuzi copiii în lot adevărul, va sădi în ei dorinţa 
de a corespunde pentru locuinţele pe care Domnul Hristos S-a dus 
să le pregătească pentru cei care Îl iubesc.... Părinţii nu trebuie să-şi 
oblige copiii să aibă o formă de religie, ci trebuie să aşeze în faţa lor 
principiile veşnice într-o lumină atrăgătoare. 

Religia trebuie să aibă putere de atracţie. Părinţii trebuie să 
facă religia Domnului Hristos atractivă prin spiritul lor vesel, prin 

amabilitate creştină şi prin împreună-simţire duioasă, plină de milă; 
totuşi, ei trebuie să fie hotărâți în a cere respect şi ascultare. Principi- 
ile drepte trebuie aşezate cu grijă în mintea copilului... Noi trebuie 
să le oferim copiilor stimulente pentru a face binele. Argintul şi 
aurul nu sunt suficiente pentru aceasta. Să le descoperim iubirea, 
îndurarea şi harul lui Hristos, valoarea Cuvântului Său şi bucuriile 
celui care iese biruitor. Prin eforturile de acest fel, veţi îndeplini o 
lucrare cu rezultate veşnice. 

De ce dau greş unii părinţi. Unii părinţi, deşi se consideră oa- 
meni religioşi, nu-i fac pe copiii lor conştienţi de faptul că Dumnezeu 
aşteaptă slujirea şi ascultarea noastră, că plăcerea, confortul şi în- 
clinaţiile noastre nu trebuie să se interpună între cerinţele Lui şi 
noi. „Frica de Domnul este începutul înţelepciunii.“ Lucrul acesla 
trebuie întipărit în fiecare viaţă, în fiecare caracter. Concepţia corectă 
referitoare la Dumnezeu, prin cunoaşterea Domnului Hristos, care a 
murit pentru ca noi să putem fi salvaţi, trebuie imprimată în minţile 
lor. 

Educaţia religioasă trebuie să fie o prioritate. Poate gândiţi 
că nu aveţi timp să faceţi toate acestea, însă trebuie să vă faceţi 
timp pentru a vă îndeplini lucrarea în familie; altfel, Satana va su- 
plini lipsa. Îndepărtaţi din viaţa voastră orice vă împiedică să faceţi 
această lucrare şi educaţi-i pe copiii voştri după porunca lui Dumne- 
zeu. 

Neglijaţi cele vremelnice, mulţumiţi-vă în cele materiale cu pu- 
țin, însă, de dragul lui Hristos, nu neglijaţi educaţia religioasă a 
voastră şi a copiilor voştri. 

Religia în familie—echilibru de studiu şi meditaţie pasto- 
rală şi îndatoririle practice. Când ne predăm fără rezerve Domnu- 
lui, datoriile simple, obişnuite, ale vieţii de familie vor fi văzute în 
adevărata lor însemnătate şi le vom aduce la îndeplinire potrivit cu 
voia lui Dumnezeu... Nu trebuie să avem simţământul că trebuie să 
neglijăm orice altceva şi să ne dedicăm doar meditaţiei, studiului 
şi rugăciunii; şi nici să fim agitaţi şi mereu în grabă, cu treburi, 
neglijând evlavia personală. Aşteptarea, vegherea şi lucrul trebuie 
îmbinate. „Nu leneşi în lucru, ci zeloşi în spirit; slujind Domnului.“ 

Condiţia esenţială a fericirii în familie. Să nu uitaţi niciodată 
că vă veţi face căminul luminos şi fericit pentru voi şi pentru co- 

piii voştri cultivând însuşirile Mântuitorului. Dacă ÎL veți aduce pe 
Domnul Hristos în cămin, veţi deosebi binele de rău. [145] 

supunere, disciplină, reguli şi responsabilităţi în 

Autoritatea şi individualitatea în familie. Se pune adesea în- 
trebarea: „Oare trebuie ca soţia să nu aibă voinţa ei proprie?“ Biblia 
afirmă cu claritate că bărbatul este capul familiei. „Soţiilor, fiţi su- 
puse soţilor voştri.“ Dacă această poruncă s-ar opri aici, am pu-lea 
spune că poziţia femeii nu este de invidiat; este o poziţie foarte 
dificilă, una care pune la încercare, în foarte multe cazuri, şi ar fi mai 
bine dacă ar fi mai puţine casatorii. Mulţi soţi citesc doar cuvintele: 
„Soţiilor, fiţi supuse“, şi se opresc aici; însă vom citi mai departe 
concluzia, finalul aceleiaşi porunci: „Cum se cuvine în Domnul“. 
Dumnezeu cere ca soţia să aibă mereu în faţa ei teama de Dumnezeu 
şi slava Lui. O supunere deplină trebuie să fie oferită numai Domnu- 
lui Isus Hristos, care a răscumpărat-o ca pe propriul Său copil, cu 
preţul infinit al vieţii Sale. Dumnezeu i-a dat o conştiinţă pe care 
ea nu o poate încălca după bunul plac. Individualitatea ei nu poate 
fi absorbită de cea a soţului ei, pentru că ea este proprietatea lui 
Hristos. Este o greşeală dacă ne închipuim că, printr-o supunere 
oarbă, ea trebuie să facă tot ce spune soţul ei, în toate lucrurile, când 
ea ştie că, făcând astfel, îşi va vătăma trupul şi spiritul... Supunerea 
faţă de soţul ei trebuie să fie aşa cum a îndrumat Dumnezeu: „cum 
se cuvine în Domnul“. 

Sfatul lui Dumnezeu către Eva. Evei i s-a vorbit despre necazul 
şi suferinţa care aveau să fie partea ei. Şi Domnul a spus: „Dorinţele 
tale se vor ține după bărbatul tău şi el va stăpâni peste tine“. La 
Creaţiune, Dumnezeu a facut-o egală cu Adam. Dacă ar fi continuat 
să rămână ascultători de Dumnezeu—în armonie cu marea Sa lege a 
iubirii—ei aveau să fie pentru totdeauna în armonie unul cu celălalt; 
însă păcatul a adus dezbinare, iar acum unirea lor putea fi menţinută 
şi păstrată în armonie numai prin supunerea uneia sau alteia dintre 
cele două părţi. Eva a fost cea care a păcătuit prima; şi a căzut în 

ispită pentru că s-a despărțit de partenerul ei, contrar îndemnului 
divin. La solicitarea ei, a păcătuit şi Adam, acum ea devenind supusă 
faţă de bărbatul ei. Dacă principiile cuprinse în Legea lui Dumnezeu 
ar fi fost păstrate cu grijă de către fiinţele căzute în păcat, atunci 
această sentinţă, urmare a păcătuirii, s-ar fi dovedit o binecuvântare 
pentru ei; însă abuzarea de supremaţia care i s-a dat bărbatului a 
facut adeseori ca viaţa femeii să fie atât de amară, o adevărată povară. 

Eva fusese cu totul fericită alături de soţul ei, în grădina Edenului. 
Dar, ca şi neînţeleptele Eve moderne, ea a fost atrasă de tentaţia de 
a intra într-o sferă mai înaltă decât aceea pe care i-o desemnase 
Dumnezeu. In încercarea de a se ridica mai presus de poziţia sa 
iniţială, ea a căzut cu mult mai jos decât aceasta. În mod asemănător 
se va întâmpla cu toţi aceia care nu vor să-şi îndeplinească bucuroşi 
datoriile vieţii, potrivit cu planul lui Dumnezeu. 

Respect şi dragoste unul faţă de celălalt. Soţia trebuie sa-şi 
respecte soţul. Soţul trebuie să-şi iubească soţia, să aibă grijă de 
ea; după cum prin legământul căsătoriei au devenit una, la fel prin 
credinţa în Hristos vor fi una în El. Ce ar putea fi mai plăcut pentru 
Dumnezeu, decât să vadă ca cei care păşesc în relaţia de căsătorie 
caută să-L cunoască pe Domnul Hristos şi să fie umpluţi tot mai 
mult cu Duhul Său? 

Soţul nu trebuie să exercite o stăpânire arbitrară. Atunci când 
soţii pretind supunerea totală din partea soțiilor lor, susţinând că 
femeile nu au voie să vorbească sau să aibă voinţa lor în familie, 
ci trebuie să fie cu totul supuse, ei îşi aşază soțiile într-o poziţie 
care nu este în armonie cu Scriptura. Interpretând Scriptura în acest 
mod, ei atentează cu violenţă asupra instituţiei căsătoriei. Această 
interpretare este simplistă, ei considerând că pot exercita o stăpânire 
arbitrară, dar aceasta nu este atribuţia lor. Însă mai departe citim: 
„Bărbaţilor, iubiţi-vă nevestele şi nu purtaţi necaz pe ele“. De ce ar 
avea necaz soţul pe soţia lui? Dacă soţul ar descoperi că ea greşeşte, 
că face o mulţime de greşeli, acest spirit de duşmănie nu ar îndepărta 
răul. 

Modelul de conducere valabil în familia creştină. Dacă băr- 
batul este grosolan, dur, impulsiv, egoist, aspru şi tiran, n-ar trebui sa 
afirme niciodată că „bărbatul este capul nevestei“ şi că ea trebuie să 
1 se supună în toate lucrurile; pentru că el nu este Domnul, el nu este 
bărbat, în adevăratul sens al cuvântului... Soții trebuie să studieze 

modelul şi să caute să înțeleagă semnificația simbolului prezentat 
în epistola către Efeseni—relaţia pe care o are Domnul Hristos cu 
Biserica. Soțul trebuie să fie ca un izbăvitor în familia sa. Va sta el în 
poziția nobilă, de bărbăție, dată lui de Dumnezeu, căutând continuu 
să-şi ridice, să-şi înnobileze soția şi copiii? Va răspândi el în jurul 
lui o atmosferă curată, dulce? Nu va căuta el oare să cultive cu tot 
atâta asiduitate iubirea lui Isus, făcând din aceasta un principiu care 
să domnească în căminul său, în aceeaşi măsură în care îşi susţine 
pretenţiile de autoritate? Fiecare soţ şi lată trebuie să studieze pentru 
a putea înţelege cuvintele lui Hristos nu într-o manieră părtinitoare, 
insistând doar asupra supunerii soţiei faţă de soţ, ci în lumina crucii 
de pe Calvar; să studieze care ar trebui să fie poziţia sa în cercul 
familiei. „Bărbaţilor, iubiţi-vă nevestele tot aşa cum a iubit Hristos 
biserica şi S-a dat pe Sine pentru ea; ca s-o poată sfinţi si curăţi cu o 
apă curată, prin cuvânt.“ Domnul Isus S-a dat pe Sine la moarte pe 
cruce, ca să ne poală curăţi de orice păcat şi de orice lucru care ne 
întinează, prin influenţa Duhului Sfânt. 

Este nevoie de îngăduinţă reciprocă. Trebuie să avem Spiritul 
lui Dumnezeu, altfel nu vom avea niciodată armonie în cămin. Soţia, 
dacă are Spiritul lui Hristos, va fi atentă la cuvintele ei; ea îşi va 
stăpâni spiritul, va fi supusă; cu toate acestea, nu se va simţi sclavă, 
ci partenera soţului ei. Dacă soţul este un slujitor al lui Dumnezeu, 
atunci el nu va domni asupra soţiei sale; el nu va fi arbitrar şi sever 
sau plin de pretenţii. Nu putem nutri dragoste în cămin dacă sun- 
tem prea pretenţioşi, deoarece, dacă Duhul lui Dumnezeu domneşte 
acolo, căminul este o copie a cerului... Dacă unul greşeşte, celălalt 
va da pe faţă răbdare şi îngăduinţă, asemenea lui Hristos, şi nu-l va 
îndepărta cu răceala. 

Niciunul să nu caute să-şi impună voinţa. Nici soţul şi nici 
soţia nu trebuie să încerce să exercite asupra celuilalt o stăpânire 
arbitrară. Nu încercaţi să-l siliţi pe celălalt să cedeze dorințelor 
voastre. Nu puteţi face astfel şi să vă bucuraţi încă de dragostea 
celuilalt. Fiţi buni, răbdători, îngăduitori, atenţi şi poliuicoşi. Prin 
harul lui Dumnezeu, puteţi izbuti în a vă face fericit unul pe altul, 
aşa cum aţi promis prin legământul căsătoriei. 

Autoritatea nu trebuie să fie motiv de dispută. Nici soţul şi 
nici soţia nu trebuie să genereze discuţii în legătură cu cine conduce. 
Domnul a hotărât principiul care trebuie să fie călăuză în această 

privinţă. Soţul trebuie să-şi iubească soţia aşa cum îşi iubeşte Hristos 
biserica. lar soţia să-şi respecte şi să-şi iubească soţul. Amândoi 
să cultive un spirit de bunătate, fiind hotărâți ca niciodată să nu se 
jignească sau rănească unul pe celălalt... Manifestările încăpăţânate, 
îndărătnice, distrug pacea şi fericirea căminului. Nu îngăduiţi cearta 
între voi. Dacă faceţi acest lucru, atunci amândoi veți fi nefericiţi. 
Dovediţi bunătate în vorbire şi blândeţe în fapte, renunțând la pro- 
priile dorinţe. Vegheaţi asupra cuvintelor pe care le rostiţi, căci au 
o puternică influenţă spre bine sau spre rău. Nu îngăduiţi asprime 
în tonul cu care vorbiţi. Aduceţi în viaţa voastră unită mireasma 
asemănării cu Hristos. 

Fiecare să fie dispus să cedeze. În căsnicie, bărbaţii şi femeile 
se poartă uneori precum copiii răi şi neascultători. Soţul doreşte 
calea lui, soţia calea ei şi niciunul nu vrea să cedeze. 0 asemenea 
stare nu poate aduce decât cea mai mare nefericire. Atât soţul, cât şi 
soţia trebuie să fie binevoitori a ceda în ceea ce priveşte calea sau 
părerea proprie. Nu există posibilitatea de a fi fericiţi, dacă amândoi 
persistă în a face ceea ce le place. 

Cum se rezolvă greutăţile familiale. Este dificil să faci fată 
greutăților familiale, chiar atunci când soţul şi soţia caută să se 
înţeleagă în privinţa nenumăratelor lor datorii, în cazul în care cei 
doi au eşuat în ceea ce priveşte supunerea inimii faţă de Dumnezeu. 
Cum este posibil ca soţul şi soția să-şi împartă treburile din familie 
şi totuşi să aibă o relaţie puternică şi plină de iubire unul cu celălalt? 
Interesele lor în tot ce priveşte gospodăria trebuie să fie unite, iar 
soţia, dacă este o creştină, va acţiona alături de soţul ei ca o parteneră 
a lui; căci soţul trebuie să fie capul casei. 

Reguli necesare în familie. Orice cămin creştin trebuie să aibă 
reguli; iar părinţii, prin cuvintele şi purtarea lor, trebuie să dea copii- 
lor un preţios exemplu viu de ceea ce doresc ca ei să fie... Învăţaţi-i 
pe copii şi pe tineri să se respecte, să fie credincioşi lui Dumne- 
zeu, credincioşi faţă de principii; învăţaţi-i să respecte Legea lui 
Dumnezeu şi să 1 se supună. 

Fiecare are responsabilităţile lui. Cei doi, care îşi unesc inte- 
resele pentru o viaţă întreagă, au trăsături caracteristice distincte şi 
responsabilităţi individuale. Fiecare are lucrul său, însă femeile nu 
trebuie evaluate după cantitatea lucrului pe care îl pot face, precum 
animalele de povară. Soţia trebuie să împodobească cercul familiei, 

în calitate de soţie şi de companie pentru un soţ înţelept. La fiecare 
pas, ea trebuie să-şi pună întrebarea: „Este acesta standardul pe care 
trebuie să-î ating ca femeie?“ „Cum ÎI pot reprezenta pe Hristos în 
căminul meu?“ Soţul trebuie să-i arate soţiei că apreciază lucrul ei. 

În conducerea familiei, responsabilităţile trebuie împărţite. 
Tatăl şi mama trebuie să fie uniţi în disciplinarea copiilor; fiecare 
trebuie să poarte o parte din responsabilitate, recunoscând că se află 
faţă de Dumnezeu sub solemna obligaţie de a-şi creşte copiii, astfel 
încât să le asigure, în măsura în care este posibil, o bună sănătate 
fizică şi caractere frumos dezvoltate. 

Disciplina trebuie să fie consecventă. Se întâmplă uneori că, 
dintre tată şi mamă, unul este prea indulgent, iar celălalt prea sever. 
Această neconcordanţă nu poale da rezultate bune în formarea carac- 
terelor copiilor lor. Pentru a face reforme, nu trebuie folosită forţa, 
asprimea; însă, în acelaşi timp, nu trebuie arătată nici o îngăduinţă 
bolnăvicioasă. 

Mama îngăduie uneori anumite abateri pe care, alteori, le pe- 
depseşte aspru. Copiii nu ştiu niciodată exact la ce să se aştepte şi 
sunt ispitiţi să vadă cât de departe pot merge cu încălcarea regulilor. 
Astfel, sunt semănate seminţele răului, care răsar şi apoi aduc roade. 

Dacă părinţii ar fi uniţi în această lucrare de disciplinare, copilul 
ar înţelege ce i se cere. Însă dacă tatăl, prin cuvânt sau priviri, arată 
că nu aprobă disciplina pe care o foloseşte mama, dacă simte că ea 
este prea strictă şi socoteşte că el trebuie să compenseze prin răsfăţ 
şi indulgență, copilul va fi distrus. El va învăţa curând că poate să 
facă ce îi place. Părinţii care comit acest păcat faţă de copiii lor vor 
da socoteală pentru ruina sufletelor acestora. 

Părinţii trebuie să fie oneşti unul faţă de altul si faţă de copii. 
Relele făcute de copii sunt uneori tăinuite faţă de tată. În acest caz, 
copiii sunt învăţaţi, efectiv, o lecţie de înşelăciune. Greşeala este une- 
ori la tata, însă mai des la mamă. Mama, iubitoare, îi răsfaţă pe copii 
şi este îngăduitoare faţă de ei. Adesea, munca îl ţine pe tată departe 
de cămin şi de societatea copiilor săi. Influenţa mamei vorbeşte. 
Exemplul ei contează mult în formarea caracterului copiilor. 

Divergenţele dintre părinţi afectează negativ întreaga fami- 
lie. Familia este un nucleu care trebuie să fie bine organizat... 

Tatăl şi mama nu trebuie să critice niciodată planurile sau ju- 
decata celuilalt în prezenţa copiilor. Dacă părinţii nu sunt de acord 

într-o anumită privinţă, un timp să nu stea în prezenţa copiilor, până 
când ajung la o înţelegere. 

Un stil de conducere pozitiv. Puneţi în aplicare regulile casei 
cu înţelepciune şi cu dragoste, nu cu un toiag de fier. Copiii vor 
răspunde regulilor de acest fel cu o ascultare binevoitoare. Apre- 
ciați-i pe copii ori de câte ori aveţi ocazia. Faceţi-le viaţa cât se 
poate de fericită... Păstraţi pământul inimii afânat prin manifestări de 
iubire şi de afecţiune, pregătindu-l astfel pentru sămânţa adevărului. 
Amintiţi-vă că Domnul dă pământului nu numai nori şi ploaie, ci 
şi frumosul şi binefăcătorul soare, care face ca sămânţa să răsară şi 
florile sa iasă din muguri. Aduceţi-vă aminte că nu doar de reproşuri 
şi corectare au nevoie copiii voştri, ci şi de încurajare şi de laudă, de 
plăcuta raza de soare a cuvintelor amabile. 

Respectaţi drepturile copilului. Copiii au drepturi pe care pă- 
rinţii trebuie să le recunoască şi să le respecte. Ei au dreptul la 
acea educaţie şi instruire care să-i facă membri utili, respectaţi şi 
iubiţi în societatea de aici şi prin care să fie corespunzători pen- 
tru societatea curată şi sfântă care va urma. Tinerii trebuie învăţaţi 
că bunăstarea lor, atât prezentă, cât şi viitoare, depinde într-o mare 
măsură de obiceiurile pe care şi le formează în copilărie şi tinereţe. 
Ei trebuie sa se obişnuiască încă de la o vârstă fragedă cu supunerea, 
tăgăduirea de sine şi căutarea fericirii celorlalți. Ei trebuie învăţaţi 
să-şi supună temperamentul impulsiv, să-şi reţină cuvântul pătimaş, 
să dovedească în mod constant bunătate, amabilitate şi stăpânire de 
sine. 

Disciplina să fie flexibilă, dar fără oscilaţii extreme. În timp 
ce nu trebuie să fim îngăduitori, dovedind o afecţiune oarbă, nu tre- 
buie nici să manifestăm o severitate exagerată. Copiii nu pot fi aduşi 
la Domnul cu forţa. Ei pot fi conduşi, dar nu mânaţi precum vitele... 
În educarea copiilor, trebuie să se manifeste iubire. Niciodată părin- 
ţii nu trebuie să producă durere copiilor prin asprime sau exigenţe 
nerezonabile. Asprimea împinge sufletele în plasa lui Satana. 

Asprimea şi severitatea nu sunt necesare în vederea ascul- 
tării. Fie ca nimeni să nu creadă că asprimea şi severitatea sunt 
necesare pentru a asigura ascultarea. Am văzut familii conduse în 
cel mai eficient mod, fără a exista vreun cuvânt tăios sau vreo privire 
aspra. Am fost în alte familii, în care se poruncea întruna, pe un ton 
autoritar, şi, adesea, erau administrate mustrări şi pedepse severe. 

In primul caz, copiii au urmat cursul indicat de părinţi şi rareori 
îşi vorbeau unul altuia pe un ton aspru. În cel de-al doilea caz, de 
asemenea, copiii au imitat exemplul părinților şi de dimineaţa până 
seara nu se auzeau decât cuvinte răstite, căutări de greşeli şi certuri. 

Agresivitatea nu-şi are locul sub nicio formă. Nu trebuie fo- 
losite cuvinte care intimidează, care generează teamă şi exclud dra- 
gostea din suflet. Un tată înţelept, iubitor şi temător de Dumnezeu 
va aduce în familie iubire, şi nu frică servilă. Dacă noi bem din apa 
vieţii, izvorul nostru va da apă dulce, nu apă amară.... Cuvintele 
aspre alterează temperamentul şi rănesc inimile copiilor, iar în unele 
cazuri aceste răni sunt greu de vindecai. Copiii sunt sensibili la cea 
mai mică nedreptate şi mulţi se descurajează din această cauză şi 
nici măcar nu vor lua în seamă vocea tare, furioasă, a poruncii şi nu 
le va păsa nici de amenințările pedepsei. 

Evitaţi severitatea excesivă şi rigiditatea. Există pericolul de 
a critica prea sever lucrurile mici. Mustrările prea severe şi regulile 
prea rigide conduc la nesocotirea tuturor regulilor; şi, încetul cu 
încetul, copiii educați astfel vor arăta aceeaşi lipsă de respect şi faţă 
de Legea lui Hristos, 

Este nevoie de o hotărâre constantă, de o fermitate lipsită de 
înverşunare. Copiii au firi sensibile, iubitoare. Ei pot fi uşor învese- 
liţi şi tot atât de uşor făcuţi nefericiţi. Printr-o disciplină blândă, prin 
cuvinte şi fapte iubitoare, mamele îşi pot lega copiii de inimile lor. A 
manifesta severitate şi a fi exigent cu copiii constituie greşeli mari. 
Pentru disciplina fiecărei familii este nevoie de hotărâre constantă şi 
de fermitate lipsită de înverşunare. Spuneţi ce aveţi de spus în mod 
calm, acţionaţi cu judecată şi aduceţi la îndeplinire ceea ce spuneţi, 
fără abatere. Se merită să dovediţi afecţiune faţă de copiii voştri. 
Nu îi respingeţi prin lipsă de înţelegere în jocurile lor copilăreşti, în 
bucuriile şi necazurile lor. Să nu vă încruntaţi niciodată şi să nu lăsaţi 
să vă scape de pe buze vreun cuvânt aspru. Dumnezeu înregistrează 
toate aceste cuvinte în cartea Sa din cer. 

Conducere consecventa, fermă. Am văzut multe familii rui- 
nate din cauza unei conduceri exagerate din partea capului de fami- 
he, în timp ce s-ar fi putut, prin consultare şi înţelegere, ca toţi să 
meargă înainte, bine şi în armonie. Lipsa de consecvență în condu- 
cerea familiei este foarte vătămătoare; de fapt, este la fel de rea ca 
şi absenţa conducerii. Se pune adesea întrebarea: De ce copiii care 

au părinți religioşi sunt adeseori încăpățânați, sfidători şi răzvrătiți? 
Motivul trebuie căutat în educaţia din familie. Prea adesea, părinţii 
nu sunt uniţi în conducerea familiei. O conducere schimbătoare, 
oscilantă—uneori ţinând frâiele foarte ferm, alteori îngăduind ceea 
ce a fost condamnat— înseamnă distrugerea copilului. 

Lege reciproc valabilă pentru părinţi şi copii. Părinţii trebuie 
să accepte regula lui Dumnezeu. Această regulă interzice orice formă 
de opresiune din partea părinţilor şi orice formă de neascultare 
din partea copiilor. Domnul este plin de iubire, de îndurare, de 
bunătate şi de adevăr. Legea Lui este sfântă, dreaptă şi bună şi 
trebuie să fie respectată atât de părinţi, cât şi de copii... Trebuie să 
se simtă efectul combinat al iubirii şi dreptăţii. „Mila şi adevărul 
se întâlnesc, dreptatea şi pacea se sărută.“ Familiile care acceptă 
această disciplină vor merge pe calea Domnului, făcând dreptate şi 
judecată. 

Caracteristicile iubirii adevărate. Adevărata iubire nu este pa- 
timă nestăpânită, înfocată şi năvalnică. Dimpotrivă, ea este calmă 
şi profundă prin natura ei. Ea are în vedere mai mult decât aparen- 
tele exterioare şi este atrasă doar de calităţi. Este înţeleaptă şi cu 
discernământ, iar devotamentul ei este real şi de durată. 

Dragostea este un dar preţios de la Isus. Dragostea este un 
dar preţios, pe care îl primim de la Isus. Dragostea curata şi sfântă 
nu este un sentiment, ci un principiu. Cei care acţionează în virtutea 
acestuia nu sunt nici nechibzuiţi, nici orbi... Există totuşi atât de pu- 
țină dragoste adevărată, autentică, devotată, curată. Acest dar preţios 
este foarte rar. 

Nu confundați patima cu adevărata iubire. Patima este soco- 
tită drept iubire. Adevărata iubire este un principiu înalt şi sfânt, 
cu totul diferită în caracter de acea dragoste care este trezită prin 
impuls şi care se stinge deodată, când este aspru pusă la încercare. 

Dragostea, desprinsă de tărâmul patimii şi al impulsului, capătă 
un caracter spiritual şi se dă pe faţă prin cuvinte şi fapte. Un creştin 
trebuie să aibă o sensibilitate şi o iubire sfinţite, în care nu este loc 
pentru nerăbdare şi irascibilitate; trăsăturile aspre, necizelate, trebuie 
îndreptate prin harul lui Hristos. 

Iubirea adevărată, în contrast cu cea pătimaşă. Iubirea... nu 
este lipsită de rațiune; ea nu este oarbă. Este curată şi sfântă. Însă 
patima firii pământeşti este cu totul diferită. În timp ce dragostea 
adevărată Îl are în vedere pe Dumnezeu, în toate planurile ei, şi este 
în armonie desăvârşită cu Duhul lui Dumnezeu, patima este extrem 
de încăpăţânată, nesăbuită, lipsită de rațiune, fără frâu şi face din 
obiectul alegerii sale un idol... Modestia, simplitatea, sinceritatea, 
moralitatea şi spiritualitatea vor caracteriza fiecare pas făcut spre 
legământul căsătoriei. Cei care procedează astfel nu vor fi atât de co- 
pleşiţi de societatea celuilalt, încât să piardă interesul pentru locaşul 
de rugăciune şi pentru serviciile religioase. 

Dragostea egoistă. Acea dragoste care nu are altă temelie decât 
satisfacerea simţurilor va fi încăpăţânată, oarbă şi de nestăpânit. 
Cinstea, adevărul şi orice trăsătură nobilă a minţii, toate vor fi aduse 
sub stăpânirea patimilor. Persoana care este legată în lanţurile acestei 
patimi oarbe este prea adesea surdă la vocea raţiunii şi a conştiinţei; 
niciun argument sau rugăminte stăruitoare nu o poate determina să 
vadă nebunia acestei curse. 

Dragostea nu trebuie confundată cu sentimentalismul. Tre- 
buie să vă feriţi de sentimentalismul bolnăvicios ca de lepra. Mulți 
tineri şi tinere din aceste vremuri nu cunosc virtutea; de aceea, este 
mare nevoie de precauţie... Tinerii sunt fermecaţi, fascinaţi de ma- 
nia curteniei şi căsătoriei. Sentimentalismul bolnăvicios predomină. 
Este nevoie de multă vigilenţă şi de tact, pentru a feri tineretul de 
aceste influente rele. 

Tinerele nu sunt învăţate tăgăduirea de sine şi stăpânirea de sine. 
Ele suni răsfăţate, iar mândria le este încurajată. Li se îngăduie să-şi 
impună propria voinţă, până devin foarte încăpăţânate şi cu voinţă 
puternică, în aşa fel încât ajungi să nu ştii ce să faci ca să le salvezi de 
la ruină... Tinerilor, de asemenea, li se permite să-şi urmeze propria 
cale. De-abia ajung la vârsta adolescenţei şi îi vezi deja alături de fete 
de vârsta lor, pe care le conduc acasă, unde continuă cu intimităţi. lar 
părinţii sunt atât de orbiţi în ceea ce priveşte indulgenţa şi afecțiunea 
greşită faţă de copiii lor, încât nu îndrăznesc să urmeze un curs 
hotărât pentru a face o schimbare şi a-şi ţine în frâu prea grăbilii lor 
copii, în acest veac atât de grăbit. 

Urmările unei curtenii şi căsătorii neînţelepte. Putem vedea 
câte dificultăţi întâmpinăm la fiecare pas... Curteniile şi căsătoriile 
neînţelepte, nesfinţite, nu pot să nu aibă ca urmare certuri, neînţele- 
geri, înstrăinare unul faţă de celălalt, indulgență faţă de pasiuni fără 
frâu, necredincioşie a soţilor şi soțiilor, egoism, dorinţe nesăbuite şi 
indiferenţă faţă de lucrurile de interes veşnic... 

Păziţi-vă sentimentele! Încingeţi-vă coapsele minţii, spune 
apostolul, apoi stăpâniţi-vă gândurile, nepermiţându-le să fie fără 
frâu. Gândurile pot fi păzite şi stăpânite prin eforturile tale hotărâte. 
Gândiţi drept şi veţi aduce la îndeplinire acţiuni drepte. Apoi, va 
trebui să vă păziţi sentimentele, nelăsându-le să zăbovească asupra 
unor lucruri nepotrivite. Isus v-a răscumpărat cu propria Sa viaţa. Îi 
aparţineţi; de aceea, El trebuie consultat în toate lucrurile, în legătură 

cu felul în care vor fi folosite puterile minţii şi ale sentimentelor 
voastre. 

Căsătoria necesită maturitate. Într-o relaţie atât de importantă şi 
cu efecte atât de îndelungate, cum este căsătoria, nu trebuie păşit cu 
grabă, fără pregăure suficientă şi înainte ca puterile mintale şi fizice 
să fie bine dezvoltate. 

Adeseori, tinerii consideră că sentimentele lor constituie un do- 
meniu în care doar propria persoană trebuie consultată—în care nici 
Dumnezeu, nici părinţii nu trebuie să se amestece în niciun fel. Cu 
mult înainte de a deveni bărbaţi sau femei, ei se consideră în stare 
să facă propria lor alegere, fără ajutorul părinţilor lor. Doar câţiva 
ani din viaţa de căsătorie le sunt de obicei suficienţi pentru a le arăta 
greşeala făcută, însă adesea este prea târziu pentru a repara urmările 
rele. Căci aceeaşi lipsă de înţelepciune şi de stăpânire de sine, care a 
determinat alegerea pripită, este cea care îngăduie agravarea răului, 
până ce căsătoria devine un jug care roade. În acest fel, mulţi şi-au 
năruit fericirea pentru această viaţă şi speranţa pentru viaţa veşnică. 

Consecințele dureroase ale lipsei de maturitate. Băieţii şi fe- 
tele intră în relaţia de căsătorie având o dragoste necoaptă, o judecată 
imatură, neavând sentimente nobile, înalte, şi se avântă în jurământul 
căsătoriei conduşi cu totul de pasiunile lor copilăreşti... Ataşamen- 
tele care s-au format în copilărie au avut adesea ca urmare cămine 
nenorocite sau despărţiri traumatizante. Legăturile timpurii, dacă 
sunt formate fără consimţământul părinţilor, rareori s-au dovedit feri- 
cite. Sentimentele fragede trebuie reţinute până când soseşte timpul, 
la o vârstă potrivită şi o experienţă suficientă ca acestea să fie demne 
de onoare şi să existe siguranţă în a le descătuşa. Acelea care nu vor 
fi reţinute pot conduce spre pericolul unei vieţi nefericite. Un tânăr 
care nu a trecut de vârsta adolescenţei are o judecată slabă în ceea ce 
priveşte potrivirea cu o persoană lot atât de tânără ca şi el, care să-i 
devină parteneră de viaţă. După ce judecata lor a devenit mai matură, 
ei se văd legaţi pe viaţă unul de celălalt şi poate cu totul nepregătiți 
pentru a se face fericiţi unul pe celălalt. Apoi, în loc să aibă o viaţă 
frumoasă, încep învinuirile, divergenţele se măresc, până când se 
instalează indiferența şi neglijenţa unuia faţa de celălalt. Pentru ei 
nu există nimic sacru în cuvântul „cămin“. însăşi atmosfera este 
otrăvită de cuvinte lipsite de iubire şi de reproşuri amare. 

Pregătirea pentru căsătorie—o parte esenţială a educaţiei. 
În niciun fel nu se va păşi în relaţia de căsătorie până ce părţile 
implicate nu vor cunoaşte datoriile practice ale vieţii de cămin. Soţia 
trebuie să deţină acei rafinament al minţii şi manierelor pentru a 
putea fi calificată în a creşte în mod corespunzător copiii pe care îi 
va avea. 

Decizia căsătoriei trebuie bine cântărită. Dacă cei care au în 
vedere căsătoria nu vor să aibă remuşcări după căsătorie, atunci 
ar trebui să facă acum din aceasta un subiect de cugetare serioasă. 
Acest pas, făcut în mod neînţelept, constituie unul dintre cele mai 
sigure mijloace care pot ruina viitorul unui tânăr şi al unei tinere. 
Viaţa devine o povară, un blestem. Nimeni nu poate să ruineze mai 
mult fericirea şi împlinirea unei femei şi să-i facă viaţa o povară 
mai chinuitoare ca propriul ei soţ; şi nimeni nu poate distruge nici 
măcar în proporţie de a suta parte speranţele şi aspiraţiile unui bărbat, 
nu-i poale paraliza energiile şi ruina influenţa şi planurile de viitor, 
ca propria lui soţie. Ceasul căsătoriei este cel care determină în 
dreptul multor bărbaţi şi femei succesul sau eşecul în această viaţă 
şi speranţele lor în ceea ce priveşte viata viitoare. 

Consecințele căsătoriilor pripite. Urmările căsătoriilor pri- 
pite... sunt despărțirile, divorţurile şi o mare confuzie în biserică. 
Căsătoriile imature sunt răspunzătoare pentru multe dintre relele 
care exista astăzi. Printr-o căsătorie întemeiată prea devreme în viaţă 
nu se susţin nici sănătatea fizică, nici tăria mintală. În general, în 
acest subiect, raţiunea este prea puţin folosita. Mulţi tineri acţio- 
nează din impuls. Acest pas, care îi afectează în mod serios spre bine 
sau spre rău, fiind o binecuvântare sau un blestem pe toată durata 
vieții, este prea adesea făcut în grabă, sub impulsul sentimentelor. 
Mulți nu vor să asculte sfaturile sau îndemnurile care le sunt date 
dintr-un punct de vedere creştin. 

Idei greşite despre curtenie şi căsătorie. Ideile greşite legate 
de curtenie îşi au originea în ideile greşite cu privire la căsătorie. La 
baza acestora stau impulsul şi patima oarbă. Curtenia se desfăşoară 
în spiritul flirtului. Părţile implicate violează frecvent regulile mo- 
destiei şi ale rezervei şi se fac vinovate de lipsa de bună-cuviinţă, 
dacă nu, chiar de încălcarea Legii lui Dumnezeu... Nu trebuie rostite 
cuvinte, nu trebuie făcute fapte pe care nu aţi vrea ca îngerii cei sfinţi 
să le înregistreze în cărţile de sus. Singura ţinta să va fie slava lui 

Dumnezeu. Inima trebuie să dea pe faţă numai simţăminte curate, 
sfinte, demne de urmaşii lui Hristos, înălţătoare, mai mult cereşti 
decât pământeşti. In curtenie, orice altceva în afară de acestea de- 
gradează, corupe; iar căsătoria nu poale fi sfântă şi demnă de onoare 
în ochii unui Dumnezeu curat şi sfânt, decât dacă este conformă cu 
principiul cel înalt al Scripturii. 

Comportament bazat pe motivații greşite. Tinerii acţionează 
prea mult din impuls. Ei n-ar trebui să se destăinuie prea uşor şi nici 
sa fie captivaţi prea repede de înfăţişarea exterioară, atrăgătoare, a 
persoanei iubite. Curtenia, aşa cum se desfăşoară în acest veac, este 
un plan de înşelăciuni şi ipocrizie, în care este implicat mai mult 
vrăjmaşul decât Domnul. Bunul simţ natural este necesar aici mai 
mult decât în orice alt lucru; însă adevărul este că acest simţ nu prea 
există. 

Obiceiul de a sta târziu noaptea. Obiceiul de a sta târziu noap- 
tea este frecvent întâlnit, însă nu este pe placul lui Dumnezeu, chiar 
dacă cei doi sunt amândoi creştini. Aceste ore târzii produc vătă- 
marea sănătăţii, micşorează capacitatea minţii pentru datoriile zilei 
următoare şi dau o impresie rea. 

Ai fi mai potrivit ca anumite perioade ale curteniei, dinainte de 
căsătorie, să fie lăsate să se desfăşoare în timpul vieţii de căsătorie. 
Insă ceea ce se întâmplă în realitate este ca momentul căsătoriei 
parcă pune capăt întregii dăruiri manifestate în timpul curteniei. 
Aceste ore de neînfrânare din timpul nopţii, în acest veac de desfrâu, 
conduc adesea la ruina ambelor părți implicate. 

Flirtul. Flirtul, comportamentul uşuratic cu inimile omeneşti, 
constituie o crimă nu de mică importanţă în ochii unui Dumnezeu 
sfânt. Totuşi, atât de mulţi se îndreaptă cu vădit interes către tinerele 
femei, le câştigă afecțiunea, apoi îşi văd de treburile lor, uitând 
cuvintele rostite şi efectul avut asupra acestora. O altă persoană îi 
atrage, iar ei repetă aceleaşi cuvinte şi manifestă şi faţă de aceasta 
aceeaşi atitudine, aceleaşi atenţii. Această dispoziţie se va vedea în 
viata de căsătorie... Cât de important este deci ca tinerii să-şi păstreze 
autocontrolul şi să vegheze asupra comportamentului lor, astfel încât 
Satana să nu-i poală înşela şi abate de pe cărarea neprihănirii. 

Practici înşelătoare în curtenie. Un tânăr care se bucură de 
societate şi câştigă prietenia unei tinere, fără ca acest lucru să fie 
cunoscut de părinţii ei, nu se poartă ca un creştin nobil atât faţă 

de ea, cât şi fată de părinţii ei... Acela care îndepărtează o tânără 
de la respectarea datoriilor ei, care o derutează în ceea ce priveşte 
porunca atât de clară şi de precisă a lui Dumnezeu, de a-şi asculta 
şi cinsti părinţii, nu va fi credincios obligaţiilor pe care le va avea 
în viaţa de căsătorie... „Să nu furi“ a fost scris de însuşi degetul 
lui Dumnezeu pe tablele de piatră, şi totuşi cât de mult se practică 
şi se scuză furtul, în ascuns, de sentimente! Se întreţine o curtenie 
înşelătoare, se continuă discuţiile în ascuns, până când sentimentele 
aceleia care este lipsită de experienţă şi nu ştie până unde pot ajunge 
lucrurile sunt într-o anumită măsură îndepărtate de la părinţii ei şi 
îndreptate spre acela care dovedeşte, prin felul cum acţionează, că 
nu este demn de dragostea ei. Acest mod de a fura în ascuns, în care 
se desfăşoară curtenia şi căsătoria, constituie cauza multor suferinţe, 
pe care numai Dumnezeu le cunoaşte pe deplin. Datorită acestei 
stânci, multe suflete au naufragiat. 

Cine îşi face de cap în tinereţe culege o recoltă amară. Nu 
se poate să nu vă puneţi în pericol sufletul, făcându-vă de cap. Nu 
puteţi fi nepăsători în ceea ce priveşte prietenii pe care vi-i alegeţi. 

O perioadă scurtă de timp în care vă faceţi de cap, iubiţi prieteni 
tineri, va avea ca urmare o recoltă care vă va amărî întreaga viaţă; o 
oră de neatenţie, o singură cedare în faţa ispitei pot îndrepta întregul 
sens al vieţii în direcţia greşită. Nu puteţi avea decât o singură 
tinereţe; faceţi-o utilă. Odată ce aţi făcut un pas, nu vă mai puteţi 
întoarce niciodată ca să îndreptaţi greşelile. Acela care refuză să 
intre în legătură cu Dumnezeu şi se pune singur în calea ispitei va 
cădea cu siguranţă. Dumnezeu îl pune la încercare pe fiecare tânăr. 

Criterii în alegerea partenerului de viaţă. Tinerii creştini tre- 
buie să aibă grijă în formarea prieteniilor şi în alegerea partenerului 
de viată. Băgaţi de seamă ca nu cumva ceea ce acum credeţi ca 
este aur curat să fie metal obişnuit... Cântăriți fiecare sentiment şi 
urmăriţi evoluţia fiecărei trăsături de caracter a celui de care doriţi să 
vă legaţi destinul vieţii. Pasul pe care sunteţi pe cale să-l faceţi este 
unul dintre cei mai importanţi din viaţa voastră şi nu trebuie făcut 
cu grabă. Poate că iubiţi, dar nu iubiţi orbeşte. Cercetaţi cu grijă să 
vedeţi dacă viaţa voastră de căsătorie va fi fericită sau lipsi tă de 
armonie şi jalnică. Puneţi-vă aceste întrebări: Această unire mă va 
conduce spre cer? Mă va face să-L iubesc mai mult pe Dumnezeu? 

Voi fi util în această viaţă? Dacă aveţi răspunsuri promițătoare la 
aceste reflecţii, atunci păşiţi înainte, în temere de Dumnezeu. 

Probleme de cântărit înainte de căsătorie. Majoritatea bărba- 
ilor si femeilor care au intrat în legătura căsătoriei au acţionat ca 
si când singura problemă de rezolvat era dacă se iubesc. Însă ei ar 
trebui să-şi dea seama că responsabilitatea pe care o au în căsătorie 
este mai mult decât acest lucru. Ei trebuie să se gândească dacă 
vlăstarele lor se vor bucura de sănătate fizică şi mintală şi de putere 
morală. 

Alegerea tovarăşului de viaţă trebuie făcută atât de bine, încât să 
asigure bunăstare fizică, mintală şi spirituală pentru părinţi şi pentru 
copiii lor, încât şi unii şi alţii să fie o binecuvântare pentru semenii 
lor si să-si onoreze Creatorul. 

Calităţi care trebuie avute în vedere pentru o viitoare soţie. 
Fie ca tânărul să caute în persoana care va sta alături de el pe cea 
care 1 se potriveşte în a purta împreună poverile vieţii, pe cea a cărei 
influenţă îl va înnobila şi care îl va face fericit prin dragostea ei. „O 
soţie bună este un dar de la Domnul. Inima soţului ei se încrede pe 
deplin în ea... Ea îi face bine, şi nu rău, în toate zilele vieţii sale.“ „Ea 
deschide gura cu înţelepciune—şi învățături plăcute îi sunt pe limbă; 
ea veghează asupra celor ce se petrec în casa ei; şi nu mănâncă 
pâinea leneviei. Copiii ei se scoală şi o numesc fericită; şi soţul ei, 
de asemenea o laudă, zicând: «Multe fete au o purtare cinstită, dar 
tu le întreci pe toate».“ Cel care găseşte o astfel de soţie „găseşte un 
lucru bun şi dobândeşte favoarea Domnului“. 

Ce trăsături trebuie observate la viitoarea soţie. Iată câteva 
lucruri care trebuie avute în vedere: Cea cu care te vei căsători va 
aduce fericire în casa ta? Este ea o persoană chibzuită sau, dacă se 
va căsători, va folosi nu numai câştigul ei, ci şi pe al tău pentru a-şi 
satisface dorinţele şi vanitatea de a arata bine? Sunt principiile ei 
sănătoase în această privinţă? Se bazează ea pe vreun mijloc de între- 
tinere acum?... Eu ştiu că bărbatul care este îndrăgostit nebunește şi 
are gânduri de căsătorie respinge acest fel de întrebări, considerând 
că nu au nicio consecinţă. Insă aceste lucruri trebuie luate serios 
în seamă, întrucât ele afectează viaţa viitoare... În alegerea soţiei, 
studiază-i caracterul. Va fi ea răbdătoare şi sârguincioasă? Sau va 
înceta să-i pese de tatăl tău şi de mama ta chiar în momentul când 
aceştia au nevoie de sprijinul unui fiu puternic? Sau va încerca să 

te despartă de ei, pentru a-şi aduce la îndeplinire propriile planuri, 
pentru propria plăcere, părăsindu-i pe tata şi pe mama care, în loc să 
câştige o fiică iubitoare, vor pierde un fiu? 

Calităţi necesare unui viitor soţ. Înainte să accepte să se că- 
sătorească, fiecare tânără ar trebui să se întrebe dacă cel de care 
doreşte să-şi lege viaţa este demn. Care a fost trecutul lui? Este viaţa 
lui curată? Este dragostea lui nobilă, înălţătoare, sau este doar o 
înflăcărare a pasiunii? Are el acele trăsături de caracter care o vor 
face fericită? Va găsi ea, în dragostea lui, adevărata pace şi bucurie? 
Îi va fi îngăduit să-şi păstreze propria personalitate sau va fi obligată 
să-şi supună judecata şi conştiinţa stăpânirii soţului ei? Va putea 
ea să pună, în continuare, pe primul loc cerinţele Mântuitorului? 
Trupul şi sufletul, gândurile şi ţintele vor putea fi păstrate în curăţie 
şi sfinţenie? Aceste întrebări au o importanţă vitală pentru fiecare 
tânără care păşeşte în legământul căsătoriei. 

Ce profil să aibă viitorul soţ. Fie ca femeia care, prin căsătorie, 
doreşte o unire fericită, aducătoare de pace, care nu-şi doreşte sufe- 
rinţă şi necazuri în viitor, înainte de a-şi oferi dragostea ei, să-şi pună 
următoarea întrebare: Are iubitul meu o mamă? Dacă da, atunci care 
este amprenta caracterului acesteia asupra lui? Îşi cunoaşte el obli- 
gaţiile faţă de ea? Este el atent faţă de dorinţele şi fericirea ei? Dacă 
el nu-şi respectă şi nu-şi cinsteşte mama, va dovedi oare respect şi 
iubire, bunătate şi atenţie faţă de mine, soţia sa? Când focul dintâi 
va trece, mă va mai iubi el? Va fi el răbdător când voi greşi, sau va 
critica, va porunci Şi se va purta ca un dictator? 

Trăsături de caracter nobile, bărbătești. Orice tânără trebuie 
să-l accepte ca partener de viaţa numai pe acela care poseda trăsături 
curate de caracter, bărbăteşti, care este harnic, plin de aspirații şi 
cinstit, care 11 iubeşte pe Dumnezeu şi se teme de El. 

Fereşte-le de acela care este lipsit de respect! Fereşte-te de 
acela care iubeşte lenevia; fereşte-te de acela care batjocoreşte lucru- 
rile sfinte! Evită societatea aceluia care foloseşte un limbaj profan 
sau care se dedă consumului de alcool, fie şi numai pentru un pahar. 
Nu da ascultare propunerilor care vin din partea unui bărbat care 
nu îşi dă seama de răspunderea lui înaintea lui Dumnezeu... Putem 
suporta întotdeauna neputinţele unui prieten şi ignoranţa lui, însă 
niciodată nu-i putem suporta viciile. 

Este mai uşor să facem o greşeală decât să o corectăm. Că- 
sătoriile care sunt plănuite fără chibzuinţă şi în mod egoist nu au un 
deznodământ bun, ci adesea se transformă în eşecuri teribile. Ambii 
constată că au fost amăgiţi şi ar desface în grabă ceea ce au făcut 
orbeşte. Este mai uşor, mult mai uşor, să faci o greşeală în această 
privinţă decât să îndrepţi o greşeală după ce aceasta a fost făcută. 

Mai bine se întrerupe vin angajament neînţelept. Chiar dacă 
aţi făcut un angajament, fără a avea însă o cunoaştere deplină a 
caracterului celui cu care există intenţia de a vă uni, nu gândiţi că 
angajamentul acesta înseamnă neapărat să vă legaţi pe viaţă de cineva 
pe care nu-l puteţi iubi şi respecta. Aveţi mare grijă ce angajamente 
faceţi; însă este mai bine, mult mai bine, să desfaceţi un angajament 
înainte de căsătorie, decât să va despărțiți după căsătorie, aşa cum 
fac mulți. 

Alegerea partenerului sub aprobarea divină. Fiecare pas în 
vederea legământului căsătoriei să fie caracterizat de modestie, de 
simplitate, de sinceritate şi de ţinte serioase, care să-l fie pe plac lui 
Dumnezeu şi să-L onoreze. Căsătoria afectează atât viaţa aceasta, 
cât şi pe cea viitoare. Un creştin sincer nu face planuri pe care 
Dumnezeu nu le poate aproba. 

Alegerea nu trebuie să o facă omul, ci Dumnezeu trebuie să 
aleagă pentru el. Noi nu trebuie să ne fim pe plac nouă înşine, 
căci nici Domnul Hristos nu a căutat să-i placă Lui însuşi. Nu 
vreau să se înţeleagă prin aceasta că cineva trebuie să ia în căsătorie 
o persoană pe care nu o iubeşte. Acest lucru ar fi păcat. Însă nu 
trebuie să îngăduim pasiunii şi impulsurilor să ne conducă spre 
ruină. Dumnezeu ne cere toată inima, cele mai alese sentimente. 

Căutaţi sfat în Biblie. Fiind instituită de Dumnezeu, căsătoria 
este o instituţie sfântă şi nu trebuie privită într-un spirit egoist. Aceia 
care au în vedere acest pas ar trebui să mediteze în mod solemn şi cu 
rugăciune la importanţa acesteia şi să caute sfatul divin pentru a şti 
dacă merg pe o cale în armonie cu voia lui Dumnezeu. Sfaturile din 
Cuvântul lui Dumnezeu în aceasta privinţă trebuie avute în vedere 
cu multă atenţie. Cerul priveşte cu plăcere asupra acelei căsătorii 
încheiate pe baza dorinţei sincere de a se conforma sfaturilor date în 
Scriptură. 

Dacă există vreun subiect asupra căruia trebuie sa chibzuim cu 
calm si pe care să-l judecăm obiectiv, atunci acela este subiectul 

căsătoriei. Dacă este nevoie vreodată de Biblie ca sfătuitor, atunci 
acel moment este înainte de a face pasul prin care două persoane se 
leagă pentru o viaţă întreagă. Totuşi, părerea dominantă este aceea 
ca, în această problemă, sentimentele trebuie luate în seamă şi, în 
mult prea multe cazuri, sentimentalismul bolnăvicios preia cârma şi 
conduce spre ruină. Este punctul în care tinerii dovedesc inteligenţă 
în cea mai mică măsură; este subiectul asupra căruia ei refuză să 
gândească. Gândul căsătoriei pare să aibă o putere de vrajă asupra 
lor. Ei nu se supun lui Dumnezeu. Rațiunea le este încătuşată, iar ei 
acţionează în secret, ca şi când le-ar fi teamă ca cineva s-ar amesteca 
în planurile lor. 

Lipsa de sfat poate duce la naufragiul viitoarei căsnicii. 
Mulți navighează în ape tulburi. Ei au nevoie de un pilot, dar privesc 
cu dispreţ ajutorul de care au atât de mare nevoie, crezând ea sunt în 
stare să-şi cârmuiască singuri propria barcă, fără să-şi dea seama ca 
aceasta este pe punctul de a se lovi de o stâncă ascunsă, ceea ce ar 
produce naufragiul, ruinarea credinţei şi a fericirii... Dacă nu vor fi 
cercetători serioşi ai Cuvântului lui Dumnezeu (Biblia), ei vor face 
greşeli grave, care vor dăuna fericirii lor şi a altora, atât pentru viaţa 
de acum, cât şi pentru cea viitoare. 

Necesitatea rugăciunii în vederea unei hotărâri potrivite. 
Dacă bărbaţii şi femeile obişnuiesc să se roage de două ori pe zi 
înainte de a întrezări căsătoria, ei ar trebui să se roage de patru ori 
pe zi atunci când anticipează acest pas. 

Tinerii au nevoie de înţelepciunea şi de experienţa celor în 
vârstă. În afaceri, atât bărbaţii, cât şi femeile sunt foarte precauţi, 
înainte de a se angaja într-o anumită activitate, ei se pregătesc pentru 
acea lucrare. Ei dedică timp, bani şi mult studiu atent subiectului 
respectiv, în aşa fel încât să nu dea greş în acea întreprindere. Cu 
atât mai multă precauţie ar trebui dovedită atunci când se păşeşte 
în relaţia de căsătorie—o relaţie care afectează generaţiile viitoare 
şi viaţa viitoare. În loc de aceasta, subiectul este tratat în glumă, 
cu uşurinţa, din impuls şi pasiune, cu orbire şi fără acordarea unei 
consideraţii atente şi calme. 

Judecata matură a părinţilor trebuie apreciată. Oare copiii 
trebuie să ţină seama doar de propriile dorinţe şi înclinații şi să nu 
țină scama de sfatul şi de judecata părinţilor lor? Unu par a nu ţine 
cont niciodată de dorinţele şi de preferinţele părinților şi nici de 

judecata matură a acestora. Egoismul le-a împietrit inima în ceea 
ce priveşte afecțiunea filială. Minţile celor tineri trebuie trezite în 
această privinţă. Porunca a cincea este singura poruncă însoţită de o 
făgăduinţă, însă este tratată cu uşurinţă şi chiar ignorată în mod voit 
de către cel îndrăgostit. Ajutorul oferit de experienţa celorlalţi şi o 
analizare cu calm şi atenţie a problemei, de către ambele părţi, sunt 
esenţiale. 

Încredeţi-vă în părinţii credincioşi. Dacă sunteţi binecuvântaţi 
cu părinţi temători de Dumnezeu, căutaţi-le sfatul. Deschideţi-vă lor 
cu speranţele şi cu planurile voastre; învăţaţi lecţiile pe care le-au 
învăţat ei în experienţa lor de viaţă. 

Dacă ar fi mai apropiaţi de părinţii lor, dacă s-ar încrede în ei şi 
şi-ar destăinui lor bucuriile şi necazurile, copiii s-ar păzi de multe 
dureri de cap în viitor. Când sunt confuzi şi nu ştiu ce cale să aleagă, 
ei trebuie sa le prezinte părinţilor situaţia exact aşa cum o văd ei şi 
să le ceară sfatul. Cine ar putea întrevedea mai bine pericolele decât 
părinţii credincioşi? Cine le-ar putea înţelege mai bine temperamen- 
tul decât aceştia? Copiii care sunt creştini vor aprecia, mai presus 
de orice binecuvântare pământească, iubirea şi aprobarea părinţilor 
lor temători de Dumnezeu. Părinţii pot simţi împreună cu copiii 
lor şi se pot ruga, pentru ei şi eu ei, ca Dumnezeu să-i apere şi să- 
i călăuzească. Mai presus de orice, ei îi vor încredința pe aceştia 
Prietenului şi Sfătuitorului lor, care nu dă greş niciodată. 

Părinţii să îndrume sentimentele copiilor. Taţii şi mamele tre- 
buie să simtă că le revine datoria de a călăuzi sentimentele copiilor 
lor, astfel ca acestea să fie îndreptate către aceia care le-ar putea fi 
prieteni potriviţi. Aceasta trebuie simțită ca o datorie, îndeplinită 
prin învăţăturile pe care le dau, prin propriul lor exemplu, prin harul 
lui Dumnezeu, pentru a modela caracterul copiilor încă din cei mai 
fragezi ani ai acestora, astfel ca ei să fie curaţi şi nobili şi să fie 
atraşi spre bine şi adevăr. Cei care se aseamănă se atrag; cei care se 
aseamănă se apreciază. Faceţi ca dragostea pentru adevăr, curăţie şi 
bunătate să fie încă de timpuriu sădită în suflet, iar tinerii vor căuta 
societatea acelora care posedă aceste caracteristici. 

Părinţii înţelepţi vor fi grijulii. Se pune întrebarea: „Ar trebui 
oare părinţii să aleagă un tovarăş de viaţă pentru fiul sau pentru 
fiica lor, fără a ţine seama de părerea şi de sentimentele acestuia sau 
acesteia?“ Voi pune această întrebare aşa cum ar trebui să sune de 

fapt: „Ar trebui oare ca fiul sau fiica să-şi aleagă tovarăşul de viaţă 
fără a-şi consulta mai întâi părinţii, având în vedere că un asemenea 
pas va afecta fericirea părinţilor care îşi iubesc copiii?“ Şi trebuie 
oare ca fiul sau fiica să persiste pe propria cale, în ciuda sfaturilor şi 
rugăminţilor părinţilor săi? Răspund cu hotărâre: nu, chiar dacă nu 
s-ar căsători niciodată. Porunca a cincea opreşte un astfel de curs. 
„Cinsteşte pe tatăl tău şi pe mama ta, pentru ca să ţi se lungească 
zilele în ţara pe care ţi-o dă Domnul, Dumnezeul tău.“ Aceasta este 
o poruncă însoţită de o făgăduinţă pe care Dumnezeu o va împlini cu 
siguranţă faţă de aceia care sunt ascultători. Părinţii înţelepţi nu vor 
alege niciodată parteneri de viaţă pentru copiii lor fără a le respecta 
dorinţele. 

Dragostea oarbă este surdă la sfat. Două persoane fac cunos- 
tinţă; se îndrăgostesc nebuneşte una de alta şi întreaga atenţie le este 
absorbită într-acolo. Rațiunea este orbită, iar judecata este dală peste 
cap. Nu vor să se supună niciunui sfat, nu acceptă să fie călăuziţi, 
ci insistă că ei au propria cale de urmat, indiferent care ar fi conse- 
cinţele. Ca o boală molipsitoare, de care nu poţi scăpa, dragostea 
nebună, care îi stăpâneşte, trebuie să-şi urmeze cursul; şi se pare că 
nimic nu o poate opri. Este posibil ca cei din jur să-şi dea seama că, 
dacă cei doi s-ar uni prin căsătorie, urmarea ar fi nefericirea pe toată 
durata vieţii. Însă rugăminţile şi sfaturile sunt în zadar. Este posibil 
ca, prin această unire, utilitatea aceluia pe care Dumnezeu l-ar bine- 
cuvânta în lucrarea Sa să fie mutilată şi distrusă; însă argumentele 
nu sunt luate în seamă. Tot ce spun bărbaţii si femeile cu experienţă 
se dovedeşte ineficient; este imposibil sa le schimbi decizia la care 
i-au condus dorinţele lor. Ei pierd interesul pentru adunările din casa 
de rugăciune şi pentru tot ce este legat de religie. Sunt îndrăgostiţi 
nebunegşte unul de altul, iar datoriile vieţii sunt neglijate, ca şi cum 
ar fi de mică importanţă. 

Pregătire pentru aspectele concrete ale vieţii de familie. 
Multe femei, socotite bine instruite, care au absolvit cu onoruri 
anumite instituţii de învăţământ, sunt în mod ruşinos ignorante în 
ceea ce priveşte datoriile practice ale vieţii. Ele sunt lipsite de ca- 
lficarea necesară pentru o gospodărire corespunzătoare a familiei, 
esenţială pentru fericirea acesteia. Ele pot vorbi despre sfera elevată 
a femeii şi despre drepturile ei, însă nu fac nici pe departe cinste 
familiei. Este dreptul fiecărei urmaşe a Evei să înţeleagă pe deplin 

datoriile căminului, să fie instruită în orice lucru legat de gospodărie. 
Fiecare tânără trebuie sa fie în aşa fel pregătită, încât, daca ar fi să 
ocupe poziţia de soţie sau mamă, să poată domni ca o regina în 
propriul ei domeniu. Ea trebuie să fie cu totul competentă, să-şi că- 
lăuzească şi instruiască bine copiii, să-şi dirijeze slujitorii sau, dacă 
va fi nevoie, să facă faţă cu propriile mâini treburilor din gospodăria 
sa. Este dreptul ei să înţeleagă mecanismul de funcţionare a corpului 
omenesc şi principiile de igienă, să cunoască aspecte care ţin de 
alimentaţie, de îmbrăcăminte, de muncă şi recreere, precum şi multe 
altele de care este direct legată bunăstarea familiei sale. Este dreptul 
ei să dobândească o astfel de cunoaştere a celor mai bune metode de 
tratare a bolilor, în aşa fel încât, în caz de îmbolnăvire, să-şi poată 
îngriji ea însăşi copiii... Ideea că ignorarea ocupaţiilor utile, legate 
de gospodărie, constituie trăsătura esenţială a unui adevărat gen- 
tleman sau a unei adevărate doamne este contrară planului pe care 
l-a făcut Dumnezeu, prin crearea omului. Lenea este un păcat, iar 
necunoaşterea datoriilor obişnuite este urmarea nesăbuinţei, care va 
avea drept consecinţe remuşcări amare. 

Tinerele consideră că este umilitor să gătească sau să facă alte 
treburi gospodăreşti; şi, din acest motiv, multe fete care se căsătoresc 
si au în grijă familii nu prea au idee de datoriile pe care le au ca soţii 
şi mame. 

Cunoaşterea gospodăriei este indispensabilă. Multe dintre 
domeniile de studiu care consumă timpul studenţilor nu sunt esenţi- 
ale pentru viaţa practică sau pentru fericirea lor, însă este esenţial ca 
fiecare tânăr sa fie familiarizat cu datoriile zilnice... Pentru sănătatea 
şi fericirea întregii familii, nimic nu este mai vital decât priceperea 
şi inteligenţa bucătăresei. Printr-o hrană greşit pregătită, nesănă- 
toasă, ea poate afecta şi chiar ruina atât eficienţa adultului, cât şi 
dezvoltarea copilului. Iar printr-o hrană atrăgătoare şi gustoasă, ea 
poate realiza tot atât de mult în direcţia cea bună. Iată deci cum, pe 
multe căi, fericirea vieţii este legată de îndeplinirea cu credincioşie 
a datoriilor obişnuite ale vieţii.... Ar trebui să se acorde mai multă 
atenţie principiilor de igienă în domeniul alimentaţiei, mişcării fizice, 

Valoarea educaţiei practice pentru fete. Mulţi dintre cei care 
consideră că este necesar ca fiii să fie instruiți în vederea câștigării 
existenţei în viitor socotesc cu totul opţională pregătirea fiicelor 

pentru a putea fi independente şi a se întreţine singure. De obicei, 
în şcoală, tânăra învaţă puţine lucruri care pot fi puse în practică 
pentru câştigarea pâinii zilnice; şi, neprimind în cămin niciun fel 
de educaţie în treburile bucătăriei şi ale gospodăriei, ea creşte fiind 
cu totul nefolositoare, o povara pentru părinţii ei... O femeie care a 
fost învățată să-şi poarte singură de grijă va putea purta de grijă şi 
altora. Ea nu va fi niciodată o povară pentru familie sau societate. 
Când viaţa ia o întorsătură mai aspră, va fi întotdeauna un loc pentru 
ea undeva, unde să-şi câştige în mod cinstit existenţa şi să-i ajute 
pe cei care depind de ea. Femeia trebuie să fie instruită pentru a 
cunoaşte câteva meserii prin care să-şi poată câştiga existenţa, dacă 
este necesar. In afară de alte ocupaţii onorabile, fiecare fată trebuie 
să înveţe să se ocupe de treburile gospodăreşti ale casei, sa ştie să 
gătească, să facă ordine şi curăţenie şi să spele rufe. Ea trebuie să 
înţeleagă toate acele lucruri pe care trebuie să le cunoască stăpâna 
casei, fie că familia este bogată sau săraca. Astfel, dacă se întâmplă 
ceva, ea este pregătită pentru orice, în caz de nevoie; într-un anumit 
fel, ea este independentă de împrejurări. 

Viitorul soţ trebuie să fie econom si harnic. Niciun bărbat nu 
are scuze pentru că nu are capacitate financiară. Despre mulţi bărbaţi 
se poate spune: „Este bun, prietenos, generos, un om bun, un creştin; 
însă nu este în stare să se ţină de o treabă. În ce priveşte priceperea 
în folosirea banilor, a mijloacelor, el este doar un copil. Părinţii lui 
nu l-au învăţat să se întreţină singur“. 

Nepotrivirea de vârstă. Cei doi s-ar putea să nu aibă bogăţie 
lumească, dar ar trebui să aibă marea binecuvântare a sănătăţii. însă, 
în marea majoritate a cazurilor, nu trebuie sa existe nepotrivire 
de vârstă. O neglijare a acestei reguli poate afecta în mod serios 
sănătatea celui mai tânăr şi, adesea, sănătatea copiilor este jefuită 
de tărie fizică şi mintală. Ei nu pot primi de la un părinte în vârstă 
grija şi atenţia de care vârsta lor fragedă are nevoie şi s-ar putea să 
fie lipsiţi de unul dintre părinţi, datorită morţii acestuia, tocmai în 
momentul în care ar avea cea mai mare nevoie de dragoste şi de 
călăuzire. 

Programa de învăţământ de la colegiu ar trebui să cuprindă 
si instruirea în treburile gospodăreşti. Educaţia pe care o primesc 
tinerii şi tinerele care frecventează colegiile... În privinţa vieţii de 
famile necesită o atenţie deosebită. Este de mare importanţă, în 

lucrarea de formare a caracterului, ca studenţii... să fie învăţaţi să se 
ocupe cu lucrul care le este desemnat, dând la o parte orice înclinaţie 
spre lene. Ei trebuie să se obişnuiască din timp cu datoriile vieţii 
de fiecare zi. Trebuie să fie învăţaţi să-şi îndeplinească datoriile 
zilnice pe deplin şi bine, cu cât mai puţin zgomot şi dezordine cu 
putinţă. Fiecare lucru trebuie făcut cum se cuvine. Bucătăria si 
toate celelalte părți ale casei trebuie păstrate curate şi în ordine. 
Cărţile trebuie lăsate deoparte până la timpul potrivit, iar studiul nu 
trebuie să aibă loc în detrimentul îndeplinirii datoriilor gospodăreşti. 
Studiul cărţilor nu trebuie să ocupe mintea în aşa fel, încât să se 
neglijeze datoriile gospodăreşti de care depinde confortul familiei. 
In îndeplinirea acestor datorii, trebuie biruite obiceiurile lipsei de 
atenţie, neglijenţei şi dezordinii; căci, dacă nu sunt corectate, aceste 
obiceiuri vor fi continuate, iar viaţa va fi lipsită de utilitate. 


Capitolul 13 — În cercul sacru— Intimitate fizică şi 
standarde de moralitate 


Căsătoria este legitimă şi sfântă. Nu este nimic păcătos... în a 
te căsători. Căsătoria era legitimă pe vremea lui Noe, aşa cum este 
legitimă şi astăzi, atâta timp cât ceea ce este legitim este tratat în mod 
corespunzător şi nu este dus la excese păcătoase. Însă, în vremea lui 
Noe, oamenii se căsătoreau fără a cere sfatul lui Dumnezeu şi fără 
a căuta călăuzirea Sa... Faptul că toate relaţiile pe care le avem în 
timpul vieţii sunt de natură trecătoare ar trebui să aibă o influenţă 
transformatoare în tot ceea ce facem şi spunem. În zilele lui Noe, 
dragostea exagerată, necumpătată, pentru ceea ce în sine era legitim, 
a fost ceea ce a făcut ca relaţia căsătoriei să fie păcătoasă înaintea lui 
Dumnezeu. Sunt mulţi care îşi pierd sufletele în acest veac al lumii, 
fiind absorbiți de gândurile cu privire la căsătorie şi de căsătoria în 
sine. 

Căsătoria este sfântă, dar, în acest veac degradat, sub mantia ei 
se ascund o răutate şi o ticăloşie de nedescris. În cadrul căsătoriei se 
fac multe abuzuri; s-a ajuns până la crimă, aceasta făcând din ea un 
semn al timpului sfârşitului, aşa cum a fost înainte de potop... Când 
natura şi cerinţele sfinte ale căsătoriei sunt înţelese, ea este aprobată 
de cer, iar urmarea va fi fericirea pentru ambele părţi, spre slava lui 
Dumnezeu. 

Domnul Isus nu a impus celibatul. Cei care considera relaţia 
din cadrul căsătoriei o rânduială sacră a lui Dumnezeu, apărată de 
Legea Sa cea sfântă, vor fi stăpâniţi de îndemnurile raţiunii. Domnul 
Hristos nu a impus celibatul niciunei categorii de oameni. El nu a 
venit pentru a nimici relaţia sacra a căsătoriei, ci pentru a o înălța şi 
a o readuce la sfinţenia ei de la început. El priveşte cu plăcere spre 
acele familii în care domneşte dragostea sfântă şi neegoistă. 

Privilegii în cadrul relaţiei de căsătorie. Aceia care pretind a 
fi creştini... ar trebui să ia aminte cu seriozitate la toate privilegiile 
care rezultă în căsnicie, iar temelia oricărei activităţi ar trebui să fie 
principiul sfânt. 

În multe cazuri, părinţii... au făcut abuz de privilegiile lor în 
căsătorie şi, prin îngăduinţă, au favorizat dezvoltarea unor patimi 
Josnice. 

Datoria de a evita excesele. Ceea ce este legitim, în exces de- 
vine un mare păcat. Mulţi părinţi nu au cunoştinţele pe care ar trebui 
să le aibă în căsnicie... Mulţi nu văd că Dumnezeu le cere să se pă- 
zească de orice fel de exces în viaţa de căsătorie. Sunt foarte puţini 
aceia care simt că au o datorie religioasă, şi anume aceea de a-şi 
ține în stăpânire pasiunile. S-au căsătorit prin propria alegere şi de 
aceea gândesc că instituţia aceasta, căsătoria, sfinţeşte îngăduirea 
pasiunilor josnice. Chiar bărbaţi şi femei care pretind a fi evlavioşi 
pierd frâul pasiunilor păcătoase şi nu ţin seama de faptul că Dumne- 
zeu îi socoteşte răspunzători pentru risipa de energie care le slăbeşte 
puterea de viaţă şi întregul organism. 

Deviza să fie stăpânirea de sine şi cumpătarea. Soţia creştină 
să se înfrâneze, în cuvânt şi faptă, de a excita instinctele soţului ei. 
Multe persoane nu au tărie în această privinţă. Din tinereţe, şi-au 
slăbit puterile mintale şi fizice prin satisfacerea plăcerilor senzuale. 
In căsnicie, stăpânirea de sine şi cumpătarea trebuie să fie cuvântul 
de ordine, deviza. 

Avem faţă de Dumnezeu obligaţia de a ne menţine spiritul în 
curăţie şi trupul sănătos, pentru a putea fi de folos omenirii şi pentru 
a-L sluji în mod desăvârşit pe Dumnezeu. Apostolul rosteşte aceste 
cuvinte de avertizare: „Nu lăsaţi ca păcatul sa domnească în corpul 
vostru muritor, ca să slujiţi poftelor acestuia“. El îndeamnă în conti- 
nuare ca „orice bărbat care doreşte să aibă autoritate, sa fie cumpătat 
în toate lucrurile“. El îi îndeamnă pe toţi care se pretind creştini să-şi 
aducă trupurile „ca o jertfă vie, sfântă, acceptabilă lui Dumnezeu“. 
El spune: „Mă port aspru cu trupul meu şi-l ţin în stăpânire, ca nu 
cumva, după ce am propovăduit altora, eu însumi să fiu lepădat“. 

Soţia să nu devină obiect de satisfacere sexuală. Acea dra- 
goste care îl determină pe un bărbat să facă din soţie un instrument 
pentru satisfacerea poftelor lui sexuale nu este dragoste adevărată... 
Cât de puţini la număr sunt acei bărbaţi care îşi dovedesc dragostea 
în felul menţionat de către apostol: „Cum a iubit Hristos biserica 
si S-a dat pe Sine pentru ea; ca s-o sfinţească, după ce a curăţit-o 
prin botezul cu apă, prin cuvânt; ca să o înfăţişeze înaintea Lui... slă- 
vită, sfântă, fără pată...“ Aceasta este dragostea pe care o recunoaşte 

Dumnezeu ca fiind sfântă, în cadrul relaţiei de căsătorie. Iubirea este 
un principiu curat şi sfânt, dar pofta senzuală, patima, nu admite să 
1 se pună restricţii sau să fie controlată, stăpânită de rațiune. Este 
oarbă faţă de consecinţe; nu raţionează de la cauză la efect. 

Urmările exceselor. Pofta senzuală, patima josnică, poate fi pre- 
zentă atât în cadrul relaţiei de căsătorie, cât şi în afara ei. Ce se 
întâmplă când se dă frâu liber patimilor josnice? Camera intima, 
în care ar trebui să fie prezenţi îngerii lui Dumnezeu, este făcută 
nesfântă prin practici nesfinte. Practicile dezgustătoare conduc la 
boli dezgustătoare. Ceea ce Dumnezeu a lăsat ca binecuvântare 
devine blestem. 

Excesele sexuale vor distruge în mod sigur dragostea pentru 
practicile religioase, vor lipsi creierul de puterea necesară hrănirii 
organismului şi vor epuiza vitalitatea generală... Cu cât sunt mai 
mult îngăduite instinctele josnice, cu atât ele devin mai puternice 
şi vor pretinde continuu satisfacerea lor. Fie ca bărbaţii temători de 
Dumnezeu să se trezească în ceea ce priveşte datoria lor. 

Soții să fie cumpătaţi. Soții ar trebui să fie cu luare aminte, 
atenţi, consecvenţi, înţelegători şi credincioşi. Ei trebuie să dove- 
dească iubire şi milă. Dacă sunt împlinitori ai cuvintelor Domnului 
Hristos, dragostea lor nu va avea un caracter josnic, pământesc, sen- 
zual, care să-i ducă la distrugerea propriilor corpuri şi să producă 
soțiilor slăbiciune şi boală. Ei nu vor fi îngăduitori în satisfacerea 
patimilor josnice, repetând cu insistenţă soțiilor lor că trebuie să fie 
supuse soţilor în toate lucrurile. Când soţul dovedeşte nobleţe de 
caracter, curăţie a inimii, dorinţa de a-şi lumina mintea, calităţi pe 
care orice creştin trebuie să le posede, acest lucru se va da pe faţă în 
viata de căsătorie. Dacă este călăuzit de gândul lui Hristos, el nu va 
fi un nimicitor al trupului, ci va fi plin de dragoste duioasă, căutând 
să atingă cele mai înalte standarde în Hristos. 

Obedienţa excesivă strecoară îndoiala. Niciun bărbat nu-şi 
poate iubi cu adevărat soţia când aceasta 1 se supune pasiv, devenind 
sclava lui şi contribuind la dezlănţuirea pasiunilor lui necontrolate si 
josnice. Supunându-i-se în mod pasiv, ea pierde valoarea pe care o 
avea odată în ochii lui. El o vede cum se lasă trasă în jos de la tot ce 
este înălțător şi, curând, o va suspecta că se va supune la fel de uşor 
altcuiva, aşa cum i se supusese lui înainte. El se va îndoi de curăţia 
şi de statornicia ei, se va sătura de ea şi va căuta noi căi de a-şi trezi 

şi intensifica pasiunile diabolice. Legea lui Dumnezeu nu este luată 
în seamă. Aceşti bărbați sunt mai răi decât brutele; ei sunt demoni 
cu chip omenesc. Ei nu au nimic în comun cu principiile înălţătoare, 
înnobilatoare ale iubirii adevărate, sfinte. Soţia, de asemenea, devine 
geloasă pe soţ şi îl suspectează că, dacă s-ar ivi ocazia, el s-ar îndrepta 
cu uşurinţă spre o altă femeie. Ea îşi dă seama că el nu este stăpânit 
de rațiune şi că nu se teme de Dumnezeu; toate aceste îngrădiri sfinte 
sunt date la o parte de patimile înjositoare. 

Pretenţiile sexuale iraţionale.Ar trebui soţia să cedeze fără 
crâcnire cerinţelor soţului ei, când ea vede bine că el nu este stă- 
pânit decât de patimi josnice şi când raţiunea şi conştiinţa îi spun 
că face acest lucru spre vătămarea corpului ei, când Dumnezeu i-a 
poruncit să-şi păstreze trupul în sfinţenie şi curăţie, ca pe o jertfă 
vie pentru Dumnezeu? Nu este dragoste curată şi sfântă aceea care 
o conduce pe soţie să satisfacă tendinţele animalice ale soţului ei, 
în dauna propriei sănătăţi şi vieţi. Dacă ea posedă adevărata iubire 
si înţelepciune, va căuta să-i distragă mintea de la satisfacerea pa- 
siunilor josnice spre subiecte înălţătoare, insistând asupra unor teme 
spirituale interesante. Poate este necesar să-i explice cu blândeţe 
si afecţiune, chiar cu riscul de a nu-i fi pe plac, că ea nu-şi poale 
înjosi trupul cedând unor excese sexuale. Ea trebuie să-i amintească, 
în mod calm, cu bunătate, că Dumnezeu are cel dintâi şi cel mai 
mare drept asupra întregii ei fiinţe şi că nu poate nesocoti această 
cerinţă, pentru că 1 se va cere socoteală în marea zi a lui Dumnezeu. 
Dacă ea însăşi va căuta să-şi înnobileze sentimentele şi îşi va păstra 
în sfinţenie şi cinste demnitatea ei feminină, femeia va putea face 
mult prin influenţa ei înţeleaptă pentru sfinţirea soţului ei şi, astfel, 
să-şi împlinească înalta ei menire... Iubirea sinceră trebuie să fie 
principiul călăuzitor al inimii. 

Supunerea biblică nu înseamnă depersonalizare. Când soţia 
îşi lasă trupul şi mintea în stăpânirea soţului ei, lăsându-se în voia 
dorințelor lui, în toate lucrurile, sacrificându-şi conştiinţa, demni- 
tatea şi chiar propria identitate, ea pierde ocazia de a exercita acea 
puternică influenţă spre bine, pe care ar trebui să o aibă pentru a-şi 
înnobila soţul. Ea îi poate îmblânzi firea dură, iar influenţa ei sfinți- 
toare poate fi folosită pentru a-l cizela şi curaţi, conducându-l astfel 
ca el însuşi să se lupte cu seriozitate pentru a-şi stăpâni patimile şi 

a fi mai spiritual, astfel încât amândoi să poată fi părtaşi de natură 
divină. 

Sfinţenia cercului familiei. În jurul fiecărei familii există un 
cerc sacru, care trebuie păzit cu grijă. Nimeni nu are voie să pă- 
trundă în acest cerc sfânt. Soţul şi soţia trebuie să fie totul unul 
pentru celălalt. Soţia nu trebuie să aibă secrete faţă de soţul ei, pe 
care să le spună altora, iar soţul nu trebuie să aibă secrete faţă de 
soţia sa, pe care să le împartă cu alţii. Inima soţiei trebuie să fie 
mormânt pentru greşelile soţului, iar inima soţului, mormânt pentru 
greşelile soţiei. Niciunul dintre ei nu ar trebui să-şi permită glume 
pe seama sentimentelor celuilalt. Niciodată, nici soţul şi nici soţia 
nu trebuie, nici măcar în glumă sau pe vreo altă cale, să se plângă de 
celălalt altora, căci, de regulă, îngăduirea acestei nebunii sau a ceea 
ce pare glumă cu totul nevătămătoare va sfârşi prin necaz şi, poate, 
înstrăinare unul de celalalt... Trebuie să existe un scut sacru în jurul 
fiecărei familii. 

Cercul familiei trebuie considerat un loc sacru, un simbol al 
cerului, o oglindă în care sa ne reflectăm pe noi înşine. Putem avea 
prieteni şi cunoştinţe, însă în viaţa de familie ei nu trebuie să se 
amestece. In această privinţă trebuie să nutrim un puternic simţ de 
proprietate, care ne dă tihnă, odihnă şi încredere. 

Istoria se repetă. A fost planul bine studiat al lui Satana (în 
veacul antediluvian) de a perverti instituţia căsătoriei, de a slăbi 
datoriile acesteia şi de a-i diminua caracterul sacru; pentru că pe 
nicio alta cale mai sigură nu ar fi putut el deforma mai bine chipul 
lui Dumnezeu în om si deschide uşa către nenorocire si viciu. 

Spre încheierea istoriei acestui pământ, Satana va lucra cu toate 
puterile lui, în acelaşi fel şi cu aceleaşi ispite cu care a amăgit 
vechiul Israel chiar înainte de intrarea în "Ţara Promisă... El va lucra 
din răsputeri pentru a prinde sufletele în cursă. 

Ignoranţa, iubirea de plăceri şi obiceiurile păcătoase, care înti- 
nează sufletul, trupul şi spiritul, fac ca lumea să fie plină de lepră 
morală; o malarie morală, mortală, distruge mii şi zeci de mii. Ce 
trebuie făcut pentru a ne salva tinerii? Noi putem face puţin, însă 
Dumnezeu este viu. El domneşte şi El este Cel care poate face mult. 

Standardele de moralitate simt foarte diferite. Libertinismul 
acestui veac corupt nu trebuie să constituie un criteriu pentru urmaşii 
Domnului Hristos... Dacă desfrâul, adulterul, nelegiuirea şi crima 

sunt la ordinea zilei... cât de important este ca aceia care mărturisesc 
a fi urmaşi ai lui Hristos, atât de strâns legaţi de Dumnezeu şi de 
îngeri, să le arate oamenilor o cale mai bună, mai nobilă! 

Pericolele se înmulţesc. În acest veac degenerat, mulţi sunt atât 
de orbiţi de păcătoşenia păcatului, încât aleg o viaţă imorală, pentru 
că aceasta este înclinația firească, pervertită, a inimii lor... Oamenii 
corupți socotesc că este mai bine să interpreteze Scripturile după 
bunul lor plac, pentru a-şi susţine nelegiuirea, decât să renunţe la 
păcat şi să aibă o inimă curată şi o viaţă nobilă. Sunt mai mulţi 
oameni de acest fel decât ne putem imagina, şi ei se vor înmulţi pe 
măsura ce ne apropiem de încheierea timpului. 

Atât bărbaţii, cât şi femeile să-şi păstreze integritatea şi să 
trăiască fără reproş. Mintea unui bărbat sau a unei femei nu cobo- 
ară într-o singura clipă de la curăţie şi sfinţenie la depravare, întinare 
şi nelegiuire... Deşi întocmit după chipul Făcătorului Său, omul îşi 
poate educa astfel mintea, încât păcatul, pe care cândva îl detesta, 
va deveni o plăcere pentru el. Când încetează să fie vigilent şi să 
se roage, el încetează să-şi păzească cetatea inimii Şi se angajează 
în păcat şi în nelegiuire. Nu există siguranţă pentru om, tânăr sau 
bătrân, decât dacă simte nevoia de a-L căuta pe Dumnezeu pentru 
sfat, la fiecare pas. Numai aceia care menţin o strânsă comuniune cu 
Dumnezeu vor învăţa să-i preţuiască pe oameni aşa cum îi preţuieşte 
EI şi să aprecieze lucrurile curate, bune, umile şi modeste. Inima 
trebuie păzită aşa cum a fost cea a lui Iosif... Nici cea mai puternică 
ispită nu este o scuză pentru păcat. Oricât de mare ar fi presiunea 
care este exercitată asupra ta, păcatul este un act pe care îl comiţi 
pentru că tu ai ales astfel. Locul de unde porneşte dificultatea este 
inima nerenăscută. 

Femeile trebuie să menţină un standard ridicat în ceea ce 
priveşte conduita. Scriu cu inima tristă că femeile din acest veac, 
atât cele căsătorite, cât şi cele necăsătorite, prea adesea nu dovedesc 
acea rezervă care este necesară. Ele se poartă ca nişte femei uşoare, 
încurajând atenţiile din partea bărbaţilor singuri sau căsătoriţi, iar 
cei care sunt slabi în ceea ce priveşte tăria morală vor fi ademeniţi... 
S-ar putea ca scopul sau motivul ei să nu fi fost păcătos, însă ea a 
încurajat bărbaţi care sunt uşor de ispitit şi care au nevoie de tot 
ajutorai din partea celor din preajma lor. Mult rău poate fi evitat 
dacă suntem precauţi, rezervaţi, dacă nu ne îngăduim libertăţi şi nu 

primim atenţii nepermise, ci menţinem un nivel ridicat al moralității 
şi demnităţii. 

Permisivitatea predispune la tentaţii. Atât bărbaţii, cât şi fe- 
meile îşi îngăduie prea multe discuţii joviale. Femeile care pretind 
că sunt evlavioase îşi îngăduie prea mult vorbele de duh, glumele şi 
râsul. Acest lucru este deplasat şi întristează Duhul lui Dumnezeu. 
Aceste manifestări dau pe faţă lipsa curăției creştine. Ele nu îşi în- 
tăresc sufletul de partea lui Dumnezeu, ci aduc mult întuneric; ele 
alungă îngerii cereşti, curaţi şi sfinţi, şi îi cheamă pe aceia care le 
conduc spre aceste rele până la cel mai de jos nivel. 

Nici măcar pentru o clipă să nu îngăduiţi aluziile necurate, as- 
cunse, deoarece chiar şi acestea ar întina sufletul, aşa cum apa mur- 
dară murdăreşte canalul prin care curge. 

O femeie care îngăduie un cuvânt indecent sau face insinuări, în 
aşa fel, încât asemenea cuvinte să fie rostite în prezenţa ei, nu este pe 
placul lui Dumnezeu; aceea care îşi îngăduie un comportament uşu- 
ratic sau ademeniri necurate nu îşi păstrează demnitatea de femeie 
evlavioasă. 

Protejate printr-un cerc sacru, de curăţie. Există unele femei 
care se pretind a fi evlavioase, dar care îşi îngăduie în maniere o 
libertate vulgara, necontrolată, care conduce spre rău şi spre păcat... 
A fi blând, milos, iertător şi umil înseamnă a deveni pe placul lui 
Dumnezeu. Dacă vor fi astfel, ele nu vor fi împovărate cu atenţii 
necuviincioase din partea bărbaţilor din biserică sau din afara ei. 
Toţi vor simţi că există un cerc sacru, de curăţie, în jurul acestor 
femei temătoare de Dumnezeu, care le protejează de orice lucruri 
nepermise. 

Controlaţi-vă gândurile! Dacă vă îngăduiţi închipuiri deşarte, 
permiţând minţii sa zăbovească asupra subiectelor necurate, sunteţi, 
într-o anumită măsură, la fel de vinovaţi înaintea lui Dumnezeu ca şi 
în cazul în care gândurile voastre ar fi fost transpuse în faptă. Ceea 
ce a împiedicat acţiunea nu a fost decât lipsa ocaziei favorabile. 

Linguşirea—poate fi o cursă. Sunt îndurerată când vad bărbaţi 
lăudaţi, linguşiţi şi răsfăţaţi!... Tocmai aceste atenţii şi această la- 
udă excesivă pot duce la ruina lor. Sunt alarmată de nesăbuinţa, de 
lipsa de înţelepciune pe care mulți o manifestă în această privinţă. 
Bărbaţii... în a căror inimă locuieşte Domnul Hristos nu vor cobori 
standardul moralității, ci vor căuta întotdeauna să-l înalțe. Ei nu-şi 

vor găsi plăcerea în linguşirile femeilor sau în a fi răsfățați de către 
acestea. 

Evitaţi familiarismul şi avansurile. Cât de atent ar trebui să fie 
soţul şi tatăl în a-şi menţine credincioşia în legământul căsătoriei... 
Poruncile lui Hristos sunt extrem de cuprinzătoare, vizând chiar 
şi gândurile, intenţiile şi scopurile ascunse ale inimii. Respectaţi 
persoanele care lucrează pentru voi; trataţi-le cu bunătate şi consi- 
deraţie, însă nu mergeţi mai departe. Comportamentul să vă fie de 
o aşa manieră, încât să nu stârnească avansuri şi familiarisme din 
partea lor. 

Confidenţele faţă de străini pot ruina căsnicia. O, cât de 
multe vieţi sunt amărâte prin dărâmarea zidurilor care împrejmu- 
iesc intimitatea fiecărei familii, care au menirea să-i apere curăţia 
şi sfinţenia! Soţia acorda încredere unei a treia persoane, căreia îi 
destăinuie lucruri care ţin de intimitatea familiei ei... Fiecare să ză- 
vorască în inima sa greşelile celuilalt. Spuneţi-vă necazurile numai 
lui Dumnezeu. El vă poate da sfaturi drepte şi o consolare sigură, 
care este curată, fără amărăciune. 

Când o femeie vorbeşte despre necazurile familiei ei sau se 
plânge de soţul ei unui alt bărbat, ea încalcă legământul căsătoriei; 
ea îşi dezonorează soţul şi îndepărtează zidul ridicat pentru a apăra 
sfinţenia căsătoriei... Atunci când o femeie merge la un frate creştin 
cu toată povestea necazurilor, dezamăgirilor şi suferințelor ei, acesta 
trebuie să o sfătuiască întotdeauna ca, dacă simte că trebuie să vor- 
bească despre necazurile ei cuiva, atunci să aleagă drept persoane 
confidente femei, şi atunci nu va fi nicio aparenţă de rău care sa pună 
cauza lui Dumnezeu într-o lumină nepotrivită. 

Secretul unităţii în familie. Cauza neînțelegerilor şi a discordiei 
din familii şi din biserică este despărţirea de Hristos. A fi aproape 
de Hristos înseamnă a fi aproape unul de altul. Secretul adevăratei 
unităţi în biserică şi în familie nu este diplomaţia, buna administrare 
sau efortul supraomenesc de a învinge greutăţile—deşi acestea sunt 
necesare—, ci unirea cu Hristos. Desenaţi un cerc mare, cu multe 
linii de la margini spre centru. Cu cât sunt mai aproape aceste linii 
de centru, cu atât sunt mai aproape unele de altele. Aşa este şi în 
viaţa creştină. Cu cât suntem mai aproape de Hristos, cu atât vom fi 
mai aproape unul de altul. Dumnezeu este slăvit când poporul Său 
este unit în acţiune si trăieşte în armonie. 


Capitolul 14 — Familia în pericol-—Despre 
incompatibilitate, divorţ si alte pericole care pot 
ruina familia, din interior 


Corectaţi tendinţele negative. Sunt aduse prea multe griji şi 
poveri în cămin şi se nutreşte prea puţin din ceea ce constituie sim- 
plitate naturală, pace şi fericire. Trebuie să existe mai puţină grijă 
pentru ceea ce va zice lumea şi să se acorde mai multă atenţie mem- 
brilor cercului familiei. Ar trebui să fie mai puţină dorinţă de etalare 
şi de preocupare pentru eticheta lumii şi mai multă sensibilitate, 
delicateţe şi amabilitate creştină, iubitoare, între membrii familiei. 
Mulţi trebuie să înveţe cum să facă din cămin un loc atractiv, al 
bucuriei. O inimă mulţumită şi o privire caldă sunt mai de preţ decât 
bogăţia şi luxul, iar a fi mulţumit cu lucruri simple va face familia 
fericită, dacă dragostea este acolo. 

Priviţi căsătoria în mod realist. Doar puţini sunt aceia care au 
vederi corecte cu privire la căsătorie. Mulţi cred că aceasta înseamnă 
dobândirea fericirii absolute; însă, dacă ar cunoaşte cel puţin un 
sfert din durerile celor legaţi prin jurământul căsătoriei—cu lanţuri 
pe care ei nu pot şi nu îndrăznesc să le rupă, nu ar fi surprinşi că 
scriu aceste lucruri. Căsătoria este, în majoritatea cazurilor, un jug 
chinuitor. Sunt unii care sunt legaţi, dar nu se potrivesc. Cărţile 
cerului sunt împovărate de suferindă, ticăloşiuile şi abuzurile care 
se ascund sub mantia căsătoriei, lată de ce aş dori să-i avertizez 
pe tinerii care se află la vârsta căsătoriei sa se grăbească încet în 
alegerea partenerului de viaţă. Cărarea vieţii de căsătorie vi se poate 
părea frumoasă şi plină de fericire; însă de ce să fiţi şi voi dezamăgiţi, 
aşa cum au fost alte mii de persoane până acum? 

Importanţa capitală a primei perioade a căsniciei. De îndată 
ce viaţa, cu povara ei de griji şi încurcături, începe să fie cunoscută 
de perechea de curând căsătorită, idila, care atât de adesea asediază 
imaginaţia cu privire la căsătorie, dispare. Soţul şi soţia descoperă, 
fiecare în parte, caracterul celuilalt, aşa cum nu au putut să o facă în 

perioada anterioară. Aceasta este una dintre cele mai critice perioade 
din experienţa lor. Fericirea şi împlinirea lor, în întreaga viaţă ulteri- 
oară, depind de direcţia bună pe care ar trebui să se îndrepte acum. 
Adesea, flecare soţ descoperă în celălalt defecte de caracter, puncte 
slabe, nebănuite; însă inimile pe care dragostea le-a unit vor observa 
în celălalt şi calităţi, capacităţi deosebite, de asemenea necunoscute 
înainte. Fie ca toţi să caute sa descopere mai degrabă calităţile, de- 
cât defectele. Uneori, propria noastră atitudine, atmosfera care ne 
înconjoară, determină ceea ce ne va fi descoperit în celălalt. 

Nemulțumirea, egocentrismul. Caracterul moral al celor uniţi 
prin căsătorie este fie înnobilat, fie degradat prin unirea lor; iar 
lucrarea aceasta de deteriorare, săvârşită de o fire josnică, înşelătoare, 
egoistă şi necontrolată, este începută la scurt timp după ceremonia 
nunţii. Dacă tânărul face o alegere înţeleaptă, va avea pe cineva 
care va fi alături de el şi care îşi va aduce contribuţia, cât îi va sta 
în putinţă, în purtarea poverilor vieţii; îl va înnobila si cizela si îl 
va face fericit prin dragostea ei. Însă, dacă solia are un caracter 
capricios şi tendinţa de a se admira pe sine, dacă este pretențioasă, 
acuzatoare şi va pune pe seama soţului motive şi sentimente care 
nu îşi au originea decât în temperamentul ei pervertit; dacă nu are 
discernământul de a-i recunoaşte şi aprecia dragostea, ci vorbeşte de 
neglijare şi de lipsa iubirii pentru că el nu îi satisface toate capriciile, 
atunci, aproape inevitabil, ea va face ca tocmai acea stare de lucruri 
pe care o deplânge să devină realitate şi toate acele acuzaţii vor 
deveni lucruri reale. 

Secretul lipsei de afecţiune naturală. Motivul pentru care 
exista atât de mulţi bărbaţi şi femei fără inimă în lumea noastră 
este faptul că adevărata iubire a fost desconsiderată, fiind socotită 
slăbiciune, şi a fost descurajată şi reprimată. Tot ce era mai bun în 
firea acestor persoane a fost pervertit şi reprimat în copilărie; şi, 
fără intervenţia razelor divine, care să topească răceala şi egoismul 
lor, fericirea acestor persoane este înmormântată pentru totdeauna... 
Trebuie să cultivăm în copilărie sentimentele de milă, de înţelegere 
şi de simpatie, iar aceasta nu înseamnă altceva decât să fim sinceri, 
deschişi. Numai atunci vom fi oameni distinși, nobili, călăuziţi de 
principii divine. 

Nepotrivirea în căsnicie—o problemă frecventă si cu ur- 
mări. Astăzi, lumea este plină de suferinţă şi de păcat datorită ne- 

potrivirilor din căsătorie. Uneori, este nevoie doar de câteva luni 
pentru ca soţul şi soţia să-şi dea seama că niciodată nu li se vor 
armoniza caracterele; iar urmarea este dezbinarea care va domni 
în cămin, acolo unde ar trebui sa existe numai iubire şi armonie 
cerească. Prin certuri pe seama unor lucruri neînsemnate se cultivă 
un spirit de amărăciune şi resentimente. În cămin, neînțelegerile 
şi certurile produc o suferinţă care nu se poate reda în cuvinte şi 
conduc la separarea acelora care ar trebui să fie uniţi prin legăturile 
iubirii. În acest fel, mii de oameni s-au sacrificat, trup şi suflet, din 
cauza unor căsătorii neînţelepte, şi au pornit în jos, pe calea spre 
pierzare. 

Căsătorii ruinate prin nepotrivire. Multe căsătorii aduc numai 
suferinţă; şi totuşi, minţile tinerilor alunecă pe această cale... Aceia 
care nu doresc să se adapteze caracterului celuilalt, evitând astfel 
neînţelegeri şi certuri neplăcute, ar trebui să nu facă acest pas. Însă 
aceasta este una dintre capcanele ispititoare ale timpului sfârşitului, 
prin care mii de persoane sunt ruinate pentru viaţa aceasta şi pentru 
cea viitoare. 

Cauza incompatibilităţii cuplurilor. Adesea, înainte de căsă- 
torie, persoanele în cauză au puţine ocazii de a se familiariza cu 
obiceiurile şi cu caracterul celuilalt, iar în ceea ce priveşte viaţa de 
zi cu zi, când îşi unesc interesele la altar, ei sunt de fapt nişte străini. 
Mulţi descoperă prea târziu că nu se potrivesc unul cu celălalt, iar 
urmarea este nenorocire pe toată durata vieţii. Adesea, soţia şi copiii 
suferă din cauza indolenţei şi nepriceperii sau obiceiurilor vicioase 
ale soţului şi tatălui. 

Se mai poate face ceva? Atunci îşi dau seama că nu se potrivesc, 
însă sunt uniţi pe viaţă. Legaţi unul de celălalt prin cel mai solemn 
jurământ, ei privesc cu inimile zdrobite înainte, la viaţa nenorocită 
care îi aşteaptă. In situaţia dată, ei ar trebui să facă tot ceea ce pot 
mai bine, însă mulţi nu fac acest lucru. Ei ori încalcă jurământul 
căsătoriei, ori fac astfel ca jugul de pe umerii lor să fie foarte greu, 
încât îşi pun capăt vieţii, din laşitate... De fapt, de acum înainte, atât 
soţul, cât şi soţia ar trebui să studieze toată viaţa cum pot evita tot ce 
ar crea controverse, şi astfel legământul căsătoriei ar rămâne neatins. 

Căsătoria este un un angajament pentru toată viaţa. În min- 
tea celor tineri, căsătoria este îmbrăcată în romantism şi este dificil 
să o desparţi de această trăsătură, cu care o acoperă imaginaţia, şi 

să impresionezi mintea cu acel simţ al responsabilității care este 
implicat în legământul căsătoriei. Acest legământ leagă destinele 
a doi indivizi cu legături pe care nimic, în afară de moarte, nu ar 
trebui sa le rupă... Legământului căsătoriei trebuie să 1 se acorde 
toată atenţia, deoarece căsătoria este un pas făcut pentru o viaţă 
întreagă. Atât bărbatul, cât şi femeia trebuie să se gândească în mod 
serios dacă se pot alipi unul de celălalt şi dacă pot trece peste toate 
vicisitudinile vieţii, atâta timp cât vor trăi. 

Căsătoriţi încă, înaintea lui Dumnezeu, deşi divorţaţi*. O 
femeie poate fi divorțată legal de soţul ei şi totuşi să nu fie divorțată 
înaintea lui Dumnezeu şi în conformitate cu Legea Sa, care este 
mai presus de cea omenească. Există un singur păcat, şi acesta este 
adulterul, care îi poate situa pe soţ sau pe soţie în poziţia de a fi 
dezlegaţi în faţa lui Dumnezeu. Deşi legile ţării pot acorda divorţul, 
totuşi ei sunt încă soţ şi soţie, în lumina Bibliei, conform Legii lui 
Dumnezeu. 

Domnul Isus a corectat concepţii greşite cu privire la căsă- 
torie. La iudei, bărbatului îi era permis să îşi alunge soţia pentru cea 
mai neînsemnată ofensă, după care femeia era liberă să se mărite din 
nou. Această practică a dus la multă nenorocire şi păcat. În Predica 
pe de Munte, Domnul Hristos a declarat cu claritate că legătura 
căsătoriei nu poate fi desfăcută decât în caz de necredincioşie faţă de 
jurământul căsătoriei. „Oricine“, a spus EI, „îşi lasă nevasta, afară 
numai de pricină de curvie, îi dă prilej să preacurvească; şi cine va 
lua de nevastă pe cea lăsată de bărbat, preacurveşte“. Când, după 
aceea, fariseii i-au pus întrebări în legătură cu legitimitatea divor- 
tului, Domnul Isus a îndreptat atenţia ascultătorilor Săi înapoi spre 
instituţia căsătoriei, aşa cum a fost aceasta rânduită la Creaţiune. 
„Datorită împietririi inimii voastre“, a spus El, „a îngăduit Moise să 
vă lăsaţi nevestele; dar de la început nu a fost aşa“. El le-a îndreptat 
gândurile spre acele zile binecuvântate din Eden, când Dumnezeu a 
spus că toate lucrurile erau „foarte bune“... Atunci când Creatorul a 
unit mâinile perechii sfinte în legământul căsătoriei, spunând: „De 
aceea va lăsa omul pe tatăl său şi pe mama sa şi se va lipi de ne- 
vasta sa şi amândoi vor fi una“, El a enunțat, de fapt, legea căsătoriei 
pentru toţi fiii lui Adam, până la sfârşitul timpului. Ceea ce însuşi 
Tatăl cel veşnic a declarat a fi bun a constituit legea celei mai mari 
binecuvântări şi dezvoltări pentru om. 

Domnul Isus a venit în această lume pentru a corecta greşelile 
si pentru a reface în om chipul moral al lui Dumnezeu. În mintea 
învăţătorilor lui Israel se cuibăriseră concepţii greşite cu privire la 
căsătorie. Ei făceau fără efect instituția sfântă a căsătoriei. Bărbaţii 
deveniseră atât de neînduplecaţi, de fără inimă, încât pentru cele 
mai neînsemnate motive îşi lăsau nevestele sau le luau copiii şi le 
alungau. Aceasta era socotită o mare ruşine, o dezonoare, şi era 
adesea însoţită de cea mai acută suferinţă de partea celei părăsite. 
Domnul Hristos a venit pentru a corecta aceste rele, prima Sa mi- 
nune fiind făcută cu ocazia unei nunţi. Astfel, El a arătat lumii că 
instituţia căsătoriei, atunci când este păstrată curată şi neîntinată, 
este o instituţie sacră. 

Toţi avem nevoie de un zid de apărare împotriva ispitei. În 
căminele creştine trebuie construit un zid de apărare împotriva is- 
pitei. Satana foloseşte orice mijloc cu putinţă pentru a face din 
nelegiuire şi din viciile degradante ceva popular. Nu putem trece 
pe străzile oraşelor noastre fără să întâlnim afişe care flutură crime 
si nelegiuiri, prezentate în cine ştie ce roman sau jucate la teatru. 
Mintea este educată astfel, încât să fie familiarizată cu păcatul. Viaţa 
celor depravaţi şi ticăloşi este prezentată public în ziare şi reviste, şi 
tot ce poate trezi pasiunea josnică este adus înaintea oamenilor prin 
povestiri incitante. 

Cine seamănă nelegiuirea seceră o recoltă de nenorocire si 
de imoralitate. Multe dintre publicaţiile populare ale zilei sunt pline 
de relatări senzaţionale, care îi educă pe tineri pentru ticăloşii şi îi 
conduc pe calea spre pierzare!... Ei sunt incitaţi la rău prin povestirile 
pe care le citesc. Ei îşi imaginează faptele descrise până când li se 
trezeşle ambiția de a vedea de ce sunt în stare în privinţa nelegiuirii 
şi a sustragerii de la pedeapsă... Prin astfel de influenţe, societatea 
decade din punct de vedere moral. 

Atracția muzicii degradante. Tinerii au răspunderi solemne, 
pe care le privesc cu uşurinţă. Introducerea muzicii degradante în 
căminele lor, în loc să-i călăuzească spre sfinţenie şi spiritualitate, 
a constituit mijlocul de a le abate minţile de la adevăr. Cântece 
neserioase, banale, şi muzica populară la modă par potrivite pentru 
gustul lor. Muzica le-a răpit acel timp care trebuia devotat rugăciunii. 
Muzica, atunci când este serioasă, este o mare binecuvântare; însă, 
atunci când este folosită în mod greşit, constituie un blestem teribil. 

Gândurile nelegiuite conduc la fapte nelegiuite. Trăim într- 
un veac în care degradarea abundă pretutindeni. Pofta ochilor şi 
pasiunile josnice sunt trezite prin privit şi citit. Inima este întinată 
prin imaginaţie... Aceste imagini ruşinoase, văzute datorită unei 
imaginaţii pervertite, degradează moralitatea şi pregătesc fiinţele 
înşelate, înnebunite, să dea frâu liber pasiunilor şi instinctelor. 

Nu voi îngădui niciun lucru rău. Părinţii trebuie să vegheze 
neîncetat, pentru ca fiii şi fiicele lor să nu fie pierduţi fată de Dum- 
nezeu. Jurământul lui David, scris în Psalmul 101, ar trebui să fie 
jurământul tuturor acelora care au responsabilitatea de a apăra fa- 
milia de diferite influenţe rele. Psalmistul declară: „Nu voi pune 
nimic rău înaintea ochilor mei; urăsc purtarea păcătoşilor; ea nu se 
va lipi de mine. Inima stricată se va depărta de mine; nu vreau să-l 
cunosc pe cel rău. Pe cel ce cleveteşte în ascuns pe aproapele său, îl 
voi nimici; pe cel cu priviri trufaşe şi cu inima îngâmfată, nu-l voi 
suferi. Voi avea ochii îndreptaţi asupra credincioşilor din ţară, ca să 
locuiască lângă mine; cel ce umblă pe o cale fără prihană, acela îmi 
va sluji. Cel ce se dedă la înşelăciune nu va locui în casa mea; cel ce 
spune minciuni nu va sta înaintea mea“. 

Iubirea trebuie pusă la probă şi încercată. Iubirea poate fi 
limpede precum cristalul şi minunată prin puritatea ei şi, cu toate 
acestea, superficială, pentru că nu a fost pusă la probă, nu a trecut 
încercarea. Faceţi din Domnul Hristos cel dintâi, cel din urmă şi cel 
mai bun dintre toate lucrurile. Priviţi continuu la El, şi dragostea 
voastră pentru El va deveni zi de zi mai profundă şi mai puternică, pe 
măsură ce trece testul încercării. lar pe măsură ce dragostea voastră 
pentru El va creşte, şi dragostea voastră unul pentru celălalt va deveni 
tot mai profundă şi mai puternică. Deşi pot apărea greutăţi, situaţii 
încurcate si descurajări, nici soţul şi nici soţia să nu nutrească gândul 
că unirea lor a fost o greşeală sau o dezamăgire. Fiţi hotărâți să 
faceţi tot ce vă stă în putinţă pentru celălalt. Continuaţi cu cele dintâi 
atenţii. Pe orice cale, încurajaţi-vă unul pe celălalt în luptele vieţii. 
Căutaţi să sporiţi fericirea celuilalt. Atunci, căsătoria, în loc să fie 
sfârşitul iubirii, va fi doar începutul ei. Căldura adevăratei prietenii, 
dragostea care leagă inimă cu inima, este o pregustare a bucuriilor 
cerului. 

Toţi ar trebui să cultive răbdarea, dând dovadă de ea în mod 
practic. Prin bunătate şi răbdare, adevărata iubire este păstrată caldă 
în inimă şi vor fi dezvoltate acele calităţi pe care Cerul le aprobă. [191] 


